MINISTERUL EDUCAȚIEI ŞI CERCETĂRII 


Manual pentru clasa a XI-a 


Alexandru Barnea 
(coordonator) 
Vasile Manea 
Eugen Palade 
Florin Petrescu 

Bogdan Teodorescu 


( ORINT 


EDUCAŢIONAL 


MINISTERUL EDUCAȚIEI ȘI CERCETĂRII 


OYatorie 


Manual pentru clasa a XI-a 


Alexandru Barnea 
(coordonator) 


Vasile Manea 
Eugen Palade 
Florin Petrescu 
Bogdan Teodorescu 


( ORINT 


EDUCAŢIONAL 


Referenţi: 


Conf. dr. Cristian Olariu 
Facultatea de Istorie, 
Universitatea Bucureşti 


Prof. gr. | loan Halmaghi, 
Colegiul Naţional „Unirea”, 
Braşov 


Redactor: G. Moldoveanu 


Tehnoredactare computerizată: 
Corina Roncea 


Coperta: Valeria Moldovan 


Pentru comenzi şi informaţii, 
adresaţi-vă la: 

Editura CORINT EDUCAŢIONAL 
— Departamentul de Vânzari 
Calea Plevnei nr. 145, sector 6, 
Bucureşti, cod poştal 060012 
Tel.: 021.319.88.22, 
021.319.88.33, 0748.808.083, 
0758.225.443 

Fax: 021.319.88.66, 
021.310.15.30 

E-mail: vanzari(Qedituracorint.ro 
WwWW.grupulcorint.ro 


Tiparul executat la: 
FED PRINT S.A. 


Manualul a fost aprobat prin Ordinul ministrului Educaţiei şi Cercetării nr. 4446 din 
19.06.2006, în urma evaluării calitative organizate de către Consiliul Naţional pentru 
Evaluarea şi Difuzarea Manualelor, şi este realizat în conformitate cu programa ana- 
litică aprobată prin Ordin al ministrului Educaţiei şi Cercetării nr. 3252 din 13.02.2006. 


Date despre autori şi contribuţia lor la elaborarea manualului: 


Prof. univ. dr. Alexandru Barnea 

Doctor în istorie (1983), specializat în istorie antică şi arheologie. Cercetător ştiinţific (din 1968) la 
Institutul de Arheologie din Bucureşti al Academiei Române. Decan al Facultăţii de Istorie a Univer- 
sităţii Bucureşti (1996-2004). Din 1999, prim-vicepreşedinte al Societăţii de Ştiinţe Istorice din 
România şi preşedinte al Comisiei Naţionale de Arheologie. Autor a numeroase studii şi lucrări de spe- 
cialitate. Distins cu premiul „Vasile Pârvan” al Academiei Române (1979). Coordonator al colectivului 
de autori al unor manuale de istorie pentru clasele a IX-a (CORINT, 2000) şi a X-a (CORINT, 2004, 
2005 ). A coordonat procesul de elaborare a acestui manual şi a asigurat controlul ştiinţific. 


Prof. gr. | Vasile Aurel Manea 

Profesor la Liceul teoretic din Codlea (jud. Braşov). Membru al Comisiei Naţionale de Istorie (1994- 
1998) şi inspector de specialitate la 1.S.J. Braşov (1995-1998). Preşedinte al filialei Braşov a Societăţii 
de Ştiinţe Istorice. Lucrări la sesiuni de comunicări ştiinţifice, articole şi studii în publicaţii de speciali- 
tate. Coautor la manuale de istorie pentru clasele a IX-a (CORINT, 2000), a X-a (CORINT, 2004, 2005) 
şi a X-a SAM (CORINT, 2004). A elaborat temele 10 (în colaborare), 12-14, 22, 23 din acest manual. 


Prof. gr. | dr. Eugen Palade 

Coordonator al Departamentului de Integrare Europeană al Fundaţiei „Centrul Educaţia 2000+” (din 
2002). A coordonat implementarea Proiectului de Reformă a Învăţământului Preuniversitar din 
România, finanţat de Banca Mondială şi de Guvernul României (1993-2002). A participat 
la procesul de reformă a manualelor şcolare şi dezvoltare curriculară din Slovenia, Serbia, Bosnia- 
Herţegovina, Azerbaidjan. Autor de lucrări cu caracter didactic şi coautor de manuale de istorie. 
A elaborat capitolele 1-5 din acest manual. 


Prof. Florin Petrescu 

Profesor la Şcoala Nr. 1 Pantelimon, Ilfov, şi la Şcoala evreiască Lauder-Reut, Bucureşti. Doctorand 
al Institutului de Arheologie „Vasile Pârvan” al Academiei. Membru în Comisia Ministerială de Analiză 
şi Aprobare a Materialelor Didactice privind predarea istoriei evreieşti şi a Holocaustului în şcolile 
din România. A urmat cursuri şi a făcut vizite de specializare în mai multe ţări europene. A publicat 
studii cu privire la monumente arheologice de pe teritoriul României şi la istoria evreilor (Holocaustul). 
A elaborat temele 6-8, 19-21 din acest manual. 


Prof. gr. | dr. Bogdan Teodorescu 

Doctor în istorie (1984). Profesor la Liceul teoretic „Victor Babeş” din Bucureşti. Inspector de specia- 
litate în MEN (1991-1998) şi, din 1991, membru al Comisiei Naţionale de Istorie. Secretar general (din 
1991) al Societăţii de Ştiinţe Istorice din România. A publicat studii de istorie medie românească şi 
de metodica predării istoriei. Autor sau coautor la manuale de istorie pentru clasele a IV-a (CORINT, 
2006), a VI-a, a VIII-a, a IX-a (CORINT, 2000), a X-a (CORINT, 2004, 2005), a X-a SAM (CORINT, 
2004), a XI-a şi a XII-a. A elaborat temele 9, 10 (în colaborare), 11, 15-18 şi recapitulările. 


ISB: 978-606-8609-74-4 


Toate drepturile asupra acestei lucrări sunt rezervate Editurii CORINT EDUCAŢIONAL, 
parte componentă a GRUPULUI EDITORIAL CORINT. 


Descrierea CIP a Bibliotecii Naţionale a României 

Istorie: manual pentru clasa a XI-a / Alexandru Barnea (coord.) ; 
Vasile Manea, Eugen Palade, ... — Bucureşti : Corint Educaţional, 2014 
ISBN: 978-606-8609-74-4 


I. Barnea, Alexandru (coord.) 
II. Manea, Vasile Aurel 
III. Palade, Eugen 


94(100)(075.35) 


Deşteaptă-te, române! 


Versuri: Andrei Mureşanu 
Muzica: Anton Pann 


Deşteaptă-te, române, din somnul cel de moarte, 
În care te-adânciră barbarii de tirani! 

Acum ori niciodată croieşte-ţi altă soarte, 

La care să se-nchine şi cruzii tăi duşmani! 


Acum ori niciodată să dăm dovezi la lume 

Că-n aste mâni mai curge un sânge de roman, 

Şi că-n a noastre piepturi păstrăm cu fală-un nume 
Triumfător în lupte, un nume de Traian! 


Priviţi, măreţe umbre, Mihai, Ştefan, Corvine, 
Româna naţiune, ai voştri strănepoţi, 

Cu braţele armate, cu focul vostru-n vine, 
„Viaţă-n libertate ori moarte!” strigă toţi. 


Modulul | 


Europa 
după 
încheierea 
războiului 
mondial 
văzută cu 
ochii unui 
cineast — 
un afiş al 
filmului 

lui Vittorio 
de Sica, 
Hoţii de 
biciclete 
(1948) 

„Rezistenţa opusă de întregul conti- 
nent dictaturii lui Hitler a constituit deci o 
sursă a mişcării europene de după Al 
Doilea Război Mondial, o altă sursă fiind 
Războiul Rece: fără cei doi mari despoţi 
ai secolului XX, Hitler şi Stalin, nu ar fi 
fost posibil procesul de unificare euro- 
peană, care a generat pentru întâia oară 
în istoria continentului instituţii transna- 
tionale durabile. Dacă analizăm evoluţia 
sentimentului de solidaritate în Europa 
de la Bătălia de la Salamis până în pre- 
zent, găsim o explicaţie pe cât de simplă, 
pe atât de apăsătoare: Europa nu s-a 
aliat niciodată pentru ceva, ci doar împo- 
triva a ceva. Unitatea Europei se face 
simțită mai ales în defensiva comună îm- 
potriva unui pericol comun, imaginar sau 
real, iar dacă primejdia dispare, dispare 
şi unitatea.” 

(Hagen Shulze, Stat şi naţiune 
în istoria europeană, 1994) 


Competenţe generale 

care trebuie să fie formate 

prin procesul de predare-învăţare 

a disciplinei ISTORIE în clasa a XI-a 


1. Utilizarea eficientă a comunicării şi 
a limbajului de specialitate. 

2. Exersarea demersurilor şi acțiuni- 
lor civice democratice. 

3. Aplicarea principiilor şi metodelor 
adecvate în abordarea surselor istorice. 

4. Folosirea resurselor care susţin 
învăţarea permanentă. 


4 


E uropa contemporană 
EUROPA — SPAŢIU AL DIVERSITĂȚII 


Începutul secolului în care am intrat în urmă cu câţiva ani a adus Europa 
mai aproape ca niciodată de realizarea unui mai vechi proiect politic: unitatea 
europeană. De ce a devenit un astfel de proiect aplicabil în acest moment 
istoric şi nu mai devreme? Un reputat istoric contemporan — Hagen Schulze — 
afirma că de-a lungul istoriei sale „Europa nu s-a aliat niciodată pentru ceva, ci 
doar împotriva a ceva”. Împotriva cui trebuia să se unească Europa sfârşitului 
de secol XX? Răspunsul la această întrebare comportă două aspecte: globa- 
lizarea şi ... Europa însăşi. 

Fenomenul globalizării pune în faţa statelor continentului provocări cărora, 
în mod evident, nu le pot face faţă: competiţia economică cu alte pieţe econo- 
mice mult mai puternice (SUA, Japonia) sau cu un imens potenţial de dezvol- 
tare (China, India), nevoia investiţiei masive în ştiinţă şi în tehnologie, protecţia 
mediului, lupta împotriva subdezvoltării, a terorismului etc. 

În acelaşi timp, Europa trebuie să se apere şi de sine, mai exact spus de 
tot ceea ce a însemnat manifestare cu potenţial de conflict în secolul XX. Căci 
Europa ultimului secol a fost o lume a permanentei confruntări între mai multe 
tendinţe de dezvoltare, având uneori rezultate tragice asupra destinului conti- 
nentului. Astfel, sub raport politic, începutul secolului părea că aduce cu sine 
victoria statului naţional şi a democraţiei parlamentare. Evoluând spre forme 
paroxistice, acelaşi naționalism s-a aflat însă la originea celor două mari de- 
zastre ale omenirii care au purtat numele de „războaie mondiale”. 

Democraţia parlamentară liberală, aşa cum se manifesta ea la începutul 
secolului XX, nu a reuşit nici să evite Primul Război Mondial şi nici să gestio- 
neze corect consecinţele sale. S-a creat astfel terenul favorabil manifestării 
alternativei fasciste, cu forma sa extremă, hitlerismul. Speculând sentimentul 
naţional şi consecinţele sociale ale crizelor economice, acesta a generat 
marea catastrofă a anilor 1939-1945. Deşi încheiată de mai bine de jumătate 
de secol, cea de-a doua conflagrație mondială continuă să nască pasiuni şi 
să-şi releve nebănuite consecinţe datorită dimensiunilor sale apocaliptice. 
Sfârşitul războiului nu a însemnat însă instaurarea păcii, ci declanşarea unui 
alt tip de conflict, Războiul Rece, între vestul democratic şi estul sovietizat. 

Experimentul comunist din URSS, extins la nivelul jumătăţii estice a conti- 
nentului european, a generat o nesfârşită suferinţă umană. Dispariţia sa după 
1989 a dat o nouă şansă democraţiei în Europa de Est, dar procesul s-a 
dovedit lung, complicat şi însoţit de o recrudescenţă a naţionalismului. Acesta 
a readus bătrânului continent războiul: Croaţia, Bosnia, Kosovo, intervenţia 
NATO în Iugoslavia. Departe de a fi un monopol al estului, naționalismul şi se- 
paratismul pe baze etnice continuă să se manifeste şi în vestul continentului, 
cazurile irlandez şi cel basc fiind între cele mai cunoscute. 

Aşadar, pe lângă cultură şi bunăstare pentru o bună parte a cetăţenilor săi, 
Europa secolului XX a adus cu sine şi multă suferinţă. Mai mult chiar, după ce 
dominaseră lumea vreme de mai multe veacuri din punct de vedere economic, 
militar şi al nivelului de civilizaţie, statele europene s-au văzut, după Al Doilea 
Război Mondial, în situaţia de a nu mai avea un cuvânt de spus în competiţia 
globală. Europa devenise un pericol pentru ea însăşi. 


Popoare şi spaţii istorice 

„Astăzi aş dori să mă refer la tragedia Europei. Acest nobil continent cuprinde cele mai 
frumoase şi mai cultivate regiuni ale lumii, bucurându-se de un climat temperat şi echili- 
brat (...). Este fântâna credinței creştine şi a eticii creştine. Este la originea celor mai multe 
culturi, a artei şi a filosofiei, atât în Antichitate, cât şi în timpurile moderne. Dacă Europa 
ar fi fost unită în împărtăşirea moştenirii sale comune, fericirea, prosperitatea şi gloria sa 
ar fi fost fără limite. (...) Totuşi, Europa a fost locul care a răspândit acea serie de 
înfricoşătoare dispute naţionaliste, iniţiate de naţiunile teutonice în creştere de putere, pe 
care le-am văzut în acest secol XX şi chiar pe timpul vieţii noastre, distrugând pacea şi 
tulburând viitorul întregii umanități. 

Şi care este starea la care a fost redusă Europa? Unele dintre statele mai mici au 
recuperat, într-adevăr, teritoriile, dar peste întinse părţi ale sale o mare masă de oameni 
chinuiţi, flămânzi, epuizați şi dezorientaţi se uită cu gura căscată la ruinele oraşelor şi 
locuinţelor lor şi scrutează orizonturile în aşteptarea unor noi pericole, a unor noi tiranii 
sau momente de teroare. Printre învingători este zarva mai multor voci; printre învinşi, o 
tristă tăcere a disperării. Asta este tot ceea ce au europenii, grupaţi în atât de multe 
străvechi state şi naţiuni, asta este tot ceea ce rasa germanică a obţinut sfâşiindu-se unii 
pe alţii în bucăţi şi răspândind prăpădul în lung şi în lat. (...) Domnilor, ei pot încă să se 
întoarcă." 


(Winston Churchill, Zürich, 1946) 


„Dinamica comerţului internaţional este foarte puternică. Aceasta ascunde în spatele 
său globalizarea industriei, ca efect a două tipuri de mişcări. Pe de o parte, întreprinde- 
rile încercând să cucerească noi pieţe şi, pe cale de consecinţă, să se apropie de 
potenţialii clienţi. Este atitudinea marilor întreprinderi multinaționale. Pe de altă parte, anu- 
mite întreprinderi trebuie să-şi transfere o parte a producţiei pentru a scădea preţul mâinii 
de lucru. Aşa se face că industria electronică realizează o mare parte a componentelor de 
bază în Asia de Sud-Est. 

Internaţionalizarea comerţului şi a industriei implică fluxuri gigantice de capital inter- 
naţional. Trebuie finanțat comerţul mondial, investiţiile internaţionale, trebuie acoperite 
riscurile, repartizate dividendele etc. Dinamica financiară este de atunci alimentată de o 
nevoie crescândă de capitaluri transfrontaliere. La aceasta se adaugă mişcările financia- 
re născute din excedentele petroliere ale OPEC sau din excedentele obţinute de japonezi 
sau de germani care caută plasamente în zonele ce duc lipsă de capitaluri. 

În general, capitalurile internaţionale reprezintă o masă gigantică aflată permanent în 
mişcare în cele patru colţuri ale planetei. Pe pieţele de schimb, volumul tranzacţiilor coti- 
diene este de circa 900 miliarde dolari, echivalentul PIB-ului anual al Franţei. Prin com- 
paraţie, rezervele totale ale băncilor centrale nu se ridică decât la circa 700 de milioane 
de dolari." 

(M. Albert, Capitalism contra capitalism, 1991) 


ACTIVITATE INDEPENDENTĂ 


m Citiţi cu atenţie documentele şi rezolvaţi următoarele sarcini de lucru: 

Analizaţi şi descrieţi imaginea Europei oferită de documentul 2. 

„. Identificaţi două posibile semnificaţii ale acestei imagini pentru situaţia în care se 
găsea Europa la sfârşitul celui de Al Doilea Război Mondial. Comparaţi-vă opțiuni- 
le cu cele ale colegului de bancă. 

3. Identificaţi cauzele care au condus la această situaţie. 

Se putea preveni acest conflict? Argumentaţi-vă punctul de vedere. 

4. Care a fost soluţia pentru ieşirea din criza generată de război? Are această soluţie 

efecte şi asupra Europei sfârşitului secolului al XX-lea? Argumentaţi răspunsul dat. 


N ea 


Europa şi lumea în secolul XX 


Modulul | 


Redresarea economiei europene şi mondiale, 
principalul obiectiv al Conferinţei de la 
Bretton Woods (iulie 1944) 

şi al Planului Marshall (afiş din 1950) 


Competenţe specifice modulului 

POPOARE ŞI SPAŢII ISTORICE 

1.1. Formularea, în scris şi oral, a unor 
opinii referitoare la o temă de istorie. 

*1.2. Elaborarea unei argumentări 
orale sau scrise. 

*3.2. Compararea relevanţei surselor 
istorice în abordarea unui subiect. 
Conținuturile şi competențele specifice 
marcate prin (+) sunt obligatorii numai 
la specializările care au prevăzute 
în planul-cadru 2-3 ore de Istorie pe 
săptămână. 


Modulul | 


Europa începea să-şi construiască viitorul 
(afiş din 1947) 


Robert Schuman (1886-1963) 


Originar din provincia Lorena, de na- 
ționalitate germană până în 1918, a 
devenit ministrul de externe al Franţei 
într-o perioadă vitală pentru viitorul 
Franţei şi al Europei (1948-1952). Prin 
proiectele sale politice, a devenit atât un 
simbol al reconcilierii franco-germane, 
cât şi unul dintre părinţii Europei unite. 


KE 


„Pentru a salva Europa din crunta 
mizerie şi de la dezastrul final, ne trebuie 
un gest de încredere în familia euro- 
peană. (...) Care este remediul absolut? 
Acesta constă în recrearea familiei 
europene sau a cât se poate de mult din 
aceasta şi în dezvoltarea unei structuri 
care să-i permită să trăiască în pace, 
siguranţă şi libertate. Trebuie să creăm 
un fel de State Unite ale Europei." 

(Winston Churchill, Zurich, 1946) 

PREMISE ALE INTEGRĂRII. PRIMII PAŞI 


Constituirea unităţii europene nu s-a bazat numai pe argumente negative şi 
pe nevoi de apărare. De-a lungul îndelungatei sale istorii, au existat numeroase 
încercări de a pune lumea europeană sub semnul unor valori comune şi al unei 
conduceri comune. Primele tentative temporar reuşite aparţin Antichității greco- 
romane, civilizaţia din care şi astăzi mai toţi europenii îşi revendică identitatea. 
l-a urmat încercarea de creare a Europei creştine, stindard sub care generaţii 
întregi de cavaleri şi oameni politici au luptat împotriva „necredincioşilor”. 
Animaţi de valori mai curând seculare, suveranii Franţei încearcă în două rân- 
duri să se impună în fruntea unei Europe unite (Ludovic al XIV-lea şi Napoleon 
Bonaparte). Proiectele politice au fost dublate de cele culturale, Europa încer- 
când în mai multe rânduri să se autodefinească fie pe principiile umanismului 
şi raționalismului, fie pe cele ale libertăţii şi democraţiei. 

Ce mai rămăsese din toate acestea la sfârşitul celui de Al Doilea Război 
Mondial? Ruine, milioane de victime umane, disperare, guverne vremelnice, un 
continent îngenunchiat, lipsit de orice posibilitate de reacţie în faţa marilor 
învingători (SUA şi URSS), a modelelor şi a practicilor politice ale acestora. 
Politicienii au înţeles atunci că singura şansă de salvare era ... unitatea. 

Dar cum Europa era împărţită în două, primele demersuri au vizat zona 
vestică a continentului şi au fost susţinute de oameni politici vizionari precum 
Jean Monnet şi Robert Schuman (Franţa), Konrad Adenauer (Germania), Paul 
Henri Spaak (Belgia) şi Alcide de Gasperi (Italia). Aceste iniţiative au apărut 
imediat după război, când, în căutarea valorilor pierdute, la Strasbourg s-au 
pus bazele Consiliului Europei (1949), organizaţie ce-şi propunea să apere 
democraţia, statul de drept şi drepturile omului, aşa cum fuseseră ele definite 
de Organizaţia Naţiunilor Unite cu numai un an mai devreme. Principala sa 
realizare a fost adoptarea Convenţiei Europene a Drepturilor Omului, conside- 
rat primul document politic din istorie care subordona raţiunea de stat drep- 
turilor individului. 

Dificultăţile economice au determinat Franţa, Germania Federală, Olanda, 
Belgia, Italia şi Luxemburg să treacă la aplicarea Planului Schuman de creare 
a Comunităţii Europene a Cărbunelui şi Oţelului (1951). Încununată de succes, 
iniţiativa a fost primul pas spre crearea viitoarei unităţi economice europene, 
dar şi un prim experiment legat de crearea instituţiilor suprastatale. Căci, din 
acel moment, politica economică în domeniile amintite ieşea de sub autoritatea 
naţiunilor semnatare şi intra sub aceea a unei Înalte Autorităţi Supranaţionale. 

Pasul decisiv în acest sens a fost făcut prin adoptarea Tratatului de la Roma 
(1957). Cele şase state europene semnatare decideau să constituie o piaţă 
comună pentru produsele lor agricole şi industriale. De asemenea, conveneau 
asupra unei uniuni vamale în interiorul căreia bunurile, serviciile, capitalurile şi 
persoanele puteau să circule liber, punând astfel bazele Comunităţii Econo- 
mice Europene. Totodată, continua procesul de integrare politică: din 1965, 
deciziile Consiliului de Miniştri angajează statele pe care le reprezintă, apoi iau 
naştere Parlamentul European şi Curtea de Justiţie. 

Începuturile Europei unite nu au fost scutite de ezitări, concretizate în neim- 
plicarea Marii Britanii sau în refuzul Franţei de a accepta integrarea militară a 
Europei prin crearea unei comunităţi europene de apărare. Drumul spre inte- 
grarea reală era încă lung. 


Popoare şi spaţii istorice 

„În locul măsurii politicii liberale aţi adus în lume o astfel de politică etnografică şi 
arheologică. Aceasta vă va deveni fatală. (...) Ce veţi spune când într-o zi vor veni slavii 
şi vor reclama Prusia, Pomerania, Silezia, Berlinul, căci numele lor sunt slave, când ei 
vor săvârşi pe malul Oderului ce săvârşiţi voi acum pe malul Moselei, când, cu ajutorul 
hărții, vor indica sate locuite odinioară de triburi slave? (...) Germania s-a urcat pe un cal 
obraznic şi semeţ, care o va purta unde nu-şi doreşte.” 

(Scrisoare trimisă în 1870 de Ernest Renan unui prieten, după anexarea Alsaciei şi 
a Lorenei la Imperiul German pe considerente istorice şi naţionale; 
text citat după Hagen Schulze, Stat şi naţiune în istoria europeană) 

„Granițele politice au fost rezultatul unei evoluţii istorice şi etnice impresionante, al 
aspiraţiei de secole spre unitate naţională şi cu siguranţă nu i-ar fi trecut nimănui prin 
minte să le dizolve. Înainte, ele erau modificate prin cuceriri sângeroase sau căsătorii 
aranjate. Azi este suficient să le anulezi. Granițele noastre europene ar trebui să în- 
grădească din ce în ce mai puţin schimbul de idei, experienţă şi bunuri. Deasupra naţio- 
nalismelor învechite va trebui pe viitor să stea sentimentul solidarităţii naţiunilor. Meritul 
naţionalismului a fost întemeierea unei tradiţii şi a unei structuri interne solide în cadrul 
statului. Pe această fundaţie veche va trebui ridicată o nouă construcţie. Suprastatul va 
fi aşezat pe fundamentul naţional. Astfel, trecutul glorios nu va fi negat, dar energiile 
naţionale vor renaşte prin folosirea lor comună în slujba entității suprastatale.” 

(Robert Schuman despre raportul dintre integrarea europeană şi istoria naţională, 
în Hagen Schulze, Stat şi naţiune în istoria europeană) 


„Speranţele şi aşteptările legate de extindere, odinioară deosebit de mari, s-au ero- 
dat în ultimii 15 ani care au trecut de la prăbuşirea comunismului în Europa. La 1 Mai 
2004, în spatele fațadei create de scurta atmosferă entuziastă se ascundeau, de ambele 
părţi, în special griji. În vechile state membre există temeri legate de migrarea locurilor 
de muncă, afluxul necontrolat de forță de muncă, intensificarea problemelor în zonele de 
frontieră, precum şi suprasolicitarea financiară şi instituţională a Uniunii prin extinderea 
la 25 de membri. În rândul noilor membri domină o dezamăgire care nu poate fi trecută 
cu vederea: 15 ani de tranziţie, de deschidere economică şi de aliniere la standardele UE 
nu au contribuit aproape cu nimic la îmbunătăţirea condiţiilor sociale pentru majoritatea 
populaţiei. Tranziţia a fost însoţită de mari costuri economice şi sociale, iar bogata UE nu 
s-a arătat prea generoasă faţă de noii ei membri. De la aderarea ca atare se aşteaptă 
puţin pe termen scurt, speranţele fiind îndreptate spre generația următoare, care ar tre- 
bui să trăiască mai bine. Tot aşa, şi Irlanda a fost membră UE aproape 20 de ani, înainte 
de a avea parte de un take-off spectaculos.” 

(Michael Ehrke, Noua Europă: economia, politica şi societatea 
în capitalismul postcomunist, 2005) 


ACTIVITATE INDEPENDENTĂ 


m  Studiaţi cu atenţie documentele şi rezolvaţi următoarele sarcini de lucru: 


Modulul | 


COMMUNAUTE EUROPEENNE 


SROP EN PRANCE 


Comunitatea Europeană 
a Cărbunelui şi Oţelului (afiş) 


10 februarie 1953 — 
primul tren comunitar cu cărbune 
trece graniţa dintre Franţa şi Luxemburg 


1. Explicaţi semnificaţia afirmației lui Ernest Renan, din 1870, potrivit căreia „Germania s-a urcat pe un cal obraznic şi semeț, care 


o va purta unde nu-şi doreşte.” 
Identificaţi evenimentul istoric la care se referă documentul 2. 


PAPP 


Europa şi lumea în secolul XX 


Au mai existat episoade din istoria secolului al XX-lea în care Germania a avut o atitudine asemănătoare? Exemplificaţi. 
Organizaţi o dezbatere pe tema raportului de forţe dintre instituţiile comunitare şi guvernele naţionale. 

Formulaţi un punct de vedere referitor la colaborarea dintre statele europene în cadrul viitoarei Uniunii Europene. 
Construirea Europei unite va avea drept consecinţă dispariţia naţiunilor europene? Argumentaţi răspunsul vostru. 

Drapelul european 


e. 


Repere cronologice ale integrarii 


1949 — Crearea Consiliului Europei. 

1951 — Constituirea Comunităţii Europene 
a Cărbunelui şi a Oţelului. 

1957 — Tratatul de la Roma. 

1962 — Lansarea politicii agricole comune. 
1986 — Tratatul de la Luxemburg. 

1992 — Tratatul de la Maastricht. 

1995 — Intră în vigoare convenţia Schengen. 
1999 — Se adoptă hotărârea privind mone- 
da unică europeană. 


[1 
Tratatul de la Maastricht 


„Prin prezentul tratat, Înaltele părți con- 
tractante constituie între ele o Uniune 
Europeană. (...) 

Prezentul tratat marchează o nouă 
etapă în procesul de creare a unei uniuni 
(...) între popoarele Europei, în care deci- 
ziile luate sunt cât mai aproape de cetă- 
teni. (...) Misiunea acestei uniuni este de 
a organiza relaţiile dintre statele membre 
şi între popoarele acestora pe principiile 
corenţei şi solidarităţii. 

Uniunea îşi propune drept obiective: 

e promovarea unui progres economic 
şi social echilibrat şi durabil, mai ales prin 
crearea unui spaţiu fără frontiere inte- 
rioare, prin consolidarea coeziunii econo- 
mice şi sociale şi prin stabilirea unei uni- 
uni economice şi monetare, care presu- 
pune o monedă unică (...); 

e afirmarea identităţii sale pe scena 
internaţională, mai ales prin crearea unei 
politici externe şi de securitate comune, 
inclusiv prin definirea unei politici de 
apărare comune care poate conduce, la 
momentul potrivit, la o apărare comună; 

e consolidarea protecţiei drepturilor şi 
intereselor locuitorilor statelor membre 
prin instituirea unei cetăţenii a Uniunii." 

(Semnat la 7 februarie 1992 

şi intrat în vigoare la 1 noiembrie 1993) 

INTEGRAREA EUROPEANĂ 


După crearea pieţei comune europene, procesul de integrare europeană 
s-a amplificat pe două direcţii: pe orizontală, prin integrarea de noi state, şi pe 
verticală, prin adâncirea procesului integrării. 

Extinderea Europei unite s-a realizat în mai multe valuri. Astfel, în 1972, la 
piaţa comună europeană — din care făceau parte Belgia, Franţa, Germania 
Federală, Italia, Luxemburg şi Olanda — au aderat Marea Britanie, Irlanda şi 
Danemarca. În anii '80 s-au alăturat Grecia (1981), apoi Spania şi Portugalia 
(1986), iar în ultimul deceniu al secolului al XX-lea Austria, Finlanda şi Suedia 
(1995). Ultimul val de aderare (2003) a fost şi cel mai spectaculos, pe de o 
parte datorită numărului mare al statelor acceptate (zece), iar pe de altă parte 
datorită prezenţei în acest grup — alături de Malta şi Cipru — a primelor state 
foste membre ale „blocului comunist” — Polonia, Cehia, Slovacia, Slovenia, 
Ungaria, Estonia, Letonia şi Lituania. Următorul pas este preconizat pentru 
2007, când România şi Bulgaria urmează să se alăture „celor 25”. 

Spectaculoasa extindere teritorială nu ar fi putut avea consecinţe pozitive 
asupra viitorului european în absenţa continuării procesului de integrare eco- 
nomică şi politică. Consolidarea pieţei comune prin semnarea Actului Unic 
European a fost continuată prin Tratatul de la Maastricht, care face trecerea de 
la Comunitatea Europeană la Uniunea Europeană. Între cele două etape există 
o diferenţă calitativă, în 1992 luându-se decizii majore, care ne amintesc cu 
adevărat de „Statele Unite ale Europei”. Cea mai vizibilă dintre iniţiativele adop- 
tate a fost aceea de înlocuire a monedelor naţionale cu o monedă unică, Euro, 
realizată în 2002. Reforma monetară a facilitat libera circulaţie a capitalu- 
rilor, constituindu-se într-un pas decisiv spre armonizarea economiilor statelor 
membre. În acelaşi timp, moneda unică a devenit un simbol al Uniunii 
Europene, dar şi un răspuns al acesteia la tendinţa de globalizare a pieţelor 
financiare. Revoluționară este şi introducerea cetăţeniei europene, devenită 
operaţională în urma acordului de la Schengen din 1995. În virtutea acestuia, 
posesorii paşaportului european pot trece liber peste frontierele statelor membre. 

Acesta nu a fost însă singurul răspuns al Europei la provocările globalizării. 
Astfel, Consiliul European de la Lisabona, din 2002, a lansat o strategie de 
dezvoltare pe 10 ani al cărei principal obiectiv era transformarea Europei din 
punct de vedere economic în cea mai dinamică şi mai competitivă economie a 
lumii. Cunoscută sub numele de „Procesul Lisabona”, strategia reprezintă unul 
dintre cele mai îndrăzneţe proiecte de dezvoltare din lumea contemporană, 
implicând o creştere economică durabilă, locuri de muncă şi creşterea coeziu- 
nii sociale. 

Dezvoltarea Uniunii Europene nu a fost însă o cursă fără obstacole. 
Extinderea a creat controverse legate de reprezentarea noilor state membre în 
instituţiile politice europene, de cotele de producţie în diferite sectoare de acti- 
vitate, iar populaţia ţărilor dezvoltate a început să se teamă de exodul muncito- 
rilor proveniţi din noile state membre, ceea ce ar putea determina o creştere a 
şomajului tocmai în ţările cu cele mai mari contribuţii la bugetul comunitar. 


Popoare şi spaţii istorice 


Extinderea Uniunii Europene 


ISLANDA 
e Reykjavik 


MAREA 
NORVEGIEI G 


“He Feroe 
(Dan.) 


OCEANUL 


AI ANI He Shetland (RU) 


č le Orkney 
O 
IX 


MAREA 
ATUL NORDULUI 


BELARUS 
EA MÂNECII Taran 


MAR 


Kiev e 
UCRAINA 


Golful 
Biscaya 


MAREA 
NEAGRĂ 


E State membre Cifrele de pe hartă reprezintă statele: 


ale UE 1. LUXEMBURG 5. VATICAN 9. BOSNIA şi HERŢEGOVINA 
2. MONACO 6. ANDORRA 10. SERBIA şi MUNTENEGRU 
3. LIECHTENSTEIN 7. MOLDOVA 11. MACEDONIA 

4. SAN MARINO 8. CROAŢIA 


Anul primirii 
în UE 


1973 


ACTIVITATE INDEPENDENTĂ 


Studiaţi cu atenţie documentele şi rezolvaţi următoarele sarcini de lucru: 
Enumeraţi obiectivele pe care şi le propun statele europene semnatare ale Tratatu- 
lui de la Maastricht. 

Pe baza cunoştinţelor anterioare, decideţi dacă toate aceste obiective au fost 
atinse sau nu. Exemplificaţi. 

Care dintre aceste obiective ale Uniunii Europene credeţi că este mai important 
pentru asigurarea viitorului acesteia? Argumentaţi-vă răspunsul. 

Exprimaţi-vă punctul de vedere referitor la beneficiile introducerii monedei unice, 
utilizând argumentele oferite de documentele 1 şi 2. 

Între europeni există o unanimitate de păreri referitoare la efectele benefice ale 
unificării europene? Argumentaţi răspunsul. 

Identificaţi cele mai recente etape ale extinderii UE. Decideţi asupra elementelor 
comune şi asupra deosebirilor dintre noile state membre şi candidate. 

Încercaţi să explicaţi de ce extinderea UE s-a produs în această ordine a includerii 
unor noi membri. 

Alcătuiţi un eseu argumentativ în care să vă prezentaţi punctul de vedere legat de 
perspectivele României ca potenţial membru al Uniunii Europene din 2007. 


Europa şi lumea în secolul XX 


Modulul | 


Pro MEMORIA! 


Primii paşi spre realizarea Europei 
unite au fost determinaţi de necesi- 
tatea ieşirii din marasmul generat 
de cel de Al Doilea Război Mondial, 
cât şi de nevoia de a oferi un răspuns 
adecvat provocărilor globalizării. 


Procesul unificării s-a desfăşurat 
atât în plan economic, cât şi în do- 
meniul asigurării drepturilor omului. 
Integrarea europeană s-a produs 
nu numai pe orizontală, prin ade- 
rarea de noi state în cadrul mai 
multor valuri de extindere, ci şi pe 
verticală, prin transferul unei părți 
a deciziei spre organismele supra- 
naţionale. 

După 1989, aderând la valorile 
democraţiei şi la principiile econo- 
miei de piaţă, România a redevenit 
parte activă a noii Europe. 


Modulul | 


Colonizarea Africii 
în viziunea idilică a unui pictor francez, 
Georges Rochegrosse (1900) 


1] 


„Dorind să reglementeze într-un spi- 
rit de bună înțelegere mutuală conditiile 
cele mai favorabile dezvoltării comerțului 
şi civilizației în diferite regiuni ale Africii şi 
să asigure tuturor popoarelor avantajele 
navigației libere pe cele două fluvii princi- 
pale ale Africii (...); dorind pe de altă parte 
să prevină neînțelegerile şi contestațiile 
pe care le-ar putea ridica în viitor noile 
luări în posesiune pe coasta Africii şi pre- 
ocupați în acelaşi timp de mijloacele de a 
creşte bunăstarea morală şi materială a 
populațiilor indigene, statele participante 
au căzut de acord asupra mai multor 
chestiuni, dintre care menţionăm: 

Art. 34. Puterea care de acum înainte 
va lua în stăpânire un teritoriu pe coaste- 
le continentului african (...) va însoţi actul 
respectiv cu o notificare adresată celor- 
alte puteri semnatare ale prezentului act. 

Art. 35. Puterile semnatare (...) recu- 
nosc obligaţia de a asigura existenţa unei 
autorităţi suficiente pentru a face să fie 
respectate drepturile dobândite şi liberta- 
tea comerţului." 

(Actul general al Conferinţei 
de la Berlin cu privire la stăpânirea 
asupra Africii, 1885) 

E uropa şi spaţiile 
de civilizaţie extraeuropene 
APOGEUL COLONIZĂRII: INFLUENŢE RECIPROCE 


Relaţiile dintre Europa şi statele celorlalte continente au stat, de-a lungul 
epocii moderne, sub semnul dominaţiei europene. Aceasta a îmbrăcat variate 
forme, de la stăpânirea politică la controlul economic şi influenţa culturală. 

Convinse de superioritatea civilizaţiei europene şi de misiunea lor civiliza- 
toare, dar şi interesate de materiile prime şi de întinsele pieţe de desfacere a 
produselor oferite de lumea extraeuropeană, statele europene au transformat 
intinse suprafeţe ale globului în colonii. Rând pe rând, Portugalia şi Spania, 
apoi Olanda, Marea Britanie şi Franţa au concurat pentru includerea unor 
cât mai întinse teritorii în propriile imperii coloniale. Spre sfârşitul secolului al 
XIX-lea, acestora li se adaugă Germania şi Italia. Apogeul acestui proces a fost 
atins la începutul secolului al XX-lea, când cea mai mare parte a lumii era 
împărţită între marile puteri; aproape întregul continent african, India, Asia de 
Sud-Est sau Australia deveniseră părți componente ale imperiilor coloniale 
europene. Nici Rusia nu a fost străină de acest proces, expansiunea sa către 
est şi nord transformând-o într-unul dintre cele mai întinse imperii ale lumii. 

Sfârşitul secolului al XIX-lea a marcat deschiderea spre Europa şi a celor 
mai conservatoare dintre spaţiile de cultură extraeuropene, precum China şi 
Japonia. Dacă în cazul Japoniei deschiderea a însemnat în primul rând trans- 
fer de tehnologie şi transformarea acesteia într-una dintre marile puteri ale 
lumii, cucerirea pieţei chineze a declanşat o acerbă competiţie între europeni 
şi nord-americani. Nici întinsele spaţii ale Americii de Sud nu au trecut neobser- 
vate. Eliberate în prima parte a secolului al XIX-lea de sub dominaţia politică 
portugheză şi spaniolă, statele sud-americare vor ceda în scurt timp tentaţiei 
capitalurilor europene. 

Competiţia dintre marile puteri economice şi politice ale lumii fusese, până 
la începutul secolului XX, mai curând indirectă, dar, de atunci încoace, intere- 
sele acestora intră în coliziune directă. În Africa, interesele britanice se loveau 
direct de cele franceze, germane şi italiene, în China şi în America de Sud 
europenii se confruntau direct atât între ei, cât şi cu SUA sau Japonia, iar pe 
coastele de est ale Pacificului, Rusia imperială intrase în contact nemijlocit cu 
interesele japoneze. 

Amprenta pe care europenii au pus-o asupra dezvoltării lumii în ansamblul 
său şi mai ales asupra popoarelor incluse în imperiile coloniale este un subiect 
departe de a fi fost clarificat. Sigur este faptul că au existat atât consecinţe po- 
zitive, cât şi negative şi că influenţele au fost bilaterale. Întinsele pieţe de desfa- 
cere, cât şi bogatele resurse naturale exploatate în favoarea metropolelor au 
contribuit substanţial la dezvoltarea marilor puteri europene, au oferit locuito- 
rilor bătrânului continent şansa cunoaşterii străvechilor civilizaţii orientale. De 
cealaltă parte, în activitatea economică a fost atrasă şi o parte a populaţiei 
locale, s-au construit şi s-au modernizat drumuri şi căi ferate, numeroşi tineri 
au fost trimişi să studieze în marile universităţi occidentale. 


Popoare şi spaţii istorice 


Puterile coloniale în 1954 


În acelaşi timp, contactul adeseori brutal cu civilizaţia europeană a afectat 
dezvoltarea firească a culturilor tradiţionale în Asia, în Africa sau în America de 
Sud. Continentul african a resimţit dureros practica comerțului cu sclavi, prac- 
ticată până târziu, în secolul al XIX-lea. Din această perspectivă, colonialismul 
are o mare responsabilitate pentru procesul de subdezvoltare, aşa cum s-a 
manifestat în secolul al XX-lea, dar pe care, desigur, nu îl putea prevedea la 
acea dată. 

„Fără nici o îndoială că într-o zi (...) cele două ţinuturi complementare, Sahara şi 
Sudanul, vor constitui cea mai minunată colonie franceză. Nici o alta, fără a excepta 
Indochina, nu se va putea compara cu aceasta. Pentru a conserva Sudanul şi Sahara şi 
a le putea exploata în acelaşi timp, este absolut necesară construirea fără nici o întârziere 
a unor căi ferate transsahariene. Observaţi că vorbim la plural; spunem nişte căi ferate 
transsahariene şi nu a unei căi ferate transsahariene. 

Asta înseamnă să finalizăm foarte repede Transsaharianul nigerian, deja realizat pe 
o distanţă de 700 de km de la Oran şi unde nu ne rămân mai mult de 1700 de km de 
construit, apoi transsaharianul din Ciad, care, spre marea noastră ruşine şi spre marea 
noastră pagubă, nu e realizat decât pe o distanţă de 330 km de la Philippeville. 

Din momentul în care unul dintre aceste două transsahariene va fi dat în exploatare, 
ne vom edifica asupra facilităţilor şi a preţurilor mici oferite de această întreprindere, (...) 
ne vom apleca cu atenţie asupra construirii celui de-al doilea.” 

(P. Leroy-Beaulieu, Sahara, Sudanul şi căile ferate transsahariene, 1904) 


ACTIVITATE INDEPENDENTĂ 


m  Studiaţi cu atenţie documentele şi rezolvaţi următoarele sarcini de lucru: 

Stabiliţi raportul de forţe dintre marile puteri coloniale ale lumii în secolul XX. 

2. Realizaţi un proiect prin care să demonstraţii motivele care au condus la acest 
raport de forţe. Lucraţi împreună cu alţi trei sau patru colegi. 

3. Analizaţi modul în care priveau britanicii sensul noţiunii de colonialism. Explicaţi 
deosebirile față de sensul comun al cuvântului. 

4. Evaluaţi avantajele obţinute de metropole din exploatarea coloniilor. 

5. Exprimaţi un punct de vedere referitor la raportul dintre avantajele şi dezavantajele 
coloniilor în raport cu metropola. 

6. Comparaţi situaţia marilor puteri coloniale ale începutului de secol XX cu situaţia 
lor actuală. Identificaţi asemănările şi deosebirile. 


- 


Europa şi lumea în secolul XX 


Modulul | 


Imperiul britanic 

Membri ai Commonwealth-ului 
Imperiul francez 

Imperiul belgian 

Imperiul olandez 

Imperiul fost italian, sub tutelă ONU 
Imperiul spaniol 

Imperiul portughez 


Plantaţie de ceai în Camerun 


O misiune catolică în Malaysia (1927) 


3) 


„Actualmente, a cincea parte din lume 
ne este tributară în mod voluntar. Câm- 
piile Americii de Nord, Rusia, iată câm- 
purile noastre de grâu; Chicago, Odesa 
sunt hambarele noastre; Canada şi ţările 
baltice sunt pădurile noastre. Turmele 
noastre de oi sunt în Australia, cirezile de 
vite în America; Peru ne expediază argin- 
tul, California şi Australia aurul lor. China 
cultivă ceai pentru noi, iar Indiile Orien- 
tale orientează către noi râuri de cafea, 
zahăr şi mirodenii. Franţa şi Spania sunt 
podgoriile noastre, spaţiul mediteranean 
este livada noastră; bumbacul ni-l adu- 
cem din Statele Unite, ca şi din multe alte 


ărţi ale lumii.” 
păr (A. Siegfried, 


Criza britanică în secolul XX, 1975) 

Modulul | 


Mahatma Gandhi, conducătorul luptei 

de eliberare naţională a Indiei, în mijlocul 
susţinător săi (pictură reprezentând 

un marş de protest din 1930) 


1 


„De la mijlocul anilor '50, decoloniza- 
rea s-a aflat în centrul activităţilor ONU. 
După ce calea spre independenţă a colo- 
niilor fusese marcată la început de lupte 
sângeroase (de eliberare), acest proces 
a putut fi deviat — nu în ultimul rând 
mulţumită Naţiunilor Unite — pe o pistă 
ordonată şi paşnică. Procesul de decolo- 
nizare a avut efecte substanţiale şi la 
nivelul Naţiunilor Unite: statele recent 
devenite independente au aderat la 
Organizaţie, astfel încât numărul mem- 
brilor acesteia s-a îmbogăţit doar între 
1955 şi 1962 cu 50 noi state. În 1965, 118 
state făceau deja parte din Naţiunile 
Unite, iar distribuţia geografică a mem- 
brilor s-a schimbat şi ea în mod funda- 
mental. Dacă în 1945 făceau parte din 
ONU aproape numai state nord- şi sud- 
americane şi state europene, în decursul 
valului de decolonizare s-au adăugat mai 
ales state asiatice şi africane, ulterior şi 
state din spaţiul oceanic şi caraibean. 
Astfel, ONU s-a dezvoltat dintr-un for care 
fusese alcătuit iniţial mai ales din foştii 
aliaţi din cel de Al Doilea Război Mondial, 
într-o adevărată organizaţie mondială." 

(Gunther Unser, Michaela Wimmer, 
1995) 

DECOLONIZAREA 


În primele decenii ale secolului al XX-lea, poziţia imperiilor coloniale părea 
una consolidată. Proiectele economice şi de infrastructură aplicate de metro- 
pole începuseră să dea rezultate pozitive, iar principalele puteri coloniale 
europene, Marea Britanie şi Franţa, aveau să iasă învingătoare din ambele 
războaie mondiale şi datorită aportului economic şi uman al coloniilor. Foarte 
curând după cel de Al Doilea Război Mondial a început însă un proces invers, 
anume cel al decolonizării. Cum se poate explica acest aparent paradox? 

Primele explicaţii trebuie căutate în chiar politica economică şi socială pro- 
movată de metropole în colonii. Efectele acesteia sunt dintre cele mai contro- 
versate, influențând de multe ori în sens negativ nivelul şi ritmul de dezvoltare 
economică a coloniilor. Căci, introducerea economiei de tip industrial a dus pe 
de o parte la modernizarea economiei coloniilor, iar pe de altă parte la dimi- 
nuarea sau chiar dispariţia unor întregi sectoare economice tradiţionale, mai 
ales a celor legate de agricultură. De asemenea, produsele de serie realizate 
în sistem de fabrică, mai numeroase şi mai ieftine, au distrus mica producţia 
de tip artizanal care asigura traiul a numeroase familii. Astfel, pe termen scurt, 
coloniile s-au dovedit a nu fi fost pregătite să suporte şocul produs de 
tehnologiile şi de modul de organizare a producţiei impus de europeni, care a 
generat mari probleme sociale în întreaga lume colonială. Acestea au fost 
amplificate de creşterea demografică accentuată începută încă din anii '30 ca 
urmare a introducerii sistemelor europene de asigurare a sănătăţii şi diminuării 
mortalităţii infantile. Nedublată de politici adecvate de ocupare a forței de 
muncă, creşterea demografică a condus la accentuarea şomajului şi la degra- 
darea calităţii vieții. 

În toţi aceşti ani a avut loc şi un spectaculos proces de dezvoltare a unei 
intelectualităţi naţionale. Formată în marile universităţi europene, această elită 
s-a văzut exclusă de la puterea politică şi administrativă. De aici şi până la dez- 
voltarea unei mişcări naţionale de eliberare nu a fost decât un pas. Aceasta a 
fost impulsionată de prezenţa unor personalităţi politice de prim rang (Gandhi 
şi Nehru în India, Leopold Senghor în Africa neagră, Burghiba în Tunisia, Ho 
Şi Min în Vietnam), care au devenit simboluri ale aspirațiilor spre libertate 
ale propriilor popoare, unele, ca în cazul Vietnamului, fiind direct sprijinite de 
puterile comuniste ale vremii, conduse de URSS şi de China comunistă. 

Procesul de decolonizare a debutat imediat după încheierea celui de Al 
Doilea Război Mondial, când Vietnamul şi-a proclamat unilateral independenţa 
(1945). Modalităţile prin care fostele colonii au trecut la un nou statut politic, 
acela de state independente, a fost variat. Bazându-se pe experienţa do- 
bândită anterior, negocierea a fost preferată în cazul coloniilor britanice: în 
1947, Indiei şi altor colonii britanice li se recunoaşte independenţa. Marea 
Britanie a valorificat astfel experienţa anului 1931, când statelor membre ale 
Commonwelth-ului li se acordase o largă autonomie. 

În pofida efortului generalului de Gaulle de a introduce reforme după 1944, 
destrămarea imperiului colonial francez s-a produs mai cu seamă pe calea 
războiului de eliberare. Aşa s-a întâmplat în Indochina (1946-1954) sau în 
Algeria (1954-1962). În cazul Marocului şi Tunisiei, independenţa a fost obţinută 
pe calea negocierilor, dar sub presiunea unor ample mişcări de gherilă. 


Popoare şi spaţii istorice 


La începutul deceniului al optulea, procesul de decolonizare s-a încheiat. 
Nu au dispărut însă şi urmările acestuia: războaiele civile datorate artificialităţii 
graniţelor, apartheid-ul, subdezvoltarea. 


2] 


Ho Şi Min proclamă independența Vietnamului 

„De mai bine de 80 de ani, imperialiştii francezi îşi reneagă propriile principii: liberta- 
tea, egalitatea, fraternitatea; ei au violat pământurile strămoşilor noştri, ne-au oprimat 
compatrioţii. (...) În domeniul politic, ne-au privat de toate libertăţile (...). Ei au constituit 
trei regimuri politice în nordul, în centrul şi în sudul Vietnamului pentru a distruge unitatea 
noastră naţională. 

Ei ne-au exploatat până la mădwvă, ei au redus poporul nostru la cea mai neagră 
mizerie. Ei ne-au furat orezăriile, minele, pădurile, materiile prime. (...) 

În toamna anului 1940, când fasciștii japonezi, pentru a se lupta cu trupele aliate, au 
invadat Indochina pentru a organiza noi baze militare, colonialiştii francezi s-au aşezat În 
genunchi pentru a le ceda ţara noastră. Din aceste motive, noi, membri ai guvernului 
provizoriu, declarăm în numele întregului popor vietnamez eliberarea în totalitate de toate 
raporturile coloniale cu Franţa imperialistă." 

(Hanoi, 2 septembrie 1945) 

„De-a lungul Războiului Rece, problema naţională care a marcat atât de puternic 
perioada dintre cele două războaie mondiale a ajuns să fie dată uitării, în favoarea con- 
fruntării ideologice bipolare care a sfâşiat lumea. Fără îndoială că națiunea nu a dispărut 
din orizontul politic, decolonizarea fiind opera mişcărilor de eliberare naţională. 

Însă dimensiunea propriu-zis naţională a fost în cea mai mare parte a timpului mas- 
cată de o retorică marxizantă şi aflată în strânsă legătură cu un internaţionalism de con- 
venienţă. Această strategie de disimulare reprezenta un demers obligatoriu pentru comu- 
niştii din lumea a treia, de la China la Cuba, trecând prin Iugoslavia, dar de care nu au 
fost scutiţi nici ceilalţi lideri ai anticolonialismului. 

Nasser în Egipt, cât şi promotorii sirieni ai Partidului Baas Socialist nu au uitat să aso- 
cieze naționalismul lor tumultuos cu un «socialism arab» la fel de patetic, care s-a rezu- 
mat, în principal, la etatizarea economiei. Perioada Războiului Rece s-a situat, aşadar, 
sub semnul eufemizării naţionalismului.” 

(Alain Dieckhoff, Națiune şi rațiune de stat, 2003) 


ACTIVITATE INDEPENDENTĂ 


=  Studiaţi cu atenţie documentele şi rezolvaţi următoarele sarcini de lucru: 

1. Identificaţi căile prin intermediul cărora coloniile au încercat, după cel de Al Doilea 
Război Mondial, să-şi obţină independenţa. 

2. Menţionaţi motivele care au condus la obţinerea independenţei coloniilor. 

3. Stabiliţi, într-un grup de 4-5 colegi, care au fost urmările campaniei non-violente 
promovate de o parte a liderilor politici africani? 

4. De ce credeţi că iniţiativa campaniei non-violente nu a fost încununată de succes. 

5. Credeţi că lupta pentru obţinerea independenţei a fost sau nu lipsită de alte cono- 
taţii politice? Argumentaţi-vă punctul de vedere. 

6. Care credeţi că a fost ideologia care a influenţat în cea mai mare măsură lupta de 
emancipare a coloniilor? Motivaţi-vă opţiunea. 


Europa şi lumea în secolul XX 


Modulul | 


Scenă de bucurie la Alger 
după proclamarea independenţei (iulie 1962) 

„Cine va putea nega faptul că treizeci 
de ani din viaţa mea au fost petrecuţi 
bătând în van, cu răbdare, cu moderație 
şi cu modestie la o poartă închisă şi bari- 
cadată? Care au fost fructele mode- 
rației? Ultimii treizeci de ani au văzut cel 
mai mare număr de legi restrângând 
drepturile şi progresul nostru de până 
acum. Am ajuns în etapa în care nu mai 
avem drepturi deloc.” 

(Albert Luthuli, preşedinte al 
Congresului Naţional African, 
Let my people go, 1962) 

„Apoi oamenii poporului nostru au trăit 
în mod paşnic sub conducerea regilor lor 
şi s-au mişcat liber şi plini de încredere în 
susul şi în josul ţării, fără obstacole. Ţara 
era a noastră. Noi ocupasem pământul, 
pădurile, râurile, am extras bogăţiile sub- 
solului şi toate bogăţiile acestei frumoase 
țări. Ne-am stabilit propriul guvern, ne-am 
controlat propriile armate şi am organizat 
comerţul.” 

(Din biografia lui Nelson Mandela, 1986) 

Modulul | 


Lansarea 
rachetei 

„Ariane”, 

rezultat 

al cooperării 

mai multor 

state europene 
în acest domeniu 


„Există mai multe procese interre- 
laţionate care definesc globalizarea. 
Acum câteva decenii, Marshall McLuhan 
a vorbit despre «satul mondial», (...) 
surprinzând cu acea expresie esenţa 
fenomenului din zilele noastre: tehnologii 
ale informaţiei care ne pun mai iute şi mai 
des în legătură unii cu alţii; comprimarea 
distanțelor prin noi tehnologii; inter-conec- 
tarea şi creşterea dependenţelor recipro- 
ce; integrarea pieţelor financiare şi co- 
merciale; internaţionalizarea crescândă a 
producţiei (prin intermediul firmelor cu 
activitate globală), apariţia unor proble- 
me «planetare», care necesită abordări 
globale; răspândirea de comportamente 
şi clişee presupuse a exprima raţionali- 
tatea unui homo oeconomicus ce nu 
cunoaşte frontiere şi emoţii (...) «locale»; 
apariţia unui homo globalus; dezvoltarea 
de identități transnaţionale etc. (...) 

Merită să evidenţiez că dezbaterea 
privind globalizarea nu trebuie disociată 
de două procese ale deceniilor trecute. În 
primul rând, mă refer la căderea sistemu- 
lui comunist, care a însemnat o extindere 
geografică mare a sistemelor bazate pe 
economia de piaţă.” 

(Daniel Dăianu, Globalizarea: 
între elogii şi respingere, 2001) 

GLOBALIZAREA 


Europa secolului al XX-lea a fost unul dintre principalii actori ai globalizării, 
cel mai spectaculos fenomen al lumii contemporane. Înţeleasă ca proces de 
suprimare a oricărei bariere dintre statele lumii, globalizarea s-a manifestat 
iniţial în domeniul economic, mai cu seamă după cel de Al Doilea Război Mon- 
dial. A început să se vorbească tot mai des despre existenţa unei economii 
mondiale ale cărei politici de dezvoltare sunt definite în comun de marile puteri 
economice ale lumii, iar întreprinderile transnaţionale îşi definesc propriile poli- 
tici economice, care nu ţin cont de graniţele statelor naţionale. Între statele lumii 
s-a creat astfel o interdependenţă economică şi financiară tot mai accentuată. 

În momentul de faţă, conceptul cuprinde însă o mare varietate de aspecte 
ale vieţii sociale, culturale şi politice. Printre factorii care au potenţat şi acce- 
lerat fenomenul globalizării pot fi enumerate dezvoltarea fără precedent a 
tehnologiei, cu consecinţe majore la nivelul comunicării şi transporturilor, miş- 
carea capitalurilor, precum şi apariţia unor probleme care nu mai pot fi depăşite 
prin efortul statelor naţionale, precum crizele economice, poluarea, subdez- 
voltarea, migraţia forţei de muncă, turismul, răspândirea maladiilor (SIDA, 
gripa aviară, boala „vacii nebune”) sau terorismul. 

Nevoia de a oferi un răspuns adecvat fenomenului globalizării a fost unul 
dintre argumentele care au stat la baza construcţiei Europei unite. Împreună, 
statele europene au reuşit să ocupe o poziţie importantă în raport cu celelalte 
puteri economice ale lumii. Pentru aceasta, europenii au elaborat programe de 
dezvoltare comune în domeniile industrial, agricol şi al cercetării ştiinţifice. 
Rezultate remarcabile au fost obţinute în cadrul programului spaţial european 
concretizat în proiectul „Airbus” sau în lansarea cu succes a rachetelor „Ariane”. 
Deosebit de importante pentru consolidarea Europei unice au fost iniţiativele 
din educaţie şi cultură. De un mare succes s-au bucurat programele Tempus, 
Erasmus, Comenius, Leonardo, care au facilitat cunoaşterea reciprocă, aşeza- 
rea sistemelor educaţionale pe baze comune, compatibilizarea programelor de 
dezvoltare a resurselor umane, precum şi valorificarea tradiţiilor şi specificului 
cultural naţional ca parte a unei identităţii comune europene. Fenomenul 
globalizării a indus europenilor şi reacţii de respingere a influențelor venite din 
alte zone culturale, mai cu seamă din America. Extinderea nelimitată a reţelelor 
McDonald's, ofensiva produselor Coca Cola sau Pepsi Cola au fost percepute 
ca atentate la valorile culturale europene. Uniformizarea culturală generată de 
dezvoltarea comunicaţiilor în limba engleză pe reţeaua internet, muzica de 
sorginte americană au generat în egală măsură reacţii negative atât din zona 
culturii franceze, cât şi din partea noilor state membre sau candidate care-şi 
asimilau integrarea europeană cu pierderea propriilor valori culturale. Reacţia 
generală a europenilor în faţa produselor americane a fost însă mai moderată 
decât se credea iniţial şi, deseori, chiar favorabilă. 

„Eu cred că nu are nici un sens să fii pentru sau împotriva globalizării fără simţ critic. 
(...) Cu alte cuvinte, nu frânarea globalizării, ci implementarea ei etică, aceasta este 
provocarea. În acest context, aş dori să folosesc denumirea de «globalizare etică», ter- 
men care constă dintr-un triunghi format din trei elemente esenţiale: comerţ liber, cunoaş- 
tere şi democraţie.” 


(Guy Verhofstandt, preşedintele Uniunii Europene, 2001) 


Popoare şi spaţii istorice 

„Acest sfârşit de secol XX cunoaşte un interes major pentru crearea de zone comer- 
ciale regionale. Astăzi, Comunitatea Europeană este percepută ca un instrument care 
poate permite o zonă de prosperitate mai mult sau mai puţin independentă (...). 

Recent s-a creat zona nord-americană de liber schimb, prin acordul din 12 august 
1992 (NAFTA), semnat de SUA, Canada şi Mexic, care prevede suprimarea (...) taxelor 
vamale Între cele trei ţări. 

Putem evoca existenţa unei zone regionale nonformale în Asia de Sud-Est în jurul 
Japoniei, ţinând cont de legăturile economice care unesc ţările din zonă cu vecinii lor 
aflaţi în dezvoltare rapidă. 

Trebuie remarcat că realizarea unei zone comerciale privilegiate constituie o denatu- 
rare a principiilor GATT (...). Este motivul pentru care cineva s-ar putea întreba dacă mul- 
tilateralismul comercial, care a permis cu certitudine dezvoltarea puternică a comerţului 
internaţional după cel de Al Doilea Război Mondial, nu este în pericol şi dacă crearea sau 
consolidarea unor asemenea zone nu reprezintă, finalmente, un răspuns de tip protec- 
ţionist la dificultăţile economice actuale.” 

(Universalia 1994, Enciclopedia Universalis) 


4 


„O idee este repetată la nesfârşit în carte şi ea reprezintă profesiunea de credinţă a 
autorului: «Problema azi nu este globalizarea excesivă, ci insuficienta globalizare.» Multe 
grupuri au interes în susţinerea politicilor protecţioniste, de la siderurgiştii americani, ale 
căror preţuri şi tarife sunt protejate în ciuda costului enorm pe care îl reprezintă pentru 
restul economiei americane, la fermierii subvenţionaţi pentru a depăşi orice concurenţă 
pe piaţă. Puterea politică a acestor grupuri împinge la opţiuni dificile şi a făcut adeseori 
imposibilă implementarea unor politici sensibile. Este şocantă prezenţa barierelor eco- 
nomice şi a măsurilor protecţioniste chiar şi în ţări care afirmă adeziunea lor totală față de 
comerțul liber. 

Wolf recunoaşte că ţările sărace suferă în mod real. Lovite de barierele protecţioniste şi 
având visuri deşarte asupra măsurii în care se pot izola, pentru ele globalizarea ar fi, totuşi, 
o oportunitate. Argumentele oferite de autor sunt convingătoare. El nu ignoră nici rolul unei 
guvernări sănătoase, care să protejeze drepturile şi libertăţile fără de care nu beneficiază 
de aceste avantaje întreaga populaţie. Exemplul negativ este Nigeria, mare producător de 
petrol, dar cu o economie stagnantă, a cărei bogăţie este risipită de guvernanţi, un model 
pentru țările în care toate beneficiile ajung în mâinile unei pături conducătoare.” 


(Prezentarea făcută de Yale University Press lucrării lui Martin Wolf, 
Why Globalization Works) 


ACTIVITATE INDEPENDENTĂ 


= Studiaţi cu atenţie documentele şi rezolvaţi următoarele sarcini de lucru: 

1. Identificaţi principalele zone de liber schimb din lume şi componenţa acestora. 

2. Comentaţi, cu colegul de bancă, avantajele şi dezavantajele celor două posibile 
soluţii la problemele lumii contemporane, protecţionismul şi liberul schimb. 

3. Care a fost reacţia statelor europene faţă de tendinţa de creare a zonelor de liber 
schimb? Argumentaţi-vă punctul de vedere. 

4. Organizaţi o dezbatere — în grupuri alcătuite din câţiva elevi — pe tema raportului 
dintre protecţionism şi liberul schimb. 

5. Care dintre cele două politici economice credeţi că este favorabilă pentru viitorul 
economiei româneşti? 

6. Realizaţi un proiect prin care să prezentaţi acele măsuri luate de România pentru 
pregătirea economiei în vederea aderării la Uniunea Europeană. Lucraţi împreună 
cu ali trei sau patru colegi. 


Europa şi lumea în secolul XX 


Modulul | 


| A a! 
Fast-food McDonald's la Kyoto (Japonia) 

„Reducerea rolului statului depinde 
deci mai puţin de globalizare, cât de locul 
pe care îl deţine națiunea în ierarhia mon- 
dială. Pentru toate acele state-naţiune 
care nu sunt «campionii» globalizării, 
globalizarea nu lasă decât două opţiuni, 
aceea suveranistă sau o strategie de în- 
chidere față de exterior, promovată de 
unii, dar care n-ar putea fi decât un «drum 
cu sens unic» către dezastru, sau regru- 
parea în ansamble regionale de o mărime 
suficientă pentru a le face vizibile şi apăra 
interesele, de a dezvolta sinergii şi a re- 
găsi un spaţiu veritabil de suveranitate şi 
o putere de negociere.” 


(Regis Benichi, 
Istoria mondializării, Vuibert, 2003) 


PRO MEMORIA! 


Crearea marilor imperii coloniale 

este considerată un semn al domi- 

naţiei politice, economice şi cultu- 
rale pe care statele europene au 
exercitat-o asupra lumii. 

e influenţele între civilizaţia europea- 
nă şi spaţiul extraeuropean au fost 
reciproce, dar exportul modelelor 
de dezvoltare europene a produs 
şi efecte negative: subdezvoltare, 

războaie civile, apartheid. 

STUDIV DE CAZ 


Cultura românească — cultură europeană 


Constantin Brâncuşi, un mesager de seamă 
al culturii româneşti în lume 

„Modernitatea viziunii lui Brâncuşi 
este autentică: ea se întregeşte într-o 
epocă în care arta europeană căuta teri- 
torii neexplorate — din revelarea unei 
creaţii milenare, încărcată de sensuri 
filosofice profunde. Şi din descoperirea 
acelor fluxuri subterane care poartă, în 
îndepărtatele vechimi, idei şi forme artis- 
tice de la un tip de civilizaţie la altul, 
despărțite de vaste întinderi geografice. 
Arta lui Brâncuşi realizează o sinteză, 
termen al afirmației şi al construcţiei: o 
sinteză a formelor primordiale din care, 
prin vremi, s-au ramificat necontenit 
direcţiile artei lumii.” 

(Dan Grigorescu, Brâncuşi, 1980) 

mo 


Brâncuși, 
Primul țipăt 


ROMÂNI ÎN MIŞCAREA DE IDEI 
DIN PRIMA PARTE A SECOLULUI XX 


Cultura românească a secolului al XX-lea a fost dominată până la cel de Al 
Doilea Război Mondial de o perpetuă confruntare între tradiţionalism şi mo- 
dernism, între opţiunea pentru închiderea în sine şi tentaţia modernităţii. Astfel, 
în bună tradiţie paşoptistă şi junimistă, începutul veacului XX a continuat să 
propună valorile naţionalismului şi ale vieţii rurale, fie în varianta semănăto- 
ristă, fie în cea poporanistă. 

Angoasa şi deziluzia induse de Primul Război Mondial au generat însă o 
puternică tendinţă de negare, uneori în bloc, a valorilor ce fundamentaseră cul- 
tura românească de până atunci. Căutând noi valori şi modalităţi de exprimare, 
artiştii şi gânditorii români au dat culturii autohtone acea dimensiune euro- 
peană de care avea atâta nevoie. Încercarea de modernizare s-a manifestat pe 
cel puţin trei direcţii. 

Primii contestatari au fost simboliştii. De la Macedonski la George Bacovia 
şi lon Minulescu, aceştia au reprezentat un prim moment de spargere a tiparu- 
lui tradiţional şi de racordare la tendinţele culturii europene. Deşi pe alte coor- 
donate, aceeaşi tendinţă a fost cultivată de modernismul teoretizat şi susţinut 
de Eugen Lovinescu. 

Plină de semnificaţii este şi contribuţia scriitorilor români la întemeiarea 
avangardismului european, mişcare culturală care promova ruptura completă 
cu estetica de până atunci. În 1916, Tristan Tzara pune bazele dadaismu- 
lui — este drept, în afara graniţelor ţării —, iar suprarealismul românesc este 
considerat, datorită lui Urmuz, un precursor al celui francez. Alternativa 
avangardistă a fost susţinută şi prin reviste precum Contimporanul, Punct, 
Integral, Unu ş.a. Deşi deschizător de drumuri, avangardismul nu a jucat însă 
un rol deosebit în cultura românească a secolului al XX-lea. 

Personalităţile româneşti care vor avea cel mai greu cuvânt de spus în cul- 
tura europeană a secolului au fost însă exponenţii unui alt produs al culturii 
româneşi interbelice, exponenţii Tinerei Generaţii. Această mişcare de idei s-a 
născut în 1927, odată cu lansarea în publicistica vremii a lui Mircea Eliade, cel 
care avea să devină liderul necontestat al generaţiei sale. Contemporană cu 
mişcări similare din Franţa şi alte ţări europene, Tânăra Generaţie cuprinde 
nonconformişti precum Emil Cioran, Eugen Ionescu, Mircea Vulcănescu, Mihail 
Sebastian sau Constantin Noica. Mizeria materială şi morală proprie sfârşitului 
Primului Război Mondial era asimilată de aceştia unui eşec al ordinii şi al va- 
lorilor promovate până atunci, temeinic motiv de „detaşare agresivă” în raport 
cu „idealurile înaintaşilor”. Scrisori către un provincial (Mircea Eliade), Nu 
(Eugen lonescu) sau Pe culmile disperării (Emil Cioran) vor deveni expresia 
acestui refuz şi adevărate manifeste ale spiritului anilor '30. 


Popoare şi spaţii istorice 


Cunoscuţi şi sub numele de Generaţia Criterion, aceştia au organizat cicluri 
de conferinţe de popularizare a culturii, dezbaterile prilejuite de acestea deve- 
nind ocazii de confruntare a unor personalităţi de orientări politice dintre cele 
mai diferite. Era numai unul dintre aspectele care ilustrează spiritul democra- 
tic al unei societăţi, cea românească, care evolua spre modernitate. 

Alternativa propusă de Tânăra Generaţie a fost însă întoarcerea către 
autohtonism, ortodoxism şi iraţionalism. Angajaţi în zona politică, aceştia s-au 
apropiat rapid de mişcarea de extrema dreaptă, ca, de altfel, marea majoritate 
a intelectualităţii româneşti interbelice. România se ralia din nou mişcării de 
idei europene, de astă dată naţionaliste, dar cu tendinţe fasciste şi fascizante. 


„Astăzi, ca şi acum cincizeci de ani, în lume prea puţini sunt 
aceia care au auzit de noi. Când privim lucrurile din interior şi, în 
încercarea de a ne aroga o anume vizibilitate internaţională, sun- 
tem obligaţi să ţinem seama de adevărul obiectiv, numele noas- 
tre de referință sunt Brâncuşi, Mircea Eliade, Eugen Ionescu, 
Cioran, eventual Victor Brauner, Gherasim Luca, Tristan Tzara, 
Marcel lancu, Fundoianu (Benjamin Fondane). Spun eventual 
pentru că dimensiunea avangardistă a literaturii noastre n-a fost 
niciodată cu adevărat un titlu de onoare culturală naţională. 
Tocmai în acest context, al numelor internaţionale citabile, ceea 
ce pare să ne doară pe noi mai mult e faptul ca Eminescu nu e 
un Novalis sau un Hölderlin, că Blaga nu e un Trakl sau un Rilke 
şi nici Rebreanu un Tolstoi sau un Flaubert. Dând aceste exem- 
ple — la care aş putea adăuga destule altele de acelaşi cali- 
bru — nu vreau să relativizez în vreun fel valoarea acestor mari 
scriitori ai noştri (cu cine alţii să-i înlocuim?), ci vreau doar să 
arăt că suntem o cultură preocupată de închiderea în noi înşine 
(...) şi nu de deschiderea spre ceilalţi şi de achiziţionarea unui 
concept pozitiv al traductibilităţii şi al dialogului intercultural.” 

(Gheorghe Crăciun, Cultura română de azi pe mâine, 
în „Observator cultural”, nr. 276, 2005) 


Brâncuşi, 
Coloana 
infinitului 


„Emil Cioran, Mircea Eliade şi Eugene lonesco sunt recunoscuţi ca trei mari clasici ai 
culturii franceze şi europene din a doua jumătate a secolului al XX-lea. (...) Aceşti trei 
bărbaţi vor izbuti, după ce vor fi parcurs totuşi nişte traiectorii accidentate, să se impună 
ca maeştri cvasinecontestaţi, fiecare în domeniul său propriu: Cioran ca estet al apoca- 
lipsei (...); Ionesco, primul scriitor francez care a fost publicat în timpul vieţii în La Pléiade, 
ca prinţ al absurdului; Eliade, ca «unul dintre cei mai mari istorici ai religiilor din epoca 
noastră», conform unei formule reluate pretutindeni la moartea lui, în 1986. 

Nu e de mirare că o astfel de performanţă a lăsat mult timp în planul doi perioada 
românească a biografiei lor, dacă nu ignorată, oricum redusă la statutul de «preistorie» 
fără mare pertinenţă pentru înţelegerea parcursului lor de după război. (...) 

Din punctul de vedere al receptării şi pentru nota sa de exotism, faptul deloc banal de 
a se fi format la umbra Carpaţilor va continua totuşi să-şi găsească locul în construirea 
mitului, în timp ce clişeul atât de îndrăgit de Paul Morand cu privire la un București dintre 
cele două războaie zugrăvit ca «un mic Paris al Balcanilor», francofon şi cosmopolit, va 
închide de minune cercul. Cioran, Eliade şi lonesco vor deveni «cei trei mari români de la 
Paris» pe care îi invocă întruna presa literară.” 

(Alexandra Laignel-Lavastine, Cioran, Eliade, lonesco, uitarea fascismului, 2002) 


Europa şi lumea în secolul XX 


Modulul | 

„Cei trei bărbaţi n-au schimbat întot- 
deauna între ei doar amabilităţi. Doi din- 
tre ei, Cioran şi Eliade, au fost fascişti. El 
(n.n. Cioran) a văzut în naţional-socia- 
lism expresia unei «barbarii creatoare» şi 
şi-a pus pana, gândirea şi îndoielile în 
slujba acestei barbarii. El a văzut cu pro- 
prii lui ochi cum ordinea nazistă domnea 
la Berlin şi s-a entuziasmat în faţa unei 
naţiuni capabile să îngroape universalis- 
mul, după ce a lichidat umanismul. (...) 

Mircea Eliade, de asemenea, a răs- 
puns chemării fascismului, pe care l-a 
împodobit cu farmecele ambiguie ale unei 
«renaşteri spirituale» şi ale unei «revoluţii 
ascetice şi virile». El a propovăduit în sa- 
tele româneşti ca un adevărat Messia al 
unei religii a morții. Scrierile lui propovă- 
duiesc un «creştinism cosmic» purificat 
de orice influenţă evreiască. (...) Cel mai 
uimitor este poate că vigoarea convinge- 
rilor lui fasciste nu este egalată, după 
război, decât de răbdătoarea strategie cu 
care le ascunde, neregretând nimic. (...) 

Şi Eugene lonesco? Este şi el un fost 
fascist? Nici pomeneală! El este, dimpo- 
trivă, un democrat convins încă de la 
începutul anilor '20. l-a detestat pe răii 
magistri ai tineretului român, a luptat îm- 
potriva lor şi şi-a arătat dezgustul văzând 
cum cade «demonul sadismului» peste 
mica lui Românie." 

(Daniel Rondeau în „L'Express”, mai 2002) 


ACTIVITATE INDEPENDENTĂ 


m  Studiaţi cu atenţie documentele şi re- 
zolvaţi sarcinile de lucru. 

1. Cioran, Eliade şi lonescu aparţin cul- 
turii române sau celei franceze? 
Argumentaţi-vă punctul de vedere. 

2. Care sunt dominantele culturii româ- 
ne cel mai mult mediatizate? Există 
şi aspecte ale culturii române care nu 
au fost suficient valorificate? 

3. Sunteţi de acord cu formularea din 
documentul 2: „Suntem o cultură pre- 
ocupată de închiderea în noi înşine”? 
Motivaţi-vă răspunsul. 

4. Credeţi că opinia publică europeană 
este interesată de cunoaşterea valo- 
rilor culturii române? Argumentaţi. 

Coperta unui roman publicat în 1948 — 
Desculț de Zaharia Stancu — 

o carte care a răspuns „comenzii sociale” 
a acelui moment al istoriei noastre 


1 


„Cultura română ratează sistematic 
ieşirea în lume, în timp ce consumatorii ei 
direcţi, fie ei critici literari sau public larg, 
se împiedică în gropile cărţilor nescrise. 
Dacă ne putem lăuda cu scriitori ca Re- 
breanu, Eliade sau Cărtărescu, în schimb 
au rămas nescrise cărţi fundamentale 
pentru o cultură care contează. 

În timp ce criticii încearcă să nete- 
zească drumul prin hăţişurile culturii 
autohtone, puţini autori români reuşesc 
să pătrundă pe piaţa internaţională. La 
vizibilitatea pe care o avem, Premiul 
Nobel pentru literatură ne ocoleşte în 
continuare. Cultura noastră rămâne mar- 
ginală, în opinia specialiştilor, şi pentru că 
îi lipsesc anumite cărţi. Astfel, criticul 
Nicolae Manolescu spune: «Nu avem în 
cultura noastră Odiseea, Don Quijote, 
Faust, Război şi pace, Muntele vrăjit şi 
Ulise, adică exact acele cărţi care asigu- 
ră universalitatea unei culturi. Nu ştiu de 
ce nu le avem.» Şi criticul Eugen Negrici 
crede că ne lipsesc acele texte care 
funcţionează ca nişte «acte de identi- 
tate». Le-am pierdut, le falsificăm, le com- 
pletăm după interese şi după toane.” 

(Cătălina George, 
Cărţile care lipsesc din cultura română, 
în „Cotidianul”, 13 decembrie 2005) 

CULTURA ÎNTRE MILITANTISM ŞI AUTONOMIE 


Refuzând caracterul minor al culturii române de până atunci, influenţaţi de 
orientarea politică a multor state europene în deceniul al patrulea şi fascinaţi 
de ideile pe care le vehiculau în mediul universitar al vremii filosofi precum Nae 
lonescu, mulţi intelectuali români se vor apropia de mişcarea legionară. Deşi 
gradul de adeziune a variat de la o persoană la alta, intelectualii români ai 
perioadei interbelice au o mare responsabilitate pentru amplificarea acestei 
mişcări — fenomen politic încă insuficient studiat şi cunoscut —, pentru 
transformarea sa într-o organizaţie politică cu ecou în mase. 

Se năştea în acelaşi timp o nouă direcţie în evoluţia intelectualităţii române, 
anume cea de susţinere a regimurilor totalitare. Căci, dacă pe Eliade şi Cioran 
îi găsim în diferite grade de apropiere faţă de Garda de Fier şi de liderii ei 
politici, după cel de-Al Doilea Război Mondial a fost rândul altor creatori, pre- 
cum Mihail Sadoveanu sau Zaharia Stancu, să colaboreze îndeaproape cu 
regimul comunist proaspăt instalat sub oblăduire sovietică. Cultura era pe cale 
să parcurgă tristul drum al întregii societăţi româneşti, abandonându-şi valorile. 
În timp ce Cioran, Eliade şi lonesco începeau strălucite cariere literare şi ştiin- 
tifice departe de ţară, în Occident, sfârşind prin a fi asimilați culturii franceze, 
în România înflorea proletcultismul de inspiraţie sovietică. În spiritul „luptei de 
clasă”, societatea românească, inclusiv cultura, era împărţită între „noi” şi „ei”, 
cele două părţi fiind aşezate în raporturi dihotomice: „Cine nu e cu noi, e împo- 
triva noastră”, iată sloganul specific epocii. 

Începutul anilor '60 marcheză o nouă cotitură: urmând, din nou, orientarea 
politică a vremii, cultura română se regăseşte pe sine în orientarea către na- 
tional şi viaţa rurală. Abandonarea teoriei staliniste a luptei de clasă s-a tradus 
printr-o relativă liberalizare a vieţii culturale, o normalizare a relaţiilor interuma- 
ne şi recuperarea unora dintre autorii interbelici ale căror opere puteau 
servi „ideea naţională”. De altfel, această „idee” avea să fie folosită de intelec- 
tualii români pentru a încerca să evadeze din cadrul ideologic îngust de până 
atunci, fie spre specificul local, fie spre universalitate. 

Începutul anilor '70 a însemnat revenirea, în forme de manifestare diferite, 
la intransigenţa primelor decenii postbelice şi restrângerea la maximum a 
oricăror relaţii cu lumea exterioară, chiar şi cu cea aparţinând „blocului so- 
cialist'. România nu a devenit parte a mişcărilor de idei şi a tendinţelor de 
schimbare prezente în cazul vecinilor noştri, rămânând blocată într-o paradig- 
mă de sorginte stalinistă. În această atmosferă, evenimente precum apariţia 
Jurnalului de la Păltiniş, o carte cu şi despre Constantin Noica scrisă de 
Gabriel Liiceanu, dezbaterea aparent liberă a unor idei şi activitatea puţinilor 
artişti dizidenţi reprezentau mai curând excepţia decât regula. „România este 
ocupată de români”, spunea sugestiv, spre sfârşitul anilor '70, scriitorul dizident 
Paul Goma, încercând să ilustreze drama trăită de România lui Nicolae 
Ceauşescu. Această realitate dură a acceptat însă un anumit grad de autono- 
mie a domeniului cultural care a permis afirmarea a cel puţin două generaţii de 
artişti, cea a anilor '60 şi cea a „opizeciştilor”. 

În acest context, momentul 1989, care a adus cu sine redeschiderea către 
lume şi reîntoarcerea, timidă şi plină de convulsii, spre democraţie, apare ca o 
nouă şansă pentru afirmarea dimensiunii europene a culturii române. Va fi ea 
valorificată? 


Popoare şi spaţii istorice 


[2] 


„Putem vorbi în literatura noastră postbelică despre două mari şi solide generații de 
creaţie, generaţia '60 şi generaţia '80, suficient consolidate şi justificate prin mutaţiile de 
ordin istoric petrecute în acei ani. Am putea vorbi despre o a treia generaţie, antebelică, 
afirmată sau în curs de afirmare în preajma războiului, ai cărei reprezentanţi au suferit din 
plin schimbările petrecute după încheierea atât de puţin favorabilă a păcii, ce a adus un 
regim totalitar pentru mai bine de 40 de ani. Astfel, poeţi remarcabili precum Geo Dumi- 
trescu, lon Caraion, Constant Tonegaru, Şt. Aug. Doinaş, Ben Corlaciu sau Alexandru 
Lungu, precum şi Petru Creţia, lon Negoiţescu sau Nicolae Balotă au fost recuperaţi cu 
mare întârziere, mai ales că unii dintre ei au suferit ororile închisorilor politice staliniste 
(aceasta ar fi deja pomenita «generaţie pierdută»). Alţii s-au «reabilitat» în perioada de 
relativă liberalizare a României comuniste, descalificându-se din punct de vedere moral." 

(Claudiu Komartin, Generaţia 2000 — o introducere, 2005) 


3] 


„După şocul din 1971, care, la început, n-a atins decât cultura, au venit anii '80, în 
cursul cărora s-a reinstalat teroarea, o teroare diferită (de cea din anii '50), care nu mai 
presupunea decât rareori arestări, dar care a însemnat o supraveghere în masă, descu- 
rajarea şi limitarea relaţiilor cu străinătatea şi cu străinii, ameninţări de tot felul etc., într-un 
cuvânt, o formă actualizată (...) a aceluiaşi terorism de stat. 

Şi atunci o întrebare trebuie pusă inevitabil: a fost, oare, cu adevărat înlocuit «timpul 
progresiv al marxismului» în societatea românească postbelică? A ieşit această societate 
din tiparele politice, sociale şi economice stabilite de «clasicii» marxism-leninismului şi de 
exemplul «viu» al URSS? Cu excepția liberalizării controlate din anii '60, schimbarea (nu 
reforma, căci ar fi un termen prea tare pentru realitatea comunistă autohtonă) nu a atins, 
de fapt, societatea, nici baza economică, ci doar suprastructura (...). Dacă prin «timpul 
progresiv, discontinuu al marxismului» înţelegem un timp dominat de spiritul revoluţionar 
şi de consecințele lui, atunci va trebui, cred, să admitem că (...) România a rămas, din 
1949 şi până în 1989, prin urmare, patru decenii, în cadrul acestui timp, oricâte tradiţii şi 
continuităţi ar fi redescoperit între timp.” 

(Mircea Martin, Cultura română între comunism şi naționalism, 
în „22”, decembrie 2002) 


ACTIVITATE INDEPENDENTĂ 


= Studiaţi cu atenţie documentele şi rezolvaţi următoarele sarcini de lucru: 

Care credeţi că au fost dominantele culturii române de după Al Doilea Război Mondial? 

2. Evaluaţi impactul pe care regimul politic comunist l-a avut asupra culturii române 
după 1944. 

3. Încercaţi să identificaţi câteva elemente definitorii pentru literatura proletcultistă 
surprinse în parodia lui Marin Sorescu. 

4. A avut cultura românească postbelică o dimensiune europeană? Argumentaţi-vă 
punctul de vedere într-un grup de 4-5 elevi şi confruntaţi-l cu cel al colegilor. 

5. Realizaţi un proiect prin care să urmăriţi destinul a cel puţin doi oameni de cultură 
români a căror carieră a început în perioada interbelică şi a continuat în timpul 
regimului comunist. Utilizaţi şi impresii culese de la părinţi şi bunici. 

6. Există un raport de continuitate între cultura română interbelică şi cea postbelică? 
Argumentaţi-vă punctul de vedere. 

7. Cunoaşteţi iniţiative sau proiecte culturale locale care pot să consolideze caracterul 
european al culturii române? 


=% 


Europa şi lumea în secolul XX 

Debutând cu un volum de parodii — 
Singur printre poeți (1964) —, Marin 
Sorescu reuşea nu numai să zâmbească 
şi să îşi amuze cititorii pe seama confra- 
ților săi, ci şi să detecteze elementele car- 
acteristice poeziei acestora. 

lată un exemplu elocvent în această 
privinţă, în care este parodiat un autor cu 
oarecare notorietate în epocă. 


Nicolae Stoian — Țâşnet 


Maestrului cizmar Dobrilă Tudose, 
cel care mi-a bătut primul blacheu la 
pantof, când împlineam 15 ani. 


Stam într-un picior în faţa ta. 
Mângâiai pingeaua mea bălae... 
Şi ciocanul parcă îmi cânta: 
„Durigaş-ai — frate Nicolae?” 


Câte nu îi vin, e cert, în minte 
Omului când e gata de zbor? 
Multe îmi treceau pe dinainte 
Cum stăteam aşa într-un picior. 


Tălpile-mi crăpate-or să domnească 
În pantofii noi cum e cureaua... 

Dar un gând începe să-ncolţească: 
Fraţilor, dar merit eu pingeaua? 


Ce-am făcut eu până-acum cu har 
— Pun problema-n faţa orişicui — 
Ca să vină, iată, un cizmar 

La pingeaua mea să bată-un cui? 


Cunoscând de mic un unic sens, 
Am zvâcnit din brazdă categoric. 
Cine n-a citit de mine-un vers 
Poate să mă-njure aprioric! 


... Azi descalţ a câmpului opincă 
Şi nojița dealului o las... 

Coada vacii, ca o horodincă, 
Este tuiul meu către Parnas. 


Inima-şi înalţă vâlvătaia. 

Plec din satul meu ca o solie. 

— Pune fier mai mult la talpa aia: 
Lung e drumul pân’ la poezie! 

STVDIV DE CAZ 
i Ip 


Take lonescu (1858-1922) 


Doctor în drept, avocat, a intrat în 
viaţa politică în 1883, ca membru al 
Partidului Liberal. Ulterior s-a alăturat 
opoziţiei conservatoare, iar în 1908 a 
pus bazele Partidului Conservator 
Democrat. 

Ministru de externe al României în 
mai multe rânduri, a fost iniţiatorul sis- 
temului de alianţe dintre România, 
Cehoslovacia şi Iugoslavia. 

S-a impus atât în viaţa politică inter- 
nă, cât şi pe plan internaţional, prin 
iniţiativă, inteligenţă, talent oratoric şi o 
deosebită intuiţie politică. 


1 


„Acesta e război de cinci ani. Va intra 
Anglia, va intra Italia, vom intra noi şi nu 
se poate să nu intre şi America. Până şi 
Japonia va intra. Va fi vai de omenire. 
Dar de un lucru sunt sigur: că Aliaţii vor fi 
definitiv victorioşi şi că voi vedea cu ochii 
mei România Mare. Şi vom vedea alte 
lucruri mari. Vom vedea multe tronuri 
prăbuşindu-se; vom vedea născând atot- 
puternicia Americii; (...) vom vedea ome- 
nirea făcând un mare pas spre stânga, 
spre socialismul revoluţionar; vom vedea 
multe lucruri mari, dar zguduirea gene- 
rală va fi aşa de formidabilă, că o sărăcie 
groaznică va stăpâni omenirea foarte 
mulţi ani. Dintr-o criză vom intra într-alta, 
(...) generaţia mea şi a ta vor vedea 
România Mare, dar nu vor mai vedea zile 


bune.” (Take Ionescu, 1914) 


20 


România în competiția europeană 


ÎMPREUNĂ CU DEMOCRAŢIILE OCCIDENTALE... 


Toate eforturile întreprinse pentru asigurarea unui echilibru între puterile 
europene au fost spulberate de evenimentele care au condus la declanşarea 
Primului Război Mondial. A fost momentul care a bulversat lumea politică a se- 
colului al XX-lea, momentul care a generat, direct sau indirect, un lung şir de 
evenimente nefericite care s-au numit Al Doilea Război Mondial, primul atac 
nuclear, Războiul Rece şi nenumăratele conflicte politice şi militare locale. Și 
aceasta, în pofida numeroaselor iniţiative şi conferinţe dedicate dezarmării şi 
asigurării păcii, organizate atât în perioada interbelică, cât şi după cea de-a 
doua conflagrație mondială. Unde s-a plasat România în acest peisaj politic 
internaţional? 

Poate că cel mai important lucru este acela că, cel puţin în prima jumătate 
a secolului al XX-lea, România a încercat să-şi depăşească condiţia de mică 
putere, reuşind să fie un factor activ în politica europeană. Şi a făcut acest 
lucru încercând să ţină cont de interesul naţional. Aşa s-a întâmplat în 1914, în 
1916, în 1918, cât şi în perioada interbelică. Astfel, începutul secolului găseşte 
România ca membră a Triplei Alianțe, dar păstrând o distanţă suficientă pen- 
tru a ţine cont de interesele române legitime în Transilvania şi Banat. 

În anul 1914, deşi a fost insistent invitată să se implice în război alături de 
Germania şi de Austro-Ungaria, România a preferat prudenţa neutralității. 
Suveranul său de origine germană acceptă punctul de vedere al liderilor 
politici reuniți în Consiliul de coroană, confirmând caracterul constituțional al 
monarhiei române. Mai mult, în 1916 se ia decizia istorică de raliere la blocul 
politic anglo-francez, de care este legată reuşita anului 1918, constituirea 
României Mari. 

Această orientare politică va fi menţinută până în preajma celui de-Al Doilea 
Război Mondial, perioadă în care România a fost implicată în numeroasele 
iniţiative diplomatice menite să aplice politica Societăţii Naţiunilor de asigurare 
a păcii şi a securităţii colective în Europa. Între acestea trebuie amintit rolul activ 
al României în constituirea unor alianţe politico-militare regionale, precum Mica 
Înţelegere (1921), împreună cu Cehoslovacia şi Iugoslavia, şi Înțelegerea 
Balcanică (1934), la care mai participau Grecia, Turcia şi Iugoslavia. 

Aceeaşi linie politică a fost urmată şi prin prezenţa românească la Socie- 
tatea Naţiunilor, ţara noastră fiind semnatară a Pactului Briand-Kellog (1928) 
referitor la renunţarea la război ca soluţie pentru rezolvarea conflictelor dintre 
state şi participantă la conferințele internaţionale dedicate dezarmării de la 
Geneva (1931 şi 1932-1934). De asemenea, România a susţinut toate iniţiati- 
vele care condamnau agresiunea militară, fie că era vorba de cea germană, de 
cea italiană sau japoneză. Era o confirmare a opțiunii României pentru susține- 
rea regimurilor politice democratice, în pofida ascensiunii ferme a extremei 
drepte româneşti. 


Popoare şi spaţii istorice 


Prezenţa românească activă pe scena politică internaţională în perioada 
interbelică a fost completată de acordurile bilaterale încheiate cu Polonia şi cu 
Italia. Aceste tratate completează seria iniţiativelor diplomatice care au consti- 
tuit sistemul de securitate colectivă al României interbelice şi au făcut ca 
România să aibă un cuvânt de spus în politica europeană a vremii. Succesele 
politicii externe româneşti se datorează liniei politice adoptate de guvernele 
vremii, dar şi prezenţei unor diplomaţi de excepţie, precum Take lonescu şi 
Nicolae Titulescu. 

„Până în momentul izbucnirii Primului Război Mondial, guvernele României, fie libe- 
rale, fie conservatoare, nu au modificat orientarea politicii externe româneşti spre Puterile 
Centrale, adică spre Germania şi Austro-Ungaria. Tratatul secret de alianţă încheiat cu 
acestea şi cu Italia în 1883 a fost periodic reînnoit. A fost un gest de trădare a cauzei 
naţionale şi a luptei de emancipare a românilor transilvăneni? Nicidecum. Suveranitatea 
şi integritatea teritorială a României erau puse în pericol, în acea perioadă, de Rusia, iar 
pentru o viitoare întregire a statului naţional acesta trebuia, mai întâi, să existe, încât, la 
momentul oportun, să aibă forţa de a-şi asuma responsabilitatea înfăptuirii idealului care 
anima pe românii de pe ambele părţi ale Carpaţilor.” 


(Şerban Rădulescu-Zoner, 
Interesul naţional şi clasa politică din România în secolul al XX-lea, 1998) 


„Preşedintele Republicii Cehoslovace şi Majestatea Sa regele României (...) s-au 
înţeles în privinţa următoarelor stipulaţiuni: 

Art. 1. În cazul unui atac, neprovocat, din partea Ungariei contra uneia din Înaltele 
Părţi Contractante, cealaltă parte se obligă a veni în ajutorul părţii atacate. (...) 

Art. 4. În scop de a coordona sforţările lor paşnice, ambele guverne se obligă să se 
consfătuiască în privinţa chestiunilor de politică externă care au legătură cu raporturile 
lor cu Ungaria. (...) 

Art. 6. Prezenta convenţie va fi comunicată la Societatea Naţiunilor, conform pactului.” 

(Convenţia de alianţă defensivă între Regatul României şi Republica Cehoslovacă — 
22 aprilie 1921 —, parte a procesului de constituire a Micii Înţelegeri) 

„(...) 1. Asistenţa mutuală în cadrul Societăţii Naţiunilor (ca, de exemplu, în tratatul 
cehoslovac sau francez) care să nu vizeze în mod special un stat, ci, în general, orice 
agresor european. 

2. Intrarea în acţiune a fiecăreia din cele două ţări se va face numai când Franţa va 
fi intrat în acţiune. 

3. Guvernul URSS recunoaşte că, în virtutea diferitelor sale obligaţii de asistenţă, tru- 
pele sovietice nu vor trece niciodată Nistrul fără o cerere formală în acest sens din partea 
guvernului regal al României, la fel cum guvernul (...) României recunoaşte că trupele 
române nu vor trece niciodată Nistrul în URSS fără o cerere formală a guvernului URSS. 

4. La cererea guvernului regal al României, trupele sovietice trebuie să se retragă 
imediat de pe teritoriul român la est de Nistru, după cum, la cererea guvernului URSS, 
trupele române trebuie să se retragă imediat de pe teritoriul URSS la vest de Nistru." 

(Protocol negociat de miniştrii de externe ai României şi URSS, Nicolae Titulescu 

şi Maxim Litvinov, privind pactul de asistenţă mutuală româno-sovietic — 21 iulie 1936. 
Odată cu îndepărtarea lui Titulescu din funcţia de ministru de externe, 

negocierile pentru semnarea pactului au fost abandonate.) 


Europa şi lumea în secolul XX 


Modulul | 


Nicolae Titulescu (1882-1941) 


Remarcabil diplomat, ministru de 


externe al României în mai multe rân- 
duri, preşedinte al Academiei Diploma- 
tice Internaţionale. În calitate de repre- 
zentant permanent al României la 
Societatea Naţiunilor (1920-1936), apoi 
de preşedinte al acestei organizaţii 
internaţionale (1930-1931), Titulescu 
a susţinut numeroase iniţiative politice 


în 


favoarea păcii şi a stabilităţii inter- 


naţionale. 


ACTIVITATE INDEPENDENTĂ 

Studiaţi cu atenţie documentele şi 
rezolvaţi următoarele sarcini de lucru: 
De ce credeţi că despre Take lonescu 
se spune că a fost un mare diplomat, 
dar şi un vizionar al timpului său? 
Argumentaţi de ce, la puţin timp de la 
încheierea Primului Război Mondial, 
România a încheiat o serie de tratate 
de apărare cu state din Europa 
Centrală şi din Balcani? 

Au fost aceste tratate eficiente? 
Aduceţi un argument în favoarea şi un 
altul în defavoarea răspunsului dat. 


|. Explicaţi motivul pentru care Nicolae 


Titulescu a insistat pentru includerea 
în protocolul cu URSS a articolului 2. 


. Evaluaţi prevederile protocolului ne- 


gociat de Titulescu şi Litvinov din 
perspectiva obiectivelor Societăţii 
Naţiunilor. 


„ Dacă aţi fi fost ministrul de externe 


al României, aţi fi semnat pactul 
de asistenţă mutuală cu URSS? 
Argumentaţi-vă opţiunea. 


i 


Modulul | 


În politică, prieteniile şi adversităţile 
sunt relative: 

Tito, prezentat ca un duşman primejdios 
într-o caricatură din anii stalinismului 

şi un preşedinte cu tabieturi 

la ultima sa întâlnire cu Ceauşescu 


1 


„Orientarea politicii externe a Româ- 
niei, în cadrul celor două mari naţiuni ale 
Axei, este un fapt împlinit. Această orien- 
tare nu este o întâmplare sau o acţiune 
de moment, ci reintrăm prin ea în vechi 
tradiţii ale statului nostru, tradiţii care au 
fost rupte pentru consideraţiuni ce nu mai 
sunt actuale şi care erau depăşite de 
evenimente încă cu mult înaintea actua- 
lului conflict.” 

(lon Gigurtu, prim-ministru 
al României, în „Universul”, 8 iulie 1940) 

„. ŞI ALĂTURI DE REGIMURI AUTORITARE 


Nu sunt foarte multe lucruri de remarcat în ceea de priveşte performanţele 
politicii externe româneşti după 1940. Dacă, din 1938, România abandonase 
spaţiul democraţiei optând pentru regimul politic autoritar, fie el de extrema 
dreaptă, stângă sau de factură militară, anul 1940 a marcat şi părăsirea politicii 
externe tradiţionale. Pentru o lungă perioadă de timp, România s-a aflat mai 
întâi în tabăra Germaniei hitleriste, apoi în cea sovietică. 

Decizia de abandonare a liniei politice tradiţionale a fost prefațată de eveni- 
mente tragice petrecute în acel an: pierderea unei semnificative părţi a terito- 
riului naţional în favoarea URSS, a Ungariei hortiste şi a Bulgariei. Nici ceea ce 
va urma nu va fi însă în favoarea României. Motivată de interesul naţional 
(nevoia de recuperare a Basarabiei şi a Bucovinei), decizia de participare 
alături de Germania hitleristă la atacul împotriva URSS va eşua lamentabil în 
stepa calmucă şi la cotul Donului. Curajoasa hotărâre de repoziţionare a 
României la 23 august 1944, datorată îndeosebi regelui Mihai |, nu a fost sufi- 
cientă, ţara noastră fiind plasată la sfârşitul războiului în tabăra statelor învinse, 
cu toate consecinţele politice şi economice ce au decurs de aici. 

Capacitatea României de a se exprima asupra destinului său politic a fost 
împiedicată de cinica decizie de la Ialta privind împărţirea lumii în zone de 
influenţă, precum şi de prezenţa militară sovietică. Perioada de revenire a 
regimului democratic în România a fost astfel extrem de scurtă, plasarea sa în 
zona de interes a URSS dovedindu-se decisivă pentru evoluţia regimului 
politic. Impus prin forţă, regimul comunist a scos pentru o jumătate de secol 
țara de pe orbita democraţiei. România a ajuns membră a Tratatului de la 
Varşovia şi a CAER-ului, devenind, direct sau indirect, parte a Războiului 
Rece. Sugestive pentru poziţia statului român în primii ani de după instalarea 
regimului de sorginte stalinistă au fost atitudinea faţă de autonomia politică a 
lugoslaviei lui Iosif Broz Tito, precum şi condamnarea revoluţiei maghiare din 
1956. 

Anul 1965 aduce o perioadă de relativă destindere atât în plan intern, cât 
şi în cel extern. În această perioadă se iau decizii majore precum recunoaște- 
rea Republicii Federale Germania, România devenind prima ţară socialistă 
care a restabilit relaţiile diplomatice cu acest stat. Desigur, refuzul României de 
a participa la intervenţia militară în Cehoslovacia din 1968 rămâne evenimen- 
tul cel mai discutat şi disputat al acelor ani. Discutat admirativ pentru semnifi- 
caţia sa în detaşarea României de politica Moscovei, dar disputat din perspec- 
tiva a ceea ce avea să se întâmple în România socialistă a anilor următori. 
Căci, aşa-numita independenţă faţă de URSS a însemnat, în acelaşi timp, 
semnalul pentru debutul naţional-comunismului, care a evoluat spre revenirea 
la practicile staliniste şi la izolarea diplomatică a României. 

Incapacitatea economică a URSS de a continua cursa înarmărilor şi refor- 
mele politice iniţiate de Mihail Gorbaciov au dus la prăbuşirea blocului statelor 
socialiste în 1989. A fost momentul revenirii României Între statele democra- 
tice ale lumii. O revenire spectaculoasă, datorată revoluției televizate în direct, 
şi tragică, prin sacrificiile umane din decembrie 1989. 


Popoare şi spaţii istorice 


Scopul politicii externe româneşti va deveni din acest moment recucerirea 
rolului pe care România îl jucase, cândva, în Europa. În acest sens, integrarea 
în NATO şi în structurile Uniunii Europene au devenit ţintele care au justificat 
deciziile de politică externă, între acestea cele referitoare la susţinerea inter- 
venţiei militare a NATO în fosta lugoslavie fiind cea mai curajoasă dintre cele 
ce au marcat începutul acestei noi politici. 


Manifestarea „entuziastă” a adeziunii faţă de politica regimului comunist 
şi a conducătorului său a devenit, cu timpul, o obligaţie 


2 


„La un deceniu de la începerea procesului de destrămare a lagărului socialist se pare 
că unele personalităţi occidentale au început să înţeleagă că dispariţia duşmanului so- 
vietic a lăsat lumea democratică fără repere de politică externă şi, în acelaşi timp, 
deschizându-i perspectiva globalizării — am putea spune, chiar, obligaţia globalizării —, 
i-a impus să se transforme pe sine, să-şi schimbe mesajul, priorităţile, abordările ideatice 
şi modul de operare, spre a se adapta noului context caracterizat de noi riscuri, noi sfidări 
şi noi şanse. În realitate, sfârşitul ordinii mondiale bipolare nu înseamnă capitularea 
blocului răsăritean şi instaurarea supremaţiei blocului occidental, ci decesul unei logici, al 
unui mecanism de funcţionare a omenirii care trimite în neființă ambele blocuri. 
Neînţelegând aceasta, Occidentul a vorbit despre «extinderea NATO» sau «extinderea 
UE» ca despre o împingere a frontierelor sale spre Răsărit şi o înglobare a teritoriilor ori- 
entale în spaţiul civilizaţiei, ordinii şi culturii apusene şi totodată s-a deplasat spre nord, 
purtat mai mult de vechiul reflex al indignării Rusiei decât de nevoile sale reale de secu- 
ritate, în timp ce «esticii ex-comunişti» se aşteptau la o adevărată «reconciliere a Europei 
cu ea însăşi» şi la «reunificarea Europei», ca şi a universului euro-atlantic. 

Faptul că civilizaţia vest-europeană este superioară astăzi celei din partea orientală 
a continentului nu înseamnă nici că drumul de urmat este al dizolvării culturii sau culturilor 
răsăritene în cele occidentale şi nici că nu este indispensabil ca noua ordine şi noua arhi- 
tectură euro-atlantică să fie proiectate împreună de toate popoarele europene şi euro- 
atlantice ca sinteză a valorilor şi experienţelor lor istorice. Perceperea exactă a con- 
secinţelor şi semnificației decalajului în nivelul de dezvoltare dintre Est şi Vest ar fi trebuit 
să conducă la concluzia că, înainte de a li se oferi Acordul de la Maastricht, statele 
Europei de Est au nevoie să primească un Plan Marshall. Într-adevăr, Marshall înainte de 
Maastricht înseamnă agregarea stabilităţii prin dezvoltare cu stabilitatea prin integrare, 
dezvoltării revenindu-i rolul natural de fundament şi catalizator al cooperării şi integrării, 
al trecerii de la strategia jocului de sumă nulă la cea a proiectelor comune şi de la diplo- 
maţia distributivă la cea integrativă." 

(Adrian Severin, Tranziţia reală — de la șocul fără terapie la speranțele pierdute) 


ACTIVITATE INDEPENDENTĂ 


m  Studiaţi cu atenţie documentele şi rezolvaţi următoarele sarcini de lucru: 

1. Precizaţi care au fost motivele intervenţiei militare a unor trupe ale Tratatului de la 
Varşovia împotriva Cehoslovaciei, în 1968? 

2. Care a fost urmarea, în plan extern, a atitudinii adoptate de Nicolae Ceauşescu 
faţă de invadarea Cehoslovaciei de către trupe ale Tratatului de la Varşovia? 

3. Comparaţi atitudinea României faţă de intervenţia împotriva revoluţiei maghiare 
din 1956 şi cea faţă de intervenţia din Cehoslovacia din 1968. Explicaţi diferenţele. 

4. Consideraţi că în România există un singur punct de vedere referitor la integrarea 
în Uniunea Europeană? Dar referitor la consecinţele integrării? 

5. Organizaţi, în grupuri restrânse de 4-5 elevi, o dezbatere referitoare la înţelesul 
sintagmei „trecerea de la diplomaţia distributivă la cea integrativă”. 


Europa şi lumea în secolul XX 


Modulul | 


„Pătrunderea trupelor celor cinci ţări 
socialiste în Cehoslovacia constituie o 
mare greşeală şi o primejdie gravă pentru 
pacea în Europa, pentru soarta socialis- 
mului în lume. Este de neconceput în 
lumea de astăzi (...) ca un stat socialist, 
ca state socialiste să încalce libertatea şi 
independenţa altui stat. Nu există nici o 
justificare, nu poate fi acceptat nici un 
motiv pentru a admite, pentru o clipă nu- 
mai, ideea intervenţiei militare în treburile 
unui stat socialist frăţesc. 

(...) Am hotărât ca începând de astăzi 
să trecem la constituirea gărzilor patrio- 
tice înarmate, alcătuite din muncitori, 
țărani şi intelectuali, apărătoare ale inde- 
pendenţei patriei noastre socialiste. (...) 
S-a spus că în Cehoslovacia există peri- 
colul contrarevoluţiei;, se vor găsi poate 
mâine unii care să spună că şi aici, în 
această adunare, se manifestă tendinţe 
contrarevoluţionare.” 

(Nicolae Ceauşescu, cuvântare rostită 
la 21 august 1968, cu prilejul intervenţiei 

armatelor Tratatului de la Varşovia în 
Cehoslovacia pentru înăbuşirea 
„Primăverii de la Praga”) 


PRO MEMORIA! 


e După Primul Război Mondial, Româ- 
nia a reuşit să devină un factor 
politic important în zona Europei 
Centrale şi în Balcani. 

e În perioada interbelică, toate iniţiati- 
vele diplomatice ale României au 
susținut politica securităţii colective. 

e În perioada 1940-1944, manifestările 
pe plan internaţional ale României au 
fost marcate de autoritarismul anto- 

nescian, iar ulterior de cel al regimu- 

lui comunist, cu diferitele sale feţe. 

STVDIV DE CAZ 


Grigore Gafencu (1892-1957) 


Provenind dintr-o familie boierească 
din Moldova, doctor în drept al Şcolii 
de Drept din Paris, decorat cu Ordinul 
„Mihai Viteazul” în urma participării 
la primul război mondial, a fost ministru 
de externe al României între anii 
1938-1940. A părăsit România în 1941, 
stabilidu-se la Geneva, la New York şi 
apoi la Paris. Diplomat vizionar, publi- 
cist, scriitor şi profesor, a devenit un 
membru activ al exilului românesc şi al 
mişcării anticomuniste. A fost un fer- 
vent susţinător al creării unei Europe 
federale. 


[1 


„Să luăm acum dintre toate ipotezele 
singura care mă preocupă (...) şi anume: 
victoria «Naţiunilor Unite». E o ipoteză 
care, pe zi ce merge, poate tot mai greu 
fi trecută cu vederea. Ţara noastră va 
avea de trecut, în acest caz, prin două 
momente grele: unul, când victoria mili- 
tară a aliaţilor va fi resimţită la hotarele şi 
apoi pe teritoriul ţării, şi al doilea, în ziua 
îndepărtată, drept, a negocierilor de pace. 
Aceste momente nu sunt pentru noi 
deopotrivă de primejdioase: până în ziua 
păcii multe se pot întâmpla, unii dintre 
aliaţi pot obosi, alţii îşi vor putea strânge 
puterile şi valorifica rezervele, vom vedea 
răsărind principii de echitate, de «interes 
general», de echilibru. Vom putea atunci 
şi noi pleda cu sorți de succes cauza 
țării noastre; vom apăra drepturile, 
hotarele, poziţia şi misiunea europeană a 
României." 

(Grigore Gafencu, Scrisoare adresată 
mareşalului Antonescu în iunie 1944) 

“Grigore Gafencu 
şi unitatea europeană 


OM POLITIC ŞI DIPLOMAT VIZIONAR 


Istoria interbelică reţine numele unor mari personalităţi ce au adus faimă 
politicii externe româneşti. Take lonescu şi Nicolae Titulescu sunt, fără îndoială, 
cele mai cunoscute dintre ele. Scrisă în perioada comunistă, această istorie a 
trecut însă sub tăcere, din motive de ordin politic, alte vârfuri ale societăţii 
româneşti, intelectuali de marcă şi fini analişti politici precum Grigore Gafencu. 

Membru de frunte al noului val din Partidul Naţional Ţărănesc, Gafencu a 
ocupat mai multe demnități publice în perioada 1928-1933. Alături de alţi câţiva 
tineri membri ai partidului, a acceptat în 1938 oferta regelui Carol al II-lea de a 
ocupa portofoliul externelor, într-un moment de maximă tensiune pentru soar- 
ta politică a Europei: Anglia şi Franţa, garanţii politicii de securitate colectivă 
până în acel moment, cedau în faţa presiunii germane şi acceptau ocuparea 
Cehoslovaciei. Semnarea tratatului de la Munchen era dublată de serioase 
probleme în relaţiile româno-germane, asociate lichidării de către autorităţi a 
unui grup de legionari în frunte cu Corneliu Zelea Codreanu. 

Contextul politic nefavorabil nu l-a împiedicat pe Grigore Gafencu să-şi 
manifeste ataşamentul față de tradiționala alianţă cu Franţa şi cu Marea 
Britanie. Ca urmare a efortului său diplomatic, România reuşea să obţină, în 
1939, o reconfirmare a garanţiilor anglo-franceze referitoare la independenţa şi 
graniţele României. Nici relaţiile diplomatice cu Germania nu sunt neglijate, 
normalizarea acestora fiind marcată de încheierea în acelaşi an a tratatului 
economic româno-german. Eforturile diplomatice s-au dovedit până la urmă 
zadarnice, România intrând într-una din cele mai negre perioade din istoria sa, 
marcată de pierderea Basarabiei, Bucovinei şi a Transilvaniei de Nord. 
Schimbarea în 1940 a liniei politice externe tradiţionale şi ralierea la blocul ger- 
mano-italian a determinat părăsirea de către Grigore Gafencu a demnităţii de 
ministrul de externe şi, un an mai târziu, a ţării. Gest politic simbolic, născut din 
convingerea că nu mai avea nici o şansă să readucă politica externă româ- 
nească pe făgaşul tradiţional. Nu înainte de a fi pledat pentru ieşirea României 
din alianţa cu Germania hitleristă şi alăturarea ei Aliaților. 

Plecarea la Geneva a însemnat începutul unei noi etape din viaţa diplo- 
matului român, dedicată pe de o parte mişcării anticomuniste, pe de altă parte 
creării Europei unite. Deşi nu a avut nici un mandat politic oficial, Gafencu a 
reprezentat interesele României şi ale statelor Europei de Est intrate după cel 
de-Al Doilea Război Mondial în sfera de dominație sovietică. 

Convins că Europa unită trebuie să cuprindă atât vestul, cât şi estul conti- 
nentului european, diplomatul român nu a economisit nici un efort pentru a 
încerca să explice nevoia de coagulare a exilului şi de dirijare a efortului aces- 
tuia spre pregătirea revenirii ţărilor comuniste la un regim economic liberal şi la 
valorile statului de drept. 


Popoare şi spaţii istorice 


Bogata activitate publicistică şi numeroasele conferinţe stau mărturie în 
acest sens. În 1949, Grigore Gafencu a devenit membru al Comisiei Europei 
Centrale şi Orientale, care avea în vedere problematica statelor Europei de Est 
recent căzute sub dominație sovietică. În acest cadru au fost stabilite princi- 
piile care vor orienta realizarea în deceniile următoare a unui fascinant şi, în 
acelaşi timp, izbăvitor proiect politic: Europa unită. 


O strângere de mână între semnatarii Pactului Ribbentrop-Molotov 
a pecetluit pentru decenii istoria României şi a altor ţări europene 


[2| 


„Faptul de a vizita în toiul frământărilor europene, rând pe rând, Berlinul, Londra, 
Parisul şi Roma era îndrăzneţ. Era şi mai îndrăzneţ de a spune, pretutindeni, cu aceeaşi 
sinceritate, cuvinte de pace. Îndrăzneala a izbutit deplin. Dosarele pe care le-am adus cu 
mine din călătorie (...), ca de altfel mărturisirile din presă şi din public, dovedesc că poli- 
tica noastră a fost înţeleasă şi preţuită. 

Am căutat să întăresc poziţiile astfel câştigate, strângând legăturile între statele din 
Înțelegerea Balcanică. Călătoria la Ankara şi la Atena nu era fără riscuri. Puteam slăbi 
încrederea Berlinului şi Romei în politica noastră, schimbând cuvinte bune cu turcii, toc- 
mai în toiul mult discutatelor negocieri anglo-franco-turce. (...) 

Politica noastră de echilibru ne pregătise, în caz de război, pentru o politică de neu- 
tralitate. Când Germania a declarat război Poloniei, nu aveam de intervenit. Polonia 
respinsese în mai multe rânduri propunerea noastră — pe care nu am impus-o de altfel 
niciodată cu prea multă energie — de a da alianţei noastre un caracter general. (...) Nu 
am insistat. 

Intervenţia Rusiei, fireşte, ne-ar fi putut pune într-o situaţie grea. Trupele ruseşti au 
trecut însă hotarul polon chiar în ziua în care guvernul polon, în frunte cu preşedintele 
Moscicky şi mareşalul Rydz Smigli, s-a refugiat în România. Alianţa noastră cu Polonia 
era o chestiune ce nu se mai punea. 

Voința noastră de neutralitate, care se afirmase de la începutul conflictului şi căpătase 
o consfinţire oficială prin cele două comunicate — al Consiliului de Miniştri şi al consilie- 


(Grigore Gafencu, Însemnări politice. 1929-1939) 


ACTIVITATE INDEPENDENTĂ 


=  Studiaţi cu atenţie documentele şi rezolvaţi următoarele sarcini de lucru: 

1. Identificaţi orientarea politicii externe a României în timp ce la conducerea 
Ministerului de Externe se afla Grigore Gafencu. 

2. A dat politica externă a României rezultatele scontate în perioada 1938-1940? 
Argumentaţi-vă răspunsul. 

3. Organizaţi o dezbatere, pe grupuri de 3-4 elevi, pe tema politicii externe româneşti 
în contextul intern şi internaţional al anilor 1938-1940 şi încercaţi să răspundeţi la 
întrebarea: Se puteau evita pierderile teritoriale ale anului 1940 prin promovarea 
unor linii de politică externă diferite? 

4. Pierderile teritoriale înregistrate de România în anul 1940 au fost un eveniment 
singular în peisajul politic internaţional? Daţi exemple care să vă susţină opinia. 

5. Realizaţi un eseu prin care să explicaţi motivele care au condus la pierderile terito- 
riale ale anului 1940, reconstituind contextul politic intern şi cel extern, cu referire 
la poziţia lui Grigore Gafencu. 


Europa şi lumea în secolul XX 


Modulul | 

„Parlamentul s-a întrunit pentru a 
păstra o clipă de tăcere. Şedinţa a fost 
apoi ridicată în semn de doliu. Lacrimi 
înăbuşite, simțăminte de supărare şi de 
revoltă, mare nervozitate. 

Am citit cu băgare de seamă schimbul 
de note telegrafice dintre ruşi şi noi. 
Notele ruseşti sunt abile ca formă şi fond, 
moderate ca ton şi de o perfidie foarte 
bine socotită. Notele noastre sunt greşit 
concepute şi foarte prost formulate. La 
pretenţiile ruseşti referitoare la drepturile 
istorice şi etnice ale Rusiei asupra 
Basarabiei nu am răspuns nimic: nici o 
punere la punct, nici un contraargument, 
nici un protest. Ne-am mulţumit să răs- 
pundem (...) că suntem gata să stăm de 
vorbă. (...) Fapt e că ne-am plecat în faţa 
forței, fără s-o spunem şi fără să stăruim 
asupra bunului nostru drept. (...) 

Am pierdut, deci, Basarabia: 

1. fiindcă Rusia nu a renunţat niciodată 
la această provincie şi era hotărâtă să se 
folosească de orice prilej pentru ca, spriji- 
nită pe uriaşa ei putere, să ajungă din 
nou la Dunăre; (...) 

2. fiindcă oricare ar fi fost politica pe 
care am fi urmat-o faţă de Germania, 
Reich-ul ar fi sacrificat oricând interesele 
noastre la Dunăre (...) pentru a-şi acoperi 
spatele înspre Rusia într-un război euro- 
pean; (...) 

3. fiindcă Italia, care în timpul din urmă 
ne făgăduise sprijinul Germaniei în caz 
de agresiune rusească, a intrat în război 
însuşindu-şi toate angajamentele şi toate 
atitudinile Germaniei; 

4. fiindcă singurul nostru sprijin adevărat 
şi real, forţa anglo-franceză, s-a prăbuşit." 

(Grigore Gafencu, Jurnal. 1940-1942) 

Modulul | 


Pledoaria lui Grigore Gafencu pentru 
crearea unei Europe unite şi-a găsit, 
peste ani, împlinirea. În imagine, o şedinţă 
a Consiliului Europei la Bruxelles 


„Continui să cred, aşa cum v-am mai 
spus, că nimic nu va putea împiedica 
crearea Europei şi ea se va face. Ea se 
va face fără entuziasm, din nefericire, 
căci renunţarea la prerogativele şi atribu- 
tele statului naţional este dificilă şi ridică 
în fiecare zi obiecţii şi temeri noi. Totuşi, 
ea se va face, deoarece caracterul său 
de necesitate sfârşeşte prin a se impune 
Chiar şi celor mai reticenţi." 

(Grigore Gafencu, martie 1953) 

„Ţinem să aducem un omagiu plin de 
emoție poporului ungar pentru lupta sa 
eroică împotriva opresorilor patriei sale, 
care sunt deopotrivă opresorii patriei 
noastre, şi ne Înclinăm respectuos în faţa 
sacrificiului tuturor celor care, bărbaţi şi 
femei, au căzut pentru libertatea noastră 
comună. 

Proclamăm întreaga noastră solidari- 
tate cu toate revendicările formulate de 
combatanții unguri în cursul acestei 
lupte: ca şi ei, declarăm că țelul tuturor 
eforturilor noastre este acela de a obţine 
alegeri libere; (...) cerem, de asemenea, 
(...) desprinderea noastră de Tratatul de 
la Varşovia care a inclus ţara noastră, 
contra voinţei sale, într-un bloc militar al 
Estului, constituit de URSS.” 

(Moţiune redactată de emigrația 
română din Paris în sprijinul revoluţiei 
ungare din 1956, după ce au ascultat o 
alocuţiune a lui Grigore Gafencu) 

EUROPA UNITĂ ÎN VIZIUNEA LUI GRIGORE GAFENCU 


În perioada exilului, fie el cel genevez, new-yorkez sau parizian, Grigore 
Gafencu s-a dedicat total ideii de realizare a unităţii europene, văzută ca 
soluţie a tuturor dificultăţilor şi provocărilor cu care bătrânul continent se con- 
frunta la sfârşitul celui de Al Doilea Război Mondial. Toate celelalte aspecte ale 
politicii europene, reconstrucţia economică, Planul Marshall, lupta împotriva 
comunismului, raporturile cu URSS, trebuiau armonizate pentru a conduce 
spre obiectivul ultim, Europa unită. 

Viziunea diplomatului român asupra viitoarei configurații politice a continen- 
tului a fost puternic influenţată de modelul federalist elveţian. Gafencu nu era 
singurul care gândea în aceşti termeni. W. Churchill însuşi propunea încă din 
1940 un continent european cuprinzând patru confederaţii reunite în jurul a 
cinci mari puteri. Alte propuneri vizau însă o Europă împărțită în două sfere de 
influenţă, una occidentală şi o alta înglobând statele Europei Centrale şi de Est. 

În lucrarea sa Preliminarii ale războiului din Est, Gafencu oferă o perspec- 
tivă opusă teoriei sferelor de influenţă. Europa era văzută ca reunind mai multe 
confederaţii, de Nord, de Centru, de Est, precum şi o confederație de Sud-Est, 
care trebuia să reunească România, Bulgaria, Grecia, Iugoslavia şi Turcia. 
Noua construcţie politică trebuia să cuprindă în egală măsură Vestul şi Estul şi 
să răspundă anumitor exigenţe politice, precum: crearea unei puteri economi- 
ce europene în care resursele industriale şi cele agricole să fie reprezentate în 
mod echilibrat, extinderea prosperității economice dinspre Vest spre Est, men- 
ținerea tradiţiilor şi a organizării politice specifice fiecărui stat membru, apăra- 
rea drepturilor şi a libertăţilor fundamentale ale omului, asigurarea securităţii 
sociale etc. Ca reprezentant al Estului, Gafencu punea aşadar un mare accent 
pe protejarea intereselor politice, economice, pe respectarea identităţii statelor 
acestei părţi a continentului. Şi, cum în viziunea asupra noii Europe nu se 
putea face abstracţie de raporturile cu URSS, Gafencu s-a pronunţat pentru 
menţinerea unor relaţii paşnice cu puterea de la Răsărit, acesteia urmând să-i 
revină, alături de Marea Britanie, un rol major în asigurarea securităţii euro- 
pene. Pentru a deveni cu adevărat viabilă, construcţia europeană trebuia să se 
bazeze în egală măsură pe un set de virtuţi şi de principii morale care să garan- 
teze pacea şi securitatea pe continent, depăşirea divizării existente în acel 
moment istoric şi combaterea sferelor de influenţă, prin respectarea principiilor 
dreptului internaţional. Viziunea sa asupra viitoarei Europe includea principii 
precum echilibrul de putere de natură să promoveze o ordine europeană 
corectă şi durabilă, pacea şi colaborarea internaţională. Toate aceste principii 
ale relaţiilor dintre statele lumii şi-au păstrat în totalitate actualitatea. 

Gafencu a avut numeroase ocazii pentru a-şi afirma principiile şi filosofia 
politică. Importantă este participarea sa la întâlnirile liberalilor europeni din 
1955 şi 1956. De asemenea, au continuat luările de poziţie împotriva comu- 
nismului, Gafencu acuzând în mod public URSS, în 1956, pentru crimele sale 
împotriva umanităţii şi manifestându-şi scepticismul în legătură cu procesul de 
destalinizare. Recunoaşterea internaţională deplină a eforturilor depuse de 
Grigore Gafencu s-a produs în aprilie 1956, când acesta a fost ales preşedinte 
al Uniunii Europene a Federaliştilor. Era, în egală măsură, o recunoaştere a 
rolului exilului românesc la realizarea Europei unite. 


Popoare şi spaţii istorice 


3] 


„Dragi compatrioți, 

Marea mişcare care determină popoarele vechiului continent să se unească pentru 
a forma o Europă Unită are pentru noi, ceilalți români, o importanță deosebită. Situată 
într-unul din punctele cele mai expuse ale continentului, România a beneficiat de mai 
multe ori de sprijinul şi protecția ideii europene. În timpurile străvechi ale istoriei noastre, 
poporul român rezista deja la frontierele sale din Est, luptând pentru apărarea ideii 
creştine care îl lega de Europa. Mai târziu, în secolul trecut, sub egida Europei şi a unei 
ordini de drept europene, Ţările Române unite, eliberate de dubla constrângere a suze- 
ranităţii turceşti şi a protectoratului rusesc, s-au trezit la o viaţă nouă. În sfârşit, în zilele 
noastre, împărţirea arbitrară efectuată în detrimentul Europei a însemnat pentru România 
pierderea libertăţilor şi a independenţei sale. 

Acestea sunt motivele pentru care poporul român a considerat dintotdeauna că ideea 
europeană îi putea garanta ordinea şi libertatea. 

Să cităm câţiva dintre străbunii noştri care au aderat, ca nişte adevăraţi precursori, la 
cauza Europei Unite? Aurel Popovici, apostol al federalismului dunărean; Take lonescu, 
care, încă din 1914, prevedea că tulburările europene nu vor lua sfârşit decât după înte- 
meierea Statelor Unite ale Europei; Nicolae Titulescu, care şi-a consacrat talentul şi toate 
eforturile pentru instaurarea securităţii colective şi a unei ordini politice unitare; în sfârşit, 
luliu Maniu, care n-a încetat să repete că, pentru ţările mici şi mari ale Europei, nu poate 
exista salvare decât în uniune şi în federalism. 

Fideli tradiţiilor politicii noastre şi convinşi fiind că realizarea Europei Unite, asigurând 
securitatea ţărilor încă libere şi libertatea ţărilor din Est, este singurul mod de a salva 
existenţa naţiunilor europene şi valorile civilizaţiei lor comune, ne-am hotărât să partici- 
păm la Mişcarea pentru crearea unei Europe unite şi libere.” 

(Grigore Gafencu, Apel în favoarea constituirii unei Grupări Române 
pentru Europa Unită, Geneva, iunie 1948) 

„Ceea ce se numeşte Mişcarea Europeană — denumire care desemnează atât o orga- 
nizaţie internaţională ce militează pentru înfăptuirea uniunii europene, cât şi ansamblul 
eforturilor depuse în Europa în vederea realizării acestui ţel — a luat naştere în timpul 
războiului şi reprezintă o sinteză a sentimentelor care înfloresc, în general, la sfârşitul unui 
cataclism: speranţe şi planuri de viitor, bucuria de a fi rămas în viaţă printre atâtea ruine, 
o nevoie imperioasă de a începe o operă de reconstrucţie. S-a vorbit despre Europa la 
sfârşitul fiecărei mari răsturnări războinice. Cuceritorii aveau propria idee în legătură cu 
acest subiect; popoarele aveau şi ele ideile lor.” 


(Grigore Gafencu, Strasbourg, 1957) 


ACTIVITATE INDEPENDENTĂ 


=  Studiaţi cu atenţie documentele şi rezolvaţi următoarele sarcini de lucru: 

1. A avut teoria lui Grigore Gafencu despre federalizarea Europei un suport istoric? 
A reprezentat el o voce izolată în epocă? 

2. Explicaţi motivele pentru care ideea de mişcare europenă a fost puternic susținută 
de oamenii politici români. 

3. Realizaţi un proiect prin care să demonstraţi poziţia diplomatului Grigore Gafencu 
faţă de mişcarea europeană. 

4. De ce credeţi că, deşi veche, ideea de unitate europeană a prins contur abia după 
sfârşitul celui de Al Doilea Război Mondial. Organizaţi o dezbatere în care să vă 
confruntaţi punctele de vedere cu acela al altor colegi. 

5. Realizaţi un eseu prin care să evaluaţi actualitatea viziunii lui Grigore Gafencu 
despre Europa unită. 


Europa şi lumea în secolul XX 


Grigore 
Gafencu 
în 1939 

„Încă nu ne dăm seama cât am pierdut 
prin moartea lui Grigore Gafencu. Nu mă 
gândec numai la noi, românii din exil, dar 
şi la toţi cei din lumea întreagă. Dincolo 
de frontierele noastre, nimeni altul nu a 
avut renumele şi prestigiul lui Grigore 
Gafencu. El nu reprezintă numai ceea ce 
noi suntem obişnuiţi să numim «interese- 
le» româneşti, dar şi cele ale vecinilor 
noştri. El era purtătorul de cuvânt, ascul- 
tat şi respectat de toate popoarele opri- 
mate de dincolo de Cortina de Fier. El 
era, în acelaşi timp, un «european» 
pentru că a înţeles că soluţia era fede- 
ralizarea Europei.(...) Sub un aspect 
senin şi sub masca politeţii şi eleganței, 
Grigore Gafencu ascundea o mare ştiinţă 
politică. El se complăcea să dea impresia 
celor din jurul său că nu era un agresiv, 
că nu avea «un temperament de comba- 
tant», că era mai degrabă un «intelectual 
de cabinet». Această legendă i-a permis 
să urce pe cele mai înalte trepte ale poli- 
ticii europene. Odată ajuns acolo şi în 
momentul când el se considera a fi cel 
mai aproape, când zeci de canale de 
radio îl înregistrau şi sute de ziarişti din 
lumea întreagă îl stenografiau — Grigore 
Gafencu pronunţa liniştit, precis şi cu aten- 
tie, rechizitoriul Rusiei sovietice şi al poli- 
ticii occidentale de coexistenţă pașnică.” 

(Mircea Eliade, 1957) 


PRO MEMORIA! 


Ca ministru de externe în ani difi- 
cili pentru România (1938-1940), 
Grigore Gafencu a susţinut menţi- 
nerea tradiţionalei alianţe cu Franţa 
şi Marea Britanie. 


Plecat din ţară, după război s-a de- 
dicat, pe de o parte, luptei împotriva 
comunismului, iar pe de alta creării 
unei Europe unite. 

STVDIV DE CAZ 


“Imaginea României în presa internațională după 1989 


Nicolae Ceauşescu pentru ultima dată 
în balconul Comitetului Central 
(Bucureşti, 21 decembrie 1989) 


1] 


Schimbare în Est 


„Cei 145 de membri ai Consiliului 
Frontului Salvării Naționale, parlamentul 
provizoriu român, au votat dizolvarea 
pentru a lăsa loc liber unei adunări for- 
mate din reprezentanții mai multor 
partide. Consiliul Frontului Salvării Naţio- 
nale (F.S.N.), care a guvernat România 
de la revoluţia populară din decembrie 
ce l-a răsturnat pe preşedintele Nicolae 
Ceauşescu, are de gând să se reorga- 
nizeze într-un partid politic şi să participe 
la alegeri.” 

(New York Times, 4 februarie 1990) 


Manifestaţie a opoziţiei (februarie 1990) 

IMAGINEA ROMÂNIEI ÎN ANII '90 


O caracteristică generală a presei internaţionale în ceea ce priveşte 
România după 1989 este aceea că a fost de la început foarte bine informată; 
în acelaşi timp, se cuvine să precizăm că a interpretat şi prezentat această 
informaţie conform propriilor valori şi propriilor interese. Cele mai importante 
publicaţii, cu tirajele cele mai mari, care s-au dovedit a fi interesate de România 
după 1990 sunt New York Times, Le Figaro, Time şi Le Monde. 

Odată cu Revoluţia din decembrie 1989, România a ieşit din conul de 
umbră în care intrase şi a beneficiat de toată atenţia lumii prin transmisiile în 
direct ale Televiziunii Române. Din păcate, entuziasmul de la început s-a trans- 
format într-o atitudine rezervat-obiectivă pe tot parcursul anilor '90. În acei ani, 
imaginea României s-a degradat treptat din cauza lipsei de reforme şi de 
schimbări radicale în economie şi societate. 

Presa internaţională — şi îndeosebi cea din Statele Unite, Marea Britanie, 
Franţa sau Germania — a fost foarte interesată de situaţia României după 
prăbuşirea comunismului. Au fost publicate articole despre politică, mediu 
sindical, mediu social, mediu de afaceri, catastrofe naturale, incidente cu pier- 
deri de vieţi omeneşti, performanţe sportive. 

Primul plan l-a deţinut mediul politic, instabil în anii '90, chiar dacă era în 
dezvoltare. Presa internaţională a relatat despre constituirea noii puteri de la 
Bucureşti, F.S.N., şi despre paşii făcuţi de aceasta în conducerea României. 
Presa de peste hotare a sesizat luptele politice între F.S.N., şi partidele istorice, 
terminate cu victoria celor aflaţi la putere. De asemenea, a semnalat măsurile 
economice luate şi paşii făcuţi în direcţia apropierii de Occident. 

Cel mai mare şoc pe care l-a avut opinia publică internaţională în legătură 
cu România a fost provocat de situaţia copiilor abandonaţi în orfelinate. Aceştia 
trăiau în condiţii de mizerie, la limita supravieţuirii. Foarte mulţi copii din orfeli- 
nate erau infectați cu virusul HIV. Reacţiile la textele şi imaginile prezentate au 
fost imediate. A apărut o puternică cerere de adopţie a copiilor din România 
sau au apărut fundaţii internaţionale care să managerieze situaţia. 

Presa internaţională a relatat cu simpatie despre demonstrațiile din Piaţa 
Universităţii şi cu consternare despre evenimentele din 13-15 iunie 1990, când 
minerii au invadat capitala ţării. Şi celelalte aşa-numite mineriade au fost 
prezente pe primele pagini ale ziarelor străine. Se poate spune că aceste 
evenimente au dus la atenuarea entuziasmului în ceea ce priveşte România şi 
chiar a simpatiei de care se bucura aceasta în paginile ziarelor din străinătate. 

În afară de excepţionala performanţă a echipei naţionale de fotbal de la cam- 
pionatul mondial din Statele Unite din 1994, publicul străin a mai fost informat în 
acei ani despre semnarea de către România, prima de altfel, a „Parteneriatului 
pentru pace” cu NATO şi despre tentativele ţării noastre de a se apropia de 
Comunitatea Europeană şi de a se desprinde de trecutul totalitar şi comunist. 


Popoare şi spaţii istorice 


2] 


Noii lideri de la Bucureşti au deschis uşa liberei inițiative 
„Conducerea provizorie a legalizat astăzi libera iniţiativă pe o scară mai mare decât 


a existat în cei 45 de ani de comunism. În acest sens a fost semnat un decret de către 
preşedintele interimar lon Iliescu.” 


Copii români bolnavi de SIDA. O legislaţie a neglijării 
„Copiii, în jur de 60, sunt la etajul al treilea al spitalului insalubru, singura Clinică pen- 
tru bolnavii de Sida din România. În aceeaşi cameră sunt doi copii în pat. Intr-o mică re- 
zervă, patru copii, aproape morţi, zăceau acoperiţi de o singură pătură." 
(New York Times, 8 februarie 1990) 


(New York Times, 6 februarie 1990) 


4 
Evoluție în Europa 


„De nouă zile, mii de români manifestează în Piaţa Universităţii din Bucureşti (...) 
demonstrând rezistenţă şi ridicând demonstrațiile politice pe noi înălţimi." 
(New York Times, 1 mai 1990) 

Minerii români vin la Bucureşti 


„Mii de mineri din nordul României au descins astăzi în capitală cu bâte de lemn, bas- 
toane din cauciuc, cerând răzbunare pentru tulburările antiguvernamentale de miercuri." 
(New York Times, 15 iunie 1990) 

România s-a alăturat planului NATO 

„România a devenit astăzi prima naţiune care s-a înscris oficial în noul program prin 
care NATO se oferă să colaboreze cu fostele inamice din Tratatul de la Varşovia, refuzân- 
du-le calitatea de membru cu drepturi depline.” 


(New York Times, 27 ianuarie 1994) 


ACTIVITATE INDEPENDENTĂ 


1. Analizaţi cu toată atenţia informaţiile reproduse din aceeaşi publicaţie, New York 


Times. Comentaţi modul cum au fost percepute evenimentele relatate din 
România. Ce impresie credeţi că şi-a putut forma despre ţara noastră un cititor al 
acestei publicaţii? 

2. Citiţi documentul 3 şi priviţi imaginile alăturate. Dezbateţi cauzele care au dus la 
situaţia orfanilor din România în anii '90. Precizaţi cum au evoluat lucrurile. 

3. Identificaţi, cu ajutorul documentelor, 5 elemente caracteristice pentru imaginea 
României în anii '90. Argumentaţi de ce credeţi că de la entuziasmul relatării revo- 
luţiei „în direct” s-a ajuns la o scădere a interesului şi încrederii manifestate de 
presa internaţională. 

3. Descrieţi şi explicaţi starea de spirit a jucătorilor din imagine, cât şi a iubitorilor fot- 
balului din ţară. 


Europa şi lumea în secolul XX 


Modulul | 


O gravă problemă socială, 
copiii din orfelinatele românești în 1990 


Echipa naţională a României 
bucurându-se pentru un nou gol înscris 
la Campionatul Mondial de Fotbal 
(SUA,1994) 

Momentele semnificative ale relaţiilor 
româno-americane la nivel înalt 

au fost prezentate cu prioritate de presă 
(imagini de la întâlniri oficiale din iulie 1997, 
noiembrie 2002 şi decembrie 2005) 


1 


Tentativa României de a stopa trafi- 
cul de copii a dat o lovitură brutală unui 
număr de familii prezumtive 


„Toţi aceştia sunt victimele unui mo- 
ratoriu asupra adopțiilor internaţionale 
sugerat de Uniunea Europeană, anunţat 
fără nici un fel de avertisment prealabil în 
luna iunie a acestui an. Interzicerea 
adopțiilor pentru un an de zile a survenit 
ca răspuns la un raport al doamnei 
Emma Nicholson, raportorul UE pentru 
România, în care guvernul român era 
acuzat că permite ca aceşti copii să fie 
pur şi simplu vânduți celui care licitează 
cel mai mult.” 

(Financial Times, 15 decembrie 2001) 

EVOLUŢII SURVENITE ÎN IMAGINEA ROMÂNIEI 


Începând cu anul 1999, imaginea României în presa internaţională a 
început să se îmbunătăţească şi să scape de clişeele vehiculate frecvent în 
anii de după revoluţie: cerşetori, copii abandonaţi şi bolnavi, delincvenţă şi 
sărăcie. Îmbunătăţirea imaginii s-a datorat atât unor factori interni, cât şi unor 
evenimente internaţionale. 

Anul 1999 a fost primul an cu creştere economică după 1989, iar România 
a început să devină tot mai atractivă pentru investitorii străini. În acelaşi an, 
România a început negocierile pentru aderarea la Uniunea Europeană. Acest 
lucru presupunea un calendar de aderare, etape de parcurs, capitole de 
încheiat şi o anumită finalitate. Imaginea României s-a îmbunătăţit şi prin alătu- 
rarea la coaliția internaţională în timpul loviturilor aeriene aplicate de NATO în 
Kosovo, Afganistan şi Irak. Deşi în plan intern acest lucru a dus la erodarea 
imaginii preşedinţilor Emil Constantinescu şi lon Iliescu, în plan extern, prin 
respectarea angajamentelor asumate, prestigiul şi încrederea în România au 
crescut. 

Presa internațională a fost în continuare sensibilă la problema copiilor din 
România şi la aceea a adopțiilor internaționale. De altfel, în anii '90 au avut loc 
numeroase adopțţii internaţionale, unele legal, foarte multe însă ilegal. Uniunea 
Europeană a criticat rezolvarea problemei copiilor abandonaţi pe această cale, 
astfel că în anul 2000, la cererea Uniunii, România a suspendat şi interzis toate 
adopţiile internaţionale. Acest lucru a fost comentat de presă şi s-a făcut un 
adevărat lobby pentru anularea acestor măsuri. 

Un alt eveniment cu rezonanţă în presa internaţională a fost anularea obli- 
gativităţii vizelor pentru români la intrarea în spaţiul Schengen. Măsura a fost 
privită la început cu rezervă, de teama unor valuri de emigranţi ilegali români 
în Europa. Realitatea a dovedit că aceste temeri au fost nejustificate. 

Presa internaţională s-a referit adesea şi la catastrofele naturale, cum ar fi 
inundaţiile din anii 2005 şi 2006 şi lupta cu gripa aviară. 

Presa germană este interesată în mod special şi de situaţia din Delta 
Dunării. Preocupările presei sunt legate de conservarea mediului şi de încer- 
carea de oprire a lucrărilor întreprinse de Ucraina la canalul Bâstroe, care ar 
atrage modificări sensibile în ecosistemul Deltei. 

Perspective încurajatoare pentru români 


„De la 1 ianuarie, cetățenii români nu mai au nevoie de vize pentru a se duce într-o 
țară din spaţiul Schengen, care înseamnă majoritatea spaţiului Uniunii Europene. 
România, o ţară din fosta Europă comunistă şi una dintre cele mai puţin dezvoltate din 
punct de vedere economic, era obligată, spre deosebire de celelalte ţări candidate la 
extindere, la această măsură, de teama unui aflux necontrolat de imigranți." 

(Le Monde, 6 ianuarie 2004) 


„Perspectiva aderării la Uniunea Europeană în 2007 face ca în România să sufle un 


vânt de prosperitate.” 
prosp (Le Monde, 5 mai 2004) 


Popoare şi spaţii istorice 


România câştigă votul de încredere al Uniunii Europene în ceea ce priveşte economia 


„îndelung aşteptatul Raport al Comisiei Europene de mâine va menţiona faptul că 
țara are «o economie de piaţă funcţională», un reper stabilit de Uniunea Europeană în 
vederea aderării. Testul privitor la statutul de economie de piaţă funcţională al României 
reprezintă una dintre cele mai importante încercări în drumul către aderarea la Uniunea 
Europeană, Într-un moment în care România este aproape de a încheia negocierile cu 
Comisia Europeană.” 

(Financial Times, 5 octombrie 2004) 


4] 
Înaintea intrării în UE în 2007, românii trec în fine la reforme 


„A durat o veșnicie, însă, în fine, România s-a trezit. Ţara este aidoma unui mare 
şantier, care conform unui contract — afilierea la UE în 2007 — trebuie să fie terminat. 
Pretutindeni s-a trecut la treabă cu patos, reformele sunt în timp record duse la îndepli- 
nire. Tot mai mulţi investitori străini sunt convinşi că noul curs spre reforme este ireversibil 
şi că aşteptata integrare în UE a crescut atractivitatea pentru România a investitorilor. 
Însă ultima barieră înaintea integrării în UE n-a fost ridicată. Cancelarul Schröder şi 
Gunter Verheugen au reconfirmat data integrării, însă Consiliul UE va hotărî dacă să dea 
undă verde integrării României şi Bulgariei la 17 decembrie la Bruxelles. Pentru a nu rata 
ocazia, România trebuie să ducă la îndeplinire încă cele două clauze restante: justiţia şi 
libera concurenţă, precum şi ocrotirea mediului. Altfel se năruie acest vis de-a intra în UE 
deodată cu Bulgaria. În caz contrar, România ar intra într-o nouă discuţie abia în 
primăvara 2005, prea târziu pentru a mai fi integrată în 2007.” 

(Frankfurt Allgemeine Zeitung, 22 noiembrie 2004) 


5] 
Creşterea economică a României atinge un nivel record 


„Anul 2004 a fost un «boom year» pentru România. Comisia economică a UE a apre- 
ciat creşterea economică la 7,2%, mai mult decât se aştepta. Consumul privat a crescut 
cu 8%, cea mai mare creştere de 15 ani. Pe durată medie se preconizează o creştere 
economică de 5% anual, ne spune Dirk Rütze, directorul Camerei Germane de Comerț 
din Bucureşti. Cu cele 22 de milioane, România va fi, după Polonia, ţara nou integrată în 
UE cu cea mai numeroasă populaţie. România va deveni, odată cu creşterea nivelului de 
trai şi al câştigului şi o piaţă de desfacere tot mai interesantă, ne-a spus Klaus Mangold, 
preşedintele Comitetului economic german pentru Europa de Est.” 

(Financial Times Deutschland, 24 noiembrie 2004) 


ACTIVITATE INDEPENDENTĂ 


1. Analizaţi documentele 2, 3 şi 4! Care credeţi că au fost motivele schimbării 


în bine a imaginii României? 

2. Citiţi documentul 1. Cum apreciaţi evoluţia problemei copiilor orfani în 
România, în anii 1990 faţă de anii 2000? În ce fel consideraţi că a afectat 
această problemă imaginea internaţională a României? 

3. Ordonaţi şi clasificați în ordinea importanţei evenimentele cu efect pozitiv şi 
pe cele cu efect negativ cu care a fost asociată România după revoluţia din 
decembrie 1989. 


Europa şi lumea în secolul XX 


Modulul | 


aa La 


Bianu lime es Mpi Pompad fiagi Ira ie 


ei e e LE e A 


Canalul 
Bâstroe şi 
subiecte de 
actualitate 
în 2006 


“1 abordate cu 
i îngrijorare 


Articol despre Delta Dunării 
şi canalul Bâstroe 


„Îndepărtarea păsărilor este apreciată 
de către membrii asociaţiei World Wide 
Fund for Nature (WWF) ca fiind doar 
începutul unei catastrofe ecologice mai 
mari. Excavatoarele plutitoare sapă 
aşa-numitul canal Bâstroe (lungime 9 km) 
prin partea ucraineană a Deltei. Proiectul 
acesta ar putea distruge pe termen lung 
toate cele 400 000 de hectare de teren 
umed. Acest teren se numără printre cele 
mai importante sisteme ecologice din 
lume.” 

(Săptămânalul german FOCUS, 
30 august-3 septembrie 2004) 


PRO MEMORIA! 


România a fost mereu în atenția 
agenţiilor de presă şi a mass-me- 
diei internaţionale. 

e Imaginea României după 1989 
poate fi caracterizată ca entuziastă 
imediat după Revoluţie, dezamăgi- 
tă şi plină de clişee în anii '90 şi rea- 

listă în anii 2000. 

gripa aviară — 


RECAPITULARE /EVALVARE 
Antecedente ale integrării europene 


Două imagini caracteristice Europei 
medievale: civilizaţia urbană, având drept 
criteriu primordial banul, şi civilizaţia rurală 


1 


„Oricine ştie foarte bine că în spatele 
zidurilor unui oraş medieval stau alături 
canonici şi studenţi, nobili şi podgoreni, 
aristocrați şi proletari, negustori şi meşte- 
şugari, antreprenori şi proletari. (...) Cu 
toate acestea, modelul social urban îl 
reprezintă burghezul, iar criteriul de dife- 
renţiere este banul.” 

(Omul modern, Polirom, 1999) 
[2 


„În spaţiul românesc, dezurbanizarea 
care a urmat retragerii stăpânirii romane 
a fost mai gravă decât în alte provincii. 
(...) Revitalizarea urbană a început cel 
mai târziu şi la un nivel de pornire sensi- 
bil mai redus decât în Occident, fiind 
semnificativă abia în secolele XIII-XIV.” 
(Bogdan Murgescu, Istorie românească, 

istorie universală, 1994) 

În 2004, odată cu aderarea la UE a 10 noi state, revista franceză „L'Histoire” a con- 
sacrat un număr special acestui eveniment sub titlul „GOOD BYE YALTA! Du Rideau de 
fer ă la Grande Europe”. Cu acest prilej a fost intervievat şi Bronislav Geremek, istoric, 
fost ministru al Afacerilor Externe în Polonia democrată. lată, în rezumat, răspunsul său 
la o întrebare care avea în vedere modul în care pot fi explicate unele reticenţe faţă de 
încorporarea în UE a atâtor state din estul Europei, în majoritate foste comuniste. 

„Diferenţa între noii veniţi şi vechile democraţii occidentale nu trebuie să ne facă să 
uităm diviziunile atât de înrădăcinate în istoria continentului nostru. Frontierele stabilite 
după cel de Al Doilea Război Mondial le refac în parte pe cele stabilite în secolul al XI-lea 
după Marea Schismă între biserica romană (catolică) şi biserica bizantină (ortodoxă), o 
separație religioasă, culturală şi politică ce a scindat Europa în două mari blocuri. Ţările 
care intră în 2004 în Uniune sunt expuse atât influențelor Vestului, pentru că aparţin lumii 
catolice (şi protestante), cât şi Estului, căruia îi sunt datoare politic şi mental. 

Dar mai este o ruptură între Est şi Vest, este aceea a două modele economice foarte 
diferite, dar complementare, apărute în secolul al XX-lea: de o parte o Europă de pre- 
ponderenţă urbană, deschisă economiei de piaţă, de partea cealaltă o Europă rurală, care 
furnizează materii prime, unde şerbia se prelungeşte până în secolul al XIX-lea, în vreme 
ce în vestul continentului a dispărut încă din epoca medievală. În consecinţă, burghezia a 
rămas slabă în Est până la sfârşitul secolului al XIX-lea, formarea instituţiilor şi mentalități 
democratice având de suferit." 

(„L'Histoire”, 286, aprilie 2004) 

Un european pe tronul Principatelor Unite — Carol | 


„Evaluarea domniei lui Carol se poate face mai simplu: dacă luăm criteriile de bază 
ale UE şi NATO, vom vedea că, în ciuda limitărilor impuse de vremi, Carol | apare sur- 
prinzător de european: fondator de instituţii de bază ale statului şi societăţii, promotor al 
profesionalismului în politică şi economie, strateg şi reformator al forţelor armate, încura- 
jator al puterii soft (cultură, politică externă, tradiţii, specific naţional), voce europeană prin 
excelenţă, puterea exemplului personal, creator de instituţii şi proiecte, întăritor al statului 
şi al suveranităţii în paralel cu adaptarea la jocul regional.” 

(Principele Radu, Regele Carol I, o voce europeană, în „Evenimentul zilei”, 10 mai 2006) 

„În 1945, Uniunea Sovietică a acţionat decisiv pentru a-şi consolida poziţia în 
România mai curând decât oriunde altundeva în Europa de Est, întrucât, la fel ca pe vre- 
mea țarilor, România era poarta de intrare spre Balcani şi Strâmtori. Declaraţia privind 
Europa eliberată (adoptată la Ialta la 12 februarie 1945) nu a avut nici un rol în fixarea 
politicii Sovietelor faţă de România. Noţiunea de guverne democratice şi larg reprezenta- 
tive, instalate ca urmare a unor alegeri libere, stipulată în Declaraţie, era în contradicţie 
cu teoria şi practica sovietică şi, dacă ar fi fost aplicată în acest caz particular, ar fi împie- 
dicat instalarea unui guvern prieten şi docil la Bucureşti. Antipatia pe care majoritatea 
românilor o resimţeau faţă de Uniunea Sovietică şi dorinţa de a menţine legăturile tradi- 
tionale cu Occidentul făceau ca perspectivele venirii la putere a unui regim prosovietic să 
fie foarte îndepărtate." 


(K. Hitchins, România, 1866-1947, Humanitas, 1996) 


Popoare şi spaţii istorice 

Teoria insularităţii şi efectele ei 
„În ce-i priveşte pe români, metafora insularităţii şi a unicităţii lor e legată de clişee 
tradiţionale de tipul «Poporul român este o insulă de latinitate, într-o masă slavă», «enig- 
ma» şi «miracolul istoric» (în termenii celebrului studiu al lui Gheorghe Brătianu) al con- 
tinuităţii latinităţii româneşti într-o zonă a Europei într-adevăr căzută sub puterea nea- 
murilor slave, care i-au preocupat de mult pe istoricii români şi străini. O altă variantă a 
mitului insularității româneşti e ceea ce s-a numit mitul cetăţii asediate. Atât de diferiţi de 
cei din jur şi fireşte superiori lor, românii sunt ţinta poftelor cotropitoare ale vecinilor. (...) 
La începutul epocii moderne, când clasa politică a început eforturile de modernizare, con- 
servatorismul autohton dorea să păstreze o greu definibilă identitate şi specificitate.” 
(D. Mateescu, Marea Britanie şi România, două insule de euroscepticism în Europa, 
în „Secolul 20”, 1-2-3/2000) 

Grigore Gafencu la Congresul Europei de la Haga 

„Nicăieri cuvântul «Europa» nu vibrează mai puternic şi mai emoționant decât în tările 
din Est. Ideea unității europene înseamnă pentru acea jumătate a continentului o promi- 
siune de pace şi în acelaşi timp o promisiune de eliberare. Am convingerea că exprim sen- 
timentul profund al țării mele, precum şi pe acela al ţărilor vecine care împărtăşesc soar- 
ta României când afirm aici solemn fidelitatea lor faţă de Europa. (...) Mai important decât 
principiul menit să hotărască forma constituţională a Europei unite mi se pare a fi princi- 
piul care asigură conţinutul noii ordini europene. În vederea organizării vieţii politice, eco- 
nomice şi sociale a comunităţii europene trebuie stabilite reguli care să garanteze liber- 
tăţile individuale şi naţionale, să determine cooperarea economică între state, sindicate şi 
muncitori şi să urmărească în mod eficient idealul justiţiei sociale.” 
(Din discursul lui Grigore Gafencu la Congresul Europei de la Haga, 

în şedinţa plenară din 7 mai 1948) 


Valorificaţi-vă cunoștințele! 


1. După ce citiți documentele 1 şi 2, precum şi teoria istoricului polonez Bronislav 
Geremek despre „rămânerea în urmă durabilă” a Orientului ortodox faţă de 
Occidentul catolic, formulaţi o opinie, confruntând argumentele pro şi contra. 
Alcătuiţi un eseu de o pagină în care să prezentaţi cultura românească din per- 
spectiva sintezei între cele două lumi despărțite de schisma din 1054. 

2. Definiţi europenismul primului rege al României. Căutaţi informaţii care să dea 
conţinut cel puţin uneia din aceste caracteristici. Prezentaţi colegilor, într-un scurt 
discurs de 5-10 fraze, rolul monarhiei în istoria românilor. 

3. Argumentaţi de ce credeţi că Declaraţia de la Yalta privind Europa eliberată nu a 
putut avea pentru România efectele scontate. 

4. Cu ajutorul documentului despre teoria „insularităţii”, identificaţi şi alte stereotipuri 
şi prejudecăţi care se întâlnesc frecvent în istoriografia noastră. Ce avantaje ne-ar 
conferi renunţarea treptată la ele? Discutaţi cu colegul de bancă acest subiect. 

5. Alegeţi din textul discursului lui Gr. Gafencu acel paragraf care defineşte în con- 
cepţia sa Europa unită. Comparaţi această opinie cu propriile voastre aşteptări. 

6. Reţineţi din documentul 7 ce consideră Vaclav Havel că este esenţial în integrarea 
europeană a ţării sale. Abordaţi subiectul din perspectiva integrării României şi 
apreciaţi într-un scurt discurs de ce depinde în mod esenţial acest proces şi ce ne 
împiedică să avansăm mai repede pe acest drum. 


Europa şi lumea în secolul XX 


Modulul | 


10 decembrie 1989 — 
Vaclav Havel anunţă formarea noului guvern 
al Cehoslovaciei 


Vaclav Havel, scriitor şi om politic 
ceh. A publicat, în 1977, manifestul 
Carta 77 prin care cerea autorităţilor 
comuniste de la Praga respectarea 


drepturilor omului. 

Preşedinte al Cehoslovaciei postco- 
muniste (1989-1993) şi ulterior al Re- 
publicii Cehe (1993-1998, 1998-2003). 

„Astăzi ne aflăm la o răscruce istori- 
că. Alegem direcţia noastră viitoare. 
Aceasta necesită o gândire complexă. 
Nu-i de ajuns să cunoşti regulile de circu- 
laţie, să le adopţi şi să le înveţi. Trebuie 
să înţelegem clar unde staţionăm, ce pro- 
prietate are locomotiva pe care o avem la 
dispoziţie în acest moment şi ce pericole 
ne pândesc. (...) Am însă impresia că 
suntem mereu în întârziere. Că vina nu 
este doar a perioadei dificile, a moştenirii 
grele pe care trebuie să o gestionăm, ci şi 
a noastră, disputele meschine, înclinația 
spre ceartă, lipsa încrederii reciproce, 
lipsa generozităţii, frica unuia de celălalt, 
pe scurt incapacitatea de a purta povara 
libertăţii recent dobândite. (...) 

Aşadar, o dată în plus profesiona- 
lismul neprotejat de responsabilitatea 
umană nu ne va salva..." 

(Vaclav Havel, 
Meditaţii de vară, 1991) 

Modulul Il 


Peste tot în lume, asigurarea hranei 
rămâne principala ocupaţie a oamenilor 


Glosar 


FEMINISM — Curent politic în mişca- 
rea socială care militează pentru ega- 
litatea în drepturi a femeilor cu bărbaţii 
în toate sferele de activitate. 
MESERIE — Îndeletnicire de orice 
natură, bazată pe munca manuală ca- 
lificată. 

OCUPAŢIE — Activitate, de durată mai 
mare sau mai mică, desfăşurată de 
cineva pentru a-şi asigura o sursă de 
venit; îndeletnicire; treabă. 


Competenţe specifice modulului 
OAMENII, SOCIETATEA 
ŞI LUMEA IDEILOR 


1.3. Compararea unor opinii şi argu- 
mente diferite referitoare la o temă de 
istorie. 

2.1. Cunoaşterea şi asumarea valo- 
rilor cetăţeniei democratice. 

3.1. Selectarea şi comentarea surselor 
istorice pentru a susţine/combate un 
punct de vedere. 

“4.1. Proiectarea unei cercetări cu 
subiect istoric. 


Ouupati și statute profesionale 


> > 


OCUPAŢII TRADIŢIONALE ŞI MODERNE 
ÎN SECOLUL XX 


Din cele mai vechi timpuri, oamenii au fost obligaţi să-şi asigure existenţa 
şi au făcut acest lucru culegând roadele pământului sau vânând animale sălba- 
tice. Au început apoi să cultive plantele şi să crească animalele pe care le-au 
domesticit, să descopere nenumăratele bogății ale solului şi subsolului şi să le 
prelucreze. Agricultorilor şi meşteşugarilor li s-au alăturat, în timp, oameni cu 
alte preocupări, cu diverse profesii de care societatea avea nevoie pentru a se 
dezvolta. 

În zilele noastre, „profesia” este o ocupaţie care presupune pregătire inten- 
să şi studiu. De obicei, există asociaţii profesionale şi coduri deontologice care 
stabilesc regulile unei profesii. Cele mai vechi meserii de acest gen sunt cele 
de preot, militar, doctor sau avocat. În secolul al XIX-lea, invențiile şi inovațiile 
au dus la apariţia specializărilor şi la diversificarea statutelor profesionale, în 
aşa fel încât acestea să răspundă cerinţelor tot mai complexe ale vieţii materia- 
le şi spirituale. 

Secolul al XX-lea se caracterizează prin schimbări la fel de importante ca 
în perioada anterioară în ceea ce priveşte statutele şi ocupațiile profesionale. 
În primul rând, asistăm la migrarea ocupatiilor tradiţionale din spaţiul privat 
(casa proprie) în spaţiul public (în afara casei). La începutul secolului, în 1906, 
în Franţa, numărul celor care lucrau la domiciliu era de 1,5 milioane de per- 
soane, iar în 1936 rămăseseră doar 350 000 de persoane. Munca salariată a 
înlocuit treptat întreprinderile de familie. 

În această perioadă asistăm la o nouă explozie demografică în Europa, iar 
invențiile şi inovațiile tot mai numeroase şi cu consecinţe tot mai spectaculoase 
au schimbat definitiv viaţa oamenilor. 

Agricultura şi creşterea animalelor pe cont propriu devin din ce în ce mai 
puţin rentabile, eficiente dovedindu-se marile exploataţii agricole, iar fermierii 
sunt obligaţi să caute de lucru la oraş pentru a supravieţui. 

Dar şi în spaţiul urban ocupațiile sunt într-o continuă schimbare. Atelierele 
şi munca manuală în general sunt înlocuite treptat, dar sigur, de complexe 
industriale. Fabricile sunt din ce în ce mai bine organizate. Deja, în Franţa, în 
1909, toate fabricile erau bine delimitate în peisajul urban. Spațiile fabricilor se 
specializează şi se adaptează producţiei. La marginea oraşelor se configu- 
rează zonele şi cartierele industriale. 

Primul Război Mondial a însemnat un moment de cotitură şi în ceea ce 
priveşte ocupațiile şi profesiile oamenilor. Trauma cauzată de pierderile de vieţi 
omeneşti, mecanizarea, producţia de masă, emanciparea femeii au fost tot 
atâtea motive de schimbare a statutelor profesionale. Se dezvoltă foarte mult 
profesiile legate de viaţa cotidiană din marile oraşe americane şi europene. 

Ca urmare a unei intense activităţi politice, femeile au început să obţină 
dreptul de a practica meserii pe care înainte nu aveau voie să le practice. În 
România, de pildă, începând din 1914, femeile au dreptul să practice meseria 
de avocat pledant, iar din 1919 au putut lucra la Căile Ferate Române. 

Prosperitatea americană şi politica preţurilor şi a salariilor preconizată de Henry Ford 


„Principiul meu este să scad preţurile, să extind operaţiile şi să perfecţionez maşinile 
noastre. Trebuie notat că reducerea preţurilor vine pe primul loc. Nu am considerat nicio- 
dată costul de fabricaţie ca un lucru fix. În consecinţă, am început prin reducerea 
preţurilor pentru a vinde mai mult, înaintea competiţiei. Nu m-a preocupat costul de fabri- 
caţie. Preţul nou de vânzare a obligat costul de fabricaţie să scadă, a forţat toate servi- 
ciile uzinei să dea cel mai înalt randament posibil: scăderea preţului a obligat pe fiecare 
să caute cel mai mic profit. Această provocare m-a ajutat să găsesc mai multe idei noi, în 
materie de fabricaţie şi vânzare. 

Din fericire, salariile mari au contribuit la scăderea costului de fabricaţie, muncitorii au 
devenit din ce în ce mai industriali odată scutiţi de preocupări exterioare muncii lor. 
Fixarea salariilor pentru ziua de 8 ore la 5 dolari a fost una dintre cele mai bune economii 
pe care le-am făcut, dar ridicând acest preţ la 6 dolari, am câştigat mai mult. Probabil că 
aş fi putut găsi oameni care pentru 3 dolari pe zi să muncească cât plătesc pentru 6 dolari, 
totuşi ar fi fost necesar doi sau trei dintre aceşti muncitori de 3 dolari pentru a înlocui unul 
dintre oamenii mei mai bine plătiţi. Munca primilor ar fi însemnat mai multe maşini, mai 
multă forță motrice. Şi o creştere considerabilă a confuziei şi cheltuielilor. 

Preţul de vânzare fixat de noi ne-a adus întotdeauna beneficii, şi aşa cum nu-mi ima- 
ginez până unde voi urca salariile, nu-mi închipui până unde vor scădea preţurile de vân- 
zare. NU este nici o îndoială însă că acest proces va continua." 

(H. Ford, My life and my work, 1925) 


2 


Sărăcia în Marea Britanie între 1915 şi 1924 


„Se pot determina două origini ale sărăciei: cea a familiilor incomplete (tatăl şi soțul 
este decedat sau invalid) şi cea a familiilor în care bărbatul munceşte, dar nu câştigă sufi- 
cient. În primul caz, existenţa depinde de ceea ce câştigă femeia şi copiii (tineri sau 
adulţi). În ciuda existenţei văduvelor de război, numărul acestor familii s-a modificat pro- 
porţional în mică măsură. Săracii sunt mai rari aproape peste tot, cu excepţia districtului 
minier Stanley. Situaţia s-a ameliorat din 1915; căminele în care venitul este inferior veni- 
tului mediu şi care sunt susţinute de acţiunile de caritate nu reprezintă decât 2,5% din 
familiile muncitoreşti; nu am găsit decât 350 de cazuri într-un oraş de 100 000 de locuitori. 
Totalul este aproximativ la jumătate faţă de 1913. 

Al doilea tip de sărăcie (salariu insuficient în ciuda unei munci regulate) a regresat cu 
mult mai mult. Practic, salariile cele mai joase au crescut. Bineînţeles, putem să ne ima- 
ginăm că anumite sectoare industriale nu pot suporta un asemenea nivel salarial, dar nici 
nu se poate susţine că salariile sunt cauza şomajului. Evidenţa arată că salariile munci- 
torilor necalificaţi au crescut în ultimii zece ani mai mult decât cele ale lucrătorilor califi- 
caţi. Astfel, în timp ce salariul lunar al muncitorilor s-a dublat, creşterea costului vieţii nu 
s-a ridicat, cel puţin până în vara anului 1924, decât cu 70%. Salariul actual mediu este 
de 42-46 de şilingi pe săptămână şi permite întreţinerea unei familii cu un copil de vârstă 
şcolară în plus. Numărul familiilor cu trei sau patru copii aflate sub limita de sărăcie s-a 
diminuat considerabil. Pe de o parte, salariile au crescut mai mult decât preţul articolelor 
de primă necesitate, iar, pe de altă parte, numărul copiilor a scăzut. Aceşti doi factori au 
antrenat o diminuare relativă a sărăciei.” 

(Studiu realizat de London School of Economics, 1927) 


ACTIVITATE INDEPENDENTĂ 


1. Analizaţi principiul economic pe care s-a bazat succesul lui Henry Ford. 

2. Comentaţi, împreună cu colegul de bancă, motivele datorită cărora, în anii '20, 
nivelul de trai din Marea Britanie a crescut. 

3. Ce impact asupra familiei şi societăţii credeţi că a avut emanciparea femeii? 

3 Numărul de şomeri în anii crizei 


(în mii) 
1929 1930 1931 1932 1933 


Statele 2964 6403 10477 13 359 
Unite 

Marea 1204 1694 2666 3037 2821 
Britanie 


Germania 2484 3041 4744 2983 5599 
Franţa 9 WII | 3% 


e Analizând datele din tabel, veţi constata 
că Marea Criză Economică (1929-1933) a 
afectat milioane de oameni din SUA şi din 
Europa. Ţara europeană cea mai afectată a 


fost Germania. Aici, criza a avut consecinţe 


grave în ceea ce priveşte statutul şi ocupațiile 
oamenilor. Dintre ţările occidentale, cea mai 
puţin afectată a fost Franţa. 

„Ori admitem că singurul rol legitim al 
femeii este de a fi soţie şi mamă şi atunci 
bărbaţii trebuie să-şi facă datoria de a le 
lua pe toate în căsătorie şi a le asigura 
mijloace de trai, ori recunoaştem că din 
cauza noastră mare parte din femei nu 
pot fi chemate la împlinirea acestei misi- 
uni şi le deschidem căile prin care se pot 
întreţine singure. 

Cauza acestor femei o apărăm noi, 
feminiştii, şi pentru ele reclamăm dreptul 
la instrucţie şi la muncă.” 

(Discurs al lui C. V. Ficşinescu în Aula 

Universităţii din laşi, 29 martie 1898) 

Drepturi cerute de femeile române 
în 1912 


1. Aplicarea principiului „a muncă ega- 
lă, salariu egal”. 

2. Admiterea femeilor în profesiunile 
liberale de avocat, notar etc. 

3. Admiterea femeilor comersante la 
camerele şi tribunalele de comerţ. 

4. Admiterea femeilor în învăţământul 
universitar superior şi în funcţia de direc- 
toare de spitale. 

5. Admiterea femeilor în corporaţii, so- 
cietăţi de administraţie, binefacere, cari- 
tate şi asistenţă publică. 

Modulul Il 


Imagini sugestive pentru anii de început 
ai revoluţiei ce s-a produs în domeniul 
tehnologiei informaţiei în secolul XX 


Glosar 


FORŢĂ DE MUNCĂ — Capacitatea 
de muncă a omului, totalitatea aptitu- 
dinilor lui fizice şi intelectuale datorită 
cărora este în stare să producă bunuri 
materiale. 

INDUSTRIALIZARE — Dezvoltarea 
industriei prin introducerea tehnicii mo- 
derne în anumite procese de muncă. 
Transformarea unui proces de produc- 
ție meşteşugărească într-un proces de 
producţie întemeiat pe tehnica maşi- 
nistă modernă. 

OCUPAŢII UMANE 
LA SFÂRŞITUL SECOLULUI XX 


A doua jumătate a secolului XX a cunoscut revoluţii tehnologice succesive. 
Profesiile şi statutele profesionale ale oamenilor s-au adaptat în funcţie de 
aceste realităţi. În ţările puternic industrializate, munca fizică a fost descalifi- 
cată şi lăsată pe seama emigranților. Munca în agricultură a devenit coordo- 
nată, mecanizată şi executată, de asemenea, cu emigranţi sau cu persoane cu 
un grad mai scăzut de instrucţie. Industria a rămas pentru o importantă parte 
a Europei cea care ocupă forța de muncă. Acest lucru s-a întâmplat în vestul 
dezvoltat al Europei, din anii imediat următori războiului mondial şi până în anii 
'60. În ţările din centrul şi estul Europei, procesul de industrializare a început 
în anii '60 şi a suferit un declin după căderea regimurilor comuniste. 

Ocupațiile majore ale oamenilor din societăţile dezvoltate din anii '80 sunt 
cele legate de noile tehnologii informaţionale şi de servicii. Apariţia compute- 
rului personal, în 1981, a schimbat statutele profesionale. Meseriile tradiţionale 
legate de agricultură şi industrie au fost înlocuite treptat cu meserii legate de 
televiziune, publicitate, informatică, relaţii cu publicul, finanţe, turism etc. 
Societăţile multinaționale şi corporatiste dau tonul în economiile statelor mo- 
derne. În acestea cresc productivitatea muncii, volumul schimburilor comer- 
ciale şi al tranzacţiilor financiare. 

În România, începând cu anii '60 s-a încercat industrializarea forțată. Acest 
fenomen a produs schimbări importante în alegerea meseriilor. Formarea şi 
dezvoltarea rapidă şi forţată a industriei au dus la crearea principalei categorii 
sociale a comunismului — clasa muncitoare. În 1950, în România erau înre- 
gistraţi 1,2 milioane de muncitori, din care 650 de mii în industrie. În 1985, 
numărul total al muncitorilor ajungea la 6 milioane, din care jumătate în industrie. 

În România contemporană, meseriile cele mai solicitate pe piaţa muncii 
(ceea ce nu înseamnă că sunt toate la fel de bine plătite) sunt cele din indus- 
tria uşoară (confecţii îmbrăcăminte, cusător feţe încălțăminte), în domeniul IT 
(analist programator, informatician, administrator de reţea, designer web), în 
construcţii (zidar, zugrav, betonist), în domeniul serviciilor (agent asigurări, 
agent comercial, vânzător, agent de pază, ospătar, bucătar, cofetar-patiser, 
brutar), dar şi în industria prelucrătoare (tâmplar, lăcătuş, sudor). Profesiile cu 
cea mai slabă căutare sunt cele de desenator tehnic, tehnician proiectare, 
inginer metalurg, inginer aeronave, inginer chimist, prelucrător prin aşchiere, 
frezor, sculer-matriţer, operator chimist. 

Meseriile cu un potenţial mare sunt cele din domeniul IT — informatician, 
administrator de reţea şi designer pagini web, iar din domeniul serviciilor — 
mecanic auto, tinichigiu auto, agent de vânzări, agent de asigurări, broker 
mărfuri, agent de publicitate. 

Pe ansamblul României, este semnificativ faptul că predomină salariaţii (cu 
o scădere constantă, dar moderată a numărului lor), iar ponderea persoanelor 
cu statut profesional specific unei economii de piaţă (chiar şi în formare), 
respectiv lucrător pe cont propriu, lucrător familial şi patron, a înregistrat o 
creştere constantă, dar modestă. Structura populaţiei ocupate după statutul 
profesional este diferențiată de la un tip de activitate la altul. 

Statisticile arată că lucrătorii pe cont propriu au cea mai mare pondere în 
agricultură (48%), patronii sunt prezenţi mai ales în comerţ (8%) şi în reţeaua 
de hoteluri şi restaurante (peste 4%), iar salariaţii sunt prezenţi în proporţie de 
82% în comerţ şi peste 90% în celelate domenii de activitate. O expresie a 
dezvoltării sectorului privat este şi creşterea ponderii salariaţilor din acest sec- 
tor: în 1995, ponderea salariaţilor din sectorul privat era de 12%; în anul 2000, 
ponderea acestora ajunsese la aproape 40% din totalul salariaţilor; concomi- 
tent, ponderea salariaţilor din sectorul public a scăzut de la 83% în anul 1995 
la 47% în anul 2000. 


1 
Ce profesie îşi doresc tinerii? 

„Vreau să devin jurist sau economist, urmând o facultate de profil. Dacă aceste pro- 
fesii nu vor mai avea căutare în România, voi pleca în străinătate. In vacanţă aş vrea să 
mă angajez ca picoliţă. Am fost la un patron şi mi-a zis că îndeplinesc condiţiile, adică am 


x» x» 


înălţimea şi greutatea cerută.” (G. B., elevă la Liceul „Henry Coandă”) 


„Ţinând cont că urmez un liceu cu profil tehnic, aş vrea să dau la Politehnică sau la 
ASE. Cel mai mare vis al meu este să plec în străinătate. Se câştigă mai bine şi mi-aş 
ajuta şi părinţii. În vacanţa care urmează o să mă angajez picoliță.” 

(C. M., elevă la Liceul „Henry Coandă”) 


„Nu-mi pare rău că am ales Facultatea de Relaţii Economice 


Modulul II 

Raport privind criza petrolieră şi efec- 
tele sale asupra economiei mondiale 
(1973-1979) 


„Mărirea de patru ori a preţului petrolu- 
lui în decembrie 1973 a amplificat în pri- 
mul rând inflaţia, apoi recesiunea în ţările 
industrializate. După acest prim şoc 
petrolier, creşterea economică a scăzut 
la jumătate, inflaţia s-a triplat, iar şomajul 
s-a dublat. Al doilea şoc, survenit în 1979, 
după revoluţia iraniană, a provocat o 
nouă încetinire a creşterii, menţinerea 
inflaţiei şi o nouă creştere a şomajului. 
Creşterea cheltuielilor petroliere — 65 de 
miliarde pe an — a dezechilibrat balan- 
tele de plăţi, accentuând transformările şi 
dezechilibrele amorsate de mai mult 
timp, conducând la dereglarea sistemului 
monetar internaţional." 


Internaţionale, fiindcă am găsit exact ceea ce am căutat. Singurul 
impediment îl constituie lipsa experienţei. Voi pleca în străinătate, dacă 
nu-mi găsesc de lucru aici. Sunt din Tecuci, dar vreau să mă stabilesc 
în Capitală.” (D. M., studentă în anul IV la ASE) 


„Deşi îmi place mult facultatea pe care o urmez, dacă nu-mi găsesc 
de lucru în domeniu, e posibil să mă reprofilez, dar n-aş face ceva sub 
nivelul pregătirii mele. Când eşti student mai merge, dar după ce obţii 
diploma, nu. Eu sunt din Adjud, în toamnă îmi dau licenţa şi vreau să 
rămân în Bucureşti.” (L. A., studentă în anul IV la ASE) 

20 de ani de dezvoltare economică impetuoasă 
a statelor occidentale (1953-1973) 


a. Societăţile multinaționale 

„Operaţiile societăţilor multinaționale exercită o influenţă importantă asupra dinamicii 
creşterii şi schimburilor comerciale. Adeseori, aceste societăţi exportă o proporţie mai 
mare din producţia lor decât societăţile a căror producţie se limitează la teritoriul naţional. 
Marile unităţi internaţionale care realizează investiţii directe în întreaga lume tind din ce 
în ce mai mult să considere piaţa internaţională drept un ansamblu unic, care nu mai 
corespunde decupajelor naţionale.” 

b. Libertatea de circulaţie a indivizilor şi serviciilor 

„În Europa, recentele migrații internaţionale ale muncitorilor au permis adaptarea 
efortului productiv până la nivelul cererii, limitând inflaţia. Regiunea pariziană, Ruhr-ul, 
triunghiul industrial din nordul Italiei au absorbit un număr considerabil de «emigranţi» din 
alte regiuni ale ţărilor respective sau din afara acestora. Contribuţia efectivă a creşterii 
anuale a forţei de muncă în Europa Occidentală poate fi evaluată la mai mult de 500 000 
de muncitori, aceste migrații intraeuropene aducând o contribuţie ce a depăşit toate pre- 
viziunile. Resursele de mână de lucru străină au atenuat penuria de forţă de muncă în 
țările «importatoare», permițându-le în afara creşterii producţiei şi frânarea creşterii sala- 
riilor şi preţurilor.” 

Evoluție sau involuţie? 

e Omul şi uneltele sale au devenit 
din ce în ce mai complicaţi 

şi mai performanţi, dar, poate, şi mai 
îndepărtați de natură şi unii de ceilalţi. 


ACTIVITATE INDEPENDENTĂ 


1. Analizaţi, în grupuri de 4-5 elevi, 
efectele crizei resurselor tradiţionale 
asupra pieţei muncii. 


2. Precizaţi rolul globalizării asupra 


meseriilor şi statutelor profesionale 
tradiţionale. 


3. Cercetaţi felul cum forța de muncă 


din România s-a adaptat pieţei inter- 
naţionale. 

Peisajul rural (a), cel industrial (b) şi cel 
urban (c) se definesc în raport cu activităţile 
pe care oamenii le desfăşoară în cadrul lor 
(imagini aeriene) 


Glosar 


FUZIUNE — Unire într-o singură uni- 
tate a mai multor partide, firme, organi- 
zaţii, grupări. 

SERVICII — Acţiunea, faptul de a 
servi, muncă prestată în folosul sau în 
interesul cuiva. 

TEHNOLOGIE — Ansamblu de proce- 
dee şi de metode folosite în scopul 
obţinerii unui produs. 

NOUA EVOLUȚIE TEHNOLOGICĂ 
ŞI INFORMAŢIONALĂ ŞI OCUPAŢIILE 


Începând cu anii '80 au avut loc mutații importante pe piaţa forţei de muncă 
cauzate de evoluţia accesului la resurse, a globalizării economice şi a integrării 
politice. Pe lângă schimbările induse de accelerarea ritmului de dezvoltare a 
pieţelor (sub efectul conjugat al inovării permanente şi al globalizării), mediul 
socio-economic în societatea informaţională este profund modificat de revo- 
luţia tehnologică majoră din ultimii ani. Apariţia internetului ilustrează fluxul 
constant al inovării care marchează întreaga societate: o serie de descoperiri 
ştiinţifice permit punerea la punct a tehnologiilor inovante şi convergente. 
Acestea sunt introduse, într-o primă etapă, în economie, unde modifică regulile 
jocului concurenţial (în profunzime, în cazul internetului), iar, într-o a doua eta- 
pă, aceste inovaţii modifică bazele funcţionării sociale. 

Inovarea tehnologică permanentă, accelerarea schimbărilor, interconecta- 
rea mondială a cunoştinţelor şi a actorilor constituie elemente caracteristice ale 
mediului economic actual. Produsele şi serviciile suferă o învechire accelerată 
sub dublul efect al evoluţiei tehnologice şi al jocului concurenţei. Astfel, diferen- 
țierea tehnologică este din ce în ce mai efemeră şi trebuie avute în vedere o 
anumită dinamică şi un efort continuu care necesită energii şi investiţii consi- 
derabile. Fenomenele de alianţă şi de fuziuni — tot mai numeroase în ultimii 
ani — îşi găsesc astfel o explicaţie esenţială. 

În lumea contemporană, a deţine o anumită tehnologie nu mai reprezintă 
garanţia unui avantaj concurenţial pe termen nelimitat ce ar putea fi apărat şi 
menţinut. Este mult mai important ca resursele umane ale unei firme — mana- 
gerii şi angajaţii — nu numai să aibă cunoştinţe şi deprinderi adecvate, ci şi să 
manifeste atitudini şi comportamente active, pentru a putea face faţă provo- 
cărilor economiei globalizate. 

Activităţile umane (munca, petrecerea timpului liber, contactele cu adminis- 
traţia, cu băncile şi alte servicii etc.) se vor baza tot mai mult pe „reprezentări” 
ale realităţii (imagini simbolice sau virtuale) decât pe realitatea însăşi. Adapta- 
rea la societatea informaţională constituie o mare provocare la adresa sectoa- 
relor economiei, a întreprinderilor, a calificărilor şi profesiilor, a furnizorilor de 
servicii publice sau private. În plus, se produc schimbări spectaculoase în orga- 
nizarea şi calitatea muncii. 

Întreprinderile trebuie să fie tot mai flexibile pentru a opera în noul context 
de competiţie, de calitate, de personalizare şi de inovare rapidă. Angajaţilor li 
se cere din ce în ce mai mult să se adapteze la noile calificări, sarcini şi forme 
de organizare a muncii; apar noi relaţii între funcţia plătită, munca şi activitatea 
depusă. Obţinerea sau păstrarea locului de muncă devin o problemă majoră 
pentru viaţa indivizilor în noul tip de societate. 

Societatea informaţională produce mari mutații la scară socială, putând 
deschide diverse posibilităţi: noi locuri de muncă, o utilizare mai eficientă a 
resurselor (nu numai umane, ci şi materiale şi energetice), contribuind astfel la 
dezvoltarea durabilă, creşterea veniturilor şi a bunăstării individuale, noi forme 
de organizare mai descentralizate, dezvoltare regională şi urbană mai coeren- 
tă, asigurând astfel o societate mai democratică şi mai descentralizată. 

Societatea postindustrială şi informatică (1982) 


„Noua revoluţie industrială a intervenit exact în momentul în care economiile noastre 
au trebuit să înfrunte marea creştere a şomajului. La originea acestei revoluţii găsim un 
fenomen economic cu mult mai important decât creşterea preţului petrolului, ce reprezintă 
totuşi un eveniment unic În istoria lumii prin amploarea şi rapiditatea efectelor sale. Acest 
fenomen mai puţin cunoscut, dar cu consecinţe decisive este următorul: în timp ce preţul 
petrolului s-a multiplicat cu 15 între 1970-1980, cel al unităţii de memorie informatică s-a 
divizat cu 100 graţie microprocesorului. 

În timp, totul se va schimba în toate domeniile vieţii economice şi sociale. Proprietatea 
revoluţiei microprocesorului este de a multiplica, în cvasitotalitatea activităţilor, mijloacele 
care pot asigura înlocuirea, într-o manieră în acelaşi timp rentabilă şi agreabilă, a oame- 
nilor de către maşini." 


2 


20 de ani de dezvoltare economică impetuoasă a statelor occidentale (1953-1973) 


Progresul tehnic 

„Puterea financiară a întreprinderilor era unul din factorii de dezvoltare, celălalt fiind 
cercetarea tehnologică, căci inovaţia a devenit arma decisivă a concurenţei. 

Dacă inovaţia a devenit forma modernă a concurenţei, efortul pe care o întreprindere 
îl consacră cercetării ştiinţifice şi dezvoltării tehnice are o importanţă decisivă. Aceste 
eforturi au ca scop nu numai creşterea fără încetare a descoperirilor ştiinţifice, ci şi scurta- 
rea din ce în ce mai mult a drumului de la descoperirea ştiinţifică la exploatarea industri- 
ală: aceasta este trăsătura caracteristică a economiei moderne. Pentru a trece de la 
invenţie la exploatarea acesteia au fost necesari: 112 ani pentru fotografie, 56 de ani pen- 
tru telefon, 35 de ani pentru radio, 15 pentru radar, 12 pentru televiziune, 6 ani pentru 
bomba atomică, 5 ani şi 8 luni pentru tranzistor, 3 ani pentru circuitul integrat.” 


3 Personalul unităţilor active din industrie, construcţii, comerţ şi alte servicii 


pe activităţi, în perioada 1999-2001, din zona Bucureşti Ilfov 


Nr. Activităţi 1999 % 2000 % 2001 % 
1. Industrie extractivă DU | 09| 202] 03| e 02 
2. Industrie prelucrătoare 272172 34,0 262772 325 238358 31,4 
3. Energie electrică, termică, gaze, apă 23981 3,0 30018 37 24133 3,2 
4. Construcţii 89782 11,0 83433 10,3 76053 10,0 
5. Comerț cu ridicata, amănuntul, 
reparaţii şi întreţinere autovehicule, 200 224 25,1 199782 24,7 192777 25,4 
bunuri personale şi casnice 
6. Hoteluri şi restaurante 19970 24 14274 18 21856 249 
7. Transport şi depozitare 51002 64 54131 69 51310 6,8 
8. Poştă şi telecomunicaţii 22859 29 24682 3,0 236% 3 
9. Tranzacţii imobiliare întreţinere, 78841 99 100542 124 95393 44 
activităţi de prestări servicii 
10. Alte activităţi de servicii 40418 49 35471 44 33239 44 
11. Total regiune 801459 100 809187 100 758534 100 


(Anuar statistic România 2000-2002, Institutul Naţional de Statistică) 

ACTIVITATE INDEPENDENTĂ 


1. Analizaţi datele din tabelul 3. Co- 
mentaţi ponderea diverselor domenii 
de activitate şi formulaţi concluziile 
ce se impun. 

2. Caracterizaţi efectele societăţii infor- 
maţionale asupra profesiilor contem- 
porane. 

3. Comentaţi aspectele pozitive şi ne- 
gative ale apariţiei internetului asu- 
pra activităţii oamenilor. 

4. Analizaţi statutele profesionale cla- 
sice şi cele ultramoderne în lumea 
contemporană. Comentaţi, împreună 
cu colegii de clasă, impactul pe care 
descoperirile ştiinţifice îl au asupra 
ocupațiilor oamenilor şi, implicit, asu- 
pra modului cum îşi asigură existenţa. 


O imagine de ansamblu 

asupra unei zone de vârf 

a industriei componentelor electronice — 
Silicon Valley, la nord de San Francisco 


PRO MEMORIA! 


În secolul XX, oamenii au continuat 
să practice meserii tradiţionale, 
legate de cultivarea plantelor şi 
creşterea animalelor, dar numărul 
celor cu astfel de ocupaţii a fost în 
continuă scădere. Revoluţiile tehno- 
logice şi informaţionale succesive 
au modificat ireversibil statutele so- 
ciale şi profesionale ale oamenilor. 
e În secolul XX s-au consolidat ocu- 

paţiile legate de spaţiul urban, 

industrie şi servicii şi s-au afirmat 

altele noi, legate de mass-media, 
publicitate, relaţii cu publicul şi IT 
(reţele informaţionale şi internet). 

O caricatură cu un sens uşor de descifrat 
(„L Express”, martie 1971) 

e În Franţa acelor ani, oamenii din mediul ru- 
ral erau nevoiţi să plece la oraş, în condiţiile 
în care la fiecare zece minute dispărea o 
exploataţie agricolă individuală. Încercaţi să 
comparaţi situaţia cu cea din România. 


Glosar 


ASIMILARE — Adaptarea unei persoa- 
ne aparținând unui grup etnic sau 
social, de obicei minoritară, la altul. 
Asimilarea presupune o schimbare de 
limbă, obiceiuri, valori şi comportament. 
EMIGRANT — Persoană care, din 
anumite motive, părăseşte un teritoriu 
pentru a se stabili pe un alt teritoriu, 
temporar sau definitiv. 

IMIGRANT — Persoană care se stabi- 
leşte pe un alt teritoriu, într-o altă ţară. 
PERSECUŢIE — Prigonirea, urmărirea 
cu perseverenţă a cuiva pentru a-i pri- 
cinui un rău pe nedrept. 


„Bidonville” în care trăiau muncitorii imigranţi 
la Saint-Denis (demolat în 1973) 

A 


in lumea 


contemporană 
CAUZE ALE MIGRAŢIEI 


Migraţia umană presupune o mişcare permanentă, individuală sau în grup, 
a oamenilor dintr-un teritoriu pe alt teritoriu, dintr-o ţară în altă ţară. Astfel de 
mişcări au avut loc încă de la începuturile istoriei umane şi au continuat cu 
intensitate diferită până în epoca contemporană. În a doua jumătate a secolu- 
lui al XIX-lea a avut loc o accelerare a migraţiei umane, iar în secolul al XX-lea 
s-a produs o creştere fără precedent a fenomenului. 

Migraţia umană poate fi forţată sau liberă. De asemenea, ea poate fi 
migraţie temporară, pentru o perioadă limitată de timp, sau migraţie definitivă, 
pentru toată viaţa. Migraţia mai poate fi legală, făcută cu acordul autorităţilor, 
conform legilor, sau ilegală, făcută fără acordul autorităţilor. 

Există mai multe motive pentru care oamenii se decid să-şi părăsească 
locurile unde s-au născut şi aleg să plece în altă ţară: din motive profesionale 
(caută să găsească un loc de muncă sau un loc de muncă mai bun, doresc să 
se realizeze profesional), din motive politice (au idei politice diferite de cele ale 
autorităţilor şi nu pot să şi le exprime, iar din acest motiv sunt persecutați), din 
motive economice (nu au din ce sau cu ce trăi şi caută un trai mai bun), din 
cauza persecuțiilor (discriminare de orice tip), din cauza retragerii la pensie (tot 
mai mulţi oameni din ţările bogate din nordul Europei se retrag după ieşirea 
la pensie în zone cu climă mai blândă şi nivel de trai mai scăzut din sudul 
Europei), din motive sentimentale (se stabilesc într-o anumită ţară pentru că 
simt afinități culturale cu acea ţară) sau din motive personale. 

Datorită proporţiilor foarte mari pe care le-a luat începând cu secolul al 
XX-lea, migraţia a început să fie controlată şi reglementată prin lege. De obi- 
cei, fiecare ţară a pus restricţii în ceea ce priveşte numărul de emigranţi pe 
care îi poate primi şi integra. Aceste măsuri sunt motivate de dorinţa autori- 
tăţilor de a nu dezechilibra piaţa muncii şi nivelul de trai din ţara gazdă, 
deoarece muncitorii emigranţi duc la îngreunarea pieţei muncii şi la ieftinirea 
forței de muncă. Alte motive pentru care unele state au pus restricţii pentru 
intrarea în ţară a emigranților sunt culturale, deoarece mulţi emigranţi veniţi din 
alte spaţii culturale nu se pot integra în societatea gazdă. 

Motivele care determină migraţia pot fi, în primul rând, factori stimulativi, 
care îi determină pe oameni să părăsească o regiune. Astfel de factori sunt 
războiul, foametea, bolile, persecuțiile politice, intoleranţa religioasă, dezas- 
trele naturale, schimburile de populaţie etc. O altă categorie de motive este 
reprezentată de factori favorizanți, care îi atrag pe oameni într-o regiune. 
Putem identifica aici spiritul de aventură, dorinţa de câştig material, motivele 
familiale, stabilitatea politică, toleranța religioasă. Dacă migraţia este dominată 
de factori favorizanţi, avem de a face cu migraţie voluntară, iar dacă este domi- 
nată de factori stimulativi, avem de a face cu migraţie forțată. Cauzele migraţiei 
umane mai pot fi legate de mediu (dezastre naturale, secetă, inundaţii, 
alunecări de teren, erupții vulcanice, cutremure, epidemii) sau de societate 
(persecuții, instabilitate politică sau crize economice). 


igraţii 


Oamenii, societatea şi lumea ideilor 

Declaraţia Universală a Drepturilor Omului 

„Articolul 13 

Imigranții şi refugiații nu trebuie să fie priviţi ca o povară. Aceia care Îşi riscă vieţile, 
ale lor şi ale familiilor lor, sunt cei care adesea au cea mai mare ambiţie să-şi facă o viaţă 
mai bună şi sunt dispuşi să muncească pentru asta. Ei nu îşi părăsesc mediul familial, cul- 
tura de familie pentru o viaţă de subjugare, infracţiuni sau discriminare la mii de kilometri 
depărtare. Ei doresc o viață mai sigură şi mai prosperă pentru copiii lor. Dacă li se dă o 
şansă să-şi pună în practică cele mai importante abilităţi, respectându-se egalitatea 
şanselor, în marea lor majoritate vor fi valoroşi pentru societate." 


2 Afluxul de populaţie străină, 1990-2001 (în mii) 
State 1990 1991 1992 1993 1994 1995 1996 1997 1998 1999 2000 2001 


Afluxul de populaţie înregistrat oficial 


Austria p - S; =: y = E = w 2 |a 75 
Belgia S A | | 1) [i [2 [9 10 [59 109 | 0 
Cehia a SE A A y 6 y (O ES 7 4 11 
Danemarca do | lo 119 19 [d 120 120 120 123 125 
Finlanda 7 2 110 | 8 1 8 8 8 8 9 11 
Germania 842 921 1208 987 774 788 708 615 606 674 649 685 
Ungaria SI 129 15 110 109 [9 ls 12 IZ |15 120 120 


Japonia 22453 2085 207 2355 23853 021105 62255 027553 26653 02825 55465 351 
Luxemburg O 108 OT ES 9 1109 O (0 Rl 208 Mă Mt 


Olanda aule ilge GB BZN Paza Paza [582.76 [0920 |g 
Norvegia 1623 [0062 lr ilizlelririlizlilzlilgz PE 25 
Suedia miales lialia ialis ]s s |u 
Elveția wawel wle sal za za [75 ae la 400) 
Afluxul estimat 

Austria w 4225 407 allalari ao ly I Ie |E 
Canada 214231 253 256 224 213 226 216 174 190 224 340 
Franţa wwie Ia za Ee] | 127 41 
Grecia F F z y A k = E 38 = E A 
Irlanda sla lal l Bln llalla l2 lx |Æ 
Italia S 7 r r P = 3 ” w Taa za |2 
Noua alala lo Dee [ze is) [az Dee [es ls ig 
Zeelandă 

Marea |- 1% |w e w 26 2 26 | z 0 |g 
Britanie 


Statele Unite 1,537 1,827 974 904 804 721 916 798 661 647 850 1,064 


(Tendinţe în migrația internaţională, Paris, OECD, 2003) 


ACTIVITATE INDEPENDENTĂ 


Identificaţi şi explicaţi cauzele migraţiei umane în lumea contemporană. 

Apreciaţi şi comparaţi factorii stimulativi cu cei favorizanţi ai migraţiei. 

Comentati motivele pentru care migraţia internaţională este reglementată prin lege. 
Lucrând în grupuri din câte 4-5 elevi, realizaţi portretul celui dispus să emigreze. 
Identificaţi calităţi şi defecte ale acestuia. 


PNI >= 

Refugiaţi kurzi înghesuindu-se 
să ia apă dintr-o cisternă 
la frontiera turco-irakiană (1991) 


Documente care reglementează 
migraţia contemporană 


e Convenţia din 1951 de la Geneva cu 
privire la statutul refugiaților 

e Declaraţia din 1984 de la Cartagena 

e Ghidul UNHCR cu privire la proce- 
duri şi criterii de determinare a statutului 
de refugiat 

e Declaraţia Universală a Drepturilor 
Omului 

e Pactul internaţional cu privire la 
drepturile civile şi politice 

e Pactul internaţional cu privire la 
drepturile economice, sociale şi culturale 

e Convenţia cu privire la eliminarea 
tuturor formelor de discriminare împotri- 
va femeilor 

e Convenţia din 1984 împotriva torturii 
şi a altor tratamente sau pedepse crude, 
inumane şi degradante 

e Convenţia Europeană a Drepturilor 
Omului şi Protocoalele adiţionale 

e Convenţia cu privire la statutul per- 
soanelor apatride 

e Convenţia cu privire la reducerea 
apatridiei 

e Convenţia privind Drepturile Copilului 

e Directiva Consiliului 2003/9/EC din 
27 ianuarie 2003 cu privire la stabilirea 
standardelor minime pentru primirea 
solicitanţilor de azil 

Modulul Il 


Refugiaţi aşteptând într-un punct de tranzit 
să intre în mult dorita Americă 


Glosar 


EXOD — Emigrare în masă a unei 
populaţii dintr-o ţară sau de pe un teri- 
toriu spre altă ţară sau spre alt teritoriu 
într-un timp foarte scurt. 

EXPULZARE — Trimiterea peste 
graniţă, pe baza unui act al puterii de 
stat, a cuiva care nu mai este dorit pe 
teritoriul ţării în care se află. 
INTEGRARE — Procesul prin care un 
imigrant este acceptat în societate, atât 
ca individ, cât şi ca grup. 

RESTRICŢIE — Măsură care limitea- 
ză, îngrădeşte un drept, o libertate etc. 


Evrei religioşi din Rusia 
în drum spre America 

MIGRAŢIA UMANĂ LA ÎNCEPUTUL SECOLULUI XX 


Oamenii migrează din cauza sărăciei, a războiului sau a persecuțiilor. Ei pot 
fi mutaţi forțat, deportaţi sau expediaţi împotriva voinţei lor. Mulţi alţii s-au mutat 
doar pentru că au crezut şi au sperat că viaţa va fi un pic mai bună în altă parte. 

Plecarea sau sosirea unor grupuri relativ mari de persoane într-o perioadă 
relativ scurtă de timp a declanşat în mod firesc reacţii diverse. Uneori, plecarea 
oamenilor era văzută ca o mare pierdere (pentru naţiune, pentru comunitate, 
pentru armată sau pentru taxe), iar alteori sosirea lor era percepută ca o mare 
ameninţare. 

Limitându-ne, pentru moment, la contextul european, se poate spune că cei 
mai mulţi emigranţi, dacă nu sunt izolaţi sistematic pentru o perioadă lungă de 
timp, se contopesc în societatea receptoare. În orice caz, copiii şi definitiv 
nepoții lor nu mai sunt priviţi ca străini. Pentru o parte a populaţiei autohtone a 
existat teama că noii veniţi le vor dilua cultura, le vor strica morala, le vor lua 
femeile şi le vor poci limba. În Evul Mediu, în unele regiuni erau discriminati 
catolicii, în alte regiuni erau discriminați protestanții, în aproape toate regiunile 
erau discriminați evreii. 

Emigranţii au contribuit întotdeauna la dezvoltarea ţărilor unde s-au aşezat. 
Ei au adus adesea tehnici noi dintr-o ţară în alta, au stimulat comerțul şi con- 
tactele între diferite regiuni şi au contribuit la deschiderea unor noi pieţe. 
Emigranţii au adus noi obiceiuri şi feluri de mâncare, iar în timp unele dintre 
acestea au fost adoptate de societatea primitoare. De exemplu, pastele şi 
pizza duse de emigranții italieni sau obiceiul bradului de Crăciun adus de emi- 
granţii germani în Statele Unite au devenit obiceiuri ale societăţii americane şi 
au fost apoi exportate în toată lumea. Migrarea inginerilor englezi de la sfârşitul 
secolului al XIX-lea a dus la răspândirea fotbalului pe continentul european. 

Teama de emigranţi a rămas ca o formă a fricii de schimbare, în special de 
schimbare în cultură. Aceasta este, oricum, într-o continuă schimbare de-a lun- 
gul timpului. Culturile, aşa cum le cunoaştem noi astăzi, sunt rezultatul unor 
secole de migrații. 

Referindu-ne la migraţia umană din secolele XIX şi XX, se cuvine să pre- 
cizăm că aceasta a avut efecte foarte puternice atât asupra dezvoltării țărilor în 
care a avut loc emigrația, cât şi asupra dezvoltării ţărilor din care s-a făcut 
migraţia. Milioane de persoane, majoritatea lor familii sărace din Europa, au 
emigrat în Statele Unite, America de Sud şi Australia. Se estimează că 12 
milioane de oameni au trecut prin centrul de tranzit de pe Insula Ellis din 
New York. Aici a fost organizat un punct de primire şi de tranzit al emigranților 
care veneau în Statele Unite, punct care a funcţionat între anii 1892-1954. 

Între 1870 şi 1924 a existat o perioadă caracterizată de migraţia spre 
America a oamenilor din estul şi sudul Europei, zone mai slab dezvoltate 
din punct de vedere economic. Principalul scop al acestor oameni era să-şi 
construiască o viaţă mai bună decât avuseseră acasă. 

La începutul secolului al XX-lea (1900-1924), 18 milioane de emigranţi au 
sosit în Statele Unite. La începutul secolului al XX-lea au emigrat către America 
în special germani din nordul şi estul Germaniei şi italieni, aproximativ egal 
împărţiţi în funcţie de zonele de unde au emigrat (40% din sud, 20% din cen- 
tru şi 40% din nord). 

În 1880 a început migraţia în masă a est-europenilor spre America. Feno- 
menul a continuat până la izbucnirea primului război mondial. În ceea ce 
priveşte migraţia italiană, ea se împarte în trei perioade clasice: 1. 1876-1914 
(jumătate din numărul total de persoane); 2. 1915-1945 (un sfert din numărul 
de persoane); 3. perioada postbelică (un sfert din numărul de persoane). 

Între 1880 şi 1913 a avut loc o emigrare masivă, un adevărat exod al 
evreilor ruşi şi est-europeni spre Statele Unite ale Americii. Aproximativ 2 mili- 
oane de evrei au părăsit Rusia între 1880 şi 1913 cu direcţia Statele Unite ale 
Americii. Înainte de izbucnirea primului război mondial, peste 5,5 milioane de 
evrei şi polonezi din Austro-Ungaria şi Rusia au traversat teritoriul german pen- 
tru a se îmbarca la Hamburg cu destinaţia New York. 

Înainte de primul război mondial, guvernul american a practicat o politică a 
„porţilor deschise” în ceea ce priveşte emigrarea, fără să se preocupe în mod 
special de numărul, de pregătirea sau de originea celor care doreau să emi- 
greze. Cu toate acestea, au apărut tot mai multe proiecte de legi care să regle- 
menteze migraţia atât din punctul de vedere al numărului, cât şi al pregătirii 
emigranților. 


Legea Seth, Guvernarea oraşelor americane (1891) 

„Se estimează că populația din New York este formată în proporție de 80% din oameni 
care s-au născut în străinătate şi din copii ai celor născuţi în străinătate.” 

Aceeaşi situaţie se întâlnea şi în multe alte state şi oraşe americane. 


2 Ţara Număr Procent (%) Țara Număr Procent (%) 
Locutor născuți iianda 260000 40 Germania 41000 40 
Mau Agia 76000 42 anda 13000 12 
şi a oraşului Alte țări 321000 48 Alte țări 15000 48 
Baltimore (1890) Total 657000 100 Total 69000 100 


3] 


Preşedintele William Taft explică de ce nu este de acord cu clauza care prevede că 
emigranții analfabeți nu sunt primiţi în SUA, aşa cum era prevăzut în proiectul Actului 
imigrării (14 februarie 1913) 


„Documentul conţine multe amendamente valoroase la actuala Lege a imigrării care vor 
asigura mai mare siguranţă în excluderea imigranţilor nedoriți. Dar eu nu mă pot hotărî să 
semnez un document care în punctele sale principale violează principiile care ar trebui, în 
opinia mea, să fie susţinute cu tărie în reglementarea imigrației. Mă refer la testul ştiinţei 
de carte. Nu pot aproba acest test.” 


ACTIVITATE INDEPENDENTĂ 


1. Identificaţi zonele de origine şi cele de destinaţie ale migraţiei umane la începutul 


secolului al XX-lea. 
2. Care credeţi că au fost consecinţele marii migrații de la începutul secolului asupra 
emigranților, familiilor lor, rudelor rămase acasă, vecinilor din ţara de destinaţie? 
3. Citiţi documentul 3. Precizaţi care este principiul de bază care stă la baza emigrării. 
Cum apreciaţi iniţiativa susţinută prin proiectul Legii imigrării? Sunteţi de acord cu 
poziţia adoptată de preşedintele William Taft? Argumentaţi-vă opinia. 

Numărul de emigranţi analfabeți 


[4] sosiți în SUA 
la începutul secolului XX 


Anul sosirii Numărul 
în SUA de analfabeți 
1896 83 196 
1897 44 580 
1898 44 773 
1899 61 468 
1900 95 673 
1901 120 645 
1902 165 105 
1903 189 008 
1904 172 856 
1905 239 091 
1906 269 823 
1907 343 402 


Opinii ale oamenilor despre emigrație 


„Tot ce auzi mereu sunt numai lucruri 
negative despre emigranţi. Eu şi familia 
mea suntem emigranţi din Zimbabwe. 
Locuim aici legal şi contribuim la sis- 
temul guvernamental de impozite, dar 
deocamdată nu beneficiem de el. Doar 
când se va finaliza procesul de natura- 
lizare vom putea face acest lucru. Sunt 
numeroşi cei care asemenea nouă au 
sosit şi se adaptează foarte bine la noul 


stil de viaţă.” (Tsitsi, Marea Britanie) 


„Oamenii ar trebui să stea în propriile 
lor țări şi să muncească pentru îmbună- 
tăţirea vieţii lor în loc să privească cu 
ochi invidioşi realizările altora. Migraţia 
ar trebui reglementată strict." 

(Ann Smith, Marea Britanie) 


„Dacă emigranții se adaptează la 
legile şi obiceiurile din ţara gazdă, ei vor 
contribui la prosperitatea comună şi ar 
trebui să fie bineveniţi. Dacă nu o fac, 
sau reprezintă un pericol la adresa so- 
cietăţii gazdă — terorism, de pildă —, ei 
ar trebui expulzați.” (Jose, Spania) 


„Să-i ținem afară.” 
(David Kendell, Marea Britanie) 


Modulul Il 


bi 
Pornind la drum cu speranța că vor ajunge 
la un liman al liniştii şi bunăstării 


Glosar 


DISCRIMINARE — Acţiune de a nu 
acorda drepturi egale, de a limita în 
drepturi o categorie de cetăţeni în com- 
paraţie cu ceilalţi cetăţeni. Diferenţiere 
restrictivă de drepturi pentru o parte a 
populaţiei unei ţări, pentru o organiza- 
ție sau pentru unele ţări faţă de altele. 
MAREA CRIZĂ — Perioadă istorică 
datată între 1929 şi 1933, în care a avut 
loc cea mai mare prăbuşire economică 
a lumii occidentale. Criza s-a declanşat 
odată cu prăbuşirea bursei din New 
York. În această perioadă s-a format un 
surplus relativ de mărfuri în raport cu 
capacitatea de cumpărare limitată a 
populaţiei, ceea ce a dus la scăderea 
producţiei, la falimente şi la şomaj. 
NAŢIONALISM — În forma sa extre- 
mă, politică şi ideologie care urmăresc 
întreţinerea izolării şi aţâţarea urii de 
rasă şi naţionalitate. Tendinţă de a 
aprecia exclusiv şi exagerat tot ceea ce 
aparţine propriei naţiuni. 


„Dacă cercetezi populaţia din cele 
mai multe ţări şi istoria popoarelor din 
acele ţări, vei descoperi că strămoşii 
tuturor au venit de undeva. Cred că este 
pur şi simplu omenesc ca oamenii să 
simtă cu adevărat nevoia de a se 
reaşeza în alt loc.” (Andrew, Australia) 

MIGRAȚII UMANE ÎN PERIOADA INTERBELICĂ 


Din punctul de vedere al migraţiei umane, Primul Război Mondial a fost unul 
dintre cele mai importante evenimente ale epocii contemporane. În urma con- 
flagraţiei mondiale (1914-1918), lumea a cunoscut o nouă şi puternică revoluţie 
economică şi demografică, iar un număr impresionant de oameni îşi vor căuta 
siguranţa, prosperitatea şi fericirea în alte ţări decât în acelea în care s-au 
născut. Migraţia s-a îndreptat în special către Statele Unite ale Americii. După 
decenii de politică liberală în ceea ce priveşte imigranții, Statele Unite vor pune 
restricţii şi vor stabilii un număr fix de emigranţi care vor fi primiţi anual. 

După Primul Război Mondial, statele naţionale au devenit intolerante faţă 
de minoritățile naţionale şi au stabilit reguli ale cetăţeniei. În acest fel au încura- 
jat emigrația şi au introdus restricţii în ceea ce priveşte imigrația. 

În perioada 1918-1923, ca o consecinţă a pierderii războiului, aproximativ 
2 milioane de germani au părăsit Rusia, Ucraina, Polonia, Cehoslovacia, Alsa- 
cia şi Lorena pentru a se stabili în Germania şi Austria sau pentru a migra, la 
rândul lor, în Olanda. În perioada interbelică, migraţia germană în Olanda a 
devenit atât de puternică, încât guvernul a trebuit să ia măsuri severe pentru a 
opri acest fenomen. 

În urma victoriei revoluţiei bolşevice din Rusia, din anul 1917, 1,5 milioane 
de ruşi „albi” au fost obligaţi să-şi părăsească ţara sau au plecat de teama re- 
presaliilor noului regim. Majoritatea emigranților ruşi erau membri ai aristocra- 
tiei, mari proprietari, comercianţi, dar şi membri ai clasei mijlocii şi intelectuali. 

În Europa, în timpul marii crize economice din anii 1929-1933, emigranții au 
devenit ţinta atacurilor extremei drepte. Ei au fost făcuţi responsabili pentru 
toate problemele ţărilor de adopţie. Aşa s-a întâmplat în special cu evreii, dar 
şi cu armenii sau cu ruşii din Germania şi Franţa. Din păcate, tonul acestei 
politici de izolare l-au dat chiar Statele Unite, care în 1924 au dat o lege ce 
urmărea reducerea emigrației din sudul şi din estul Europei. Declanşarea Marii 
Crize Economice pe ambele maluri ale Atlanticului a încetinit şi mai mult 
fenomenul emigrației. 

Anii '30 au însemnat apariţia regimurilor totalitare în Europa. Acestea au 
anulat sau au revizuit în mare măsură drepturile şi libertăţile cetăţeneşti. În 
aceste condiţii, o categorie importantă de oameni au devenit potenţiali emi- 
granţi, în special minoritățile de toate categoriile (naţionale, religioase, politice, 
culturale). Închiderea frontierelor statelor europene, precum şi a frontierelor 
Statelor Unite pentru evreii discriminați din Germania a însemnat o eroare cu 
consecințe dramatice şi o creştere a efectelor Holocaustului. 

Începând cu anul 1933, pentru evreii din Germania începe o perioadă de 
persecuții şi discriminări. Între 1933 şi 1941, din cauza persecuțiilor, unii dintre 
ei au încercat să părăsească Germania şi să se refugieze în alte ţări europene 
sau în Statele Unite. În ianuarie 1933 trăiau în Germania 525.000 de evrei, 
adică mai puţin de 1% din populaţia Germaniei. Populaţia evreiască locuia în 
special la oraşe, iar o treime locuia la Berlin. În anii imediat următori venirii lui 
Hitler la putere au emigrat zeci de mii de evrei, în special spre ţările europene 
vecine. Mulţi dintre aceştia aveau să fie prinşi în 1940-1941, când Germania 
nazistă a ocupat o parte a continentului european. 

Politica de imigrare a Statelor Unite şi a Marii Britanii a fost restricţionată, 
iar acest lucru nu a lăsat prea multe soluţii evreilor refugiaţi. 

Evenimentele din anul 1938 (Kristallnacht, anexarea zonei sudete şi a 
Austriei) au dus la o creştere a emigrației evreilor. În jur de 35 000 de evrei au 
părăsit Germania şi Austria în 1938 şi aproximativ 80 000 în 1939. 

În vara anului 1938, la iniţiativa preşedintelui american F. D. Roosevelt, a 
avut loc la Evian (Franţa) o conferinţă cu privire la refugiații evrei din Europa. 
Conferinţa şi-a manifestat compătimirea față de refugiaţi, dar nu a acordat azil 
nici unuia dintre ei. Doar Republica Dominicană a acceptat să primească refu- 
giaţi evrei. Totuşi, Marea Britanie a dezvoltat un program numit „Transportul de 
copii" prin care a acceptat 10 000 de copii evrei. În iunie 1939, 300 000 de 
evrei germani au făcut cerere să emigreze în Statele Unite, dar cota anuală era 
de doar 27 000 de persoane. 

Până în septembrie 1939, aproximativ 280 000 de evrei au părăsit Germa- 
nia şi 120 000 Austria. Dintre aceştia, aproximativ 100 000 au emigrat în Sta- 
tele Unite, 60 000 în Palestina, 40 000 în Marea Britanie şi 75000 în America 
Centrală şi de Sud (Argentina, Brazilia, Chile, Bolivia). 

La sfârşitul anului 1939 se mai aflau în Germania 200 000 de evrei, iar în 
Austria 60 000 de evrei. În octombrie 1941, emigrația evreilor a fost interzisă. 
Marea majoritate a evreilor care nu emigraseră până atunci au fost obligaţi să 
locuiască în ghetouri şi, în final, au fost exterminați în lagărele de concentrare. 

O mărturie despre mutarea în ghetou a evreilor din Sighet (aprilie 1944) 


„Duminică, 9 aprilie, ultima seară de Pesah, a venit decretul. «mpachetaţi-vă averea, 
atât cât puteţi căra, şi fiţi pregătiţi de mutare. După ora 7 dimineaţa nu are nimeni voie să 
iasă pe stradă. Trebuie să urmaţi jandarmii atunci când vor veni să vă ia.» 

A doua zi ne-am dus afară (din locuinţa repartizată în ghetou) ca să ne orientăm. 
Ghetoul consta din câteva cartiere înconjurate de un gard. Ferestrele care dădeau spre 
strada principală erau bătute în cuie şi geamurile vopsite. Pe stradă era o mulţime de 
lume, oameni care se salutau fără a-şi vorbi. 

Viaţa înăuntrul îngrădirii trebuia organizată chiar dacă nu toţi locatarii se mutaseră 
încă, trebuia organizată o poliţie a ghetoului, curăţenia şi îngrijirea sanitară. Evreii care 
erau în spital fuseseră transportaţi în ghetou şi acum trebuia asigurată imediat îngrijirea 
medicală. Ghetoul începea să clocotească de activitate. Sinagoga, care era singura clă- 
dire goală, a fost declarată spital. S-au colectat paturi şi saltele şi în curând zăceau acolo 
bolnavi pe moarte alături de pacienţi cu fracturi, în aceeaşi încăpere în care cu numai 
câteva zile mai înainte bărbaţii evrei din oraş se rugau şi mulţumeau Celui atotputernic 
pentru că i-a scos din Egipt.” 


ACTIVITATE INDEPENDENTĂ 


1. Examinaţi tabelul 1. Care credeţi că au fost cauzele scăderii bruşte a imigrației în 


S.U.A la începutul anilor '30? 

2. Identificaţi şi explicaţi cauzele şi efectele apariţiei «Actului imigrării» din anul 1924, 
aşa cum reies din documentul 2. 

3. Folosindu-vă de cunoştinţele acumulate până acum, realizaţi un scurt eseu în care 
să prezentaţi efectele pe care le-au avut regimurile totalitare asupra migraţiei 
umane. Comparaţi-l cu cel scris de colegul vostru de bancă. 

4. Citiţi, în aceste pagini, opiniile unor oameni obişnuiţi din diverse ţări despre emi- 
grație. Comentaţi-le împreună cu colegii, încercând să explicaţi punctele de vedere 
divergente. 

[1] Migraţia către 


Statele Unite ale Americii (1900-1969) 


Perioada Numărul 
total de persoane 
1900-1909 8 202 388 
1910-1919 6 347 380 
1920-1929 4 295 510 
1930-1939 699 375 
1940-1949 856 608 
1950-1959 2 499 268 
1960-1969 3 213 749 


EI 


„Aprobarea «Actului imigrării» din 
1924 a rezultat dintr-un amestec de 
emoții şi pasiuni, un amestec de frică şi 
ură, temperate de idealism şi de o viziune 
care nu ţine cont de motivațiile complexe 
ale activităţii Congresului. Ne e frică de 
străini, suntem suspicioşi faţă de ei, nu ne 
plac. Conform acestui act, numai unora, 
aproximativ 150 000 şi ceva, le va fi per- 
misă intrarea în Statele Unite. Dacă eşti 
de origine anglo-saxon, ai putea avea mai 
mult de două treimi din cota alocată. Dacă 
eşti japonez, nu poţi intra deloc. Această 
eventualitate, desigur, este valabilă pen- 
tru chinezi din 1880. Dacă eşti din sudul 
sau estul Europei, ai putea să te strecori 
şi ai putea rămâne, cu răbdare.” 

(Din autobiografia lui Emanuel Celler) 


„Emigranţii care sunt repede accep- 
taţi sunt aceia care respectă cultura şi 
obiceiurile gazdelor. Aceia care vor 
să-şi practice cultura ar trebui să rămâ- 
nă acasă. Acasă este cel mai bun loc 
pentru acest lucru.” (C. Eko, Camerun) 


„Mai puţină emigrație egal mai puţină 
criminalitate, terorism şi posibilitatea 
răspândirii unor molime. Opriţi emigra- 
tia.” (Charles, Canada) 


„Din punct de vedere istoric, migraţia 
a adus beneficii ambelor părţi, şi emi- 
granţilor, şi la fel de bine ţărilor gazdă. 
Statele Unite este exemplul cel mai 
limpede de felul cum emigrația poate 
să îmbogăţească o ţară din punct de 
vedere cultural, ştiinţific şi economic.” 
(Rajeev Dutt, Marea Britanie) 

Modulul Il 


Semnarea Convenţiei de la Geneva 
privind statutul refugiaților (28 iulie 1951) 


Glosar 


INTOLERANŢĂ — Lipsă de toleranţă a 
unor persoane sau a unor regimuri 
politice faţă de anumite categorii de 
persoane, diferite din punct de vedere 
naţional, politic, religios, cultural. 
RASISM — Concepţie social-politică 
ce susţine ideea nefondată a inegali- 
tăţii biologice şi intelectuale a raselor 
umane, precum şi caracterul determi- 
nant, în istorie, al particularităţilor ra- 
siale ale oamenilor, al luptei dintre rase. 
XENOFOBIE — Ură, aversiune exage- 
rată faţă de tot ceea ce este străin, 
manifestată prin atitudine şi comporta- 
ment. 


Refugiaţi din Burundi în Ruanda 

MIGRAȚII UMANE DUPĂ ULTIMUL RĂZBOI MONDIAL 


După cel de Al Doilea Război Mondial, urbanizarea a devenit generală în 
Europa, în vreme ce, după 1950, agricultura europeană a intrat în declin. S-au 
impus industria urbană, educaţia superioară, productivitatea mare, mecani- 
zarea şi scăderea preţurilor. Toate acestea au fost tot atâtea motive pentru ca 
oamenii să abandoneze preocupările legate de mediul rural şi agricultură şi să 
se îndrepte spre mediul urban şi spre oraşe. 

Forţa de muncă din ţările dezvoltate a fost atrasă de noile industrii care 
încep să se dezvolte, în timp ce pentru industrie şi pentru slujbele care nece- 
sită muncă fizică au fost din ce în ce mai puţini doritori. 

În ţările dezvoltate, rata natalității a scăzut şi anii de şcolarizare au devenit 
din ce în ce mai numeroşi. Această situaţie vine în contradicţie cu realitatea din 
țările mai puţin dezvoltate, unde rata natalității este ridicată, dar educaţia şi 
investiţiile sunt reduse. Dezechilibrul acesta a dus la o migraţie a forţei de mun- 
că dinspre ţările mai puţin dezvoltate spre cele dezvoltate. 

O mare parte a emigranților au venit spre Europa nordică în căutare de 
lucru. După 1960, dezvoltarea economică din vestul Europei a creat multe 
locuri de muncă şi a atras muncitori din sudul Europei şi nordul Africii. Pentru 
prima dată în istorie, un număr mare de populaţie „de culoare” a venit în 
Europa. La început, muncitorii erau în special bărbaţi singuri, dar cu timpul ei 
au trebuit să aleagă între a rămâne şi a-şi reuni familiile în ţările occidentale 
sau a se întoarce acasă. 

Refugiații au venit şi din est, nu doar din sud. Europenii din est, aflaţi sub 
regimul comunist, au încercat să scape de opresiunea politică şi au fost con- 
sideraţi până în 1989 refugiaţi politici, primind dreptul de azil politic. În acest 
timp, însă, cetăţenii ţărilor dezvoltate au devenit tot mai reticenţi şi chiar ostili 
față de străini. Sub presiunea xenofobiei şi intoleranţei, legislaţia privind emi- 
graţia a devenit din ce în ce mai restrictivă, iar emigrația a devenit din ce în ce 
mai greu de realizat. 

Emigraţia internaţională a devenit obiect de dispută şi conflict atât în interi- 
orul statelor democratice dezvoltate, cât şi în cadrul programelor organizaţiilor 
internaţionale. Între 1950 şi 1990 au avut loc importante migrații umane, direc- 
ționate în special dinspre ţările slab dezvoltate către cele dezvoltate. De regulă, 
emigranții erau, cel puţin la început, bărbaţi tineri, între 15 şi 34 de ani, fără loc 
de muncă stabil în ţara de origine. 

După război asistăm la o importantă migraţie a forţei de muncă spaniolă, 
greacă şi italiană către nordul Europei, în special în Belgia, Olanda şi Germa- 
nia. Din anii '80, Spania şi Italia au încetat să mai furnizeze emigranţi, iar din 
anii '90 au devenit ţări care primesc forță de muncă străină. În 1961, 44% din- 
tre străinii din Belgia erau italieni, iar între 1950 şi 1970 italienii erau angajaţi 
masiv în industria extractivă şi textilă din Olanda. 

Ţările din sudul Europei, care furnizau forță de muncă pentru alte zone 
industrializate, au devenit la rândul lor zonă de emigrare pentru persoane din 
spaţii din afara Europei, suprapopulate şi slab dezvoltate economic. 

Turcii au reprezentat şi ei o importantă categorie de emigranţi. Între 1955 şi 
1975, muncitorii turci au lucrat în Germania sau Olanda. După 1975, aceştia au 
reuşit să se stabilească definitiv în aceste ţări şi să-şi întregească familiile. 


Oamenii, societatea şi lumea ideilor 


Astfel, în 1980, populaţia turcă din ţările nordice era reprezentată de tineri sub 
18 ani. Numărul total al turcilor stabiliţi în afara patriei lor era, în 1988, de 2 mi- 
lioane. Dintre aceştia, 1,5 milioane se stabiliseră în Germania. 

Migraţia nu a fost un fenomen specific doar ţărilor sudice, ci şi celor nordice 
în bună măsură. Între 1946 şi 1977, aproximativ 500 000 de finlandezi au emi- 
grat în special în Suedia, iar până în 1988, 650 000 de irlandezi s-au stabilit în 
Marea Britanie. Imediat după război, 10 000 de germani au plecat să lucreze 
în Marea Britanie. Marea majoritate erau femei pe post de guvernante. 

Franţa a fost una dintre ţările care au primit numeroşi emigranţi europeni, 
dar şi din nordul Africii. Între 1955 şi 1974, în Franţa s-au stabilit aproximativ 
4 milioane de străini. Circa 3 milioane dintre aceştia erau din Algeria, Maroc 
şi Tunisia. 

„«Actul imigrării» din 1924 stabilea cote anuale pentru ţări, bazându-se pe originea 
naţională a locuitorilor ţării în 1920. Cu toate acestea, doar 44% din cotele anuale au fost 
acceptate. Din numărul total al cotei anuale de 154 000 au fost acceptaţi doar 66 000 de 
englezi, 26 000 de germani şi 18 000 de irlandezi. Fiecare altă ţară a avut o cotă mai mică 
de 7000. Această surprinzătoare discriminare faţă de ţările central, est şi sud-europene 
arată diferenţele între ceea ce declarăm şi ceea ce facem. Pe de o parte, public, promo- 
văm egalitatea tuturor oamenilor, discredităm teoriile rasiste, iar, pe de altă parte, în legile 
privind imigrarea, punem în practică aceste teorii." 

(Din discursul lui Emanuel Celler în Senatul American, 1948) 


Statuia Libertăţii — al cărei centenar a fost sărbătorit la 4 iulie 1986 — 
un simbol care continuă să atragă imigranţi din toată lumea 


Modulul II 


2 Migraţia către SUA (1820-1970) 
Tara Numărul total de SER 8 795 386 Migraţia către SUA (1900-1998) 
de origine persoane imigrate ti 1208 02... 7 605 068 

Germania 6 978 000 14,3 

Italia 5 294 000 10,9 

Marea Britanie 4 898 000 10,0 il A PE 

Irlanda 4 723 000 9,7 =n 

Austro-Ungaria 4 315 000 8,9 i = 

Rusia 3 374 000 6,9 1.035.039 

Suedia 1 272 000 2,6 

Norvegia 856 000 1,8 Li d -] wH- Pri- pan 1961-1970 ttim Tirti- HE 
Franța 751 000 55 

Grecia 655 000 15) 

Portugalia 446 000 0,9 ACTIVITATE INDEPENDENTĂ 

ua DCU 2E 1. Examinaţi tabelul 2. Comentaţi contribuția emigranților la creşterea 
Danemarca 364 000 0,7 populaţiei Statelor Unite. 

Olanda 359 000 0,7 2. Examinaţi graficul 3 şi rezolvaţi sarcinile de lucru: 

Finlanda 33 000 0,1 a) Cum explicaţi prăbuşirea emigrației din anii 1921-1970? 


b) Motivaţi cauzele şi efectele creşterii migraţiei în anii '80 şi '90. 

Modulul Il 


Migraţie şi prozelitism religios în lumea de azi. 
Adepţi ai lui Krishna (hinduişti) 
pe străzile New York-ului 


Glosar 


AZIL — Acordare de drept de refugiu, 
de către un stat, unei persoane străine 
urmărite şi persecutate în ţara sa din 
motive politice. 

BRAIN DRAIN (engl. scurgerea creie- 
relor) — Emigrarea persoanelor instruite 
şi talentate din ţara de origine către o 
altă ţară, din cauza conflictelor sau în 
căutare de oportunităţi. 

REFUGIAT — Persoană care a cerut 
protecţie într-o ţară străină, deoarece 
în propria sa ţară este persecutat şi îi 
este pusă viaţa în pericol. 
SCHENGEN — Localitate din Luxem- 
bourg unde a fost semnată, în 1985, 
înţelegerea interguvernamentală pen- 
tru a crea o zonă de mişcare liberă în 
Europa. 

„Cu numărul celor care migrează 
apropiindu-se de 200 milioane, producti- 
vitatea şi banii câştigaţi de aceştia repre- 
zintă o forță în reducerea sărăciei. Su- 
mele trimise acasă, în special, reprezintă 
pentru mulţi un mijloc important de a ieşi 
din sărăcia extremă. Pentru oficialităţile 
care formulează politica, provocarea 
constă în valorificarea integrală a benefi- 
ciilor economice ale migraţiei, gestio- 
nând totodată implicaţiile sociale şi politi- 
ce ale acesteia.” 

(Declaraţie a lui Frangois Bourguignon, 

economist şef al Băncii Mondiale 
şi prim-vicepreşedinte 
pentru economia dezvoltării, 2006) 

MIGRAŢIA UMANĂ CONTEMPORANĂ 


Se estimează că, la sfârşitul secolului al XX-lea, aproximativ 150 milioane 
de persoane trăiau în afara ţării în care s-au născut, ceea ce reprezintă 2,5% 
din populaţia lumii. Dintre aceştia, 15 milioane sau 10 % sunt refugiaţi. Ţările 
europene se confruntă cu situaţii tot mai dificile în încercarea de a răspunde 
fluxurilor mixte de imigranţi, solicitanţi de azil şi de refugiaţi. De teama migraţiei 
ilegale, statele industrializate au impus o serie întreagă de măsuri care limitea- 
ză accesul la teritoriul lor. 

În lumea contemporană, migraţia umană joacă un rol foarte important în 
economia mondială, fiind un factor de creştere economică şi de reducere a 
sărăciei. În anul 2005, pe teritoriul Uniunii Europene se aflau 9 milioane de 
cetăţeni ai unor state din afara Uniunii, iar 4% din piaţa forţei de muncă era, de 
asemenea, din ţări din afara Uniunii. Migraţia şi munca ilegală reprezintă un 
fenomen de mari dimensiuni. Statisticile oficiale nu prezintă însă situaţia reală, 
deoarece există o puternică emigrație ilegală neînregistrată de oficialități. 

Un studiu al Băncii Mondiale din anul 2006 recunoaşte că migraţia interna- 
țională poate genera substanţiale câştiguri de bunăstare pentru persoanele 
care migrează şi familiile lor, precum şi pentru ţările de origine şi de destinaţie, 
prin politici care să asigure o mai bună gestionare a fluxului persoanelor în 
migraţie şi facilitare a transferului sumelor trimise acasă. Aceste sume sprijină 
sau uneori ţin loc de creştere economică în ţările în curs de dezvoltare, furni- 
zoare de forţă de muncă. Sumele repatriate oficial înregistrate la nivel mondi- 
al au depăşit 232 miliarde $ în 2005. Sumele trimise acasă pe căi neoficiale ar 
mai putea reprezenta încă cel puţin jumătate din suma oficială estimată, ceea 
ce face ca în multe ţări în curs de dezvoltare sumele repatriate să constituie 
cea mai mare sursă de capital extern. Ţările în care se înregistrează cele mai 
mari intrări de sume repatriate sunt India, China, Mexic, Franţa şi Filipine. Cele 
pentru care sumele repatriate reprezintă cea mai mare proporţie din produsul 
intern brut sunt Tonga (31%), Moldova (27,1%), Lesotho (25,8%), Haiti 
(24,8%), Bosnia şi Herţegovina (22,5%). 

„Mişcarea populaţiei trebuie să fie mai bine manageriată. Mobilitatea persoanelor se 
face la alegere sau din necesitate. Estimarea globală actuală a migraţiei internaţionale 
este de 175 de milioane de persoane, aproximativ 3% din populaţia lumii, şi numărul este 
în creştere. Oamenii migrează temporar sau permanent, pentru a se educa sau pentru a 
se perfecționa. Mişcarea oamenilor peste frontiere este esenţială în lumea globalizată de 
astăzi. Afacerile internaţionale depind de o forţă de muncă internaţională şi de abilitatea 
oamenilor de a se mişca cu uşurinţă pe tot globul.” 

(Bronson McKinley, director general, Organizaţia Mondială pentru Migraţii) 

„Gestionarea programelor de migraţie, inclusiv vizele de muncă temporară pentru 
lucrătorii cu nivel redus de calificare care emigrează în ţările industriale, ar putea ajuta la 
reducerea problemelor legate de numărul mare al persoanelor care migrează neregulat şi 
creşterea migraţiei lucrătorilor temporari. Aceasta ar contribui la reducerea semnificativă 
a sărăciei în ţările de origine, a celor care migrează, a familiilor acestora ...” 

(Uri Dadush, director al Grupului Băncii Mondiale pentru perspectivele dezvoltării) 

Convenţia pentru Drepturile Copilului (1989) 


„Copilul este protejat împotriva tuturor formelor de discriminare şi persecuție pe baza 
statutului, activităţii, opiniilor sau a credințelor părinţilor copilului, ale tutorilor legali sau ale 
membrilor familiei.” 

„Astăzi, adevăratele frontiere nu se află între popoare, ci între putere şi lipsa de pute- 
re, între libertate şi lipsa de libertate, între privilegiați şi umiliţi. Astăzi, nici un zid nu poate 
separa criza umanitarismului şi a drepturilor omului de o parte şi crizele securităţii naţio- 
nale de cealaltă parte. Răspunsul trebuie să fie în managerierea migraţiei, cu inteligenţă, 
creativitate, compasiune şi cooperare. Aceasta este unica abordare care poate asigura că 
interesele ambelor părţi, şi ale imigrantului şi ale comunității gazdă, vor fi respecate ...” 

(Kofi Annan, secretar general al ONU, conferinţă despre migraţia internaţională) 


5] 


Declarația de la Bangkok privind migrația clandestină (23 aprilie 1999) 


„Reprezentanții din Australia, Bangladesh, Cambodgia, China, Indonezia, Japonia, 
Coreea, Malaiezia, Noua Zeelandă, Filipine, Singapore, Tailanda, Vietnam, declarăm 
următoarele: 

1. Migrația, în special cea clandestină, trebuie privită într-o manieră cuprinzătoare şi 
echilibrată, avându-se în vedere cauzele, manifestările şi efectele, şi pozitive şi negative, 
în ţările de origine, de tranzit sau de destinaţie. 

2. Ţările de origine, ca şi cele de tranzit sau destinaţie sunt încurajate să-şi întărească 
eforturile în a preveni şi combate migraţia clandestină prin îmbunătăţirea legilor şi 
măsurilor interne şi prin promovarea activităţilor educaţionale şi informative în acest scop. 

3. Ţările de origine, ca şi cele de tranzit sau destinaţie sunt încurajate să consolideze 
canalele de dialog la fiecare nivel, cu privire la schimbul de informaţii şi promovarea 
cooperării pentru rezolvarea problemei migraţiei ilegale şi a traficului de fiinţe umane. 

4. Acestui document i se va da cea mai mare publicitate şi diseminare posibilă pentru 
a încuraja guvernele, organizaţiile neguvernamentale, sectorul privat, societăţile civile să 
se alăture efortului regional comun pentru a diminua efectele adverse ale migraţiei ilegale 
şi pentru a preveni şi combate traficul de fiinţe umane, în special cu femei şi copii.” 

Comunicat al Comisiei privind Imigrarea, Integrarea şi Munca 
a Comisiei Europene (iunie 2003) 


„1. Fluxurile migratorii sunt necesare pentru a umple deficitul de forţă de muncă care 
va începe să crească după 2010. Se aşteaptă ca, între 2010-2030, numărul persoanelor 
angajate să scadă cu 20 de milioane de lucrători în UE, cu cei 25 de membri ai săi, 
datorită deficitului de forţă de muncă (consecinţă a declinului demografic) şi deficitului de 
calificări. 

2. UE trebuie să realizeze o integrare mai bună a imigranţilor. Aceasta este o condiţie 
pentru a asigura fluxuri migratoare viitoare, iar în acest context UE trebuie să consolideze 
canalele legale de emigrare care trebuie să înlocuiască actualele canale ilegale. Procesul 
de integrare a imigranţilor trebuie să cuprindă aspecte cheie, cum ar fi: piaţa forței de 
muncă, abilităţi de limbă şi educaţionale, asigurarea de locuinţe, de servicii sociale şi de 
sănătate, asigurarea drepturilor sociale, culturale şi civile. 

3. UE trebuie să ia iniţiativa pentru furnizarea unui cadru coerent în domeniul migraţiei 
la nivel european. În timp ce măsurile de integrare a imigranţilor rămân responsabilitatea 
Statelor Membre, Comisia trebuie să-şi intensifice eforturile pentru realizarea unui cadru 
mai coerent la nivel de UE, prin coordonarea politicilor de integrare la nivel naţional." 

Modulul II 


Valurile succesive de imigranţi 

au dus la formarea unei lumi multietnice. 
În imagine, colegi de clasă 

dintr-o şcoală din Franţa 


ACTIVITATE INDEPENDENTĂ 


1. Pornind de la documentele 1 şi 2, 
exemplificaţi trei efecte ale migraţiei 
la nivel global. 

2, Citiţi documentele 4 şi 5. Descrieţi 
cele mai importante drepturi şi obli- 
gaţii ale omului şi ale autorităţilor 
atunci când o persoană alege să 
locuiască în altă ţară. 

3, Citiţi documentul 6 şi realizaţi un eseu 
privind efectele emigrației în Europa 
contemporană. Prezentaţi-l colegilor. 


PRO MEMORIA! 


În secolul XX, oamenii au continuat 
să se deplaseze dintr-un teritoriu în 
altul şi tot mai multe persoane au 
ajuns să locuiască în altă ţară decât 
aceea în care s-au născut. 

e Migraţia umană are mai multe cau- 
ze: politice, economice, religioase. 
Migraţia poate fi liberă sau forţată. 

e Deplasarea oamenilor se desfăşoa- 

ră, în general, din direcţia Est şi Sud 

spre Vest şi Nord, din zonele sărace 
sau cu regimuri politice autoritare 
spre zonele prospere economic şi 
cu regimuri politice democratice. 


Modulul Il 


Modelul tradiţional al vieţii de familie 
în Franţa anilor '50 


= Priviţi cu atenţie imaginea de mai 
sus din vremuri când masa de prânz 
reunea toată familia şi reprezenta un 
simbol al trăiniciei ei. Identificaţi per- 
sonajele şi descrieţi-le acţiunile. 


m  Alcătuiţi câteva enunţuri în care să răs- 
pundeţi la următoarele întrebări: 
Când aţi luat ultima oară masa cu 
întreaga familie? Unde obişnuiţi să 
mâncaţi la prânz? Atribuiţi mesei în 
familie o semnificaţie aparte? Dacă 
da, care este aceasta? 

„Ce-i mai ţine astăzi pe oameni adu- 
naţi între nişte pereţi? Suntem mai mult 
constrânşi de obligaţii şi îndatoriri sau ne 
ţine laolaltă dragostea şi respectul? Nu 
rareori, două sau trei generaţii împart 
acelaşi spaţiu familial — o fac din dra- 
goste, din grijă ... sau din lipsă de alter- 
nativă? De ce divorţul se banalizează şi 
creşte numărul separărilor? De ce se 
comunică atât de puţin între parteneri, 
timpul petrecut împreună fiind tot mai 
diminuat ? De ce în viaţa de zi cu zi a fa- 
miliei pare să crească insatisfacţia şi 
nesiguranța în valorile şi sensul ei?” 


= Mergând pe urmele familiei din 
România zilelor noastre, încercaţi să 
răspundeţi la întrebările puse nu cu 
mult timp în urmă într-un articol din 
„Dilema veche” din care am reprodus 
fragmentul de mai sus. 

| Vata publică şi viaţa privată 


LOCUINŢA, BASTION AL VIEŢII PRIVATE 


Studiate mai puţin în şcoală, unde, cu deosebire în anii anteriori, au fost 
încorporate sub genericul vieţii cotidiene, sectorul public şi cel privat al exis- 
tenţei de fiecare zi marchează în secolul XX dezvoltări semnificative. 

Dacă prin viaţa privată înţelegem tot ceea ce ţine de un spaţiu al intimităţii, 
de un loc rezervat exclusiv familiei, dar şi secretului, viaţa publică se desfăşoa- 
ră în văzul tuturor, este supusă autorităţii magistraţilor, deci statului, care teo- 
retic nu tolerează nicio taină. Din timpuri îndepărtate, dar cu deosebire în 
ultima sută de ani, s-au accentuat două tendinţe aflate în contradicţie perma- 
nentă — pe de o parte, dorinţa multor oameni de a face din viaţa lor privată un 
teritoriu care să le aparţină exclusiv; pe de altă parte, la polul celălalt, statul nu 
a încetat să comprime năzuinţele spre individualitate, spre independenţă, să se 
infiltreze tot mai agresiv şi mai adânc în viaţa particulară a fiecăruia dintre noi 
şi să-şi asigure astfel controlul. 

Cum o prezentare exhaustivă a subiectului este imposibilă în spaţiul limitat 
de care dispunem, ne vom opri la câteva aspecte pe care le socotim esenţiale. 

Spaţiul domestic este, de regulă, locuinţa, în interiorul căreia se consumă 
viaţa privată. În secolele trecute, pentru cei mai mulţi habitatul se compunea 
dintr-o singură încăpere, în care se înghesuiau toţi membrii familiei. Accesul la 
canalizare şi la lumina electrică era un vis îndepărtat, ca şi dorinţa de intimitate. 

Părinţii şi copiii locuiau împreună. Toaleta zilnică se desfăşura sub privirile 
tuturor, iar în ce priveşte obiectele de uz personal, lista lor era foarte scurtă: un 
ceas (în cazuri fericite), un briceag, o pipă, un şir de mătănii, bunuri de valoare 
simbolică, singurele, de altfel, care se transmiteau din generaţie în generaţie. 
Familiile înstărite (în bună măsură din rândurile burgheziei) aveau un spaţiu 
privat mai larg: locuinţe cu mai multe încăperi, dintre care una era salonul, loc 
unde se adunau pentru confidente prietenii şi unde intimitatea era respectată. 

În ultimii 50 de ani, situaţia a cunoscut o schimbare radicală. Locuinţa cu 
mai multe încăperi (care îngăduie atât adulţilor, cât şi copiilor să trăiască în 
spaţii separate) şi confortul (accesul la apa caldă, utilizarea largă a aparatelor 
electrocasnice, telefonul, cu varianta sa recentă mobilul, televizorul etc.) au 
devenit mult mai accesibile. 

Activitatea limitată de obicei la un anumit număr de ore pe zi şi sfârşitul de 
săptămână liber îngăduie persoanelor să se folosească de locuinţa în care 
trăiesc. În acest context, în ultima jumătate de secol, viaţa familiei se concen- 
trează în bucătărie, în sufragerie, folosită şi drept cameră de zi, unde se 
servesc mesele de duminică, unde membrii familiei se relaxează cu comentarii 
pe marginea evenimentelor la zi sau privind la televizor. 

Amenajarea locuinţei ca spaţiu privat prin excelenţă devine o preocupare 
generală. În imaginarul epocii comuniste, un loc aparte l-a ocupat „viaţa la 
bloc”. Construcţiile cu mai multe etaje au fost iniţiate ca o soluţie relativ mulţu- 
mitoare la criza locuinţelor. După 1965, pe măsură ce industrializarea progre- 
sa şi mii de oameni adoptau habitatul urban, blocurile de locuinţe s-au înmulţit 
vertiginos. Pentru cei mai mulţi, apartamentul cu mai multe camere primit de la 

întreprindere sau cumpărat, racordat la reţeaua de electricitate şi cu acces la 
apă caldă şi căldură, însemna un mare pas înainte. Pentru ceilalţi, ale căror 
„case pe pământ” fuseseră demolate pentru a construi întreprinderi sau chiar 
aceste blocuri, noile spaţii erau o sursă de permanentă nemulţumire. 


Curând, deficienţele deveneau evidente pentru toţi. De la închiderea 


ferestrelor şi până la funcţionarea instalaţiilor sanitare, totul era de remediat. 
Pereţii subţiri îngăduiau tuturor să se afle concomitent în mai multe aparta- 
mente şi orice conflict domestic devenea imediat public. Să adăugăm că tele- 
fonul era supravegheat şi că în orice bloc locuia cel puţin un informator al 
Securităţii. Este evident că, în aceste condiţii, chiar dacă nu cunoşteai pe 
nimeni, erai cunoscut de toată lumea. 

„Nu ştiu alţii cum sunt, dar eu când mă gândesc că în casa în care locuim s-a aşezat 


mai întâi bunica mea cu patru copii mici şi o mamă bătrână, că apoi, înainte să plece la 
casa lor, fiecare din cei patru a făcut nunta în aceeaşi casă, că la un moment dat şi greu 
s-au mutat aici nişte cuscri şi nişte mătuşi bătrâne, nu mai mult de 11 persoane, că verii 
mei şi cu mine aveam jucării comune, că pe măsură ce unii au plecat, alţii au îmbătrânit 
şi au devenit greu deplasabili, alţii au murit şi s-a făcut mai mult loc în casă, îmi vine să 


zic că tare greu şi tare bine am trăit în înghesuiala familiei mari.” 


(|. Popescu, Tânăr şi neliniştit, „Dilema veche”, 91, octombrie 2005) 


3] 


Un sondaj din 2005 şi-a întrebat respondenţi: Aproape niciodata Aproape 

i __ în fiecare zi 
Cam de câte ori pe săptămână obişnuiţi să Tereg 
luați masa cu toți membrii gospodăriei? d D, l 
e 58% dintre cei chestionați afirmă că aproa- i 
pe în fiecare zi li se întâmplă să ia masa cu 58% | 


toți ai casei. 

e 30% dintre respondenţi spun că iau masa 
în familie de două, trei ori pe săptămână. 

e Doar 12% au răspuns că aproape nicioda- 
tă nu reuşesc să ia masa cu cei dragi. 


Dedu SSe 
trei ori pe săptămână 


(După „Jurnalul național”, 31 octombrie 2005) 


ACTIVITATE INDEPENDENTĂ 


1. 


2. 


Alegeţi una dintre întrebările formulate în documentul 1 al lecției. Prezentați-vă 
opiniile referitoare la conținutul ei într-un comentariu de 10-15 rânduri. 

Explicați, consultându-vă părinții, care era semnificația afirmației potrivit căreia la 
bloc, chiar dacă nu cunoşteai pe nimeni, erai cunoscut de toată lumea. 
Argumentaţi formularea din sursa 2: tare greu şi tare bine am trăit în înghesuiala 
familiei mari. 

Analizaţi rezultatele sondajului despre obiceiul mesei în familie şi formulaţi câteva 
concluzii. 

Interpretaţi — într-un grup de 4-5 elevi — datele din cele două tabele de pe 
coloana alăturată. Stabiliţi vechimea casei în care locuiti fiecare dintre voi, numărul 
de persoane din imobil şi repartiţia pe camere de locuit. Formulaţi o concluzie. 
Alcătuiţi un chestionar pe acest subiect. Discutaţi-l cu părinţii şi bunicii. Folosiţi 
informaţiile de istorie orală pe care le veţi obţine, alcătuind un eseu argumentativ 
cu tema Vârstele locuinței. 

În anii '50, chiar şi în vestul Europei, 
familia şi prietenii se adunau în faţa 
televizorului ca la un spectacol pretenţios 


Repartiția clădirilor din România, 
după vechime, în 2002 


[4] 


Clădiri construite % 

înainte de 1960 15,4% 
1961-1970 38,7% 
1971-1980 23,8% 
1981-1990 14,8% 
1991-1999 7,3% 


5 Numărul persoanelor în raport 
cu suprafața de locuit, în 2002 


Suprafața Persoane 
sub 16 mp 1,55 
16-31 mp 1,19) 
32-47 mp 1,03 
48-63 mp 0,91 
64-79 mp 0,84 
80 mp şi peste 0,68 


Mu 


Lia i 
Blocuri de locuinţe la Lupeni 

Modulul Il 


Copiii aduc 
aceeaşi 
bucurie 

la Londra 
(fotografie 
din 1994), 
cât şi în 
Uzbekistan — 
o mamă 
cu fetele 

şi băieţii ei 
(1983) 


O statistică comparativă 


ki 


Franța România 
0 
Spor natural = (în 2003) 
Numărul 1/2 1/4 
divorțurilor (în 1995) 
Vârsta medie 28.4 24,3 
mule C 1988) (2009) 


Numărul familiilor cu copii 
în România, în 1992 

1 copil 46,9% 
2 copii 34,2% 
3 copii 11,1% 
4 copii 4,6% 
5 copii 2,1% 
6 copii 1,1% 


FAMILIA, O INSTITUŢIE ÎN DESTRĂMARE? 


Între zidurile locuinţei, barieră fermă între viaţa privată şi viaţa publică, 
familia îşi petrece viaţa de fiecare zi. Accepţiunea acestui termen s-a modificat 
mult în ultimele decenii. Autorul textului reprodus în pagina anterioară din 
„Dilema veche” s-a născut într-o casă (e drept burgheză şi oricum spațioasă) 
în care convieţuiau în acel moment patru generaţii: copiii (el şi verişorii săi), 
părinţii (fraţi între ei), bunicii (încă în plină putere) şi chiar o străbunică. Ulterior, 
situaţia s-a schimbat. La jumătatea anilor '50, casa a fost naţionalizată şi tine- 
rii s-au risipit care încotro. A ajuns copil şi adolescent într-o altă locuinţă, în care 
mai erau doar părinţii (ulterior şi o soră a mamei) şi o bunică. La maturitate, 
când s-a căsătorit, a închiriat o altă casă, unde a rămas cu soţia şi cu copiii. La 
final, în anii târzii ai vârstei a III-a, copiii au propria lor locuinţă, iar părinţii, de 
acum bătrâni, au rămas singuri. 

Fărâmiţarea familiei mari este nu numai expresia nevoii extinse de spaţiu 
privat, ci şi consecinţa dezvoltării unor factori de autoritate care au exercitat 
puterea în sânul cuplului din Antichitate şi până în prezent. Dacă bărbatul şi-a 
păstrat poziţia de cap al familiei, femeia rămânând sub aspect juridic inferioară 
până în secolul emancipării ei, nu e mai puţin adevărat că ea a rămas în tot 
acest răstimp „stăpâna casei”. De fapt, dacă soţului i se lasă locul principal în 
sfera deciziilor care au relevanţă în viaţa publică, în domeniul vieţii domestice 
soţia are autoritatea decisivă. În ce priveşte copiii, până la jumătatea secolului 
trecut ei nu aveau nici un drept la viaţa privată. Aceasta înseamnă că timpul 
liber le era organizat de părinţi şi că relaţiile cu prietenii şi prietenele erau sever 
controlate; alegerea partenerului de viaţă, asemenea (cu deosebire atunci când 
la mijloc erau moşteniri consistente), monitorizarea atentă a căsătoriei intrând 
tot în sfera autorităţii părinţilor. 

Disoluţia treptată a autorităţii părinteşti în cursul secolului al XX-lea s-a 
datorat mai întâi dezvoltării constante a instituţiilor şcolare, generalizate de la 
4 la 7 ani, apoi la 8, în fine la 10 şi chiar la 12 ani de studii, şi apoi activităţilor 
productive. Atribuţii care reveneau odinioară familiei s-au transferat pe lungi 
segmente de timp statului-patron al şcolii, care acum stabileşte atât regulile 
care permit viaţa în comun, dar şi cele mai potrivite modalităţi de a convieţui cu 
ceilalţi. Pe de altă parte, deciziile care angajează viitorul copilului nu se mai 
iau în familie. Şcoala sau, mai bine zis, rezultatele înregistrate la şcoală decid 
asupra orientării sale profesionale, de regulă cei mai buni fiind îndemnați spre 
studii superioare, iar ceilalţi, majoritatea, sunt supuşi unei decizii impuse de 
sus şi îndreptaţi spre acele meserii unde societatea îi solicită. 

Relaţia statului cu familia nu se opreşte aici. Prin atribuirea de indemnizaţii 
se urmăreşte controlul şi stimularea maternității, prin atribuirea de alocaţii se 
asigură parcurgerea traseului şcolar obligatoriu; organizaţii care protejează 
interesele copilului pot decide decăderea din drepturile paternale a unor per- 
soane care s-au făcut vinovate de rele tratamente. Ce mai rămâne în această 
situaţie familiei din perspectiva relaţiei cu copiii? Să-i hrănească, să-i îmbrace, 
să le asigure tot ce este necesar, totul sub controlul autorităţii publice, singura 
în măsură să stabilească dacă familia se achită corespunzător de aceste 
obligaţii. 

Modulul II 


3 


Într-un număr special consacrat bilanţului secolului XX, 
revista franțuzească „L'Histoire” încerca, în noiembrie 1998, 


Evidenţa numărului de femei decedate, pe categorii de vârstă 
[6] (IS = întreruperi de sarcină; Al = avorturi incomplete) 


să stabilească cele trei caracteristici ale omului veacului tre- 1981 1989 
cut, în Occident, după cum urmază: 

1. Creşterea în vârstă; din 1900 până în 1996, de la 43,4 IS Al IS Al 
ani la 74 pentru bărbaţi şi de la 47 la 82 pentru femei. i 

2. Creşterea vârstei la prima căsătorie (pentru femei), ae ul sie ai a 334 
numărul mare de divorțuri şi de recăsătorii, frecvența coabi- 16-19 an 8 806 7 912 6 354 5721 
tației, numărul mare de naşteri în afara căsătoriei. 20-24 ani 66 432 50 573 28 826 23 173 

3. Controlul fecundității prin utilizarea generalizată a con- 25-29 ani 126 863 69 866 44 915 26 407 
traceptivelor. Dacă în trecut femeia acorda prioritate naşterii în 30-34 ani 120 417 45 563 61 332 29 672 
dauna activităţilor salariate, astăzi precumpănitoare sunt exi- 35-39 ani 66 052 23 974 39 366 18 814 
genţele profesionale. 40-44 ani 37 993 4 086 10 519 5 498 


4] 


Decret pentru reglementarea întreruperii cursului sarcinii — 
29 septembrie 1966 

„Consiliul de Stat al Republicii Populare România 
decretează: 

Art. 1 Întreruperea cursului sarcinii este interzisă. 

Art. 2 În mod cu totul excepţional întreruperea cursului 
sarcinii va fi autorizată potrivit prevederilor art. 5 în cazurile în 
care: a) sarcina pune viaţa femeii într-o stare de pericol (...); 
d) femeia este în vârstă de peste 45 de ani; e) femeia a născut 
patru copii şi îi are în îngrijire; f) sarcina este consecinţa unui 
viol sau a unui incest. 

Art. 5 Autorizarea întreruperii cursului sarcinii se dă de 
către o comisie medicală raională sau orăşenească instituită în 
acest scop prin decizia comitetului executiv al sfatului popular 
regional sau ale oraşelor Bucureşti şi Constanţa." 

(După Istoria României în texte, 


O imagine pusă în 
coord. Bogdan Murgescu, Corint, 2001) it ah la ACTIVITATE INDEPENDENTA 
fericite că au născut... 


= Citiţi cu atenţie sursele, analizaţi datele 


la comandă din tabele şi rezolvaţi sarcinile: 
5 Evidenţa numărului total de avorturi 1. Comparaţi punctul 3 de la documentul 3 
cu documentul 4. Găsiţi motivaţia pentru 
Total Noun onin Sarcina pune Sarcina cele două situații fundamental diferite. 
Anul avortar incomplete provocate în pericol urmează 2 Analizați şi comentati, în grup, informa- 
viața femeii unui viol tiile din cele două tabele (documentele 
5 şi 6). 
1967 205 783 a) Explicaţi din ce motive atâtea femei 
1968 220 193 şi-au riscat în acei ani viaţa în loc să dea 
1975 359 417 curs vieţii. 
1976 383 220 b) Argumentaţi cota crescătoare a avor- 
1981 427081 206 222 852 25 638 32 is ate i AOiŞi apele 
1982 468 041 ZL IG 879 28 968 n c) Motivaţi diferențele dintre grupele de 
1985 302 838 123 285 748 20 940 23 vârstă din statistica decesului feminin. 
1989 193 084 109 819 786 23 668 37 d) Căutaţi informaţii suplimentare, în fa- 
milie sau la prietenii şi vecinii mai în vâr- 
(După „Jurnalul Naţional”, Decreţeii, ediţie de colecţie, 14 februarie 2005) stă, despre acest subiect. Formulaţi-vă 


opiniile într-un eseu argumentativ. 

Modulul Il 


„O să-ţi fac eu casă, mămico!” 
Ta 


Un caz din presă 


Inundaţiile catastrofale din vara anului 
2005 au lovit multe aşezări din România. 

O echipă a ziarului „Evenimentul zilei” a 
găsit în localitatea Iveşti din judeţul Galaţi 
un băieţel de 4 ani care dormea sub cerul 
liber după ce casa sa fusese distrusă. 

Fotografia, apărută pe prima pagină a 
cotidianului în ziua de 16 iulie, a impre- 
sionat mult lumea. Între alţii, un sportiv 
de performanţă, retras de curând din 
activitate, a promis un ajutor substanţial. 

A doua zi, băieţelul a fost găsit de 
ziarişti pe uliţa satului natal jucându-se în 
noroi. 

— Ce faci acolo ? 

— Fac o casă nouă pentru mama şi 
pentru bunica... 

Peste câteva ore, în redacţia publica- 
tiei, mama, copilul şi binefăcătorul făceau 
împreună o nouă fotografie. Fostul spor- 
tiv se angajase să dea banii necesari 
pentru construirea unei noi case. 

Oare ce s-a mai întâmplat între timp? 

TRANZIŢIA ÎNTRE PRIVAT ŞI PUBLIC 


Vorbind despre răspunderile ce-i revin, se cuvine să precizăm că nici familia 
nu mai este astăzi ce a fost odinioară. La începutul secolului XX, oamenii se 
căsătoreau pentru a se completa în lupta cu dificultăţile vieţii, profesiunea şi 
situaţia materială având un rol esenţial, şi nu dragostea, care se considera a nu 
avea nici o legătură cu succesul unui mariaj. 

Anii de după 1950 au adus în acest domeniu transformări semnificative. 
Socializarea educaţiei, schimbarea mentalităților şi reducerea constrângerilor 
cotidiene au anulat treptat statutul de instituţie atribuit familiei de secolele ante- 
rioare. Nu mai este nevoie să te căsătoreşti pentru a scăpa de sub tutela părin- 
ților sau pentru a întreţine relaţii regulate cu un partener de sex opus. În conse- 
cință, creşte numărul cuplurilor care coabitează fără a simţi nevoia să se căsă- 
torească, după cum sporesc şi familiile monoparentale (în care, de regulă, feme- 
ia-mamă creşte singură un copil). În această situaţie, familia nu mai reprezintă 
cadrul vieţii private, ci doar un spaţiu în care mai multe persoane îşi trăiesc 
fiecare propria existenţă, spaţiu care poate fii oricând schimbat cu un altul, 
dacă sub noul acoperiş bunăstarea personală are mai multe şanse de reuşită. 

Cum s-a remarcat, în cursul secolului XX s-au dezvoltat la nivelul vieţii pri- 
vate şi alte tendinţe importante: mai întâi, munca a părăsit spaţiul familiei şi 
s-a dezvoltat în alte locuri dirijate de norme precis determinate, fără nici o 
legătură cu viaţa personală a celor ce lucrează, apoi, în propria familie, fiecare 
individ câştigă loc şi timp pentru o existenţă proprie, alta decât cea productivă. 

Sporturile de tot felul, ca şi alte jocuri cu caracter recreativ, se desfăşoară 
sub semnul unei egalităţi depline, stabilind de multe ori noi raporturi între indi- 
vizi faţă de cele afirmate în sfera muncii sau a politicii. Spațiile atât de zgomo- 
toase dedicate muzicii moderne, de la concertele cu mii de fani până la dis- 
cotecile supraaglomerate, sunt în egală măsură locuri ale unei defulări colec- 
tive, dar şi ale unei fericite devălmăşii în care ierarhiile se stabilesc în funcţie 
de preferința pentru un anumit interpret sau de performanţa pe ringul de dans. 
Acţiune şi reacțiune: într-o societate democratică, efortul statului de a impune 
pretutindeni norme se izbeşte de voinţa individuală care descoperă mereu 
supape pentru a-şi afirma libertatea şi individualitatea. 

Nu putem omite nici acel domeniu în care viaţa publică ţine sub influenţa sa 
viaţa privată, pretutindeni — mijloacele de comunicare. Generaţia din care face 
parte autorul acestor rânduri şi-a trăit copilăria în preajma aparatului de radio 
cu lămpi şi a urmărit începuturile televiziunii încă din faza în care se constituia 
mai întâi ca instituţie a spectacolului. 

La începutul secolului XX, vocea opiniei publice răzbătea în intimitatea vieţii 
de familie prin intermediul presei, mai târziu al radioului şi al televiziunii. 

După 1989, mijloacele de comunicare au cunoscut şi în România o diversi- 
ficare excepţională, potrivit libertăţii de exprimare în fine câştigată. Sute de 
ziare centrale şi locale, de posturi radiofonice şi de televiziune ne fac oferte cât 
mai atrăgătoare. În mod incontestabil, rămânem încă legaţi de scaunul din faţa 
televizorului, care, racordat la reţeaua de cablu, ne permite să mergem pe zeci 
de canale; informaţia esenţială este însă pretutindeni aceeaşi, dar atenţia 
noastră este atrasă de calitatea comunicării, adică de modul în care a fost 
prezentată. Spectatorul savurează mai cu seamă „transmisiunile în direct”, 
care desfiinţează practic relaţia dintre viaţa privată şi viaţa publică. 


Oamenii, societatea şi lumea ideilor 


[2] 


Mass-media românească în 2005, în două interviuri 


e Întrebare: Are de unde alege consumatorul român de media? 

Răspuns (Nicolae Manolescu): Da, aş putea să spun că are. Să ne gândim că cititorul 
nostru de ziare, telespectatorul şi ascultătorul de radio se comportă oarecum diferit de cel 
din alte tări. În toate ţările stabilizate, omul citeşte de regulă un singur ziar. La noi a rămas 
ceva din euforia postdecembristă, oamenii continuă să citească mai multe gazete în 
acelaşi timp. 

e Întrebare: Presa a trecut prin convulsii în 2004-2005. Au fost normale sau au fost 
şi alţi factori care au contribuit la aceste turbulenţe? 

Răspuns (Stelian Tănase): La fiecare ciclu politic presa trece printr-o criză. Ea s-a 
adaptat întotdeauna făcând anumite înţelegeri cu puterea şi cu marii furnizori de publici- 
tate pe bani publici. La schimbarea puterii a fost întotdeuna o problemă, pentru că unii au 
avut relaţii să-ţi alimenteze resursele, alţii nu, în funcţie de simpatii politice. 


Din relatarea unor discuţii cu elevii unui Colegiu Naţional din Bucureşti aflăm câte 
ceva despre felul în care ei înţeleg... : 

A. Distracţia: S — „Ideea de distracţie e în general asociată cu lucrurile interzise. Şi nu 
trebuie să fie neapărat aşa. Trebuie să faci lucrurile normale, într-un cerc de prieteni. 
Acolo să nu te iei după alţii, ci să faci ceea ce pe tine însuţi te ajută să te simţi con- 
fortabil.” 

B. Imaginea: R— „Vă îmbrac cum Îmi dictează soarta. Am observat că numai fetele sunt 
cele care observă look-ul. Fetele se îmbracă tot pentru fete, pentru că băieţii n-o să 
observe niciodată.” 

C. Muzica: B — „Ascult rap, hip-hop, pentru că sunt mai expresive decât celelalte. Nu tre- 
buie să-l asculţi pe rapper îngânând, ci trebuie să asculţi mesajul ascuns: în general, 
despre viaţa lui nu tocmai roz şi de aceea a ajuns să facă muzică." 

D. Lectura: D — „Nu obişnuiesc să citesc. În timpul liber ori mă joc cu pisica, ori ascult 
muzică la maximum, ori stau la calculator." 


(După „Dilema”, 250, martie 2003) 


ACTIVITATE INDEPENDENTĂ 


1. Analizaţi cazul relatat de documentul 1 şi stabiliţi cum se poate ajunge la un eveni- 
ment de presă. Precizaţi cărei destinaţii îi este dedicat. 

2. Explicaţi de ce în România oamenii citesc concomitent mai multe ziare? 

3. Pornind de la afirmaţia că la fiecare ciclu politic presa trece printr-o criză, alcătuiți 
un eseu argumentativ pe aceasta temă. 

4. Folosind ca model dialogul cu liceenii (documentul 3), formulaţi propriile voastre 
opinii referitoare la distracţie, imagine, muzică şi lecturi, adăugându-le filmul şi tele- 
viziunea. Confruntaţi-vă opiniile într-un grup de 4-5 colegi. 

5. Interpretaţi rezultatul primului sondaj (documentul 4). Ce semnificaţie are relaţia 
fiecăruia cu bogăţia? Dar cu credinţa în Dumnezeu”? Stabiliţi propriile voastre ie- 
rarhii literare, muzicale, sportive. Comentaţi-le cu argumente. 


Pro MEMORIA! 
Viaţa privată şi viaţa publică se află într-o relaţie de interdependenţă şi de influen- 
tă reciprocă. 

e În acest context se stabileşte un nou echilibru datorită apropierii normelor care 
dirijează atât viaţa publică, cât şi viaţa privată. 

Nadia, vedeta 

de la Montreal, 
evadată în Occident 
în anul prăbuşirii 
comunismului 


EA 


În luna mai 2005, un cotidian central pu- 
blica rezultatele unui sondaj de opinie re- 
lativ la „idolii românilor”. lată două rezultate: 
e Care credeţi că este cel mai fericit om 
din România? 

49,2% — bogaţi; 

1,8% — copiii; 

11,2% — cei sănătoşi; 

1,2% — rromii; 

11,1% — subiectul Însuşi; 

1,0% — hoţii; 

1,0% — bancherii; 

5.8% — conducătorii; 

2.2% — cei cu credinţă în Dumnezeu; 

15.5% — alte categorii. 
e Care este sportivul care vă place cel 

mai mult? 

Gheorghe Hagi — 22%; 

Nadia Comăneci — 11,9%; 

Adrian Mutu — 7,9%; 

Cristi Chivu — 4,7%; 

Leonard Doroftei — 4,3%; 

Gabriela Szabo — 3%; 

llie Năstase — 2,3%. 


Hagi, 
marele 
fotbalist 
ajuns la 
cluburi din 
Occident 
după 
căderea 
comunis- 
mului 

Modulul Il 


Statul sovietic le promitea femeilor 

creşe şi grădiniţe, cantine şi spălătorii 
pentru a le determina să participe 

cu entuziasm la construirea socialismului 


Glosar 


CAER — Comunitatea Economică de 
Ajutor Reciproc, constituită în 1949 din 
mai multe ţări socialiste europene. 
Ulterior a fost extinsă şi în afara conti- 
nentului. Coordona planificarea, pro- 
ducţia şi comercializarea bunurilor 
materiale între ţările socialiste, asigu- 
rând, în general, piaţa de desfacere 
pentru produse care nu erau de o foar- 
te bună calitate şi care nu şi-ar fi găsit 
cumpărători în afara sistemului. 
GULAG — Nume generic dat lagărelor 
de muncă forțată în URSS, introdus în 
circulaţie de A. Soljeniţân după publi- 
carea lucrării Arhipelagul Gulag. 

NEW DEAL — Nume dat reformelor 
iniţiate de preşedintele F.D. Roosevelt, 
cu începere din 1933, consacrate inter- 
venţiei statului american în domeniile 
economic şi social. 

PLAN ANUAL, PLAN CINCINAL — 
Instrumente de planificare care conduc 
toate sectoarele de activitate, fixând 
priorităţi şi direcţii de acţiune pentru 
structurile care gestionează resurse şi 
corelând sectoarele şi ramurile econo- 
mice spre a atinge obiectivele propuse. 

% 
C urente și idei economice 
ECONOMII DIRIJATE 


În Europa anilor '30, confruntată cu lupta împotriva crizei economice, guver- 
nele au fost nevoite să treacă treptat la o limitare a practicilor liberale. Se 
ajunge la o reevaluare a rolului statului, deci la o „politică de dirijare” a cărei 
intensitate diferă mult, de la o ţară la alta, în funcţie de regimul aflat la putere. 

Amploarea primei conflagrații mondiale a determinat, sub presiunea nece- 
sităţilor de război, intervenţia statului în economie, având ca unic scop slăbirea 
capacităţii de luptă a adversarului. Acest dirijism a fost acceptat şi după război 
în cadrul aşa-zisului neoliberalism, specific marilor democraţii. Libera con- 
curenţă era menţinută, dar statul intervenea în mecanismele economice pen- 
tru a corecta la timp anumite dezechilibre. 

Într-un stat cum era Rusia Sovietică, intervenţia statului în economie a 
devenit însă totală, generalizându-se planificarea centralizată. Încercată fără 
succes în 1920, acţiunea este reluată în 1928, când Stalin revenea la o cen- 
tralizare extremă prin impunerea primului plan cincinal (1928-1933). Stăpân 
absolut asupra partidului, el dorea transformarea URSS într-o mare putere 
industrială care să dovedească superioritatea socialismului. Statul îşi întărea 
controlul asupra mijloacelor de producţie, iar planificarea căpăta un caracter 
imperativ, spre care erau îndreptate eforturile întregului popor. Concomitent, 
cincinalul presupunea şi transformarea socialistă a agriculturii prin regruparea 
țărănimii în colhozuri (ferme colective) şi sovhozuri (ferme de stat). Mecani- 
zarea acestui sector urma să elibereze forţa de muncă şi capitalurile necesare 
industrializării. Pentru realizarea acestui proces erau folosite orice mijloace: 
propaganda permanentă, sacrificii continue şi violenţă, întreţinută de poliţia 
politică (N.K.V.D.) prin execuţii sumare şi deportarea în lagăre de muncă 
(Gulag) a persoanelor periculoase. 

Beneficiind de investiţii masive, URSS înregistrează în acei ani progrese 
spectaculoase. Noua Constituţie (1936), căreia i se spunea şi „Cea mai demo- 
cratică din lume”, sublinia caracterul imperativ al planificării. URSS devenea 
astfel un stat totalitar, cu un partid unic şi o represiune sistematică. 

În anii crizei economice de supraproducţie (1929-1933), guvernele celor- 
lalte ţări au căutat căi şi soluţii proprii pentru ieşirea din această situaţie, fiind 
elaborate mai multe programe. Între acestea, cel propus de economistul 
J. Keynes, aplicat în Marea Britanie, prevedea o inflaţie controlată, protecţio- 
nism şi devalorizarea monetară pentru a descuraja importurile. Şi în Statele 
Unite, F.D. Roosevelt câştigă alegerile (1932) cu un program anticriză (New 
Deal). În ale sale Convorbiri la gura sobei, el explica politica sa cetăţenilor, fiind 
partizanul intervenţiei de stat în viaţa economică. Programul a vizat trei dome- 
nii (bancar, industrial şi agricol), fiind aplicat în două etape: 1933-1934, urmă- 
rindu-se redresarea economică, şi 1935-1938, când s-au realizat o serie de 
reforme sociale. Statul a iniţiat un vast program de lucrări publice care 
prevedea construcția de autostrăzi, redresarea căilor ferate şi amenajări 
hidroenergetice. 

New Deal a redat încrederea americanilor şi a impus redresarea economi- 
că, în 1937 producţia industrială a SUA depăşind-o pe cea din 1929. 

Alte state, Germania şi Italia, au căutat rezolvarea problemelor economice 
pe calea naţionalismului, pe care fasciştii şi naziştii puneau mare accent. Prin 
programul său „muncă şi pâine”, Hitler a iniţiat o serie de lucrări publice, iar din 
1936 a pornit reînarmarea, care a contribuit la scăderea drastică a şomajului. 

După 1945, în zona ocupată de Armata Roşie s-a constituit Blocul statelor 
comuniste. Aceste ţări vor adopta regimuri după modelul sovietic, cu unele dife- 
rente determinate de tradiţii şi mentalități. Astfel, era desfiinţată proprietatea pri- 
vată în industrie şi se practica o economie dirijată, planificată. În cadrul acestei 
economii, libertatea şi iniţiativa individuală erau îngrădite până la anihilare. 

Politica de restructurare (perestroika) făcută în mod transparent (glasnost) 
iniţiată de M.S. Gorbaciov, liderul URSS după 1985, avea să ducă treptat la 
răsturnarea regimurilor comuniste şi la reîntoarcerea ţărilor est-europene la 
democraţia bazată pe pluralism politic şi economie de piaţă. 


1 


„Începând din 1927, Stalin rămâne singurul stăpân al puterii. La sate începe colec- 
tivizarea agriculturii, însoţită de eliminarea nemiloasă a opozanților. În acelaşi timp, Stalin 
impune socializarea tuturor mijloacelor de producţie şi a schimburilor comerciale şi 
impune o planificare rigidă în sistemul economic, orientată în mod prioritar către dez- 
voltarea industriei grele. Scopul este clar. Este vorba de instaurarea unei societăţi fără 
clase sociale şi de transformarea URSS într-o mare putere industrială şi militară, capabilă 
să ajungă din urmă, în 10 ani, Occidentul şi să relanseze procesul revoluţionar.” 

(S. Berstein, P. Milza, Istoria Europei, V, 1998) 


2 


Condamnarea stalinismului 


„Stalin a fost la originea conceptului «duşman al poporului». Acest termen făcea inutil 
să cauţi dovada erorilor ideologice ale unui individ sau ale mai multor indivizi angajaţi 
într-o controversă; acest termen făcea posibilă utilizarea represiunii celei mai crude, vio- 
lând toate normele de legalitate revoluţionară, împotriva oricui s-ar fi manifestat în vreun 
fel oarecare că nu este de acord cu el. (...) Singura dovadă a culpabilităţii (...) era «con- 
fesiunea» acuzatului însuşi; şi aşa cum au dovedit-o anchetele făcute ulterior, «confesiu- 
nile» erau obţinute cu mijloace de presiune fizică asupra acuzatului." 

(N.S. Hruşciov, Raport la Congresul XX al P.C.U.S, 1956) 


ACTIVITATE INDEPENDENTĂ 


1. Alegeţi, din documentul 1, acel fragment care defineşte adevăratele scopuri ale 
comuniştilor atunci când doreau colectivizarea agriculturii şi planificarea economi- 
că. Alcătuiţi un eseu de 15-20 de rânduri pe această temă. 

2. Analizând documentul 2, încercaţi să explicaţi sensul cuvintelor „duşman al popo- 
rului”. Căutaţi informaţii suplimentare, în familie sau la cunoştinţele mai în vârstă, 
despre acest subiect. Formulaţi-vă opiniile, într-un scurt eseu, despre consecinţele 
acestui tip de represiune asupra economiei şi populaţiei. 

3. Comparaţi cele relatate în documentele 1 şi 3 şi imaginile care le ilustrează. Stabiliţi: 
a) Condiţiile de muncă pe un şantier New Deal. 

b) Rezultatele diferite la care s-a ajuns în cele două ţări. 

4. Explicaţi relaţia între modernizare şi centralizare economică în concepția liderilor 
comunişti ai României. Formulaţi o opinie în acest sens. Precizaţi care este, în con- 
cepţia voastră, calea cea mai scurtă spre modernizare. 

Modulul II 


YEARS OF DUST 


Teriers Victima È ` 
Hetlares Lami te Prener iite 
Reformele inițiate de preşedintele Roosevelt 
îi aveau în vedere şi pe fermierii sărăciţi 
în timpul crizei economice 


3 


„Roosevelt credea că cea mai impor- 
tantă problemă a sa era să găsească 
oamenilor de lucru. El era în mod special 
nemulţumit de tineret. Mii de tineri furau 
din trenurile de marfă sau călători. 
Roosevelt a cerut C.C.C. (The Civilian 
Conservation Corps) să-i ajute. Până în 
august 1933, această instituţie a plasat 
250 000 de tineri în tabere peste tot în 
țară. Ei munceau din greu, tăind cărări 
antiincendiu în păduri, întărind malurile 
râurilor inundabile, plantând copaci în 
locuri unde solul a fost degradat. Guver- 
nul asigura lucrătorilor hrană, adăpost şi 
un salariu de un dolar pe zi. Mulţi trimi- 
teau aceşti bani acasă pentru a-şi ajuta 
rudele mai puţin norocoase.” 

(B. O'Callaghan, 
Istoria ilustrată a SUA, 1996) 


4 


„Comuniştii români au publicat în 
1967 principiile a ceea ce considerau a fi 
un sistem de conducere şi planificare 
economică, în general mai conservatoare 
decât cele formulate în alte ţări socialiste. 
Chiar dacă întreprinderile au căpătat mai 
mult drept de decizie, planificarea a 
rămas în mâinile partidului. Conducătorii 
țării credeau că modernizarea se poate 
realiza mai repede în condiţiile unui diri- 
jism centralizat decât în acelea ale des- 
centralizării economice." 

(Vlad Georgescu, Istoria românilor, 1989) 

Modulul Il 


Expoziţia universală de la Bruxelles (1958) 
demonstra că economia europeană 
şi-a revenit după anii grei ai războiului 


1 


Noul capitalism liberal în Europa 


„Această societate este diferită de so- 
cietatea precedentă şi ar trebui să-i gă- 
sim un nou nume: economie mixtă, stat 
tehnocratic, capitalism progresist, capita- 
lism de stat? 

Este capitalistă în măsura în care pre- 
domină proprietatea privată în industrie, 
piaţa se supune condiţiilor concurenţei şi 
persistă o mare parte din vechile diferen- 
te sociale. 

Nu mai este una capitalistă în măsura 
în care dirijismul controlează jocul con- 
curenţei. Este tehnocratică în măsura în 
care gestiunea activităţilor industriale a 
trecut în mâinile tehnocraţilor care au 
uzurpat poziţiile ocupate altădată de ca- 
pitalişti! Este însă şi socialistă, în sensul 
că o parte importantă a economiei a fost 
socializată. S-a stabilit un salariu minim 
naţional şi un ansamblu de măsuri de 
securitate socială a fost adoptat, există 
o planificare îndreptată spre obiective 
sociale.” 


(C.A.R. Crosland, 
Viitorul liberalismului, 1952) 


Glosar 


UNCIE — Veche unitate de măsură 
pentru greutăţi (folosită şi astăzi în 
Anglia), a cărei valoare a variat între 28 
şi 35 de grame. 

LIBER SCHIMB — Acord între state 
care facilitează circulaţia mărfurilor 
fără obişnuitele taxe vamale. 


ECONOMII LIBERALE 


În perioada imediat următoare primului război mondial, demarcaţia între 
Rusia socialistă şi democraţiile occidentale avea şi o dimensiune economică — 
dirijismul şi centralismul regimului de la Moscova împotriva liberei concurenţe. 

Începând cu anii '30 ai secolului XX, statul a abandonat treptat atitudinea 
de „paznic de noapte” al intereselor capitalismului şi s-a implicat direct în rezol- 
varea consecinţelor crizei economice de supraproducţie (New-Dealul ame- 
rican este un bun exemplu) sau în pregătirea unui nou conflict de avengură, 
devenit iminent după venirea la putere a lui Hitler în Germania. În vremea celui 
de-Al Doilea Război Mondial, toate activităţile de producţie din țările beligeran- 
te au fost subordonate unui singur obiectiv: victoria pe câmpul de luptă, ceea 
ce a dat economiei liberale alte lovituri grele. 

Teama de comunism a precipitat reîntoarcerea la vechile modele şi sub 
autoritatea SUA, care au ieşit din război fortificate, reconstruirea lumii liberale 
s-a extins inclusiv asupra Germaniei şi Japoniei, ţări învinse. 

Atuurile americane erau impresionante. Jumătate din capacitatea de pro- 
ducţie mondială, un sfert din schimburile internaţionale, două treimi din resur- 
sele de metal preţios ale planetei le aparţineau. În primii 10 ani postbelici, 
SUA au investit sub diverse forme, în ţările care doreau să beneficieze de o 
economie liberală, aproape 23,5 miliarde de dolari (dintre care 13 miliarde 
numai pentru Planul Marshall) şi încă aproape 12 miliarde cu titlu de ajutor mili- 
tar. Să nu ne facem iluzii. Lumea liberală se refăcea cu ajutorul Americii, dar şi 
pentru a-i asigura interesele din poziţia dominantă în care ajunsese. 

Trei piloni trainici au fost înălţaţi atunci pentru a asigura noua prepon- 
derenţă economică într-o lume liberală: 

1) Sistemul monetar internaţional de la Bretton-Woods, care garanta stabi- 
litatea monetară (dolarii deveneau singura deviză convertibilă în aur — 35 
pentru o uncie), era vegheat de Fondul Monetar Internaţional, constituit din 
capitalul ţărilor membre şi al cărui depozit putea fi folosit pentru acoperirea 
deficitelor. 

2) Liberul-schimb restabilit prin Acordul general asupra tarifelor vamale 
(G.A.T.T.), care se întemeiază pe clauza naţiunii celei mai favorizate, o înţe- 
legere de reducere reciprocă între state a taxelor pe circulaţia mărfurilor. 

3) Guvernul mondial care ar fi trebuit să fie ONU se sprijină pe o mulţime 
de structuri (Consiliul Economic şi Social, Banca Mondială, F.A.O., O.1.T. etc.) 
de la care se aştepta să stimuleze cooperarea economică între naţiuni şi mari- 
le programe de investiţii ale reconstrucției postbelice. 

Capitalismul liberal astfel restaurat a trebuit însă să suporte ameliorări 
esenţiale mai cu seamă în Europa, acceptând unele acţiuni ale statului în 
direcţia _dirijismului şi chiar a planificării (Franţa) şi amenajării teritoriului 
(Anglia). Naţionalizări în sectoare cheie ale economiei, precum siderurgia, 
automobilele, băncile, asigurările, au extins controlul şi au oferit resurse pe 
care guvernele le-au folosit cu precădere în domeniul protecţiei sociale (de la 
susţinerea maternității, asigurări în caz de boală şi de accidente diverse, până 
la alocaţii familiale). Totuşi, ceea ce s-a dorit iniţial la Washington nu s-a putut 
realiza: nu a putut fi reconstruită unitatea economică a lumii, iar Europa s-a 
organizat luând distanţă faţă de intenţiile americane de dominație mondială. 

Opinii divergente asupra creşterii economice 


e În 1963, Raymond Aron (filosof francez) se îndoia de posibilitatea unor creşteri 
nelimitate pe termen lung. 

„O rată de creştere a produsului anual pe persoană de 4% nu poate fi menţinută o 
perioadă foarte lungă, aceasta implică dublarea în 20 de ani, multiplicarea cu 8 în 60 de 
ani şi cu 32 într-un secol. 

Actualele modele de creştere economică nu pot fi imaginate pe termen lung. Nici pro- 
ducţia globală şi nici productivitatea muncii nu pot creşte pe termen nelimitat.” 


e În 1969, la încheierea mandatului său, preşedintele american Lyndon Johnson 
afirma: 

„Ţara noastră a intrat în cea de a 95-a lună de creştere economică continuă, care prin 
vigoare şi prin forţă este fără precedent în istoria noastră. Ne-am despărțit definitiv de rece- 
siunile ciclice, care vreme de generaţii ne-au îndepărtat de dezvoltare şi progres. Nu mai 
considerăm sărăcia şi şomajul drept caracteristici permanente ale vieţii noastre economice." 


3 


„Eu nu cred că ruptura din 1974 (criza care a întrerupt cei 30 de ani glorioşi) a fost 
pur şi simplu un efect al creşterii preţului petrolului, ar fi fost prea frumos. Cred mai 
degrabă că a fost începutul fazei descendente a unui ciclu al lui Kondratiev, perioade de 
40-50 de ani de respiraţie a vieţii economice care alunecă foarte departe în trecut. 
Actualul ciclu Kondratiev pleacă din 1945, faza de ascendență a durat 30 de ani şi s-a ter- 
minat la jumătatea anilor '70. 

Nu cred că acest reflux economic va afecta capitalismul. Aceasta este o veche aven- 
tură, care a sărit peste revoluţia industrială şi creşterea economică. Contrar opiniei ge- 
nerale derivate din gândirea lui Marx, eu cred că, de fapt, capitalismul nu este decât o 
mică parte a societăţii, partea cea mobilă, cea mai vie, care n-are nici o legătură cu con- 
textele naţionale şi care trăieşte la dimensiunile lumii. 

Nu cred deloc că ce se întâmplă acum reprezintă revanşa «naţiunilor proletare» faţă 
de «naţiunile capitaliste». Marea forță a capitalismului este aceea de a-şi adapta perma- 
nent mijloacele dominaţiei sale.” 


(F. Braudel, Expansiunea, 1982) 


ACTIVITATE INDEPENDENTĂ 


1. Reţineţi, din documentul 1, principalele caracteristici ale noului capitalism liberal în 


Europa postbelică. Stabiliţi, lucrând în grup, asemănările şi deosebirile faţă de 
capitalismul secolului XIX şi al primei jumătăţi a secolului XX. 

2. Motivaţi pesimismul filosofului francez Raymond Aron, în contrast cu optimismul 
preşedintelui american Lyndon Johnson. 

3. Rezumaţi în două fraze susţinerile marelui istoric francez F. Braudel. Confruntaţi 
cele două teorii despre capitalism menţionate. Sunteţi în favoarea sau contra 
opiniei lui Braudel? Alcătuiţi un eseu cu acest subiect. 

4. Alegeţi un alt obiect care ar putea simboliza — asemeni căruciorului de super- 
market sau aparatelor electro-casnice — spiritul veacului. Stabiliţi unde a fost fabri- 
cat prima oară, când l-aţi descoperit şi utilizat, dacă şi cum v-a schimbat viaţa. 
Confruntaţi-vă informaţiile cu cele ale colegului de bancă. 

5. Examinaţi datele din tabelul 4. Stabiliţi pentru fiecare coloană a tabelului tendinţele 
principale, de creştere sau de scădere. Alcătuiţi un eseu despre cei 30 de ani glo- 
rioşi, evidențiind contribuţia americană pe domenii. Explicaţi de ce ajutorul militar 
este sensibil mai mare decât donațiile şi împrumuturile pentru anii 1953 şi 1955. 

Modulul Il 


Ajutorul american către ţările din vestul 
Europei, între anii 1947-1955 
(milioane de dolari) 


% din tota- 

Anul Ajutor Dona- Împru- lul impor- 
militar ţi muturi turilorde 
bunuri şi 

servicii 


1947 43 672 3737 24% 
1950] 463| 27755 | 180| 19% 
119531 RASSI Pia 6% 
(5955) 5989 00 74 4% 


În anii '80, într-un supermarket 
dintr-un oraş american 


5] 


„Se poate spune că aspiratorul, calcu- 
latorul de buzunar, bomba atomică, tele- 
fonul mobil, butelia de gaz, stiloul cu bilă 
sau discul de vinil întruchipează spiritul 
secolului. 

Dar obiectul care reprezintă cel mai 
bine această cerință rămâne căruciorul 
de supermarket, inventat de băcanul 
american Sylvan M. Goldman în 1937: un 
coş fixat pe un scaun, ambele metalice, 
care, dacă îi pui şi roţi, devine cărucior. 

Un cărucior suficient de robust, care 
transportă într-un an mărfuri care îi depă- 
şesc de 10 000 de ori greutatea, pe un 
traseu de 4000 de kilometri, un cărucior 
care, aşezat alături de celelalte la intrarea 
în supermarket, simbolizează triumful 
sau disperarea societăţii de consum.” 

(Dosar. Societatea de consum 
1900-2000, în „L'Histoire”, Nr. 239, 2000) 

Modulul Il 


„Gulerele albe” au preluat puterea 

şi responsabilitatea în întreprinderile 

din Occident, impunându-se în faţa 
„gulerelor albastre” (muncitorii în salopete) 


Ki 


O caracterizare economică 
a României postdecembriste 
„O ţară ca România, fără un capital 
fizic corespunzător şi fără tehnologie 
modernă, nu poate ajunge la crearea de 
valori materiale decât prin muncă, adică 
prin salarii. Investiţiile străine, aducând 
tehnologie şi capital, creează în primul 
rând locuri de muncă şi contribuie la 
îmbunătăţirea calităţii lucrătorului român. 
(...) Mult mai târziu se va pune problema 
controlului şi deţinerii unei părţi a capi- 
talului de către salariaţii şi capitaliştii 
români.” 
(Al. Zeană, Riscul de ţară, 
în „Secolul 20”, 1-3, 2000) 


Un ambuteiaj pe drumurile Spaniei, 
în prag de vacanţă, 
semn sigur al prosperității economice 

Şi totuşi, cu începere din 1948, dar cu deosebire din 1960 şi până spre 
1973, în lumea liberală s-a înregistrat o creştere economică excepţională 
(îndeobşte numită „cei 30 de ani glorioşi”), având drept consecinţă o creştere 
demografică impetuoasă (în cele mai industrializate ţări ale lumii sporul a fost 
de 29%). 

Anii aceştia s-au caracterizat prin efortul de investiţie şi de modernizare în 
domeniul echipamentului şi utilajelor, schimburile internaţionale au cunoscut o 
expansiune spectaculoasă, iar guvernele inspirate de Keynes au stăpânit rit- 
murile creşterii, armonizându-le cu stabilitatea preţurilor şi cu echilibrul plăţilor 
externe. Prosperitatea s-a răsfrânt şi asupra celor mai sărace categorii ale 
populaţiei, beneficiarele unei largi acţiuni de protecţie socială. 

Creşterea economică a însemnat modernizarea industriei, cu deosebire a 
celei considerate de vârf (electronică, aerospațială, nucleară), restructurarea 
agriculturii, avântul excepţional al activităţilor din servicii. 

A fost însă o creştere inegală, excepţională mai ales pentru ţările învinse, 
Germania şi Japonia (10% anual), mijlocie pentru Italia şi Franţa şi relativ lentă 
pentru SUA şi Anglia. Cei 30 de ani glorioşi au schimbat faţa Europei occiden- 
tale. Dincolo de prosperitatea vizibilă, transformări semnificative s-au produs şi 
în societate: a crescut considerabil numărul personalului salariat, care a consti- 
tuit practic o nouă burghezie, a sporit numărul agricultorilor perfect integrați 
în noile activităţi socio-economice, fermieri care utilizează mijloace tehnice 
moderne, recurg la credite şi se asociază reţelelor industriale şi comerciale în 
funcţiune, au crescut salariile muncitorilor, ceea ce le-a permis să se bucure de 
consumul de masă, „gulerele albe”, salariaţii din domeniul serviciilor şi femeile 
care lucrează au crescut numeric, cu deosebire în învățământ, sănătate, 
administraţie şi comerţ. 

Şocul petrolier din 1973 a pus capăt acestei epoci, aruncând lumea occi- 
dentală într-o lungă criză întreruptă de scurte momente de creştere. După 
stagflaţia din 1975 (stagnare şi inflaţie), economia mondială părea a se redre- 
sa, dar într-un ritm mai lent şi oricum inegal de la o ţară la alta. Guvernele 
liberale de la începutul anilor '80, care au limitat puternic intervenţia statului în 
economie, n-au putut opri mersul crizei care se agravează odată cu intrarea în 
incapacitate de plată a unor ţări debitoare (precum Mexicul în 1982). Relansa- 
rea americană de la sfârşitul primului mandat al preşedintelui Reagan (1981- 
1984) a fost urmată de o inflaţie generalizată în toate ţările dezvoltate. 

Criza a avertizat asupra disfuncţionalităţilor capitalismului restaurat în 1945 
şi a revigorat liberalismul, singurul capabil să aducă un nou echilibru între 
forțele vii ale economiei: mai multă libertate întreprinzătorilor, mai multă liber- 
tate preţurilor, mai multă mobilitate forţei de muncă. 

În anii care au urmat căderii comunismului, ţările eliberate de această ideo- 
logie au abandonat economia centralizată, planificată şi s-au îndreptat în rit- 
murile diferite ale tranziţiei către economia funcţională de piaţă, călăuzită de 
spiritul liberal. 

Dacă în Cehia şi Slovacia, în unele state desprinse din vechea Iugoslavie, 
în Polonia şi Ungaria, schimbarea s-a făcut cu destul succes, în România şi 
Bulgaria tranziţia spre o nouă societate cu caracter liberal a fost dificilă, ceea 
ce explică şi întârzierea intrării acestora în Uniunea Europeană. 

Economia românească în preajma aderării la UE 


e Contextul internaţional 

„Mediul internaţional va continua să fie influenţat de incertitudini majore cu rădăcini în 
dezechilibrele globale şi în tensiunile economice produse de conflicte geopolitice. 
Stagnarea economică în Europa, dar şi în alte părţi ale lumii, iar pe de altă parte ascen- 
siunea economică a Chinei, Indiei şi a altor economii asiatice vor determina multe ţări 
(inclusiv UE şi pe membrii săi) să adopte mecanisme protecţioniste în vederea protejării 
pieţelor interne. Preţul produselor de bază (în special la petrol şi gaze) va continua să fie 
sub presiunea creşterii economice a statelor asiatice şi a unor blocaje pe partea de ofertă. 
Aceste circumstanţe vor afecta economia României.” 


e Producţia industrială 

„Producţia industrială a crescut cu mult mai puţin în 2005 faţă de anul anterior (cu 
2%), în timp ce PIB a crescut probabil cu 4%. Este plauzibil să susţinem că industria 
românească a suportat şocuri puternice: aprecierea masivă a monedei naţionale, 
creşterea tarifelor de energie către nivelele din UE, sistarea ajutoarelor de stat, competiţia 
mai dură de pe piaţa internă, reducerea barierelor pentru importurile europene de con- 

fecţii din China (confecţiile sunt un bun de export important pe pieţele din UE)." 
(D. Dăianu, Economia românească: ce este de urmărit în 2006, 
în „22, 841, aprilie 2006) 


e Agricultura 

„Necesară este aducerea agriculturii la nivelele minime de competitivitate din UE, şi 
istoria nu cunoaşte o altă cale de competitivizare decât creşterea suprafeţei medii a 
exploataţiei agricole ori pe baza ridicării performanţelor în randamentele de producţie pe 
suprafaţă şi în productivitatea muncii, întrucât în prezent, cu aproape 40% din forţa de 
muncă din economie, sectorul agricol abia participă cu 11-12% la formarea PIB. 

Nici măcar programele de asociere între micii agricultori nu contribuie la rezolvarea 
problemelor apartenenţei la UE în agricultură, pentru că unirea în asociaţii poate aduce 
eventual o îmbunătăţire a performanţelor productive, dar nu şi necesara diminuare dra- 
matică a forţei de muncă angajate în agricultură, singura care poate schimba spre stan- 
dardele europene locul sectorului agricol în economie.” 

(I. Şerbănescu, Politici agricole în concordanţă cu cerinţele apartenenţei la UE, 
în „22", 808, septembrie 2005) 


ACTIVITATE INDEPENDENTĂ 


1. Identificaţi, cu ajutorul documentului 1, cea mai relevantă condiţie a progresului 
economiei româneşti. Căutaţi câteva exemple de întreprinzători care au reuşit să 
obţină rezultate deosebite stimulând producţia. 

2. Caracterizaţi, lucrând în grupuri de câte 4-5 elevi, contextul economic internaţional 
al intrării României în UE. Stabiliţi ce ne avantajează şi ce ne dezavantajează pe 
termen scurt şi lung în această situaţie. 

3. Prezentaţi economia românească din perspectiva celor două domenii fundamen- 
tale: industria şi agricultura. Analizaţi efectul unuia din factorii de şoc menţionaţi 
în legătură cu industria. Formulaţi, oral, o scurtă expunere pe această temă şi 
susțineţi-o în faţa colegilor. 

4. Selectaţi punctele slabe ale agriculturii româneşti în preajma intrării în UE. Dacă 
soluţiile indicate de autorul articolului nu vi se par eficiente, ce pronostic puteţi da 
pentru evoluţia acestui sector economic în anii care vor veni? 

5. Definiţi termenii economici folosiţi de specialişti, precum: produs intern brut (PIB), 
venit naţional, deficit de cont curent. Interpretaţi, cu ajutorul lor, datele din cele 
două tabele. Alcătuiţi un scurt eseu cu acest subiect. 

şi-a dezvăluit, 


Modulul II 


Industria 
românească, 
considerată 
de comunişti 
„de nivel 
mondial”, 


după 1989, ii 
ineficienţa ! 


Indicatori de bază ai economiei româneşti 


3 2003 2004 2005 


Creşterea reală 5» 83 45 
a PIB (%) ea 


Preţurile 14.1 93 86 
de consum (%) i i i 


Deficitul de cont -60 -8,7 -9,2 
curent (%PIB) 


Deficitul buge- -23 -1,1 -0,8 
tului public 


4 Indicatori de vulnerabilitate 


2003 2004 2005 


Totalul datoriei ex- 344 363 345 
teme (% din PIB) 7 S 
Rezervele oficiale 450 530 65,0 


(masa monetară) 


Totalul datoriei 
externe pe termen 7,0 88 81 
scurt (% din PIB) 


PRO MEMORIA! 


Secolul XX a cunoscut, alături de eco- 
nomiile liberale, şi economii dirijate. 
Caracteristic cu deosebire celei a 
doua jumătăţi a secolului trecut este 
impactul unor aspecte ale economi- 


ilor dirijate cu economiile liberale. 

e În România postcomunistă, aban- 
donarea economiei planificate şi 
trecerea spre economia de piaţă au 
restaurat vechiul liberalism. 


STVDIV DE CAZ 


Economie rurală — economie urbană în România 


Propaganda comunistă prezenta 
o economie rurală „cosmetizată” 
în raport cu cea reală (afiş din 1951) 


Cronologie 


23 martie 1945 — Legea reformei agrare 


decretată de guvernul dr. Petru Groza. 
Martie 1949 — Declanşarea colectivizării 
agriculturii. 

13 decembrie 1950 — Aprobarea primului 
plan cincinal. 

Aprilie 1962 — Încheierea colectivizării. 
1985 — După statistica oficială, populaţia 
rurală a ajuns să fie egală cu cea urbană. 
22 decembrie 1989 — Programul politic în 
zece puncte al F.S.N. aşază la loc de cin- 
ste „Restructurarea agriculturii, crearea şi 
sprijinirea micii producţii ţărăneşti”. 

14 februarie 1991 — Adoptarea de către 
camerele reunite ale Parlamentului a Legii 
fondului funciar care prevede restabilirea 
dreptului de proprietate asupra terenurilor 
ce se găsesc în patrimoniul fostelor coo- 
perative agricole de producţie (C.A.P.). 

12 ianuarie 2000 — Monitorul oficial publică 
Legea restituirii terenurilor agricole şi fores- 
tiere adoptată de cele două camere ale 
Parlamentului în decembrie 1999. 

ECONOMIA RURALĂ, O TRADIȚIE CARE VA DURA 


La capătul ultimilor 50 de ani şi în preajma intrării în UE, economia agrară 
şi producătorii din România se află în faţa aceloraşi provocări ca în anii de după 
război: nivelul tehnic precar, asemenea calităţii seminţelor şi raselor de ani- 
male, dependenţa de condiţiile climatice şi, nu în ultimul rând, produsele 
obţinute, de puţine ori în concordanţă cu standardele europene. 

Cum s-a ajuns aici putem afla cercetând ce s-a întâmplat în acest domeniu 
mai întâi în anii comunismului. Reforma agrară din 1945, incompletă (pentru că 
a exceptat combatanţii-ţărani de pe frontul sovietic), a avut doar rolul de a des- 
fiinţa vechea clasă de proprietari şi de a atrage de partea noilor stăpâni, 
susținuți şi de forţa ocupantului sovietic, cea mai mare parte a populaţiei ţării. 

Împotriva unor declaraţii oficiale, în umbra împroprietăririi se afla colecti- 
vizarea. Impusă de modelul sovietic, s-a desfăşurat sub puternica motivaţie a 
creşterii producţiei şi a productivităţii şi ridicării nivelului de trai al ţărănimii. De 
fapt, vreme de mai bine de un deceniu şi împotriva unei puternice rezistenţe, 
autorităţile au patronat în forţă un alt transfer de proprietate de proporții, 
pământul, vitele şi atelajele exploataţiilor rurale trecând în proprietatea colec- 
tivă a membrilor nou înfiinţatelor gospodării agricole colective, care asigurau 
statului un control absolut asupra acestui sector economic şi producătorilor săi. 

În anii care au urmat, dotarea tehnică a înregistrat o creştere semnificativă, 
iar programul de irigaţii a ridicat producţia la hectar; în acelaşi timp, investiţiile 
masive în industrie au golit satele, îndreptând forţa de muncă tânără spre ma- 
rile întreprinderi urbane. Cel mai des evocat moment a rămas în memoria 
colectivă culegerea recoltei, care aducea la capătul tarlalelor ostaşi, studenți, 
elevi şi funcţionari publici reuniți în dorinţa de a-şi isprăvi cât mai repede treaba. 

Ambiţia lui N. Ceauşescu de a achita până la ultimul dolar datoria externă 
ce se acumulase în timp a dirijat o mare parte din produsele agriculturii spre 
export. A fost astfel declanşată o criză fără precedent a aprovizionării pieţei 
interne, mascată fără să convingă pe nimeni cu „Programul de alimentaţie 
ştiinţifică a populaţiei” adoptat de Marea Adunare Naţională în iunie 1984. 

Evenimentele din finalul anului 1989 şi prăbuşirea regimului comunist care 
a urmat au trezit speranţa redobândirii pământului pierdut şi refacerii unei lumi 
risipite. De altfel, restructurarea agriculturii şi sprijinirea micii proprietăţi ţără- 
neşti, precum şi oprirea distrugerii satelor se aflau la loc de frunte în Comuni- 
catul către ţară al Frontului Salvării Naţionale din decembrie 1989. 

Legislaţia agrară din ultimii 16 ani a consacrat dreptul la proprietate până la 
restituirea integrală a ceea ce a fost confiscat în anii comunismului. Din păcate, 
retrocedarea pământului a fost însoţită de abuzuri şi ilegalităţi, de procese 
interminabile şi de nemulțumiri vehemente. 


Oamenii, societatea şi lumea ideilor 


Dar, aşa cum demonstrează nu numai specialiştii, ci însăşi realitatea, mica 
exploataţie ţărănească nu este capabilă să producă decât în limitele 
supravieţuirii. Precaritatea randamentului agriculturii este vizibilă în satele 
româneşti: construcţii din materiale friabile, lesne luate de apele marilor inun- 
daţii, drumuri desfundate, păduri care, odată distruse, se refac cu tot mai multă 
greutate. Reconstruirea economiei agrare şi, implicit, a satului românesc 
rămâne un subiect deschis viitorului. 


1 Dinamica producției globale agricole în 
2 anii 1938-1989 (%) 
Cooperativizarea a 7 r 
„În etapa actuală, lupta împotriva exploatării capitaliste la sate şi Anii Anii comparați 
politica de îngrădire a chiaburimii, de la limitarea puterii sale eco- de bază 1938 1950 1960 1970 1980 1985 1989 
nomice şi influenței sale politice, trebuie dusă cu şi mai multă 1938 100 74 126 157 247 300 260 
hotărâre. 
Această sarcină se îndeplineşte pe baza politicii de clasă la sate: 1950 100 171 212 334 406 351 
1) prin apărarea intereselor proletarului agricol (...); 2) printr-o 1960 100 224 196 238 206 
politică fiscală de clasă, care să apese pe chiabur. 
În acest scop, partidul va căuta: 1) să limiteze chiaburimea (...); 1970 100 158 192 166 
3) să dezvolte toate formele de cooperație în agricultură; 4) să con- 1980 100 122 105 
tribue la mecanizarea şi electrificarea tot mai largă a gospodăriei 1989 100 86,5 
agricole... ” 
(Din Raportul prezentat de Gheorghe Gheorghiu-Dej (După Maria Mureşan, Dumitru Mureşan, 
la plenara C.C. al P.M.R. din 3-5 martie 1949) Istoria economiei, Ed. Economică, 2003) 
5 Investiții în economia națională 
Legea 18/1991 şi în agricultură 


„Art.8. Stabilirea dreptului de proprietate privată asupra terenurilor care se găsesc în 


PR i i : x I ti d 1950 1970 1980 1989 
patrimoniul cooperativelor agricole de producţie se face în condiţiile prezentei legi prin 


reconstituirea dreptului de proprietate sau constituirea acestui drept. Total A 
Art.10. Stabilirea dreptului de proprietate se face la cerere, pe baza situaţiei (milioane lei), 6304 79 990 210451 236411 
terenurilor deţinute de cooperativă la 1 ianuarie 1990, înscrisă în sistemul de evidenţă a din care 
cadastrului funciar general sau a registrului agricol, corectată cu înstrăinările legal efec- investiţii în 
tuate de către cooperativă până la data intrării în vigoare a legii.” agricultură, d [iz cr ei SHEO 
(După Istoria României în texte, tând 
coord. Bogdan Murgescu, Corint, Bucureşti, 2001) acad n 106% 159% 129% 16,8% 
: investițiilor (% 
ACTIVITATE INDEPENDENTĂ d 
1. „Traduceți” din „limba de lemn” utilizată de secretarul general al P.M.R. în Raportul F 
la plenară din 3-5 martie 1949 adevăratele intenții ale conducătorilor partidului | 4 | Ponderea grupelor de vârstă față 
odată cu cooperativizarea agriculturii. de totalul agricultorilor în 1989 


2. Explicaţi din ce motive dezvoltarea formelor de cooperație, mecanizarea şi electri- 


3 . fie sei et Grupe Populaţie 
ficarea erau asociate cu limitarea chiaburimii. de vârstă ocupată ( %) 
3. Analizaţi datele din tabelul 2. Stabiliţi curba crescătoare şi descrescătoare a pro- 
ducţiei globale agricole de-a lungul a 50 de ani. Formulaţi o opinie. 15-24 14,5 
4. Motivaţi proporția corespunzătoare mai mică a investițiilor din agricultură faţă de 25-34 14,9 
cele din industrie. 35-49 ZA 
5. Stabiliţi, după examinarea documentului 4, câteva concluzii. 50-64 28,2 
6. Alcătuiţi un eseu în care să formulaţi o opinie argumentată relativ la situaţia generală 65 şi peste 24,9 


a agriculturii româneşti, înainte de intrarea în UE. 

Modulul Il 


Industria socialistă, o industrie energofagă 
şi poluantă (combinatul de producere 
a cimentului de la Turda în anii '70) 


Cronologie 


11 iunie 1948 — Naţionalizarea principa- 


lelor mijloace de producție. 

11 iulie 1948 — Înfiinţarea Comisiei de 
Stat a Planificării. 

1963 — Proiectul româno-iugoslav de con- 
struire a obiectivului hidroenergetic de la 
Porţile de Fier. 

Noiembrie 1979 — Încheierea primului 
tronson al metroului Bucureşti. 

Mai 1984 — Darea în folosinţă a canalului 
Dunăre — Marea Neagră. 

22 decembrie 1989 — Programul F.S.N. în 
10 puncte prevede, între altele, eliminarea 
centralizării şi a birocraţiei, promovarea 
liberei iniţiative şi a competiţiei. 

1990 — Prăbuşirea producţiei industriale 
(-27,7%) şi a exporturilor (-54%). 

1991 — Adâncirea recesiunii. P.I.B. scade 
cu 12,9% faţă de anul precedent. 

1993 — Stoparea scăderii producţiei. 
1995 — Accelerarea procesului de privati- 
zare. 

1998 — P.I.B. scade cu 10,4%, şomajul 
atinge 10,6%. 

2000 — Apariţia primelor roade ale politicii 
de restructurare şi privatizare. 

2003 — Creşterea economică începută în 
ultimii ani continuă (4,8%). 

ECONOMIA URBANĂ 


Cel de-Al Doilea Război Mondial s-a încheiat pentru România cu un bilanţ 
dramatic, morţilor, răniților şi dispăruţilor adăugându-li-se pierderi materiale care 
au dezorganizat pe termen lung economia naţională. Preluarea puterii politice 
de către comunişti a lăsat în grija acestora refacerea ţării. Pentru ei era impe- 
rios necesar să fie demontată vechea economie de piaţă prin desfiinţarea, prin- 
tre altele, a marii proprietăţi private şi, odată cu concentrarea tuturor resurselor 
sub autoritatea partidului-stat, să fie înfăptuită noua economie centralizată, 
organizată prin planificare (iniţial numai anuală, ulterior şi cincinală). 

Dogma politică potrivit căreia o societate superioară nu se poate constitui 
decât prin intermediul dictaturii proletariatului a condus imediat la teza priorităţii 
industrializării, care a fost susţinută până în ultimul ceas al regimului comunist, 
cel mai adesea fără a se ţine cont de resursele materiale şi umane, de rentabi- 
litate sau de consecinţele sociale. 

La începutul anilor '60, România s-a opus planului Valev, susţinut în cadrul 
CAER, contestând astfel conceptul de diviziune socialistă internaţională a 
muncii. Ulterior, România a aderat la Fondul Monetar Internaţional, a semnat 
un acord cu Comunitatea Economică Europeană (1980) şi a primit clauza 
naţiunii celei mai favorizate din partea SUA (1975-1988). Din păcate, toate 
aceste premise favorabile au fost irosite. Industrializarea forţată era prin ea 
însăşi o cauză a eşecului. 

În plus, aşa cum era gândită, avea în vedere cu precădere metalurgia, 
siderurgia, construcţia de maşini şi industria extractivă, neglijând aproape com- 
plet industriile producătoare de bunuri de consum. Apoi, construirea de mii de 
întreprinderi pentru a asigura extinderea activităţilor industriale în întreaga ţară 
provoca dezechilibre datorate proastei gestiuni specifice proprietăţii de stat, 
dar şi deficitului de materii prime, de forţă de muncă înalt calificată şi de 
resurse energetice. Ciclul se încheia cu produse de slabă calitate, necompeti- 
tive pe piaţa mondială, de multe ori exportate în ţările CAER, la schimb cu 
altele similare. Creşterea economică nu producea astfel un nivel de trai supe- 
rior, ci doar menținea veniturile medii la nivelul supravieţuirii. Dacă adăugăm şi 
sacrificiile solicitate pentru plata datoriei externe, putem înţelege mai bine 
starea de spirit din care s-au născut evenimentele din decembrie 1989. 

Reîntoarcerea la economia de piaţă s-a realizat anevoios, într-o lungă 
perioadă de tranziţie. Privatizarea a desfiinţat mii de întreprinderi şi a disponibi- 
lizat milioane de muncitori. Ani de zile, producţia industrială a scăzut constant, 
însoţită fiind de scăderea nivelului de trai, mult sub nivelul înregistrat în anii de 
dinainte de 1989. Căderea accelerată a fost oprită la începutul noului secol şi în 
anii 2004-2005 (în primul an şi în sectorul agricol), iar semnele unei redresări au 
început treptat să apară, fiind concretizate în creşteri de până la 4%, mai mari 
decât nivelul înregistrat în ţările occidentale. Activităţile financiare, serviciile şi 
consumul au crescut. În toate marile oraşe, clădirile cu multe etaje, din sticlă şi 
beton, şi supermarketurile te întâmpină la tot pasul. Intrarea previzibilă în UE va 
injecta economia românească cu importante sume de capital. Prosperitatea atât 
de îndelung dorită depinde însă şi de contribuţia noastră, a tuturor. 


Oamenii, societatea şi lumea ideilor 

Punctul de vedere oficial asupra dezvoltării economice a României 


„Dimensiunile dezvoltării noastre în acest cincinal (1976-1980) sunt reliefate cu pute- 
re de faptul că în anul 1980 producţia globală industrială va fi de 53 de ori mai mare decât 
în 1938. Dispunem astăzi de o industrie modernă, dotată cu mijloace de producţie avansate, 
capabilă să rezolve cele mai complexe probleme ale progresului tehnic contemporan, să 
asigure înzestrarea tuturor ramurilor cu maşini şi utilaje de înalt randament. Industria par- 
ticipă cu peste 60% la formarea venitului naţional şi cu peste 75% la acoperirea cerințelor 
de maşini şi utilaje ale economiei, cuprinde 35% din totalul populaţiei ocupate, manifes- 
tându-se ca factor hotărâtor al progresului economic şi social al societăţii noastre.” 

(N. Ceauşescu, Raportul C.C. la al XII-lea Congres P.C.R., 19 noiembrie 1979) 

Un alt punct de vedere 


„Cincinalul 1976-1980 nu a putut fi îndeplinit la majoritatea indicilor principali, nici la 
venitul naţional, nici la producţia industrială totală ... Ca urmare, faţă de directivele apro- 
bate în 1979, prevederile cincinalului următor vor fi reduse ... Acest joc cu cifrele lasă 
impresia unui haos deplin în politica de planificare, cu atât mai mult cu cât ele maschează 
lipsa oricărei încercări reale de reformă economică. Economia românească este, fără 
îndoială, cea mai strict centralizată şi rigid planificată economie din întregul lagăr socia- 
list, o situaţie care generează ineficienţă, lipsă de flexibilitate, care descurajează iniţiati- 
vele ... În mod paradoxal, fabricile industrializării socialiste, în loc de a produce bogăţie, 
produc sărăcie. Metodele prin care s-a realizat până acum industrializarea, transferul 
forței de muncă din agricultură, creditele externe şi acumularea forțată pe seama con- 
sumului sleindu-le treptat.” 


(Vlad Georgescu, /storia românilor, 1989) 


4 Produsul intern brut, după 1989 (%) 
Anii Industrie Agricultură Servicii 
1990 40,5 21,8 26,5 
1991 37,9 18,9 34,8 
1992 38,3 19,0 40,6 
1997 30,9 18,0 38,4 
1998 26,3 14,4 44,4 
1999 24,8 1 46,4 


ACTIVITATE INDEPENDENTĂ 


1. Analizaţi documentul 1. Definiţi industrializarea în concepţia secretarului general al 


PC.R. 

2. Comparati afirmaţiile din acest document cu argumentele formulate în documentul 
3. Descoperiti faţa nevăzută a industrializării. Stabiliţi metodele. Explicaţi formula- 
rea: „În mod paradoxal, fabricile... produc sărăcie.” Alcătuiţi un eseu argumentativ 
cu tema: Luminile şi umbrele industrializării în anii comunismului. 

3. Interpretaţi documentul 4. Caracterizaţi, împreună cu un grup de colegi, economia 
românească postdecembristă. 

4. Analizaţi documentul 5. Ce reproşează, de fapt, autorul textului factorilor de decizie 
economică? Alcătuiţi, pe baza altor informaţii, un tablou al situaţiei din ultimii 15 ani. 

5. Explicaţi de ce în vremea comunismului investiţiile erau dirijate în industrie, pentru 
ca astăzi ele să fie atrase în alte sectoare. Care credeţi că este soluţia optimă? 
Alcătuiţi un eseu cu tema: Economia românească în căutarea proporțiilor corecte. 

Modulul II 


Dinamica producției industriale 
a Capitalei (1938-1986) 


a 
LE 
- 


(După București. Omagiu marelui erou, 


1988) 


5] 


„2005 a fost anul în care România a 
luat-o rău pe calea economiei artiza- 
nale... Tot ce a fost important, sigur şi 
profitabil a fost vândut capitalului străin — 
petrolul, distribuţia de gaze şi electrici- 
tate, perla coroanei din sistemul bancar — 
şi aceste piese nu se poate spune că n-au 
prosperat ... Industria — piatra unghiulară 
a economiei reale — aproape a stagnat. 
Au crescut însă serviciile, iar cele finan- 
ciar-bancare într-o alură de invidiat ... În 
general, rămâne o întrebare: dacă dez- 
voltarea servicillor poate avea loc fără o 
dezvoltare solidă a industriei şi agricul- 
turii, îndeosebi a producţiei prelucrătoa- 
re?... Investiţii masive se fac nu în facili- 
tăţi industriale sau utilităţi publice, ci în 
afaceri imobiliare, în construcţii de birouri, 
de vile şi de apartamente de lux. Cât 
poate rezista o astfel de economie?” 

(Ilie Şerbănescu, Ce fel de economie 

se construieşte acum În România?, 
în „22, 836, martie 2006) 


PRO MEMORIA! 


Economia rurală şi cea urbană au 
fost subordonate deciziei politice în 
vremea regimului comunist. 


e Abandonarea dirijismului şi reveni- 
rea la liberalism au creat însă alte 
probleme, în primul rând accentua- 
rea decalajului între activităţile pro- 
ductive şi servicii, cu consecinţe 
sociale importante. 

din Pleaşa 
în port 
tradiţional 


Glosar 


COLONIZARE — Aşezarea sistema- 
tică, dirijată, a unei populaţii străine 
într-un teritoriu ocupat, cu scopul scă- 
derii preponderenţei autohtonilor. 
DEPORTARE — Acţiune represivă ce 
constă în mutarea forțată a unei per- 
soane sau a unei întregi populaţii într-o 
altă regiune din propria ţară. 
DIASPORA — Denumire dată membri- 
lor unui grup etnic aflat în afara grani- 
telor ţării de origine, care îşi păstrează 
identitatea naţională. 

DISIDENŢĂ — Poziţie diferită a unui 
grup de persoane faţă de restul mem- 
brilor unui partid politic. Conflict politic 
care poate duce la sciziune. 

EXIL — Pedeapsă constând în izgo- 
nirea cuiva în afara graniţelor. Exilul 
poate fi şi voluntar, atunci când o per- 
soană îşi părăseşte țara din raţiuni po- 
litice, religioase, economice etc. 


1 Români şi minorități naționale 


din România* 

1930 1992 
Români 71,9% 89,4% 
Maghiari 7,9% 7,1% 
Germani 4,1% 0,5% 
Evrei 4% 0,1% 
Ruteni 
şi ucraineni 3,3% 0,3% 
Ruşi 2,3% 0,2% 
Bulgari 2% 0,1% 
Tigani 1,5% 1,8% 


* Datele înregistrate de recensămintele din 
1930 şi 1992 se bazează pe răspunsurile 
date de cei recenzați. 

Macedoromâni 


“Diaspora şi exilul românesc 


ROMÂNII DE LÂNGĂ ROMÂNIA 


Forţaţi de împrejurări şi de evoluția istorică, grupuri de români trăiesc astăzi 
în afara graniţelor ţării noastre, constituind minorităţi naţionale în mai multe 
state ale lumii. 

Expresia „România este o ţară înconjurată de români” este susţinută de 
existența acestui număr important de conaţionali ai noştri care trăiesc în statele 
vecine. Unii se numesc români, alţii moldoveni, valahi, aromâni, macedoneni 
sau meglenoromâni. Existenţa lor reprezintă o realitate ce derivă din procesul 
de etnogeneză care a cuprins o arie mult mai întinsă decât suprafaţa de astăzi 
a României. 

Pe de altă parte, de-a lungul timpului, în spaţiul românesc au fost colonizate 
şi populaţii de altă origine etnică: secui, saşi, maghiari (Transilvania), şvabi 
(Banat), germani, ucraineni (Bucovina), ruşi, evrei, găgăuzi (Basarabia). De 
asemenea, în Ţările Române s-au stabilit, în diferite momente ale istoriei, 
evrei, armeni, italieni, sârbi, bulgari, slovaci etc., fiind atraşi aici de posibilităţi 
mai bune de trai sau fiind nevoiţi să se refugieze de persecuțiile din alte ţări. 

După câştigarea independenţei (proclamată la 9 mai 1877), deşi potenţialul 
României era limitat, atât guvernele, cât şi opinia publică, mai ales intelectualii, 
au acordat o mare atenţie românilor din afara graniţelor. S-a acţionat pe căi 
diplomatice în favoarea respectării drepturilor acestora, li s-au trimis cărţi, 
ziare, iar mulţi învăţători şi profesori din România şi-au desfăşurat activitatea 
în şcolile româneşti din statele respective, mai ales la sud de Dunăre. 
Constituirea României Mari a creat în perioada interbelică condiţii noi pentru 
evoluţia poporului român, care a continuat să acorde asistenţă fraţilor din afara 
graniţelor. Rezultate pozitive s-au obţinut, mai ales, ca urmare a înțelegerilor 
realizate de statul român cu Iugoslavia, Cehoslovacia, Turcia şi Grecia. 

Ultima conflagrație mondială a adus românilor marea dramă din vara anu- 
lui 1940, când au fost cedaţi aproape 100 000 km? din teritoriu şi 6 800 000 de 
locuitori, în majoritate români. Marea Unire fusese sfărâmată, iar românii 
rămaşi în teritoriile cedate au fost supuşi unor crunte represiuni: jafuri, asasi- 
nate, deportări. Pe de altă parte, în aceste zone s-au făcut colonizări având ca 
scop schimbarea structurii etnice a populaţiei. 

Astăzi este un fapt real că destul de mulţi români trăiesc nu numai în statele 
vecine, ci şi în altele mai îndepărtate. Unii se află în Rusia, Kazahstan, 
Kirghizstan şi în alte republici foste sovietice, unde au fost deportaţi în anii 
1940-1941 ori după 1944 din ordinul guvernului de la Moscova, alţii sunt foşti 
prozonieri de război, care nu s-au mai întors acasă. 

Tot în rândul celor de departe se înscriu românii aflaţi în SUA, Canada şi 
Australia, unde au emigrat în mai multe valuri de-a lungul secolelor al XIX-lea 
şi al XX-lea. Marea lor „aventură” a fost determinată, mai ales, de motive eco- 
nomice — dorinţa de a trăi o viaţă mai bună —, aceleaşi motive care au deter- 
minat emigrarea şi în unele state europene dezvoltate. 


Oamenii, societatea şi lumea ideilor 


În anii socialismului, guvernele României nu s-au preocupat de soarta 
românilor din afara graniţelor, promovând principiul „neamestecului în treburile 
interne” ale altor state. După 1989, problema este reluată de statul român şi se 
înfiinţează o serie de asociaţii şi de fundaţii. 

S-a creat Direcţia pentru Românii din Diaspora în cadrul M.A.E. Fundaţia 
Culturală Română organizează numeroase activităţi pentru valorificarea crea- 
tiei intelectuale a românilor de pretutindeni. Liga pentru Unitatea Culturală a 
Românilor a fost reactivată şi împreună cu Asociaţia Pro-Basarabia şi Pro- 
Bucovina desfăşoară activităţi pentru sprijinirea românilor din afara graniţelor. 

Eminescu despre românii din afara graniţelor 
„Din marea unitate etnică a tracilor romanizați care ocupa în veacul de mijloc aproape 
întreg teritoriul Peninsulei Balcanice, începând de sub zidurile Constantinopolului, ale 
Atenei şi ale Triestului şi ajungând până la Nistru spre miază-noapte şi răsărit, până-n 
şesurile Tisei spre apus, n-a rămas decât mâna aceasta de popor românesc liber pe 
petecul de pământ dintre Prut, Dunăre şi Carpaţi. (...) Nu e într-adevăr un popor megieş 
care să n-aibă români sub jugul său.” 
(Din volumul M. Eminescu, Românii din afara granițelor țării, 1998) 

Răspândirea elementului românesc în 1946 

„Astăzi, românii se găsesc în următoarele regiuni: 

1. în Ucraina Transcarpatică, se află 4 sate populate exclusiv de români şi situate 
chiar la frontiera provinciei româneşti a Maramureşului. 

2. în Ungaria, Tratatul de a Trianon a lăsat în afara frontierelor României o serie de 
comune aflate de-a lungul graniţei. 

3. în lugoslavia, românii alcătuiesc două grupuri compacte: Banatul şi Craina. În afară 
de acestea, se mai găsesc români pe întreg teritoriul iugoslav, în special în Macedonia. 

4. în Bulgaria, elementul românesc se găseşte în două grupuri: Timocul şi zona 
Dunării. Pe lângă aceştia se mai află români în Răsăritul Bulgariei, în regiunile muntoase. 

5. în Grecia, românii alcătuiesc un grup destul de dens în Munţii Pindului. Se mai 
găsesc în grupuri mai mici în Macedonia, Tesalia, regiunea Olimpului etc. Elemente izo- 
late se găsesc pe întreg teritoriul continental elen. 

6. în Albania, elementul românesc se găseşte mai dens în Câmpia Mazachiei şi 
răspândit în grupuri răzlețe în diverse părţi din sud-estul ţării. 

7. în Istria, se găseşte o insulă redusă de români în regiunea Abbazia.” 

(Arhivele M.A.E., Fond Conferinţa Păcii, Paris 1946, vol. 130) 


ACTIVITATE INDEPENDENTĂ 


1. După ce citiţi şi comparaţi documentele 2 şi 3, rezolvaţi, lucrând în grup, următoa- 
rele sarcini de lucru: 
a) Stabiliţi motivele care au determinat elaborarea acestor texte. 
b) Argumentaţi ultima afirmaţie din citatul reprodus din publicistica lui M. Eminescu. 
c) Comentaţi situaţiile în care se afla România când au fost scrise aceste texte. 
2. Analizaţi datele din tabelul 1 şi formulaţi o concluzie referitoare la diferenţele înre- 
gistrate între recensămintele din 1930 şi 1992. 

Pictoriţele din satul Uzdin 


„În Uzdin, ca şi în celelalte sate româ- 
neşti din Banatul iugoslav, s-au păstrat 
limba română, modul de viaţă, obiceiu- 
rile, portul popular ale românilor. Dumi- 
nica şi de sărbători, ţăranii se îmbracă în 
straie frumoase, tesute în casă pe ve- 
chile războaie, de femei şi fete harnice, şi 
împodobite cu motive româneşti. (...) 

Hora de duminică, în centrul localităţii, 
unde îmbrăcaţi în costume naţionale vin 
bătrâni şi tineri să se veselească, mai 
face încă parte din decorul viu al satului, 
deşi sătenii tineri, cedând spiritului 
vremii, se simt atraşi tot mai mult de un 
alt gen de muzică şi de alte dansuri. 

Pictoriţele din Uzdin nu prea se inspiră 
din aceste forme de tranziţie de la viaţa 
tradiţională a satului la o viaţă imperso- 
nală, cu tot mai multe trăsături orăşe- 
neşti. Dimpotrivă, toate pictează de 
regulă modul de viaţă tradiţional, împotri- 
vindu-se în acest fel dispariţiei lui rapide. 
Ca nişte cronicari ai timpului, vor să fixe- 
ze şi să ferească de uitare bogăţia şi 
varietatea datinilor româneşti, comorile 
folclorului, virtuțile modului de viaţă tradi- 
tional al consătenilor lor. Năzuinţă fireas- 
că, dacă ne gândim că, În ultimele dece- 
nii, mediul rural — datorită călătoriilor tot 
mai frecvente ale sătenilor, a contactului 
lor cu lumea şi cu alte medii, cu oraşe şi 
cu alte țări — se metamorfozează irever- 
sibil, satul ieşind din izolarea lui conser- 
vatoare şi ocrotitoare de odinioară." 

(Nebojša Tomašević, 
Pictura naivă iugoslavă, 1977) 


O scenă din viața satului, 
pictură naivă de Ana Onciu din Uzdin 


Modulul Il 


Enescu şi celebrul său discipol 
violonistul Yehudi Menuhin (1954) 

Enescu în exil 
„Ultimii nouă ani din viaţă (1946-1955), 
Enescu i-a trăit exclusiv în străinătate, 
într-un exil voluntar, determinat mai mult 
ca sigur de întristare, durere şi — poate 
— scârbă. Scârbă faţă de cele ce se 
petreceau în România acelor vremuri: 
înstăpânirea ocupantului străin (direct ori 
prin interpuşi) asupra tuturor bunurilor şi 
structurilor acestei ţări, persecuția poli- 
tică aliată cu teroarea, care au dus la 
crearea Gulagului românesc cu sutele de 
mii de victime, dereglarea şi coruperea 
tuturor funcţiilor sociale (administraţie, 
justiţie, armată, şcoală, biserică, finanţe, 
economie), subminarea şi batjocorirea 
culturii prin instaurarea normelor jdano- 
viste delirante şi propulsarea persona- 
jelor gata să le aplice, destructurarea 
naţiunii prin impunerea cu biciul şi cu 
pistolul a unor vaste şi artificiale mutații 
sociale." 
(Pascal Bentoiu, Memoria, 7) 


e „Astfel trebuie înţeles Enescu: într-o 
înaltă misiune a umanităţii şi româ- 
nității noastre.” 

(George Breazul, 1931) 

e „Prin spiritul său muzical atât de 
vast, George Enescu este pentru 
țara noastră cea mai legitimă mân- 
drie, o superbă întruchipare a 


eniului românesc.” 
(lonel Perlea) 

EXILUL ROMÂNESC 


Instalarea, cu ajutorul sovieticilor, a regimului comunist în România a pro- 
dus un exod de proporţii, risipindu-i pe mulţi români dincolo de graniţele fireşti 
ale ţării. Apărea acum o Românie nouă, cea a exilului, formată din oameni 
animați de o aversiune profundă faţă de comunism. 

După 1948 se puteau distinge în Occident trei grupuri de refugiaţi români. 
Primul, restrâns numeric, era format din personalităţi precum Emil Cioran, 
Eugen Ionescu, Constantin Brâncuşi, Mircea Eliade, George Enescu, unii sta- 
biliţi în străinătate dinainte de război, la care se adăugau mulţi membri ai misiu- 
nilor diplomatice care, după venirea comunismului şi plecarea regelui, au 
refuzat să se întoarcă în ţară. Aceştia din urmă, animați de ideea sprijinului 
american („Vin americanii!”) au format un guvern în exil condus de Constantin 
Vişoianu, fost ministru de externe. A existat apoi un exil legionar, format din 
membrii Gărzii de Fier expatriaţi după eşecul „rebeliunii” din 1941. Dar cate- 
goria cea mai numeroasă şi care va creşte continuu, mai ales după 1971, era 
formată din cei care, lămuriţi curând ce înseamnă comunismul, fugeau din ţară, 
înfruntând pericolele trecerii clandestine a frontierei. Alţii, mimând o vreme că 
se simt bine în comunism, au rămas în Occident la prima ocazie favorabilă. Nu 
puţine au fost cazurile când printre aceştia au fost strecuraţi de serviciile spe- 
ciale comuniste agenţi cu misiunea de a dezbina exilul românesc. Marea sur- 
priză pentru mulţi dintre românii exilați, odată ajunşi în ţările democratice, era 
să constate simpatiile procomuniste şi prosovietice ale occidentalilor. 

În anii '70, pe fondul relativei destinderi dintre Est şi Vest, apare un nou val 
de refugiaţi cu o mentalitate diferită. Neostalinismul promovat de Ceauşescu 
odată cu Tezele din iulie (1971) a produs o deziluzie profundă în rândul in- 
telectualilor. Unii vor alege exilul, în timp ce alţii (Paul Goma, Gh. Calciu 
Dumitreasa, lonel Cană) vor încerca, fără succes, dezvoltarea disidenţei în 
țară. Generalizării fenomenului de fugă peste hotare, care cuprinde acum 
oameni de toate vârstele şi profesiile, regimul comunist îi va răspunde printr-o 
serie de măsuri: o nouă lege privind trecerea graniţei (1981), cu pedepse grele 
la adresa aşa-zişilor „frontierişti”, taxa de educaţie plătită în valută forte pentru 
cei dornici să emigreze (1982), precum şi măsuri ce îngrădeau contactele cu 
cetăţenii străini sau răspândirea cuvântului scris prin înregistrarea maşinilor de 
scris şi multiplicat (1983). 

Cu toate aceste măsuri, românii nu puteau fi în totalitate izolaţi, Cortina de 
Fier fiind străpunsă în permanenţă de undele radio ale posturilor Europa 
Liberă, Vocea Americii, BBC şi Deutsche Welle. Seară de seară, voci devenite 
fami-liare aduceau în casele românilor speranţa, curajul, mângâindu-le 
sufletele umilite. Impactul emisiunilor Europei Libere, considerată o adevărată 
primejdie pentru regim, ne este dat de tentativele criminale organizate de ser- 
viciile speciale comuniste: morţi neelucidate în cazul unor directori ai Departa- 
mentului Românesc — Noël Bernard, Radu Cizmărescu, Vlad Georgescu —, 
agresiunea asupra Monicăi Lovinescu (1971), pachete-bombă primite de 
colaboratorii postului (Paul Goma, Nicolae Penescu, Şerban Orescu) ori aten- 
tatul de la München coordonat de teroristul Carlos (1981). 


Oamenii, societatea şi lumea ideilor 


Astăzi, România democratică a recunoscut rolul unic jucat de Europa 
Liberă, prin acordare de înalte ordine şi medalii membrilor săi: loana Măgură 
Bernard, Monica Lovinescu şi Virgil lerunca, Nestor Rateş, Mircea Carp, Emil 
Hurezeanu, Nicolae Stroescu Stânişoară. 

În acest context, se cuvine să menţionăm şi faptul că a fost înfiinţat un 
Institutut Naţional pentru Memoria Exilului Românesc (INMER). 


2 
Fuga peste graniţă 

„Pe la sfârşitul anului 1948, măsurile extraordinare de pază: fâşia de pământ arată 
toată de-a lungul graniţei, sârma ghimpată, patrulele cu câini etc. au Închis aproape cu 
desăvârşire această cale. Atunci, timp de vreo doi ani, fugarii s-au îndreptat către lugosla- 
via, ori pe uscat, ori trecând Dunărea înot. S-a aflat însă curând că unii fuseseră respinşi 
peste graniţă de iugoslavi, în fine, că cei scăpaţi erau ţinuţi cu lunile în lagăre, în condiţii 
precare, cu veşnica ameninţare a unei retrimiteri în ţară." 

(Neagu Djuvara, Amintiri din pribegie, 2002) 

„Faţă de rezistenţa şi opoziţia anilor '40-'50, disidenţa prezintă câteva deosebiri de 
tactică şi de obiectiv. Vechii rezistenți nădăjduiseră în răsturnarea comunismului, convinşi 
de inevitabilitatea intervenţiei occidentale şi de prăbuşirea regimului impus de Moscova 
prin cauze externe. În anii destinderii şi ai respectabilizării regimurilor comuniste 
prin acordurile de la Helsinki (1975), aceste speranţe au fost lăsate la o parte, diferitele 
forţe sociale dornice de schimbare concentrându-se pe posibilitatea reformării structurii 
existente.” 


(Vlad Georgescu, Istoria românilor) 

„Timp de decenii, la cumpăna nopții ori în zorii zilei, anunţate de inconfundabilul sem- 
nal al acordurilor Rapsodiei enesciene, emisiunile româneşti ale «Europei Libere» au fost 
o Îîmbărbătare, un sprijin, o deschidere spre universul speranţei. Postul de radio «Europa 
Liberă» a fost, într-adevăr, nu numai o sursă de informare asupra vieţii din România sau 
din afara ei. De la începuturile sale, acesta şi-a îndeplinit menirea de a da voce celor fără 
de voce, de a ţine trează conştiinţa naţională şi de a da reprezentativitate adevărată 
României." 


(Preşedintele lon Iliescu — Cotroceni, 30.X1.2001) 


ACTIVITATE INDEPENDENTĂ 


m Citiţi cu atenţie documentele şi rezolvaţi, în grup de câte 4-5 elevi, următoarele 
sarcini de lucru: 

1. Stabiliţi motivele care i-au determinat pe mulţi români să aleagă exilul în locul „raiu- 

lui” comunist. 

Identificaţi metodele folosite de români pentru a ajunge în Occident. 

Motivaţi diferenţele între diferitele valuri ale exilului românesc. 

Argumentaţi de ce emisiunile postului Europa Liberă au constituit pentru foarte 

mulţi ascultători un „univers al speranţei”. 

5. Explicaţi de ce credeţi că nu a reuşit lon Raţiu să obţină victoria în alegerile din 
1992, deşi programul său electoral sună astăzi extrem de convingător. 


PON 

Modulul II 

Personalitate 
proeminentă a 
exilului  româ- 
nesc, lon Raţiu 
(1917-2000) a 
revenit în ţară 
imediat ce acest 


A 


lucru a fost po- Poy 


sibil şi s-a im- PRESEDINTE 
pus ca unul din- 
tre fruntașii P.N.Ţ.C.D. În 1992, a fost can- 
didatul acestui partid la alegerile prezi- 
dențiale. Reproducem câteva idei din 
manifestul său electoral. 

„lubiţi frați români, 

Vreau o Românie puternică şi prosperă. 

O Românie în care fiecare din noi să 
putem gândi, spune şi scrie ce vrem şi 
cum vrem, în limba maternă. 

O Românie în care putem avea încre- 
dere unii în alţii. 

O Românie deschisă lumii întregi, în 
care fiecare din noi să se poată realiza în 
deplină libertate. 

Vreau o Românie în care tot cetăţeanul 
să aibă parte, nemijlocit, de roadele mun- 
cii lui ca, astfel, cu cât muncim mai mult 
cu atât mai prosperă să fie viaţa de care 
ne bucurăm noi şi familiile noastre. (...) 

Istoria este plină de oameni care şi-au 
dat viaţa pentru aceste idealuri pe care 
am căutat să le înţeleg şi să le servesc, în 
toţi anii de exil. Acum, prin sacrificiul 
vostru de sânge, prin glorioasa voastră 
Revoluţie, avem şansa să le realizăm. 

Să o facem toţi împreună, spre binele 
nostru al tuturor.” 


PRO MEMORIA! 


Existenţa românilor din jurul Româ- 
niei reprezintă o realitate derivată 
din procesul etnogenezei. 


e În perioada Războiului Rece, Occi- 
dentul a răspuns propagandei țări- 
lor comuniste prin susţinerea exi- 
lului şi a mişcărilor de disidenţă din 
aceste ţări. 

e Un rol important în străpungerea 

Cortinei de Fier l-au avut posturile 

de radio sprijinite de CIA. 

Modulul Il 


Premiere ale prezenței 
omului în Cosmos 


1961, 12 aprilie — URSS lansează pe 


orbită în jurul Pământului prima navă cos- 
mică-satelit din lume, având un om la bord 
(luri Gagarin). Cu nava „Vostok”, el a în- 
conjurat o singură dată planeta, în 108 
minute, la 300 km altitudine. 

— Primul zbor cu o durată mai mare 
de o zi (Gherman Titov, cu „Vostok” 2). 
1962 — Primul zbor spaţial al unui astro- 
naut american (John Glenn). 

— Primul zbor în grup a două nave 
sovietice („Vostok 3” şi „4”). 

1963 — Prima femeie în cosmos, Valentina 
Tereşkova, cu nava „Vostok 6”, efectuează 
48 de rotații circumterestre. 

1964 — Primul echipaj alcătuit din trei 
cosmonauti pe „Voshod 1”. 

1965 — Primul om care iese în spaţiu, 
Alexei Leonov, cu nava „Voshod 2”, ataşat 
de un cordon lung de 5,35 m. 

—  Astronautul american Edward 
White evoluează în spaţiu timp de 21 de 
minute legat de „Gemenii 4”. 

— Prima utilizare cosmică a pilelor de 
combustie în timpul zborului navei 
„Gemenii 5”. Unul dintre pionierii mondiali ai 
pilelor de combustie este românul Nicolae 
Vasilescu-Karpen (1870-1964). 

1968 — Primul zbor pe orbită în jurul Lunii: 
Frank Borman, James Lowell şi William 
Anders (SUA). Sunt efectuate 10 revoluţii 
în jurul satelitului natural al Pământului şi 
sunt transmise imagini televizate ale 
suprafeţei selenare. 

1969, 20 iulie — Omul pe Lună. Neil 
Armstrong devine primul pământean care 
pune piciorul pe un alt corp ceresc, punctul 
terminus al ambiţiosului program american 
Apollo. 

TEHNOLOGIA ŞI VIAŢA COTIDIANA 


Accelerarea ritmului descoperirilor ştiinţifice din ultima jumătate de secol şi 
expansiunea tehnologiei au bulversat condiţiile de existenţă ale oamenilor. 
Omenirea nu a progresat niciodată atât de rapid ca acum datorită noutăţilor 
tehnice pe care le-a creat. 

Transferul descoperirilor şi invențiilor din timpul războiului (radarul, avionul 
cu reacţie, rachetele balistice, fisiunea nucleară şi realizările în domeniul 
tehnologiei informaţionale) în spaţiul civil, alături de organizarea activităţii 
oamenilor de ştiinţă în instituţii de cercetare, au contribuit la apariţia unor pro- 
grese majore în diferite domenii ştiinţifico-tehnice. 

Se pun bazele ingineriei genetice, se descoperă structura ADN-ului şi se 
produc aditivii alimentari. Apare teoria Big-Bang-ului, se dezvoltă radioastrono- 
mia, iar prognozele meteorologice devin din ce în ce mai exacte datorită 
datelor furnizate de sateliți şi radare. Medicina face un salt uriaş prin transplan- 
tul de organe, tratarea bolilor de rinichi prin dializă, scanări cu ultrasunete 
(tomografie), substituenţi artificiali pentru piele şi o mare varietate de noi 
vaccinuri. Cercetarea mărilor face progrese impresionante prin activitatea lui 
Jacques Yves Cousteau. 

În domeniul tehnologiei sunt de menţionat revoluţia informatică produsă de 
apariţia microprocesorului, descoperirea laserului (1960), care deschide per- 
spective noi în chirurgia oculară, citirea discurilor compacte şi ghidarea bombe- 
lor, apoi tehnica spaţială, cu beneficii directe pentru pământeni, şi fisiunea 
nucleară folosită pentru obţinerea energiei electrice şi propulsia navală. Deşi 
din punct de vedere tehnic se consideră că centralele nucleare pot fi în totali- 
tate stăpânite, accidentele de la Three Miles Island (1979) şi Cernobâl (1986) 
fac dovada că utilizarea paşnică a energiei atomice nu este lipsită de pericole. 

Impactul cumulat al noutăţilor tehnice avea să producă modificări funda- 
mentale în societate. Populaţia rurală va cunoaşte un adevărat exod îndreptat 
spre marile aglomerări urbane. Centrul oraşului îşi modifică funcţiile, lăsând loc 
birourilor, magazinelor şi serviciilor publice, în timp ce orăşeanul se mută spre 
periferie. Legăturile acestuia cu centrul urban devin efemere, fiind legate de 
serviciu, îndeplinirea unor funcţii administrative şi achiziţionarea unor bunuri de 
consum. Produse considerate cândva de lux (frigider, televizor, telefon, maşină 
de spălat, automobil, detergenţi sintetici) au devenit un standard de confort al 
omului obişnuit. Se produce, de fapt, o standardizare a cadrului de existenţă 
cotidiană, favorizat de amploarea publicităţii şi imperativelor producţiei de serie. 

Astăzi, omul trăieşte într-un mediu înconjurător inteligent, în locuinţe trans- 
formate în adevărate „case electronice”, unde consumul energetic şi aparatele 
casnice sunt asistate de calculator, locul său de muncă este înțesat cu roboţi, 
calculatoare şi linii automate de asamblare, iar serviciile sunt în marea lor 
majoritate accesate electronic. La polul opus, modernizarea este însoţită de 
anumite efecte negative: degradarea unor cartiere periferice, locuite de cate- 
gorii defavorizate ale populaţiei, unde înaltele tehnologii sunt folosite în mod 


xn 


fraudulos, iar „crima organizată” este la ea acasă. 


Oamenii, societatea şi lumea ideilor 


1 


„La sfârşitul celui de Al Doilea Război Mondial, când au fost realizate primele compu- 
tere digitale, multele tuburi necesare acestora consumau atâta electricitate, încât diminuau 
intensitatea luminilor. În plus, cele dintâi computere degajau mari cantităţi de căldură, mo- 
tiv pentru care era nevoie de o aerisire permanentă, ocupau spaţii mari şi se defectau atât 
de frecvent, încât era evident că niciodată nu se vor putea construi computere mai mari." 

(A. Hellmans, Istoria descoperirilor ştiinţifice, 2002) 


2 


„Marele Los Angeles este aglomeraţia umană cea mai vastă din lume. Diametrul 
metropolei depăşeşte 90 km, iar dacă un locuitor din San Fernando invită la masă pe un 
prieten care locuieşte în Santa Ana, în cealaltă parte a oraşului, acesta din urmă, în ciuda 
existenţei autostrăzilor, va trebui să plece de acasă în jurul orei 11 pentru a fi la 13 în casa 
amfitrionului său... 

Se apreciază că în Los Angeles circulă în permanenţă două milioane şi jumătate de 
vehicule, iar trei sferturi dintre acestea pătrund în fiecare zi în centru prin 10 autostrăzi 
urbane, totalizând, cu racordurile şi ramificaţiile lor diverse, 1100 km.” 

(E. Bonnefous, Omul sau natura?, 1978) 


3 


„Într-o Europă tot mai urbanizată, populaţiile, cu excepţia categoriilor înstărite, tind să 
trăiască în acelaşi ritm, să folosească acelaşi tip de locuinţă, să frecventeze aceleaşi 
spaţii de consum (supermagazine, centre comerciale, fast-food) sau locuri de vacanţă şi 
de week-end. Se consumă aceleaşi produse alimentare condiţionate şi standardizate. Se 
utilizează «bunuri durabile», aparate electromenajere, material audio-vizual, toate de 
acelaşi tip, chiar cu acelaşi preţ...” 


[4] 


Costurile informatizării 


Una dintre principalele trei industrii care achiziționează servicii şi produse de teh- 
nologia informaţiei nu este, de fapt, o „industrie” în adevăratul înţeles al cuvântului, ci 
sectorul guvernamental. La nivel mondial, reprezentanţii acestui domeniu investesc în IT 
sume considerabile, tot mai mari, fiind interesaţi cu precădere de servicii şi soluţii de infra- 
structură. 

Un raport recent estimează că, în 2006, guvernele din întreaga lume vor cheltui peste 
138 de miliarde de dolari pentru tehnologia informaţiei. 

Şi Guvernul României a contractat, în decembrie 2005, un împrumut de la Banca 
Mondială necesar implementării proiectului „Economia bazată pe cunoaştere”. 

(O ştire din presa lunii mai 2006) 


(S. Berstein, P. Milza, Istoria Europei, V, 1998) 


ACTIVITATE INDEPENDENTĂ 


1. Analizaţi cele relatate în documentul 1 şi în cronologia alăturată şi comparaţi 


primele calculatoare (imaginile din pagina 36) cu cele de astăzi. Redactaţi un scurt 
eseu privind „revoluţia” tehnologică adusă de calculator în ultimele decenii. 

2. Citiţi cu atenţie documentele 2 şi 3 şi încercaţi să vă imaginaţi, lucrând în grup, cum 
se desfăşoară viaţa într-un oraş ultramodern. Care ar fi, după părerea voastră, 
avantajele, dar şi dezavantajele existenţei într-o mare aglomeraţie urbană? 

3. Pornind de la documentul 4, argumentaţi necesitatea investiţiilor ce se fac în 
domeniul tehnologiei informaţiei. 


Ştiinţa şi societatea 


Modulul II 


Calculatorul 
personal, 
„maşina 
anului” 
(coperta 
revistei 
„Times”, 
ianuarie 
1983) 


Repere cronolosice în 
istoria computerului 


1936 — Konrad Zuse a inventat primul cal- 
culator programabil, numit „Z4. 

1939 — Zuse a terminat „Z»”, primul calcu- 
lator electro-mecanic funcţional. 

1941 — Zuse realizează al treilea prototip 
„Za, care a fost primul calculator electro- 
nic cu funcţii programabile. 

1943-1945 — Pentru decodarea mesajelor 
inamice, englezii şi americanii pun la punct 
primele calculatoare electronice. 

1946 — Zuse a scris primul algoritm de lim- 
baj de programare, pe care l-a folosit şi pen- 
tru a scrie primul joc de şah pe calculator. 
1950 — Apare primul ordinator comercial — 
Remington. 

1953 — I.B.M. construieşte primele ordina- 
toare destinate gestiunii întreprinderilor. 
Anii '60 — Apar ordinatoarele din a doua 
generaţie, utilizând _tranzistorii, depăşite 
apoi de cele din a treia generaţie, dotate cu 
circuite integrate. 

1971 — Este comercializat primul micro- 
procesor care permite dezvoltarea microin- 
formaticii. Chip-ul a făcut posibilă creşterea 
inimaginabilă a puterii şi accesibilităţii com- 
puterelor personale. De asemenea, el ne-a 
invadat viaţa cotidiană, controlând totul, de 
la cuptorul cu microunde la maşina de 
spălat şi automobilul. 


Dicţionar 


TOMOGRAFIE — Metodă de radiogra- 
fie care permite obţinerea imaginii 
structurilor anatomice dintr-un singur 
plan de profunzime, eliminând imagini- 
le celorlalte planuri. 

STANDARDIZARE — Fabricarea unor 
produse în serie, pe baza unui standard. 

Modulul | 


Centrala nucleară franceză 

de la Cruas-Meysse 

şi trenul de mare viteză (TGV) — 
soluţii tehnologice mai puţin poluante 
decât cele obişnuite până atunci 


„Binefacerile tehnicii” 
văzute de un caricaturist 


= Urmăriţi evoluţia mijloacelor tehnice 
sugerată de succesiunea celor 6 
imagini din grupajul de mai sus. 
„Poanta” finală vi se pare a avea un 
sâmbure de adevăr? 
Comentaţi, împreună cu colegii, 
punctele voastre de vedere. 

DEGRADAREA MEDIULUI ÎNCONJURĂTOR, 
O CONSECINŢĂ INEVITABILĂ 
A DEZVOLTĂRII ECONOMICE? 


Una dintre marile probleme ale societăţii industriale o constituie poluarea 
mediului, fenomen care a apărut încă din secolul al XIX-lea ca un produs 
secundar al creşterii economice. 

Concentrarea mare a populaţiei, amplasarea zonelor industriale în apro- 
pierea locuinţelor, precum şi şoselele cu o circulaţie intensă a mijloacelor de 
transport fac din centrele urbane principalele zone vinovate de degradarea 
mediului înconjurător. Emanaţiile industriale de gaze şi deşeuri solide joacă un 
rol important în otrăvirea atmosferei oraşelor, cu efecte importante asupra 
organismului uman. Evacuarea apelor uzate şi a celor menajere contribuie la 
poluarea cursurilor de apă, poluare la care un aport important îi revine şi agri- 
culturii. Folosirea în exces a pesticidelor şi îngrăşămintelor chimice, precum şi 
deversarea dejecţiilor zootehnice contribuie de cele mai multe ori la dispariţia 
faunei acvatice. 

Mările şi oceanele primesc apele poluate provenite de pe continent, fiin- 
du-le afectate cu precădere zonele litorale. Având posibilităţi de regenerare 
limitate, oceanul este ameninţat în felul acesta în rolul său de întreţinere a vieţii 
pe Pământ. În spaţiile maritime închise, cum sunt Marea Mediterană, Marea 
Mânecii, Marea Nordului şi Marea Baltică, fac ravagii efectele poluării cu hidro- 
carburi, datorate naufragiului unor mari petroliere — cum s-a întâmplat cu 
Torey-Canyon (1967), Hamilton Trade (1969), Amoco Cadiz (1978), Exon Vald 
(1989) —, rafinării produselor petroliere în instalaţii aflate la ţărmul mării şi 
accidentelor de pe platformele de foraj marin. Ajunsă la țărm, „mareea neagră” 
produce pagube imense: plajele sunt poluate, păsările marine mor în număr 
impresionant, iar flora şi fauna acvatică sunt profund afectate. 

Dezvoltarea tehnologiei nucleare, însoţită de construcţia de laboratoare, 
uzine şi centrale nucleare, precum şi lungul şir de experienţe cu arme atomice 
au adus, implicit, şi poluarea radioactivă. Zborul omului în cosmos a contribuit, 
în cei 50 de ani de la primele călătorii spaţiale, la părăsirea în spaţiul extrate- 
restru a mii de obiecte artificiale care se rotesc pe orbite circumterestre. Pentru 
viitor, au fost concepute programe speciale pentru recuperarea şi înlăturarea 
unor astfel de deşeuri. 

Degradarea treptată a mediului înconjurător are drept consecinţă modificări 
climatice care se fac tot mai pregnant simţite. Ca urmare a încălzirii planetei, 
topirea gheţurilor arctice şi antarctice ar contribui la creşterea nivelului mărilor, 
amenințând unele dintre cele mai populate regiuni ale Pământului. De aceea, 
urmărindu-se restabilirea echilibrului mediului, în ultimele decenii au fost elabo- 
rate legi şi tehnologii ecologice, s-au perfecţionat tehnicile de epurare a apelor 
uzate şi menajere, de reciclare a deşeurilor, iar pentru mări şi oceane s-au sta- 
bilit convenţii internaţionale care prevăd obligativitatea fiecărui stat în a lua 
măsuri împotriva poluării cu hidrocarburi. Oamenii care iubesc natura au creat 
Greenpeace (1971), o organizaţie care îşi propune ca prin forme nonviolente 
de protest să lupte împotriva degradării mediului: protejarea pădurilor, salvarea 
oceanelor, oprirea experienţelor nucleare, eliminarea chimicalelor toxice, pro- 
tecţia faunei şi florei etc. 


Oamenii, societatea şi lumea ideilor 


1] 


„Marele lac Michigan a atins un asemenea grad de toxicitate, încât scăldatul devine 
periculos, şi s-a putut calcula că, dacă deversările poluante în apele lui ar fi oprite, ar fi 
nevoie de peste 500 de ani pentru ca lacul să-şi regăsească un echilibru satisfăcător. 
Imensul lac Erie este de pe acum pradă unei poluări care pur şi simplu l-a condamnat la 
moarte. Apele de canal, deşeurile industriale şi scurgerile provenite de pe solurile ferti- 
lizate peste măsură l-au Încărcat cu o asemenea cantitate de fosfat şi nitrat, încât el şi-a 
pierdut pentru totdeauna echilibrul biologic natural.” 

(E. Bonnefous, Omul sau natura?, 1978) 


2 


„Apa rămâne băutura de bază în orice tip de alimentaţie umană. Ea este utilizată pen- 
tru irigarea culturilor agricole şi horticole: fructe, legume, cereale etc. Şeptelul este şi el 
deseori victima poluării, atunci când se adapă cu ape nepotabile, contaminate microbian 
sau chimic. În felul acesta însă e ameninţată sănătatea omului însuşi. În țările industria- 
lizate, în ciuda măsurilor de igienă şi de epurare care sunt luate, intoxicaţiile microbiene 
sau chimice nu lipsesc." 


(E. Bonnefous, Omul sau natura?, 1978) 


3 


„Deşeurile ajunse în spaţiu în urma numeroaselor lansări din cadrul programelor 
spaţiale americane, ruseşti şi, mai nou, europene, japoneze sau chineze au dimensiuni 
care variază de la câţiva centimetri până la câţiva metri şi cântăresc în total aproximativ 
5.500 de tone, ceea ce le transformă într-o adevărată ameninţare, atât pentru viitoarele 
zboruri cosmice, cât şi pentru zborurile de linie ale aviaţiei comerciale.” 

(Raport NASA, 2004) 


4 


„Geea e bolnavă, iar boala ei e produsă de om. Prin «Geea», numele antic al zeiţei 
pământului, eu înţeleg sistemul ecologic al planetei. El funcţionează ca un «organism viu» 
care se autoreglează, producând condiţiile necesare pentru continuarea vieţii. Dar prin 
numeroasele agresiuni provocate de om, mai ales prin efectul de seră, produs în exces, 
prin poluarea cu bioxid de carbon, această capacitate de autoreglare dispare. În momen- 
tul de faţă ne aflăm în plin transfer către o climă mult prea caldă. Dacă temperatura medie 
globală creşte cu doar 4 grade, pădurile tropicale, de pildă cele amazoniene, nu vor putea 
supravieţui. Apa va dispărea, iar zona se va transforma în pustiu. În mările supraîncălzite 
nu mai cresc nici algele. Oceanele tropicale vor deveni mări moarte, în care nu va mai trăi 
nici un peşte. Specia lor va dispărea, dispărând totodată o sursă extrem de bogată de ali- 
mentatie. În final, aproape toate sistemele ecologice vor fi distruse.” 

(Dintr-un interviu cu James Lovelock din revista „Wissenschaft und Natur”) 


ACTIVITATE INDEPENDENTĂ 


1. Argumentaţi de ce poluarea apelor şi a aerului poate ameninţa sănătatea omului. 


2. Identificaţi prezenţa unor ape poluate sau a unor factori poluanţi în apropierea 

localităţii voastre de reşedinţă. Discutaţi cu colegii ce măsuri ar trebui să fie luate 

pentru combaterea lor. 

Explicaţi de ce deşeurile rămase în spaţiul cosmic reprezintă un pericol. 

Precizaţi din ce cauză apare efectul de seră. Care va fi, după opinia specialiştilor, 

efectul imediat? 

5. Consideraţi că măsurile luate de comunitatea internaţională şi de fiecare ţară în 
parte pentru combaterea poluării pot însănătoşi sau nu „planeta albastră”? 
Argumentaţi-vă punctul de vedere. 


Po 


Ştiinţa şi societatea 


Modulul Il 


Agenţia Europeană de Mediu 

Decizia înfiinţării acestei agenţii (The 
European Environment Agency — EEA) 
a fost luată de UE în 1990. În 1993 a fost 
stabilit sediul de la Copenhaga (prezentat 
în imaginea de mai sus), iar în 1994 a 
început efectiv să funcţioneze. Sunt 
membre ale EEA 31 de state, celor 25 
care fac parte din UE alăturându-li-se 
România, Bulgaria, Islanda, Norvegia, 
Liechtenstein şi Turcia. 

EEA este un organism specializat în 
furnizarea de informaţii independente 
despre mediu. Aceste informaţii, colec- 
tate şi prelucrate cu ajutorul specialiştilor 
din cele 31 de state, sunt puse la dispo- 
ziţia Parlamentului European, Consiliului 
şi Comisiei Europene, factorilor respon- 
sabili din ţările membre, precum şi 
publicului interesat de aceste aspecte. 

Pe informaţiile şi aprecierile cuprinse 
în rapoartele EEA privind starea mediului 
şi posibilele tendinţe în acest domeniu îşi 
bazează acţiunile toate instituţiile euro- 
pene şi naţionale implicate în dezvolta- 
rea, adoptarea, implementarea şi evalua- 
rea politicilor de mediu. Astfel, UE şi 
statele membre pot lua decizii bine 
fundamentate în ceea ce priveşte îmbu- 
nătăţirea calităţii mediului şi integrarea 
problemelor de mediu în politicile eco- 
nomice generale. 

Modulul Il 


Descoperă noile tehnologii! — 
un slogan publicitar de actualitate 


e Radioul, telefonul, televizorul, aparatul 
de fotografiat şi camera de luat vederi, inter- 
netul au ajuns să fie prezenţe indispensabile 
în viaţa omului începutului de secol XXI. 
Asaltaţi de publicitatea făcută atât de nume- 
roaselor noutăţi tehnologice de ultimă oră, 
suntem asiguraţi că, utilizându-le, vom fi mai 
bine informaţi şi vom putea comunica mai 
uşor. Discutaţi cu colegii câteva din argumen- 
tele aduse în susţinerea acestor afirmaţii. 


Cea mai mare şi mai modernă navă 

de croazieră din lume, 

„Freedom of the Seas”, părăsind şantierul 
unde a fost construită (13 aprilie 2006) 

NOILE TEHNOLOGII ŞI TIMPUL LIBER 


Ca urmare a schimbării cadrului de viaţă, petrecerea timpului liber a deve- 
nit o necesitate prioritară pentru majoritatea europenilor. Practica plecării în 
weekend sau în concediu s-a răspândit tot mai mult, producând modificări 
importante. Aspectul locurilor de vilegiatură este într-o continuă schimbare: se 
construiesc case de vacanţă, apar staţiuni noi atât la munte, cât şi la ţărmul 
mării, facilităţi pentru camping, sate de vacanţă, se înfiinţează agenţii de tu- 
rism etc. Creşterea numărului de turişti este legată de creşterea nivelului de trai 
din ţările industrializate şi de generalizarea petrecerii vacanţelor pe alte 
meleaguri. Aceste deplasări de plăcere antrenează milioane de oameni anual 
şi sunt orientate spre două direcţii principale: căutarea zăpezii în ţările alpine 
şi a apei şi a soarelui pe ţărmul mărilor. Astăzi, turismul joacă un rol economic 
considerabil. În ultimii ani s-a extins şi turismul maritim, croazierele cu vase de 
lux fiind tot mai căutate. Şi turismul spaţial şi-a găsit câţiva beneficiari dispuşi să 
plătească sume imense pentru o plimbare în spaţiul cosmic. 

Activităţi sportive şi recreative precum schi, iahting, golf, tenis, călărie, 
curse auto, zborul cu parapanta, planoare sau deltaplan, practicate altădată de 
categorii privilegiate, devin tot mai mult preocupări ale unei părţi importante a 
populaţiei. 

Activităţile culturale reprezintă o altă modalitate de petrecere a timpului 
liber. Aici, există însă o diferenţiere, care nu este impusă de cauze financiare. 
Teatrele, concertele de muzică clasică, expoziţiile de pictură şi muzeele sunt 
frecventate cu precădere de o elită cultivată, în timp ce aproape toată lumea 
beneficiază de emisiunile micului ecran. Formidabilul avânt al televiziunii tinde 
să facă din aceasta instrumentul principal de informare şi divertisment al 
populaţiei. Astăzi sunt rare casele în care să nu existe un televizor, iar apariţia 
televiziunii prin cablu şi perfecţionarea sateliților de telecomunicaţii, folosiţi 
permanent în ultimii ani, contribuie la modificarea comportamentului telespec- 
tatorului faţă de evenimentele transmise pe viu. Televiziunea contribuie astfel 
la un fenomen de omogenizare culturală, determinând uniformizarea menta- 
lităţilor în conformitate cu modelul care a fost şi rămâne încă, în multe privinţe, 
cel mai căutat, cel nord-american. 

Cinematograful, marele divertisment al maselor din perioada interbelică, 
traversează în ultimele decenii o criză destul de gravă. Concurat de tele- 
viziune, frecventarea lui s-a redus drastic, numeroase săli de cinema trebuind 
să fie închise. Acelaşi fenomen îl înregistrează şi presa, altădată instrumentul 
principal al informării. Pentru a-şi păstra clientela, aceasta recurge la aspectul 
„senzaţiona!” al conţinutului, la imagini şocante, titluri care sar în ochi, subiecte 
de scandal etc. La fel se întâmplă şi cu lectura cărţilor, concurată în preferinţele 
tinerilor de calculator şi internet. Aceştia se pot bucura în egală măsură de 
succesele muzicii compuse pentru ei (rock, dance, folk) sau pot urmări specta- 
colele oferite de manifestările sportive. 


Descoperirea fraţilor Lumiere, cinematograful, a parcurs, începând din momentul primei proiecţii 
comerciale (28 decembrie 1895), un drum lung şi spectaculos, atât în ce priveşte realizarea unui 
film, cât şi prezentarea acestuia pe marele sau pe micul ecran. În imagine: o superproducţie a 
studiourilor americane prezentată într-un drive-in din Salt Lake City (1957) 


Oamenii, societatea şi lumea ideilor 


KA 


„Trăite «în direct» sau doar cu un decalaj de câteva ore, numeroase evenimente îşi 
intensifică încărcătura emoțională. Aceasta face ca fiecare individ să fie mai solidar cu 
ceea ce se petrece în fiecare moment în orice parte a Europei, aşa cum s-a putut consta- 
ta în timpul dărâmării Zidului din Berlin în noiembrie 1989 sau imediat după căderea lui 
Ceauşescu.” 

(S. Berstein, P. Milza, /storia Europei, V, 1998) 


2 


„S-a produs o schimbare majoră. În 1900, bogaţii şi săracii se distrau în mod diferit. 
În timp ce bogatii se duceau la teatru, săracii mergeau la music-hall, în timp ce bogatii 
dădeau dineuri pentru prieteni, săracii se duceau la cârciumă. 

Astăzi, diferenţele sunt mai mici. Radioul şi filmele sonore care au apărut în anii '20 
au fost accesibile tuturor, bogaţi şi săraci deopotrivă. Răspândirea televiziunii, începând 
cu anii '50, a avut consecinţe şi mai mari. Televiziunea a ajutat mai mult decât orice la 
doborârea barierelor dintre oameni. A devenit o sursă majoră de divertisment pentru toată 
lumea şi un subiect comun de conversaţie pentru toți.” 

(J.F. Aylett, În căutarea istoriei, 2001) 


3 


Industria jocurilor video 
„Los Angeles a găzduit, în luna mai 2006, cel mai important eveniment pentru 
industria jocurilor video: Electronic Entertainment Exposition (E3). Piaţa jocurilor video a 
ajuns la fabuloasa sumă de 25 de miliarde de dolari, potrivit ultimelor rapoarte. (...) La 
E3 2006 s-au înregistrat peste 400 de companii, reprezentând 90 de ţări.” 
(O ştire din „Jurnalul naţional”) 


Peste 300 000 de vizitatori la spectacolul jocurilor video 


P A E p" 
P miki a nli 


Lm TA Tr EF FI 


ACTIVITATE INDEPENDENTĂ 


1. Completaţi documentul 1, comentând câteva evenimente recente care au ajuns în 
casele voastre datorită transmisiunilor în direct ale posturilor de televiziune. 

2. Consideraţi că serialele TV, jocurile video şi multe alte „obişnuinţe” aduse în viaţa 
noastră cotidiană de tehnologiile moderne sunt doar o modă trecătoare sau vor 
avea o viață mult mai lungă? Argumentaţi-vă punctul de vedere. 


Ştiinţa şi societatea 


Modulul II 


PE z 
„Satul planetar”, o realitate a finalului de 
secol XX. Cu ajutorul televizorului, oamenii 
dintr-o comunitate din nordul Indiei sunt la 
curent cu tot ceea ce se petrece în lume 


4] 


„Înmulțirea şi succesul serialelor care 
au fost prezentate de majoritatea televi- 
ziunilor din lume (Dallas, Santa Barbara, 
Mike Hammer etc.), omniprezenţa pe 
posturile de radio a unei muzici de import 
sau a unor imitații care au servit drept 
mijloc de pătrundere a limbii engleze, 
rolul principal al Statelor Unite în controlul 
fluxului mondial de informaţii (prin inter- 
mediul marilor agenţii informaţionale), 
toate aceste aspecte scot în evidenţă un 
proces de «americanizare» a cărui im- 
portanță nu trebuie exagerată.” 

(S. Berstein, P. Milza, 
Istoria Europei, V, 1998) 


PRO MEMORIA! 


e Progresul tehnologic permite unui 
număr tot mai mare de oameni 
să-şi organizeze timpul liber — 
excursii, concedii, vizionarea de 
spectacole. 

e Televiziunea se impune ca principal 
factor de informare şi divertisment, 
contribuind la dezvoltarea unei cul- 
turi de masă. 

e Cinematograful, presa şi lectura 

cărţii îşi pierd clientela ca urmare a 

concurenţei televiziunii. 


75 


STVDIV DE CAZ 


Contribuţii românesti la dezvoltarea 


Figuri de seamă ale ştiinţei româneşti: 
Victor Babeş, Dan Barbilian, Ana Aslan 


Glosar 


AERODINĂ — Vehicul aerian mai greu 
decât aerul, de formă circulară. 
BIOSPEOLOGIE — Ramură a biologiei 
care studiază fauna şi flora peşterilor. 
DIORAMĂ — Reprezentare spaţială a 
unei porţiuni de peisaj, în care se ex- 
pun în muzee animale împăiate, mane- 
chine etc. 

MAGNETON — Unitate de măsură 
pentru magnetismul electronului (mag- 
netonul Bohr-Procopiu) sau al nucle- 
elor atomice (magnetonul nuclear). 
SONICITATE — Ramură a mecanicii 
care se ocupă cu transmiterea prin 
vibrații şi prin unde elastice longitudi- 
nale a energiei sau a puterii mecanice 
în masa corpurilor lichide şi a corpurilor 
solide. 

științei şi tehnicii 


DESCOPERIRI ŞTIINŢIFICE 


De-a lungul anilor, cercetările oamenilor de ştiinţă români s-au finalizat prin 
descoperiri şi invenţii valoroase care au atras atenţia şi recunoaşterea lumii 
ştiinţifice internaţionale. Ştiinţa românească este ilustrată de o pleiadă de 
învăţaţi ale căror realizări sunt adesea deschizătoare de noi orizonturi. 

Matematica, cu diferitele ei ramuri, este unul din domeniile în care gândirea 
şi ingeniozitatea românească au excelat. Spiru Haret este primul român cu 
doctorat obţinut la Paris cu o teză despre mecanica cerească; în memoria sa, 
o formaţiune selenară îi poartă numele. Gheorghe Ţiţeica (1873-1939), con- 
siderat pe plan mondial unul dintre creatorii geometriei diferenţiale centroafine, 
ne-a lăsat „suprafeţele Țiţeica”, precum şi curbele şi reţelele care îi poartă 
numele. D. Pompeiu reuşeşte construcţia unei clase de funcţii — „funcţiile 
Pompeiu” — şi a introdus noţiunea de distanţă între două mulţimi închise. Poet 
şi matematician, Dan Barbilian (1895-1961) — cunoscut ca om de litere sub 
pseudonimul lon Barbu — a introdus noi concepte denumite „spaţii Barbilian”. 
În studiul funcţiilor de o variabilă complexă, Simion Stoilow este unul dintre 
creatorii, pe plan mondial, ai teoriei topologice a funcţiilor (1931), introducând 
în acest scop noţiunea de „transformare interioară”. Gheorghe Vrânceanu s-a 
ocupat de problema spaţiilor geometrice în care a introdus concepte noi, cum 
ar fi acela al „spaţiilor neolonome”, adesea numite astăzi „spaţii Vrânceanu” 
(1926). Descoperirile sale în domeniul ecuaţiilor cu derivate parţiale au fost 
omologate de terminologia ştiinţifică internaţională prin introducerea „teoriei lui 
Vrânceanu”. Grigore Moisil se afirmă în logica matematică, iar D. Mangeron 
este descoperitorul ecuaţiilor polivibrante şi autorul teoriei acceleraţiilor reduse 
(1937), care avea să fie utilizată, pe plan mondial, în pregătirea zborurilor 
spaţiale. 

Fizica are un reprezentant remarcabil în persoana lui George (Gogu) 
Constantinescu, descoperitorul sonicităţii. Horia Hulubei s-a impus ca o autori- 
tate cunoscută în domeniul razelor X şi a fost unul dintre principalii organiza- 
tori ai „Palatului Descoperirilor” de la Paris (1937); Elie Carafoli este apreciat 
pentru realizări deosebite în mecanica fluidelor, Ştefan Procopiu a descoperit 
magnetonul atomic şi „efectul Procopiu”, iar Alexandru Proca a demonstrat 
teoretic existenţa mezonilor (independent de japonezul Yukawa) şi a elaborat 
„ecuaţiile Proca”. 

Medicina este un alt domeniu în care aportul românilor este important, 
începând cu oculistul loan Piuaru Molnar şi cu Victor Babeş în domeniul bacte- 
riologiei şi continuând cu |. Cantacuzino în imunologie, Gheorghe Marinescu în 
neurologie, cu C. Levaditi în inframicrobiologie şi D. Danielopol, un ilustru pre- 
cursor al biociberneticii. 


Oamenii, societatea şi lumea ideilor 


N. Paulescu descoperă insulina (1921) cu un an înaintea lui F.G. Bauting 
şi J. Meheod, care aveau să primească Premiul Nobel pentru această 
descoperire. C.I. Parhon este întemeietorul endocrinologiei moderne şi desco- 
peritor al sindromului ce-i poartă numele. Cercetările sale aveau să fie conti- 
nuate de Ana Aslan, cunoscută în toată lumea pentru realizările în domeniul 
gerontologiei. 

Se cuvine să-l menţionăm şi pe George Emil Palade (n. 1912), citolog 
american de origine română, care a primit Premiul Nobel pentru rezultatele 
obţinute în studierea structurii celulei. 

În domeniul biologiei şi-a adus contribuţia Grigore Antipa, fondatorul 
Muzeului de Istorie Naturală din Bucureşti, inventator al dioramei, care a revo- 
luţionat expunerea muzeală şi este autorul unor remarcabile studii de hidrobio- 
logie. Emil Racoviţă întemeiază biospeologia şi creează primul Institut de 
Speologie din lume (Cluj, 1920). 

Geografia este beneficiara primelor lucrări româneşti de valoare interna- 
țională prin spătarul N. Milescu, cercetător şi cartograf al Siberiei spre finalul 
secolului al XVII-lea, şi Dimitrie Cantemir, cu Descrierea Moldovei, scrisă în 
limba latină (1716), urmaţi, peste ani, de Simion Mehedinţi, care a dat o fun- 
damentare ştiinţifică geografiei şi metodelor ei de cercetare (1931). 

În ceea ce priveşte istoria, Dimitrie Cantemir este primul român de notorie- 
tate europeană, cu lucrarea sa Istoria creşterii şi descreşterii Imperiului Otoman, 
tradusă în cinci limbi. Mai aproape de vremurile noastre s-au afirmat multe alte 
personalităţi, precum A. D. Xenopol, teoretician al istoriei, Nicolae lorga, care a 
dominat istoriografia interbelică cu uriaşa sa personalitate, ori Vasile Pârvan, cu 
contribuţii de mare valoare la cunoaşterea istoriei geto-dacilor (Getica, 1926). 

„După desăvârşirea unificării statului român, şi ca urmare a acesteia, ştiinţa şi tehni- 
ca iau avânt. (...) În consecinţă, se manifestă un interes sporit pentru dezvoltarea rapidă 
a ştiinţei şi învăţământului. Oameni de ştiinţă şi cadre didactice de valoare lucrează ani 
de-a rândul în laboratoare sau instituţii de învățământ din România şi străinătate şi 
publică în ţară şi peste hotare lucrări de bază, îndeplinind şi funcţia de profesori apreciaţi 
în învăţământul superior din alte state (Franţa, de exemplu). Ei devin, de asemenea, cola- 
boratori la diverse tratate celebre de fizică, fiziologie, zoologie”. 

(E. Nicolau, |. M. Ştefan, Oameni de ştiinţă şi inventatori români, 1987) 


ACTIVITATE INDEPENDENTĂ 


= Studiaţi cu atenţie documentele şi rezolvaţi următoarele sarcini de lucru: 

1. Consultaţi-vă cu colegii şi stabiliţi motivele pentru care oamenii de ştiinţă români au 
reuşit să se afirme mai mult în străinătate decât în ţară. 

2, Identificaţi câteva priorităţi româneşti în diferite domenii ştiinţifice. 

3, Argumentaţi, într-un scurt eseu, cum a putut influenţa descoperirea lui Gogu 
Constantinescu victoria Antantei în Primului Război Mondial. 

4. Explicaţi de ce nu a primit Ştefan Procopiu Premiul Nobel pe care avea să-l 
primească Niels Bohr. Căutaţi informaţii despre alte cazuri asemănătoare — mai 
vechi sau mai recente — când descoperirea unui om de ştiinţă român nu a fost 
cunoscută şi recunoscută peste hotare aşa cum ar fi meritat. Stabiliţi cauzele. 


Ştiinţa şi societatea 


PM 


ge 
Muzeul Național de Istorie Naturală 
„Grigore Antipa” 

„Americanii G. Birkhoff şi W. Gordon 
de la General Motors au folosit cerce- 
tările lui Mangeron pentru proiectarea 
automată a «suprafețelor de formă oare- 
care» cum ar fi caroseriile de automobil, 
spre pildă. Cei doi savanți au comunicat 
reuşita lor, recunoscând că s-au folosit de 
teoria ecuaţiilor polivibrante. Până atunci, 
suprafeţele de formă oarecare se proiec- 
tau empiric.” 

(R. Balaban, Români celebri, 1979) 


„Astfel, spre sfârşitul Primului Război 
Mondial, G. Constantinescu a conceput 
un sistem de comandă, bazat pe sonici- 
tate, care permitea unei mitraliere, mon- 
tate pe un avion, să tragă printre palele 
unei elici în rotaţie, cea dintâi armă per- 
fect sincronizată de acest fel, care a făcut 
mari servicii Angliei, ţară a Antantei cu 
care România era aliată.” 

(E. Nicolau, I.M. Ştefan, Oameni de 
ştiinţă şi inventatori români, 1987) 


EI 


„În 1912-1913, Ştefan Procopiu des- 
coperea teoretic existenţa magnetonului. 
Va publica, în acest sens, o notă în re- 
vista „Analele ştiinţifice ale Universităţii 
din laşi” (...), puţin cunoscută peste hota- 
re. Ceva mai târziu (1915), Niels Bohr 
ajungea la acelaşi rezultat cu Procopiu 
şi va primi pentru descoperirea magne- 
tonului Premiul Nobel. Astăzi, după ce 
s-a demonstrat că articolul lui Procopiu 
apăruse înaintea comunicării lui Bohr, 
multe tratate din lumea întreagă (...) folo- 
sesc denumirea de magnetonul Bohr- 
Procopiu.” 

(R. Balaban, Români celebri, 1979) 

Racheta sasului Conrad Haas din Sibiu 
anticipa, în secolul XVI, 
realizările tehnice de vârf ale secolului XX 

„Oamenii de ştiinţă se situează într-o 
poziție specială: în permanenţă, ei 
lucrează în necunoscut, căutând să 
transforme acest necunoscut în ceva 
cunoscut, pe care omenirea îl poate 
stăpâni — tocmai spre binele tuturor 
oamenilor. Căile prin care apare noul 
sunt variate. Atunci când savantul român 
Henri Coandă (1886-1972) a conceput şi 
realizat, în anul 1910, primul avion cu 
reacţie din lume, păşea, desigur, în 
necunoscut. Dar creaţia acestui aparat 
nou, unic în lume în acel moment, a con- 
dus la observarea unui fenomen nou, 
anume a «efectului Coandă», care 
constă în aderarea jeturilor de fluid la 
suprafeţele cu care vin în contact. (...) 

În domeniul științelor naturii, în medi- 
cină sau biologie, problema se pune alt- 
fel. Fenomenele există, toate, de multă 
vreme, dar ele aşteaptă ca să fie inter- 
pretate, după ce au fost puse în evidenţă. 
La fel se întâmplă şi cu maladiile. 
Diabetul e o maladie datorată unei defi- 
cienţe a organismului, incapabil să pro- 
ducă insulina, un hormon secretat de 
celulele endocrine ale pancreasului. Este 
meritul savantului român N.C. Paulescu 
(1869-1931) de a fi publicat primul în 
lume (1921) descoperirea unui hormon 
pancreatic. 

Ne punem atunci întrebarea firească: 
există ceva imposibil în ştiinţă şi tehnică?” 

(Edmond Nicolau, „Cuvânt înainte” 

la Descoperiri în ştiinţele secolului XX) 

INVENŢII TEHNICE 


Existenţa unui mare număr de invenţii româneşti omologate internaţional 
dovedeşte ingeniozitatea şi spiritul inventiv al conaţionalilor noştri. 

Aeronautica este un domeniu în care spiritul inventiv trebuia însoţit şi de 
mult curaj, domeniu în care românii au fost mereu în pas cu cei mai de seamă 
constructori şi zburători din lume. Traian Vuia este constructorul primului avion 
care s-a ridicat de la sol numai prin forţa motorului său (Paris, 1906), realizând 
în premieră mondială întâiul zbor mecanic. Tot el concepe şi realizează primele 
elicoptere (1918 şi 1921), iar Henri Coandă construieşte şi pilotează primul 
avion cu reacţie din lume, expus în acelaşi an la salonul aeronautic de la Paris 
(1910). De asemenea, realizează primul avion bimotor şi primul avion cu elice 
propulsive, montate la extremităţile fuselajului (1916). Descoperitor al efectului 
ce-i poartă numele, îl utilizează pentru zbor, proiectând „aerodina lenticulară”. 
Aurel Vlaicu realizează cel dintâi avion de construcţie metalică şi sistemul de 
răcire a cilindrilor motorului, ulterior larg folosit peste hotare, fără recunoaşte- 
rea numelui inventatorului român. 

Rachetele sunt un alt domeniu în care românii şi cei ce trăiesc alături de ei 
s-au manifestat de timpuriu. Sunt de amintit sasul Conrad Haas din Sibiu, cel 
ce a preconizat în secolul al XVI-lea rachetele multiple cu trei trepte de 
aprindere, iar ceva mai aproape de noi Herman Oberth şi Al. Ciurcu, care con- 
cepe propulsorul cu reacţie, cu toţii precursori şi protagonişti ai navelor cos- 
mice moderne. 

Construcţiile reprezintă un domeniu în care inginerii români au adăugat 
experienţei lor şi multă îndrăzneală. Anghel Saligny construieşte podul peste 
Dunăre de la Cernavodă (1890-1895), pe atunci cel mai lung din Europa 
(3850 m) şi al treilea din lume, precum şi primele silozuri din beton armat 
(Brăila, Galaţi şi Constanţa). Elie Radu introduce la noi betonul în construcţia 
de poduri, iar Henri Coandă realizează primele rezervoare de hidrocarburi din 
beton armat. 

Un pionier al petrochimiei pe plan mondial, Lazăr Edeleanu, concepe 
cunoscutul procedeu al rafinării petrolului cu bioxid de sulf, ce-i poartă numele, 
introdus ulterior în toată lumea. Invenţia sa, sub forma multiplelor variante, este 
şi astăzi un procedeu de bază în fabricarea uleiurilor de calitate superioară. 
N. Vasilescu Karpen şi I.S. Gheorghiu pun la noi bazele cercetării în domeniul 
electrotehnicii, în hidrodinamică se afirmă V. Vâlcovici şi Ştefan Gheorghiţă, 
care se ocupă de dinamica corpurilor poroase, apoi Elie Carafoli cu realizările 
menţionate în domeniul mecanicii fluidelor, dar şi în cel al aerodinamicii. 
Augustin Maior, inventatorul telefoniei multiple, introduce o nouă funcţie în teo- 
ria cuantică, denumită „cvasientropică”, Ştefan Odobleja este un precursor al 
ciberneticii, iar în agricultură T. Saidel a realizat, în premieră mondială, clasica 
„metodă S” pentru determinarea pH-ului solului pe cale electrochimică, metodă 
care este şi azi larg aplicată în întreaga lume. 

Între alte invenţii cu largă aplicare internaţională merită să mai fie amintite: 
generatorul cu aburi (Traian Vuia), convertizorul sonic mecanic (C. Constanti- 
nescu), automobilul aerodinamic fără diferenţial (A. Persu), analiza spectrogra- 
fică cantitativă a aliajelor (T. Negrescu) şi multe altele. 


Oamenii, societatea şi lumea ideilor 


Continuând frumoasele tradiţii ale tehnicii româneşti, inventatorii de astăzi 
aduc în fiecare an numeroase premii de la expoziţiile şi concursurile interna- 
tionale la care participă. 

Podul lui Saligny de la Cernavodă 


„Să nu neglijăm faptul că acest pod făcea parte dintr-un amplu complex de lucrări 
inginereşti dintre Feteşti şi Cernavodă, pe o lungime de 14 km. Pe lângă podul principal 
se realizase şi marele pod peste Borcea (3 deschideri de câte 140 m), viaducte peste 
baltă şi un impresionant volum de lucrări: 62.000 m: săpături de fundaţie, 100.000 m’ 
zidărie pentru pile, 1.600 vagoane oţel, 100 km lungime piloţi, 3.000.000 m: terasamente. 
Se săpase uneori pentru fundare până la 30 m adâncime sub apă.” 

(D. Moroianu, I.M. Ştefan, Maeștrii ingeniozității româneşti) 

„Turbopropulsorul lui Coandă a stârnit un uriaş interes. Inginerul Gustav Eiffel a fost 
deosebit de impresionat. Zile de-a rândul a venit să studieze aparatul — primul avion cu 
reacţie din lume —, privindu-l atent şi observându-l din toate unghiurile până ce, în sfârşit, 
nemaiputându-se stăpâni, l-a bătut prieteneşte pe umăr pe inventator şi i-a spus: «Păcat, 
băiete, că te-ai născut cu 30 de ani, dacă nu cu 50 de ani prea devreme.»” 

(D. Moroianu, I.M. Ştefan, Maeștrii ingeniozității româneşti) 

Coandă despre ingeniozitatea românească 


„— Despre ingeniozitatea românească ce părere aveţi? 

— Eu sunt unul care a plimbat-o departe de locul ei de origine... 

— Şi aţi revenit? 

— Nici nu se putea altfel!... Sunt convins că există, cum se spune, glasul pământului 
strămoşesc. Locul unde te-ai născut, unde ţi s-au născut părinţii, bunicii, unde ai crescut 
joacă un rol mai mare decât se crede de obicei. Şi nu numai afectiv, cum pare poate la 
prima vedere. Omul nu e numai produsul eredității, al educaţiei, al societăţii în care 
trăieşte, creierul lui este produsul unor efluvii strict locale, naţionale, să le spunem, şi aşa 
cum omul ajunge pe Lună, dar Închis în capsula în care duce universul său tehnic, aşa 
duce el şi pe Pământ, oriunde s-ar afla, pecetea locului său originar. Asta explică multe: 
psihologia diferită a popoarelor, aptitudinile lor variate etc. De aceea cred în ingeniozi- 
tatea românească!” 


ACTIVITATE INDEPENDENTĂ 


1. Stabiliţi în ce a constat prioritatea zborurilor lui Traian Vuia şi Aurel Vlaicu faţă de 
alţi contemporani. 

2. Comentaţi cuvintele lui Gustav Eiffel adresate lui H. Coandă. Argumentaţi adevărul 
pe care îl exprimă. 

3. Consideraţi că ultima afirmaţie din interviul luat lui H. Coandă este îndreptăţită? 
Argumentaţi-vă opinia. 

4, Identificaţi şi comentaţi câteva priorităţi româneşti în domeniul construcţiilor. 

5. Lucrând împreună cu colegii, încercaţi să găsiţi — în presă, pe internet etc. — 
informaţii despre distincţiile obţinute în ultimii ani de inventatorii români la mani- 
festări internaţionale de profil. 


Ştiinţa şi societatea 


Traian Vuia la bordul aparatului său 


„Numele şi lucrările lui Carafoli sunt 
prezente în toate bibliotecile ştiinţifice ale 
lumii. Specialiştii îl citesc şi îl citează ca 
pe un clasic. De la ideile lui Carafoli, 
numeroşi cercetători români şi străini au 
pornit mai departe. Cărţile lui au fost 
traduse ori editate direct în R.F.G., Uniu- 
nea Sovietică, R.P. Chineză." 

(R. Balaban, Români celebri) 


Podul de la Cernavodă, 
o construcţie remarcabilă realizată de 
Anghel Saligny spre sfârşitul secolului XIX 


PRO MEMORIA! 


e Ştiinţa românească a fost reprezen- 
tată de o pleiadă de savanţi cu rea- 
lizări remarcabile în diverse dome- 
nii: matematică, fizică, medicină, 
geografie sau istorie. 

e Priorităţi româneşti în domeniul 
ştiinţei şi tehnicii: descoperirea 
sonicităţii, a magnetonului atomic şi 
a insulinei, întemeierea biospeolo- 
giei şi a endocrinologiei moderne. 

e Românii au avut o contribuţie ma- 
joră la dezvoltarea aeronauticii, dar 
au fost şi precursori ai navelor cos- 

mice moderne. 

Ei emm 


1 


Un caz din ziare 


Într-un sat românesc, o elevă de clasa 
a VIll-a a născut o fetiță, iar această 
situaţie riscă să arunce în aer liniştea 
acelei comunităţi minuscule din Oltenia. 

Câteva opinii: 

Mama fetiţei: „Pe mine mă acuză că 
am născut şi mi-au scăzut nota (la 
purtare). Pe o fată din clasă au iertat-o 
chiar dacă a spart tabla, ca şi pe un coleg 
al meu care are cam 150 de absenţe.” 

Directoarea şcolii: „Toată lumea s-a 
săturat. Se va mai face un consiliu şi se 
va mai dezbate o dată nota (la purtare!). 
E posibil să i se dea 10, dar eu vă spun 
că încă mai sunt profesori care o vor 
exmatriculată.” 

Preotul din sat: „Nu am propus exma- 
tricularea, ci transferarea la altă şcoală; 
ce mare scofală că a pierdut două puncte 
la purtare? (...) O privesc ca pe un copil 
şi de aceea mi-e ruşine să vorbesc cu ea 
despre naştere.” 

Părerea medicului: „O femeie care 
naşte înainte de 18 ani poate să ajungă 
la depresie, anxietate şi să sufere de 
osteoporoză, insuficienţă hepatică şi 
afecţiuni cardiovasculare. Este mai ales 
cazul fetelor care trăiesc la sate.” 

Părerea sociologului: „Comunitatea are 
nişte norme foarte puternice şi îi înde- 
părtează aproape automat pe cei ce le 
încalcă. Soluţia ar putea veni de la bise- 
rică, de la preot, care ar putea convinge 
oamenii s-o ajute pe tânăra mamă.” 

Părerea statisticianului: „20 000 de copii 
au fost născuţi în 2005 de mame minore, 
cifra fiind cu 4% mai mare decât în 2004.” 

(După „Evenimentul zilei”, 4 mai 2006) 

Femeia, familia și societatea 
într-un nou mileniu 


2 


Familia modernă în doi timpi 


„El şi Ea au, de regulă, în jur de 30 de ani, când se hotărăsc să facă pasul. Până 
atunci au fost prea multe de făcut: distracţii, apartament, maşină şi — foarte important 
pentru ziua de azi — carieră. Dacă ar fi să o întrebăm pe Ea, poate că, roşind uşor jenată 
de propria-i slăbiciune de modă veche, ne-ar fi mărturisit că n-ar fi zis «Nu» nici mai 
devreme ... El în schimb ţine foarte mult la conceptul masculin de «libertate» fără să-şi 
dea seama că deja s-a legat cu lanţuri indestructibile de Ea ... 

Astfel apare încă un exemplu din ceea ce cărţile de demult numeau «celula de bază 
a societăţii». Şi pentru ca familia nou înfiripată să fie completă, în scurt timp va apărea şi 
un nou membru. Ea se dă de ceasul morţii, împărțită între bucuriile maternității şi dilema 
«cu cine las copilul?» (pentru că bunicile moderne au acum alte joburi). El va îndura 
miştourile prietenilor referitoare la abilităţile de a schimba pamperşi, pe care va fi nevoit 
să şi le dezvolte ca un «tătic modern» ce se află, chiar dacă în sinea lui se îndoieşte că 
asta ar fi o treabă de bărbat.” 

(După Ada Rosetti, EI şi Ea, versiune up-date în „Dilema veche”, 91, octombrie 2005) 

Mic discurs despre egalitate 


„Dacă vorbim despre familie, trebuie de asemenea să vorbim despre muncă şi bani, 
dacă vorbim despre cuplu, trebuie să vorbim şi despre formaţie, profesiune, mobilitate, 
accesibile în general, dar antrenând inegalităţi în realitate. 

Contradicţiile între dorinţa de egalitate — proprie mai degrabă populaţiei tinere — şi 
realitatea inegalităţi, între discursul masculin a ceea ce este comun şi replierea bărbaţilor 
pe vechile poziţii ne arată că, conştient, egalitatea a precedat evoluţia realității. 

Societatea românească se aliniază tendinţelor generale privind familia: numărul cres- 
cut de uniri consensuale (uniuni libere) sau concubinaj, cu exprimare tradiţională — 
aproape de regulă la tineri şi tolerate din ce în ce mai mult de părinţi —, numărul tot mai 
crescut de divorţuri, familiile monoparentale — involuntare sau voluntare —, numărul 
crescut de persoane singure." 


(Aurora Liiceanu, Mesajele incoerente ale familiei, 
în acelaşi număr din „Dilema veche”) 

Normalitatea dincolo de prejudecată 


„L. a intrat în proiectul ACSIS (Asociaţia pentru o Comunitate Solidară şi Intervenţie 
Socială) la vârsta de 15 ani, împreună cu copilul ei. «Viaţa mea s-a schimbat când mi-am 
dat seama că sunt gravidă. Nu vroiam copilul, ba mai mult, doream să dispară. Până la 
6 luni şi o săptămână am ignorat acest lucru pentru că nu vroiam să accept ideea că voi 
avea un copil. Pe 22 mai seara, în jurul orei 23, durerile s-au întețit. Am trezit-o pe mama 
pe la ora 3 şi am rugat-o să sune la Salvare. Am ajuns la spital şi a doua zi, la ora 15, 
s-a născut fiul meu. Nu-mi venea să cred că acel copil minunat putea să fie copilul meu.» 
În prezent, L. are 19 ani, este angajata unei fabrici de încălțăminte, iar băieţelul ei, în 
vârstă de 4 ani, merge la creşă." 

(După Stela Giurgeanu, „Păcatul” de a fi mamă, „Dilema veche”, mai 2006) 


Oamenii, societatea şi lumea ideilor 


RECAPITULARE / EVALVARE 


O manifestaţie pentru 
„libertatea femeilor” 
în Franţa anilor '70 

O problemă delicată — violenţa împotriva femeilor 


„Problema violenţei împotriva femeilor este conspi- 
raţia tăcerii, care face violenţa invizibilă, ceea ce nu 
înseamnă că ea nu există. Faptul că este atât de 
nevăzută se leagă de multe fenomene psihologice şi 
sociologice. 

De exemplu, în statisticile infracţionale din SUA se 
estimează că doar 2% din cazurile de abuz de minori 
în familie, 6% în afara familiei şi între 5 şi 8% din 
violuri sunt raportate poliţiei, spre deosebire de 63% 
din jafuri şi 82% din furturile cu spargeri. Atitudinile 
poliţiei şi tribunalului care blamează victima constituie 
o parte din cauzele nivelului scăzut al raportării. De 
asemenea, socializarea femeilor le determină să se 
blameze uneori pe ele însele. Oare nu este vina lor că 
au fost violate, dacă au băut ceva, dacă purtau o fustă 


Martha Bibescu 
(1890-1973) 


Membră marcantă a 
aristocrației române, scrii- 
toare de mare talent, au- 
toare a 31 de volume pu- 


blicate în Franţa, din care a IREAL A 1 A 
doar câteva au cunoscut A Mat 


şi versiuni româneşti, im- 


scurtă sau dacă au invitat un bărbat acasă?” 


plicată la cel mai înalt 
nivel deopotrivă în viaţa 
politică şi culturală euro- 
peană a timpului ei. 


(G. Kleiverda, Ce poate 
să aducă feminismul României?, 
în „Secolul 20”, 7-8-9/1996) 


Valorificaţi-va cunoștințele! 


Autoportretul literar 
al unei femei de excepţie 


1. Citiţi cu atenţie micul dosar desfăşurat pe coloana îngustă din pagina alăturată 3 i i 
(documentul 1). Analizaţi poziţia faţă de caz a fiecăruia dintre actorii sociali „Comorile sale vor rămâne neatinse 
menţionaţi. Depistaţi prejudecățile şi stereotipurile prezente în unele discursuri şi Pentru că le-a dobândit prin dragoste. 
încercaţi să le explicaţi. Formulaţi o opinie referitoare la acest caz şi la cel relatat Ela) nua sărăci niciodată (-.) 
în documentul 4 şi dezvoltaţi-o într-un eseu de 15-20 de rânduri. Nee catte, a eleet ce ca, mu ya 

2. Pornind de la cei „doi timpi” ai familiei moderne, aşa cum au fost formulaţi în do- asi nicodath nayonalitate Toataindal 


cumentul 2, reluați traseul celor doi adulți care doresc să trăiască împreună şi cori- 
jaţi-l acolo unde credeți că nu se potriveşte cu cel pe care vi-l imaginați pentru voi 
înşivă. Stabiliţi-vă priorităţile — carieră, căsnicie, familie, copii — şi încercaţi să 
vă construiți propriii voştri timpi în viaţa modernă. Pregătiţi şi susţineţi un discurs pe 
această temă în faţa colegilor. 


tăţile vor fi îmbrăţişate voluntar, consim- 
tite şi respectate. Va iubi cu o dragoste 
dezinteresată ţări, lucruri, oameni care 
se iubesc doar pe ei şi se vor detesta re- 
ciproc, tot timpul trecând de la război la 
pace şi invers. Unora le va impune o 


3, Discutaţi cu colegul (colega) de bancă despre egalitate. Dacă partenerul de dialog încredere infinită: de aceea, alţii o vor 
este de alt sex şi nu împărtăşeşte aceeaşi opinie, încercaţi să vă argumentaţi poziţia. pune mereu sub semnul întrebării. 
Răspundeţi în scris la câteva întrebări care v-ar putea ajuta: Despre ce egalitate Schismatică, eretică, trădătoare, seducă- 
poate fi vorba în relaţia dintre bărbat şi femeie? Consideraţi că sunt activităţi so- toare, papistaşă, floare a răului, pericol 
ciale destinate exclusiv fiecărui sex sau că oricine poate fi orice? Cum credeţi că public, dizidentă, renegată, fiinţa care-şi 
se exprimă egalitatea în relaţiile de familie? ascunde jocul, care stă în rezervă, se 

4. Împărtăşiţi părerea potrivit căreia în legătură cu violenţa în familie domină con- înconjoară de mister, nu dă nici o expli- 
spiraţia tăcerii? Dacă subiectul ar fi adus la lumina zilei, cum credeţi că ar trebui catie, imprudentă sau prea prudență, (...) 
abordat? Consideraţi că un astfel de fenomen are cauze economice sau sociale ori Străină pentru fiecare şi pentru toți, venită 
că este o fatalitate, că ţine de firea omului sau de mentalități ancestrale? Aveţi o din altă parte, iubind în altă parte, 
soluție? Dacă da, construiți un eseu de 1-2 pagini pe această temă. trădându-i pe cei care au iubit-o fără să 

5. Alcătuiţi portretul femeii exemplare, aşa cum v-o imaginaţi, ajutându-vă şi de auto- s (teza po sine, EIE C C cai el 


portretul Marthei Bibescu. Comparaţi realist modelul cu posibilităţile de care dis- 
puneţi. La ce trăsătură de caracter sau calitate esenţială n-aţi renunţa pentru nimic 
în lume? Comunicaţi-vă opinia colegilor într-un mic discurs de câteva fraze. 


Economie şi societate în lumea postbelică 


urât-o să infirme ce spun, fără ca ea să 
vrea să dovedească ceva..." 
(Martha Bibescu, Nimfa Europa, vol. 1) 

Modulul III 


O conştiinţă lucidă a epocii noastre, 
A. Soljeniţân 


Câteva texte fundamentale despre 
marile doctrine ale secolului XX 


e F. August von Hayer, Eseu asupra 
libertăților 

e Isaiah Berlin, Patru eseuri despre 
libertate 

e H. Arendt, Originile totalitarismului 

e K. Popper, Societatea deschisă şi 
duşmanii ei 

e C. Schmitt, Parlamentarism şi demo- 
crație 

e M. Foucault, A supraveghea şi a pe- 
depsi. Naşterea închisorii. 

e A. Soljeniţân, Arhipelagul Gulag, 
3 volume 


Competenţe specifice modulului 

STATUL ŞI POLITICA 

2.2. Analizarea instituţiilor, normelor 
şi procedurilor de guvernare 

2.3. Folosirea strategiilor de negoci- 
ere şi cooperare civică 

3.3 Descoperirea în sursele de infor- 
mare a perspectivelor diferite asupra 
evenimentelor şi proceselor istorice 

1.3. Compararea unor opinii şi argu- 
mente diferite referitoare la o temă de 
istorie 


82 


orme de organizare statală. 


Idei şi regimuri politice 
MARILE DOCTRINE 


Sfârşitul regimurilor comuniste în Europa, prăbuşirea URSS, triumful SUA 
rămasă singură să domine lumea, apoi atentatele teroriste din 11 septembrie 
2001 au creat noi oportunităţi şi au aşezat societatea contemporană în faţa 
altor provocări. 

O privire atentă pe harta lumii şi o cercetare chiar foarte grăbită a ideologii- 
lor care o mai conduc ne-ar convinge că marile doctrine ale secolelor trecute 
rămân încă atotputernice. 

Vom conchide că, din perspectiva interpretării realităţii, pentru a stabili mo- 
dalităţile care o pot ameliora sunt demne de a fi luate în considerare trei ideo- 
logii: conservatorismul, liberalismul şi socialismul, toate celelalte fiind fie 
derivate ale uneia sau alteia dintre aceste doctrine, fie combinaţii între ele. Pe 
de altă parte, utilizarea termenilor de „dreapta” şi „stânga” pentru ansamblul 
vieţii publice defineşte în cel mai bun caz două priorităţi. Acolo unde „dreapta” 
este la putere, intervenţia statului este minimă şi la fel şi redistribuirea venitu- 
lui naţional, în vreme ce preponderența „stângii marchează contrariul, un stat 
care intervine masiv pentru a susţine economia şi o redistribuire semnificativă 
a veniturilor şi în favoarea unor categorii defavorizate. 

Reîntorcându-ne la marile doctrine, vom remarca de la început că valenţele 
anticomuniste ale liberalismului au oferit primele soluţii regimurilor politice insta- 
late după 1989. Valori liberale clasicizate de o experienţă istorică de două ori 
seculară au reintrat în atenţia generală după 1989: toleranța şi pluralismul, 
după lunga noapte a partidului unic şi a terorii politice dirijate împotriva adver- 
sarilor, adevărata separare a puterilor în stat, libertatea individuală completă 
care să dea greutate şi semnificaţie libertăţii de gândire şi religioase, libertăţii 
de asociere, dar şi de exprimare a propriilor opinii, libertatea desăvârşită a pre- 
sei care să consacre atât unicitatea, cât şi inviolabilitatea fiecăruia dintre noi, 
precum şi separarea netă a spaţiului privat de spaţiul public. 

Contextul politic post-comunist a actualizat, de asemenea, doctrina social-de- 
mocrată, la care liderii vechilor regimuri s-au acomodat imediat. Valorile cen- 
trale ale social-democraţiei unanim recunoscute rămân libertatea, împletită cu 
solidaritatea şi justiţia socială. Refuzând răspicat individualismul liberal, adepţii 
acestei doctrine se arată a fi la egală distanţă atât de egoismul concurenţei, cât 
şi de rigorile puterii de stat. 

Dacă liberalismul înseamnă individualism, privatizare şi constituționalism, 
iar social-democraţia înseamnă planificare, naţionalizare şi solidaritate, con- 
servatorismul pare a fi lipsit de program. Explicaţia acestei stări de lucruri este 
foarte simplă: adepţii săi nu ambiţionează să conceapă norme, principii sau 
idealuri care să reconstruiască societatea, ci doar să deceleze probleme şi să 
încerce să le rezolve pe calea unor compromisuri raţionale. 


Statul şi politica 


În fine, dacă stânga şi dreapta politică sunt relativ bine acoperite, la centru- 
dreapta locul principal revine creştin-democraţiei. Valorile ei fundamentale sunt 
pluralismul ideologic şi social, descentralizarea, federalismul şi subsidiaritatea, 
cărora li se adaugă, după Al Doilea Război Mondial, şi angajamentul pentru 
pace şi pentru o Europă unită (K. Adenauer, Robert Schuman şi A. de Gasperi, 
promotori ai integrării europene, au făcut-o din poziţia creştin-democrată). 


Isaiah Berlin despre cele două tipuri de libertate 
„Libertatea are două sensuri, unul pozitiv şi altul negativ. Una dintre întrebări este: Câte 
porţi îmi sunt deschise? Cealaltă întrebare este: Cine este stăpânul sau cine controlează? 
Prima întrebare atrage după sine altele: Ce obstacole se află în calea mea? Ce anume 
mă Împiedică să fac semenii mei în chip deliberat sau în mod indirect prin funcţionarea 
unor instituţii? Cealaltă întrebare este: Cine mă guvernează? Alţii mă guvernează sau mă 
conduc eu însumi? Dacă alţii mă guvernează, cu ce drept o fac? Cu ce autoritate? Dacă 
dispun de un drept la autonomie, oare îl pot şi pierde? Cine stabileşte legile? Cine le aplică? 
Sunt consultat în această privinţă? Cine guvernează majoritatea? Dumnezeu? Partidul? 
... Ambele întrebări sunt autentice şi de neevitat. lar răspunsurile pe care le dăm determi- 
nă natura unei societăţi: liberală sau autoritară, democratică sau despotică, laică sau teo- 

cratică, individualistă sau comunitară." 

(Isaiah Berlin, Patru eseuri despre libertate; după Cristian Preda, 
Mic dicționar de gândire politică liberală) 

Poziţia conservatorilor britanici faţă de problemele ţării 

ECONOMIE — Lupta contra inflaţiei va deveni prioritară, vom acorda atenţie reducerii 
impozitului pe venituri, vom opri naţionalizările şi vom crea un climat propice expansiunii 
liberei concurenţe. 

LEGE ŞI ORDINE — Vom întări poliţia. 

SINDICATE — O nouă legislaţie va stabili clar drepturile şi îndatoririle sindicatelor şi 
muncitorilor. 

IMIGRAŢIE — Politica noastră va reduce tensiunile rasiale. 

EUROPA — Singurul nostru angajament (în chestiunea aderării la UE) este să negociem. 

(Dintr-un manifest electoral al conservatorilor britanici din 1970) 

Despre terorism şi democraţie 

„Când spuneam că democraţia impune garanţia intimităţii individului devine implicită ideea 
că noi decidem în ce măsură şi cui vrem să-i facem destăinuiri despre existenţele noastre. 

Prin Patriot Act (adoptat de Congresul american după 11 septembrie 2001), viaţa pri- 
vată a oamenilor devine transparentă împotriva voinţei lor, deoarece poliţia federală 
capătă puteri sporite: dreptul de a percheziţiona domiciliul personal, accesul la dosarele 
medicale sau şcolare, la fişierele întreprinderilor şi bibliotecilor, desființând contractul de 
confidenţialitate a comunicărilor telefonice sau electronice.” 


„Un liceu din Transnistria este închis deoarece limba (în care ar dori să înveţe copiii) 
nu mai convine autorităţilor din proclamata republică de peste Nistru. 

Părinţii copiilor protestează, au loc conflicte cu milițienii transnistreni. Se înregistrează 
victime şi numeroase arestări. Un grup de localnici revendică cu disperare eliberarea ares- 
taţilor, se baricadează în şcoală şi sechestrează la rândul lor alte persoane. În acest spaţiu 
marcat de instabilitate accentuată, un astfel de scenariu poate deveni oricând realitate. Este 
însă vorba de terorism? Fireşte, când ai de a face cu metodele manipulării sovietice, totul este 
posibil: vor apărea luptători arabi, jurnaliştii vor fi izgoniți, se va declara că ostaticii au fost ucişi, 
iar în cele din urmă vor fi întărite prerogativele preşedintelui, pregătit să apere cetăţenii etc." 

(După „Dilema veche”, 92, octombrie 2005) 


Statele în perioada contemporană 


Modulul Ill 


Liderul sindicatului Solidaritatea, 

Lech Walesa, un interlocutor incomod 

pe care autorităţile poloneze nu l-au putut 
ignora în anii '80 


ACTIVITATE INDEPENDENTĂ 


1, 


Răspundeţi, pe scurt, la întrebările lui 
Isaiah Berlin. Alcătuiţi un eseu în 
care să formulaţi, pornind de la aces- 
te întrebări şi răspunsuri, o descriere 
a societăţii în perspectiva liberală. 
Analizaţi punctele desprinse din pro- 
gramul electoral al conservatorilor 
britanici din 1970. Dinspre ce orizont 
doctrinar vin măsurile vizând stopa- 
rea naţionalizării sau refacerea libe- 
rei concurenţe? De ce drepturile sin- 
dicale trebuie clar stabilite, iar faţă de 
intrarea în UE nu se impune nici un 
angajament? 

Care credeți că sunt valorile cetăţe- 
niei democrate încălcate în SUA şi 
Transnistria, într-un caz prin Patriot 
Act, în celălalt prin ignorarea unei 
solicitări legitime? 

Încercaţi să răspundeţi, în grup, la 
următoarele întrebări: Cât de fragilă 
este democraţia în faţa unor amenin- 
țări din afară? Se poate riposta tero- 
rismului altfel decât cu mijloace auto- 
ritare? Servesc aceste mijloace, în 
ultimă instanţă, interesului general 
sau doar poftei nestăpânite de pute- 
re şi avere a unor lideri? 


Modulul III 


Căderea zidului Berlinului 


1989 — o cronologie 
a prăbușirii 
regimurilor comuniste 


18 octombrie — E. Honecker părăseşte 


puterea în R.D.G. 

9 noiembrie — Căderea zidului Berlinului. 
10 noiembrie — Todor Jivkov este îndepăr- 
tat de la putere în Bulgaria. 

Decembrie — Întâlnirea Bush-Gorbaciov 
de la Malta. 

8-9 decembrie — Consiliul European de la 
Strasbourg consacră dreptul de autodeter- 
minare al poporului german. 

22 decembrie — În România, N. Ceauşescu 
este îndepărtat de la putere. 

29 decembrie — Vaclav Havel devine 
preşedinte al Cehoslovaciei. 


„Un concept care a jucat un rol cen- 
tral în gândirea opoziţiei din anii '80 a fost 
cel de «societate civilă». Mulţi oameni nu 
cunoşteau conţinutul conceptului, dar o 
idee aveau, ştiind că trebuie să se aso- 
cieze în organizaţii care să nu fie contro- 
late de partide sau de partidul-stat. 
Oamenii vor trebui sa fie «civilizaţi», 
adică politicoşi, toleranţi şi, mai presus de 
toate, nonviolenţi, civilizaţi şi cetăţeni. 
Ideea de apartenenţă cetăţenească tre- 
buie să fie luată în serios.” 

(După Timothy Garthon Ash, 
Anul adevărului în revoluțiile din 1989, 
Polirom, 1999) 

LUMEA DUPĂ 1989 


După 1989, schimbări esenţiale s-au produs cu deosebire în Europa: ţările 
satelizate de URSS după cel de Al Doilea Război Mondial s-au reîntors la 
democraţie (Polonia, Ungaria, Cehoslovacia, R.D.G., Bulgaria, România şi 
Albania); URSS s-a destrămat şi ea, lăsând loc Rusiei şi Comunităţii Statelor 
Independente, în decembrie 1991. În consecinţă, dispariţia statului sovietic, 
care, peste toate, a asigurat o mare stabilitate politică, a determinat puternice 
convulsii, mai cu seamă naţionale, care au desfăcut ulterior Iugoslavia fede- 
rală şi au separat Cehia şi Slovacia. În câteva din vechile republici naţionale 
din Asia, astăzi state independente, vechii lideri comunişti au instalat un puter- 
nic autoritarism. Dincolo de frontierele Europei, socialismul s-a menţinut în 
Cuba, în R.P.D. Coreeană, în China şi în Vietnam. 

Prăbuşirea URSS a consolidat poziţia SUA în lume, puterea ei economică 
şi militară propulsând-o în situaţia de unică superputere planetară. De altfel, 
după victoria repurtată asupra Irakului — care ocupase Kuweitul (1991) — de 
o coaliţie de state sub egida ONU şi sub conducerea SUA, preşedintele 
George Bush senior a declarat că ţara sa proclamă „o nouă ordine mondială”, 
asigurând triumful democraţiei şi al prosperității. 

Supremaţia americană şi-a găsit însă încă de la început contestatarii ei, cu 
deosebire în lumea islamică. S-ar putea spune că tocmai din această cauză 
victoriile repurtate de democraţie în Afganistan şi Irak rămân încă să fie con- 
solidate, chiar dacă în cele două ţări s-au desemnat prin vot parlamentele, au 
fost aleşi şefi de stat, iar guvernele şi noile instituţii funcţionează în pofida difi- 
cultăţilor pe care le întâmpină. 

În restul Asiei, state islamice precum Iranul şi Pakistanul au adoptat 
Constituţii, dar se află fie sub autoritatea unui şef religios necontestabil, fie sub 
aceea a unui general, garant al menţinerii ordinii şi stabilităţii într-o ţară submi- 
nată de un islamism militant, agresiv şi xenofob. Între republicile aşa-zis popu- 
lare din estul continentului, Coreea (de Nord) continuă neabătut construcţia 
socialismului sub conducerea lui Kim Jong ||, fiul întemeietorului partidului şi 
statului comunist, în vreme ce China şi Vietnamul au adoptat economia de 
piaţă, despărţindu-se treptat de centralism. 

Situaţia politică a Africii este foarte complexă. În nord, asaltul fundamenta- 
lismului islamic a accentuat autoritarismul şi a înlesnit ascensiunea spre putere 
a militarilor (Algeria). Libia este condusă de colonelul Gaddafi, naţionalist şi 
adept fervent al unităţii magrebiene, adversar reputat al preşedinţilor americani 
Reagan şi Bush senior. 

În sudul continentului african, cel mai stabil dintre state rămâne Republica 
Sud-Africană. După 1989 s-a dezvoltat în regiune o nouă politică vizând 
îndepărtarea segregaţiei rasiale (a apartheidului) şi instituirea unei societăţi 
democratice, de altfel ratificată printr-un referendum în mai 1992, prin adopta- 
rea unei noi Constituţii şi alegerea lui Nelson Mandela, în aprilie 1994 (pentru 
un mandat de 5 ani). Dificultăţile cu care se mai confruntă R.S.A. în prezent nu 
au destabilizat statul, care rămâne angajat pe calea democraţiei. 

Pentru restul continentului, caracteristica principală rămâne neputinţa 
asigurării unei guvernări eficiente şi haosul. O creştere demografică explozivă, 
pentru care lipsesc resursele, extinde pe arii întinse foametea şi bolile. 


Statul şi politica 


Încercările de a democratiza societăţi dominate încă de războaiele tribale şi de 
o desemnare iresponsabilă a frontierelor (pe dimensiunea fostelor colonii, 
amestecând etniile şi punându-i pe majoritari în conflict cu minoritățile) au 
eşuat lamentabil, aşa cum anterior alte experimente rataseră instalarea socia- 
lismului în Etiopia, Angola sau Mozambic. 

Este deci de domeniul evidenţei că lumea democraţiei s-a extins în Europa 
de Răsărit, că în Asia şi în zona caraibiană (Cuba) funcţionează încă dictaturi 
comuniste şi că în haosul african regimurile politice par deocamdată inclasabile. 


[2 | 
Despre demnitate într-un regim dictatorial 


„Neputinţa în faţa răului înarmat e poate cea mai teribilă dintre umilinţele la care e 
supus omul. Când sar haidamaci şi dau cu tine de pământ, eşti complet neajutorat. Dar 
în acelaşi timp nu vrei să renunţi la dreptul tău natural la demnitate: nu vei ajunge la nici 
o înțelegere cu ticăloşii, nu vei semna nici un angajament. Atunci când te iau cu forţa din 
casă, când dau în tine cu toată puterea lor brutală, când îţi ard ochii cu gaze lacrimogene, 
când îţi sparg uşa cu o rangă şi îţi fac ţăndări mobila, de faţă fiind întreaga familie, când 
în mijloc de noapte te duc la poliţie, ca să te facă să semnezi, atunci instinctul tău normal 
de autoapărare şi instinctul fundamental al demnităţii te vor face să spui NU.” 

(Adam Michnik, De ce nu semnez, în Scrisori din închisoare şi alte eseuri, 
Polirom, laşi, 1997) 


4 


„Cariera lui Miloşevici s-a bazat pe sprijinul a cel puţin trei grupări: aparatul de partid, 
securitate şi armată, intelectualii naționaliști, precum şi cei cu pasiuni egalitarist-socialiste. 

Pe acest fond şi cu sprijinul acestor cercuri a întemeiat un regim mafiotic cu care a 
jurat să păstreze integritatea Iugoslaviei. Visul său a fost să întemeieze Marea Serbie, 
indiferent de costurile umane implicate în acest proces megaloman. 

Hoţia ridicată la rang de politică statală şi crima împotriva umanităţii inspirată de un 
naționalism delirant au fost dimensiunile definitorii ale carierei sale. 

Naționalismul exacerbat al lui Miloşevici nu a fost doar o expresie a pasiunii morbide 
pentru Marea Serbie, ci şi un răspuns la presiunile unei colectivităţi bântuite de mituri, fan- 
tome şi himere salvaţioniste. 

Vina sa nu poate fi separată de responsabilitatea clasei politice sârbe şi a unei părți 
copleşitoare a intelectualităţii din această ţară pentru care liderul, partidul hegemonic şi 
națiunea s-au întrunit într-o ecuaţie catastrofică." 

(V. Tismăneanu, Oportunismul radical al lui Slobodan Miloşevici, 
în „Cotidianul”, 31 martie 2006) 


ACTIVITATE INDEPENDENTĂ 


1. Citiţi textul lui A. Michnik. Explicaţi semnificaţia primei fraze: „Neputinţa în faţa 
răului înarmat ...”. Definiţi demnitatea ca valoare general umană, dar şi ca valoare 
a cetăţeniei într-o dictatură şi o democraţie. 

2. Parcurgeţi documentul 3 şi analizaţi cu multă atenţie fraza subliniată. Alcătuiţi un 
scurt eseu în care să interpretaţi, din perspectiva acestei afirmaţii, cazul României 
în comunism. Precizaţi când şi cum s-a guvernat împotriva întregului popor şi cum 
s-a dovedit că guvernarea împotriva poporului nu este eternă. 

3. Citiţi textul despre Miloşevici, unul dintre ultimii dictatori din Europa, şi comparaţi 
consideraţiile autorului cu imaginea alăturată. Căutaţi şi alte informaţii despre 
lugoslavia anilor '90 ai secolului trecut. Definiţi naționalismul şi stabiliţi relaţia din- 
tre această concepţie şi dictatură. Alcătuiţi un eseu cu tema Slobodan Miloşevici — 
mărirea şi decăderea unui dictator. 


Statele în perioada contemporană 


Modulul Ill 


3] 


„Într-adevăr, tocmai pentru că secolul 
XX a avut o mulţime de regimuri nemi- 
loase şi altele care au încercat să impună 
prin forţă puterea unei minorităţi asupra 
majorităţii — ca în apartheidul din Africa 
de Sud — este limpede că puterea strict 
coercitivă are anumite limite. Până şi cei 
mai nemiloşi şi mai brutali guvernanţi 
erau perfect conştienţi de faptul că pute- 
rea nelimitată nu poate înlocui pârghiile 
politice şi abilitatea unei autorităţi, senti- 
mentul public al legitimităţii unui regim, 
gradul de sprijin popular activ, abilitatea 
de a dezbina şi de a conduce — mai 
ales în vremuri de criză — obedienţa 
binevoitoare a cetăţenilor. Când, în 1988, 
această obedienţă a fost vizibil retrasă 
guvernelor din Europa Răsăriteană, aces- 
te regimuri au abdicat, deşi aveau în con- 
tinuare sprijinul deplin al funcţionarilor lor 
civili, al forțelor armate şi al serviciilor de 
securitate. Pe scurt, contrar aparențelor, 
secolul XX a demonstrat că se poate 
guverna Împotriva unei anumite părți a 
poporului tot timpul, dar nu se poate 
guverna Împotriva întregului popor tot 
timpul.” 

(E. Hobsbawn, Secolul extremelor, 
Editura Lider) 


Decedat cu puţin timp înainte de a fi judecat 
de Tribunalul Naţiunilor Unite 

pentru Crime de Război de la Haga, 
Slobodan Miloşevici a fost plâns ca un erou 
de mulţi sârbi naționaliști 

Modulul Ili 


Una din imaginile semnificative ale anului 
2002: câteva mii de ofiţeri au fost prezenţi 
la ceremonia comemorării lui Mustafa Kemal 
Ataturk, „părintele” Turciei moderne 


O cronologie a primilor 
ani postcomuniști 


1990 — Alegeri libere în ţările din Europa 


de Est. 

— Reunificarea Germaniei (3 oct.). 
— Irakul invadează Kuweitul. 

— Eliberarea lui Nelson Mandela. 

1991 — Puci împotriva lui Mihail Gorba- 
ciov la Moscova (august). 

— Destrămarea statului federativ 
lugoslavia. 

— Războiul din Golf constrânge 
Irakul să se retragă din Kuweit. 

— Destrămarea URSS. Demisia lui 
M. Gorbaciov. 

1992 — Înlăturarea comunismului în Albania. 
— Începe războiul din Bosnia-Herţe- 
govina. 

— Sfârşitul regimului comunist în 
Afganistan. 

1993 — Separarea Cehiei de Slovacia. 

— Acord americano-rus cu privire la 
reducerea armelor strategice. 

— Bill Clinton este ales preşedinte al 
SUA. 

1994 — În Moldova, un referendum consa- 
cră independenţa naţională. 

— Nelson Mandela, preşedinte în 
Africa de Sud. 

— NATO semnează Parteneriatul 
pentru pace cu ţările Europei de Est. 

REPUBLICA ŞI MONARHIA 


Din trecutul îndepărtat al lumii antice au ajuns până la noi cele două forme 
fundamentale ale statului cunoscute în istorie: monarhia şi republica. Atena lui 
Pericle a fost o republică în care triumfa o formă a democraţiei, asemeni Romei 
în vremea războaielor punice; în Evul Mediu, bogatele oraşe catolice se 
constituiseră, de asemeni, în republici, aşa cum cea dintâi Republică franceză 
a luat naştere după arestarea regelui Ludovic al XVI-lea. La celălalt capăt al 
pământului, reprezentanţii celor 13 colonii americane care-şi proclamaseră 
statul independent şi Constituţia au preferat republica prezidenţială. 

O evoluţie asemănătoare în timp a suferit şi monarhia. Cât de lung a fost 
drumul de la despoții orientali la împărații romani şi bizantini, de la regii barbari 
din zorii Evului Mediu la monarhia centralizată şi apoi absolutistă şi, în fine, la 
regii constituționali de astăzi, simboluri vii ale statului şi coeziunii naţiunii, dar 
fără a mai exercita vreo putere politică reală, numai istoria poate aprecia. 

Pe orice hartă politică a Europei de azi, care numără 45 de state suverane 
şi independente, Întâlnim 10 monarhii — 9 dintre acestea sunt constituţionale 
şi ereditare, iar a zecea este Vaticanul —, 5 republici federale (sau federative), 
toate parlamentare, la fel ca alte 20 de state, cărora li se alătură 7 republici 
prezidenţiale; Turcia este pur şi simplu republică, iar Andorra şi Liechtensteinul 
sunt principate. 

În restul lumii, unde forma de stat republicană este cel mai des întâlnită, 
mai funcţionează încă şi un număr de monarhii. O privire atentă asupra hărţii 
ni le arată aşezate cumva împreună în câteva regiuni ale planetei. Dacă cele 
din Europa sunt concentrate în nord, 4 (Thailanda, Malaiezia, Brunei şi Cam- 
bodgia) ocupă o parte a Asiei de Sud-Est şi peninsula Indochina, alte 4 (Arabia 
Saudită, Bahrain, Oman şi Qatar) funcţionează în spaţiul din jurul Golfului 
Persic, Nepalul şi Butanul în zona dintre India şi China, cele mai populate state 
de pe glob, iar Lesotho şi Swaziland în partea de sud a Africii. 

Dacă majoritatea lor intră în categoria monarhiilor constituţionale, nu 
lipsesc nici cele absolute, între care Arabia Saudită şi Omanul, sau state unde 
prin lovituri de forţă a fost restaurat absolutismul (cazul Nepalului). 

La începutul unui nou mileniu şi secol trebuie să acceptăm că trăim într-o 
lume de mare complexitate, că nici un regim politic, oricât de avansat ar părea, 
nu mai poate fi impus cu forţa, că statul, ca şi societatea, reprezintă rezultatul 
unei lungi evoluţii în care libertatea, nu în ultimul rând cea religioasă, nu poate 
fi nesocotită şi că armonizarea intereselor generale trebuie să accepte diver- 
sitatea. 

La două secole după Revoluţia Franceză, republica pare a fi câştigat în faţa 
monarhiei, deşi de multă vreme forma de stat nu mai are nici o legătură cu 
prosperitatea sau cu democraţia. SUA şi Franţa sunt republici prezidenţiale, 
dar Anglia, Spania şi majoritatea ţărilor nordice sunt monarhii constituţionale. 
În grupul statelor puternic industrializate intră şi Italia — republică parlamen- 
tară —, alături de Japonia — un stat monarhic. Hitler şi Stalin au condus repu- 
blici, la fel ca şi Saddam Hussein. Să menţionăm şi faptul că unele decizii 
adoptate în state democratice nu au întotdeauna avizul parlamentului. În anii 
comunismului, regimul totalitar al lui N. Ceauşescu se ascundea în spatele 
unei constituţii care garanta, în vorbe, toate drepturile şi libertăţile cetăţeneşti. 


Statul şi politica 


1 
Europa de Est în mişcare 


„Într-un discurs public, Vaclav Havel (preşedintele Republicii Cehoslovacia, apoi al 
Republicii Cehia — 1989-1999) observa: «S-a dovedit că, indiferent cât de dificil este să 
răstorni un sistem totalitar, este chiar mai dificil să construieşti din ruinele acestuia un sis- 
tem mai nou şi mai bun. De când am intrat în lumea politicii înalte, noi am realizat că în 
această lume trebuie să se ţină seama de diferitele interese, de diferitele ambiţii, de echili- 
brul de putere reprezentat de diferite grupări.» 

Havel s-a angajat Într-o discuţie publică extrem de încordată şi cu implicaţii politice cu 
primul ministru Vaclav Klaus asupra conceptului de societate civilă. Klaus, urmându-l pe 
Hayek, a susținut că societatea civilă reprezintă sfera tranzacţiilor individuale. Havel, în 
schimb, a constatat că societatea civilă oferă oamenilor spaţiu social pentru a-şi asuma 
partea lor de responsabilitate pentru evoluţiile sociale, cultivă spiritul de solidaritate dintre 
oameni şi dragostea faţă de propria comunitate şi face să se poată trăi o viaţă plină, variată.” 

(După Jeffrey C. Isac, Semnificațiile lui 1989, în Revoluţiile din 1989, 
Polirom, laşi, 1999) 

Doamna Merkel şi sistemul 


„Doamna Angela Merkel (actualul cancelar al Germaniei, ales în 2005) este prima 
femeie propulsată la cârma acestei ţări. Importantele ei atuuri nu ţin doar de inteligenţa 
ei, de excelența instinctului organizatoric al administraţiei ori de capacitatea şi producti- 
vitatea industriei germane. Testul decisiv al guvernării ei pare a fi reducerea şomajului şi 
relansarea economică, în condiţiile în care mesajul celor care au ales-o a fost: conferiţi 
eficienţă «economiei de piaţă sociale» şi păstraţi sistemul. 

Înţelepţii autori ai Constituției federale postbelice prevăzuseră toate elementele nece- 
sare să facă funcţională economia germană şi să perpetueze pacea socială. La un capăt, 
sindicate atotputernice, care negociaseră cu patronii, peste capul statului, pensii mari, 
solide, perpetuu sporite, subvenţii şi asigurări sociale garantând o îngrijire medicală exce- 
lentă; la capătul celălalt, o structură bipolară de partide al căror joc democratic s-a îndrep- 
tat spre centrul spectrului politic. Sub tutela NATO şi a integrării europene, sistemul a 
funcţionat ireproşabil. Din păcate, globalizarea şi căderea zidului Berlinului au schimbat 
datele problemei. Partidele au început să prolifereze, forța de muncă ieftină din Est, 
declinul demografic, alienarea transatlantică au răsturnat toate socotelile. Doamna Merkel 
ştie ce să facă, dar are nevoie de mentalitatea anglo-saxonă şi de optimism general.” 

(Filon Morar, Merkel şi Golemul, în „22", 821, decembrie 2005) 


ACTIVITATE INDEPENDENTĂ 


1. Citiţi documentul 1. Definiţi societatea civilă, în funcţie de cele două acceptiuni 
susţinute de Havel şi Klaus. Explicaţi de ce societatea civilă a avut un rol atât de 
important în gândirea politică postcomunistă? Stabiliţi relaţia între societatea civilă, 
democraţie şi cetăţeni. 

2. Cercetaţi, privindu-le faţă în faţă, cum funcţionează democraţia germană şi cum a 
funcţionat dictatura lui Saddam în Irak. Formulaţi câteva concluzii. 

3. Identificaţi motivele pentru care, indiferent de natura regimului lor politic, şi 
Germania, şi Irakul trec prin serioase dificultăţi. Adunați informaţii din alte surse şi 
comparaţi situaţia din cele două ţări. Formulaţi o soluţie pentru fiecare în parte. 
Alcătuiţi un scurt eseu cu acest subiect. 


Statele în perioada contemporană 


Modulul III 


Cultul personalităţii unui dictator: 
Saddam Hussein 


Saddam Hussein (fostul preşedinte 
al Irakului) obişnuia să spună: „Sunt 
oameni experimentați şi oameni de 
încredere.” Altfel spus: pentru birocraţia 
obişnuită sunt necesare persoane spe- 
cializate, dar pentru posturi politice impor- 
tante se impun numai oameni de încre- 
dere. Până în ultimul ceas al puterii sale, 
Saddam s-a sprijinit pe familia şi tribul 
său, care controlau cea mai mare parte a 
posturilor cheie din conducerea statului. 
Centrul puterii politice era un Consiliu al 
Comandamentului Revoluţiei, fondat în 
1968 de liderul irakian. 

Important, de asemenea, era partidul 
B.A.A.S., unic în ţară. De coloratură 
naționalistă şi laică după 1979, când 
Saddam a preluat puterea absolută, a 
devenit o organizaţie represivă însărci- 
nată să cuprindă întreaga societate. 


PRO MEMORIA! 


Secolul XXI se arată, cel puţin la 
începutul său, dominat de marile 
doctrine ale secolelor anterioare. 

e Democraţia liberală, extinsă în 
întreaga Europă şi în America, 
reprezintă regimul preponderent. 

e Monarhia constituţională şi republi- 
ca sunt şi pe mai departe principa- 

lele forme de stat. 

STVDIV DE CAZ 


România, de la totalitarism la statul de drept 


+] 


Ni 


Un afiş mobilizator (1953) 


Gheorghe Gheorghiu-Dej 


Născut la 8 noiembrie 1901, la 
Bârlad, mort la 19 martie 1965, la 
Bucureşti. Studii: patru clase primare, 
Şcoala comercială (trei clase gimna- 
ziale). Profesia de bază — electrician. 

Activitate: membru P.C.R. din 1930; 
participă la greva de la Grivița (fe- 
bruarie 1933); arestat şi condamnat la 
12 ani de muncă silnică; evadează din 
lagărul de la Târgu-Jiu (august 1944); 
membru al C.C. al P.C.R. (1935-1945), 
secretar general al P.C.R. (cu o între- 
rupere de un an, în 1945-1946), preşe- 
dinte al Consiliului de Miniştri (1954- 
1955), preşedinte al Consiliului de Stat 
(1961-1965). 

„Dej era întradevăr viclean. Extrem de 
viclean şi sigur ahtiat de putere; urcând, 
el vroia să nu se mai oprească.” 


„Gheorghiu-Dej a fost un asasin pur şi 
simplu. Mentalitatea de criminal şi-a for- 
mat-o în anii lungi de detenţie, unde a fost 
implicat în câteva crime între deţinuţi... A 
construit o industrie de secol XIX, depă- 
şită chiar în momentul inaugurării.” 


(După „Dilema veche”, 68, mai 2005) 

TOTALITARISMUL COMUNIST — 
O ISTORIE ÎNCHEIATĂ? 


Într-o conjunctură internaţională dominată de declanşarea Războiului Rece, 
URSS şi-a consolidat dominaţia în Europa Centrală şi în partea ei răsăriteană, 
iar SUA au încercat să limiteze influenţa sovietică, îndiguind-o prin insta- 
larea unei linii geopolitice din Europa de Nord şi până în Asia Răsăriteană şi de 
Sud-Est. 

În această situaţie, comuniştii care preluaseră practic puterea executivă în 
România odată cu instalarea guvernului Petru Groza (6 martie 1945) şi pe cea 
legislativă după alegerile parlamentare din noiembrie 1946, l-au îndepărtat pe 
rege (30 decembrie 1947) şi au trecut la construirea statului totalitar. 

Modelul sovietic a fost impus în administraţie, justiţie şi în învăţământ. În 
materie religioasă, politica comuniştilor a fost mai nuanţată — biserica greco- 
catolică a fost desfiinţată, biserica ortodoxă supusă autorităţii statului, iar biseri- 
ca romano-catolică tolerată, fără a fi recunoscută oficial. 

Naţionalizarea industriei şi, ulterior, colectivizarea agriculturii au subordonat 
economia partidului unic, decretat forţa politică conducătoare în Constituţia din 
1948 şi în cele care aveau să-i urmeze. 

Construcţia instituţională a statului totalitar s-ar fi dovedit însă imposibilă 
fără represiune şi propagandă. Înfiinţarea Securităţii, cu scopul de a menţine 
aşa-zisele cuceriri democratice şi de a apăra ţara împotriva complotului 
duşmanilor interni şi externi, a recomandat de la început Republica Populară 
Română drept un stat poliţist. Chiar dacă a cunoscut şi unele momente de 
relaxare a forței sale opresive, cu deosebire după 1965, Securitatea a 
funcţionat până în ultimul ceas al regimului comunist. Impusă de autorităţile 
sovietice, s-a dezvoltat în deplină autonomie, odată cu îndepărtarea treptată de 
directivele Moscovei. În anii lui Ceauşescu, chiar dacă mijloacele ei s-au rafi- 
nat şi represiunea brutală din anii '50 a fost abandonată, Securitatea a conti- 
nuat să supravegheze întreaga societate, servindu-se atât de poliţia politică, 
cât şi de armata sa de informatori, parte din oportunism sau chiar din plăcerea 
delaţiunii, parte obligaţi din varii motive să raporteze tot ce se întâmpla în sfera 
lor de activitate. Implantaţi în toate întreprinderile şi chiar şi în blocurile de 
locuinţe, producând milioane de dosare care mai aşteaptă încă să fie deschise, 
slujbaşii acestei instituţii dovedeau o dată mai mult lipsa de legitimitate a 
regimului. Era, totodată, probată valoarea reală a „democraţiei socialiste”, con- 
siderată superioară celorlalte forme de democraţie, care permitea tuturor să 
beneficieze de drepturi şi libertăţi cetăţeneşti, cu condiţia de a nu le folosi 
împotriva regimului politic existent. În conştiinţa profundă a tuturor celor care 
i-au Învrăjbit pe semenii lor atâţia ani sălăşluia teama că, exprimată sau mută, 
revolta împotriva regimului comunist se va declanşa mai devreme sau mai târ- 
ziu, cu efecte dezastruoase pentru cei aflaţi la putere. 


Statul şi politica 


Privind în urmă, totalitarismul a lăsat o grea moştenire timpurilor viitoare: a 
compromis patriotismul şi respectul pentru clasa politică, a fărâmiţat şi a învrăj- 
bit societatea, a cultivat îndoctrinarea totală şi a marginalizat competențele. 

„Retragerea Armatei Roşii din România a făcut parte dintr-un program mai general, 
prin care Hruşciov (succesorul lui Stalin la conducerea partidului comunist sovietic) încer- 
ca să suplinească controlul efectiv, militar prin mecanisme de ordin economic şi politic. 
(...) Conducătorul sovietic scrie în Memorile sale «Unul din motivele retragerii trupelor a 
fost politic. Nu vroiam ca nimeni să creadă că n-avem încredere în popoarele polonez, 
ungar, român... Ele construiau socialismul în ţările lor pentru că era interesul lor s-o facă, 
nu pentru că aveau trupe sovietice staționate pe teritoriul lor. (...) Vroiam deci să luăm un 
atu din mâna propagandei duşmane.» În cererea părţii române se spunea: «România are 
graniţe doar cu ţări socialiste... Şi pe urmă suntem vecini direcţi. Dacă ar trebui, aţi veni 
oricând în sprijinul nostru.» Datorită acestor argumente, România este singura ţară de 
unde URSS şi-a retras trupele de ocupaţie, câtă vreme blocul sovietic a existat. 

După revoluţia anticomunistă de la Budapesta (reprimată de URSS), orice speranţă 
într-o revoltă generală ieşise din calcul. Prioritară era atunci acomodarea societăţii cu 
elita comunistă şi regimul de dictatură şi obţinerea unei ameliorări a condiţiilor de trai din 
interior, ca şi respectarea libertăţilor individuale." 

(După St. Tănase, Elite şi societate, Humanitas,1998) 

„În România, economia de comandă a reprezentat baza unui sistem politic ierarhic, 
rigid şi autoritar, cu o întreagă cohortă de efecte sociale aberante. Partidul — adică 
Ceauşescu — concepea dezvoltarea societăţii în termeni militari, cu fronturi, campanii, 
flancuri, avangardă şi ariegardă... Nu s-a acordat nici o atenţie reacţiilor politice reale, iar 
comunicarea politică înţeleasă ca un mecanism de autocorecţie a fost drastic limitată. 
Datorită acestor artificii propagandistice, România lui Ceauşescu era o societate închisă 
caracterizată prin represiune în toate domenile existenţei umane: limitări ale dreptului de 
proprietate, condiţii grele de muncă şi salarii mici, lipsa libertăţii de mişcare, violările drep- 
turilor minorităţilor naţionale, dispreţ pentru credinţele religioase, austeritate economică 
drastică, cultul familiei preşedintelui şi al său, ceea ce a demoralizat societatea.” 

(După V. Tismăneanu, Stalinism pentru eternitate, Polirom, 2005) 


ACTIVITATE INDEPENDENTĂ 


1. Comparaţi scurtele biografii ale celor doi lideri care au marcat istoria României în 


anii comunismului (Dej şi Ceauşescu). Stabiliţi, împreună cu colegul de bancă, 
biografia-model a conducătorului de partid şi de stat din acea vreme. 

2. Identificaţi în documentele 1 şi 2 informaţii în legătură cu modul în care au fost 
adoptate decizii politice de primă importanţă în anii '50 ai secolului trecut. Invocând 
câteva precedente (de exemplu, hotărârile de partid cu privire la industrializare şi 
colectivizare), alcătuiți un eseu în care să analizaţi mecanismele politice în funcţiu- 
ne, efectele şi consecinţele lor asupra vieţii de fiecare zi a cetăţeanului. 

3. Caracterizaţi, cu ajutorul documentului 3, societatea închisă din vremea lui 
Ceauşescu. Dezvoltaţi formularea din text care defineşte sistemul politic drept unul 
ierarhic, rigid şi autoritar. 


Statele în perioada contemporană 


Modulul Ill 


Nicolae Ceauşescu 


Născut la 26 ianuarie 1918, la Scor- 
niceşti, Olt. Executat la 25 decembrie 
1989, la Târgovişte. 

Fără studii reale şi fără cultură mar- 
Xistă până în momentul condamnării şi 
detenţiei în consecinţa activităţii de mili- 
tant U.T.C. Modelul său politic a fost 


Gheorghe Gheorghiu-Dej, căruia i-a 
datorat ascensiunea în partid şi în stat. 

Activitate: membru al Biroului Politic 
(din 1953), secretar al C.C. cu probleme 
de cadre, secretar general al P.C.R. 
(1965-1989), preşedinte al Consiliului 
de Stat (1967-1974), preşedinte al 
Republicii (1974-1989). 


Ceauşescu însuşindu-şi tehnica” vizitei 


de lucru de la Gheorghiu-Dej 

Gheorghiu-Dej şi Nicolae Ceauşescu 


„Spre deosebire de electricianul venit 
din Moldova, fiul Scorniceştilor avea o 
înfăţişare neplăcută şi stângace, accen- 
tuată de eforturile vizibile menite a-i disi- 
mula anxietatea funciară, stângăcia miş- 
cărilor subliniind o constituţie corporală 
nefericită şi lipsa de umor. (...) Nimerit 
într-o obscură dugheană, unde a fost 
folosit mai mult ca rândaş decât ca 
ucenic, n-a ajuns niciodată muncitor ... 

Asemănarea fundamentală dintre cei 
doi consta în nemăsurata lor apetenţă 
pentru putere, sprijinită de o netăgăduită 
iscusinţă în dobândirea şi exercitarea ei.” 

(După Pavel Câmpeanu, Ceauşescu, 
anii numărătoarei inverse, Polirom, 2002) 

Final de decembrie 1989 în Bucureşti — 
Epoca Ceauşescu se încheia 
cu violenţă şi incertitudini 

„Revoluţia Română a fost declanşată 
de o explozie populară şi este meritul 
poporului român, al maselor orăşeneşti 
mai ales, al spiritului de abnegaţie al 
tineretului (...); ieşirea oamenilor de pe 
platformele industriale din 22 decembrie 
a fost factorul determinant ... 

Este total falsă ideea că ar fi putut fi 
vorba de o lovitură de stat realizată de 
către forțe organizate, ba încă şi cu forțe 
de afară. Adevărul este că acest Consiliu 
al Frontului Salvării Naţionale este ema- 
naţia mişcării şi nu a precedat mişcarea.” 

(După lon Iliescu, 
Revoluția trăită, 1995) 

„Opinia mea despre evenimentele 
din decembrie 1989 se înscrie în teoria 
hibridării revoluției cu o camuflată lovi- 
tură de stat urgentată de împrejurări, 
catalizată de un accept extern al Marilor 
Puteri, în cea din urmă fiind implicate 
grupuri de putere alcătuite din comunişti 
anticeauşişti (cu filiere de sprijin în 
Armată şi Securitate), care au găsit opor- 
tunitatea de a înlocui vidul de putere 
lăsat de fuga şi capturarea lui Ceauşescu 
şi au negociat cu facțiunile loiale dicta- 
torului. Aceştia au preluat revoluţia şi 
i-au modelat finalul în stilul lor, cu riscu- 
rile inerente ale unor victime în plus, cu 
demonizarea fostului dictator etc.” 

(Ruxandra Cesereanu, Decembrie 89. 
Deconstrucţia unei revoluții, 2004) 

LUNGA TRANZIŢIE SPRE STATUL DE DREPT 


Îndepărtarea regimului totalitar a fost însoţită încă din primul său ceas de 
un proiect de reconstrucţie instituţională în care la loc de frunte se afla refa- 
cerea statului de drept şi a societăţii civile (pluralism politic, alegeri libere, 
separarea puterilor în stat), puncte importante în comunicatul către ţară al 
Frontului Salvării Naţionale din 22 decembrie 1989. După aproape doi ani de 
instabilitate şi confruntare politică nu de puţine ori violentă, primul pas impor- 
tant spre statul de drept l-a constituit adoptarea primei Constituţii de după 1989, 
la 8 decembrie 1991. 

Alegerile din 1992 au confirmat popularitatea lui lon Iliescu, care a câştigat 
preşedinţia. S-a format atunci un guvern de coaliţie (majoritar PSD) avându-l 
în frunte pe Nicolae Văcăroiu (1992-1996). 

Anii care au urmat s-au caracterizat prin reluarea contactelor cu marile 
puteri mondiale şi extinderea acţiunilor de integrare în structurile europene 
(admiterea în Consiliul Europei sau asocierea la U.E.) 

Alegerile din 3 noiembrie 1996, la care s-au prezentat peste 75% dintre 
alegători, au dat câştig de cauză Convenţiei Democratice. Guvernarea s-a 
confruntat de la început cu grave probleme economice. Opoziția SUA a 
împiedicat intrarea României în NATO, dar vizita la Bucureşti a preşedintelui 
american Bill Clinton a însemnat o încurajare pentru politica de reforme şi un 
îndemn să continuăm pe drumul pe care ne aflăm. Semnarea tratatului de 
bază cu Ucraina ne-a adus mai aproape de U.E. 

Privatizarea şi restructurarea au mers înainte în 1998, dar PIB a scăzut cu 
6,1%, iar rata şomajului a atins 10,4%. Într-un an complicat şi dificil pentru 
guvernanti (1999), România a primit vizita papei loan Paul al II-lea la Bucureşti 
şi a deschis negocierile pentru aderarea la Uniunea Europeană. Anul 2000 a dat 
pentru prima oară speranţe de stabilizare economică (reducerea impozitului pe 
profit a determinat o creştere record a exporturilor). Alegerile locale, legislative 
şi prezidenţiale au readus la cârma ţării pe lon Iliescu şi P.S.D. 

Bilanţul guvernării conduse de prim-ministrul Adrian Năstase a înregistrat 
realizări importante: creşterea economică a fost menţinută la un nivel înalt (de 
la 4,9% în 2002 la 8,2 în 2004) una dintre cele mai mari din Europa, în vreme 
ce inflaţia a coborât sub 10%. 

Relaţiile cu Occidentul au adus noi puncte României, care a susţinut lupta 
împotriva terorismului, alăturându-se SUA în Afganistan şi Irak, şi a găzduit 
vizita preşedintelui George Bush la Bucureşti (23 noiembrie 2002). Un an şi 
jumătate mai târziu, ţara noastră a intrat în NATO (2 aprilie 2004) şi a încheiat 
negocierile de aderare la U.E. 

Alegerile legislative şi prezidenţiale din decembrie 2004 au adus la con- 
ducerea României pe Traian Băsescu şi guvernul Alianţei D.A. (liberali şi 
democrați), la care s-au adăugat UDMR şi Partidul Conservator, funcţia de 
prim-ministru fiind încredinţată lui Călin Popescu Tăriceanu. Cea mai impor- 
tantă realizare a ultimilor ani, intrarea României în Uniunea Europeană, este 
percepută drept pasul decisiv pentru înscrierea ţării noastre, într-o perspectivă 
rezonabilă, pe direcţia unei creşteri economice semnificative, în consecinţa 
căreia prosperitatea s-ar însoţi în mod fericit cu democraţia. 


Statul şi politica 


E 
Din Constituția României din 1991 (revizuită în 2003) 


„Capitolul III. Guvernul 

Articolul 101. Guvernul asigură realizarea politicii interne şi externe a ţării şi exercită 
conducerea generală a administraţiei publice. 

Articolul 106. Preşedintele României nu-l poate revoca pe primul ministru. 

Articolul 107. Actele guvernului — hotărâri şi ordonanţe — se semnează de primul 
ministru şi se contrasemnează de miniştri, care au obligaţia executării lor. 

Capitolul IV. Raporturile guvernului cu Parlamentul. 

Articolul 111. Guvernul şi fiecare dintre membrii săi are obligaţia să răspundă la 
întrebările sau interpelările formulate de deputaţi sau senatori, în condiţiile prevăzute de 
regulamentele celor două camere ale Parlamentului 

Articolul 114. Guvernul poate adopta ordonanţe de urgenţă în situaţii extraordinare a 
căror reglementare nu poate fi amânată. 


4 


„Cred că se înţelege unde bat: nu inventăm noi roata, deoarece de la antici ştim că 
modelul educaţional corect este cel al artelor liberale, cu componenta formativă dată nu 
de studiul unei meserii sau alteia, ci al corpului canonic al civilizaţiei occidentale de care 
aparţinem. În Europa de Vest se caută şcolile elitiste care oferă ceea ce îşi doresc părinţii: 
disciplină şi supraveghere, inclusiv uniforme, matematică şi literatură făcute serios şi de 
multe ori limbi clasice. În anii de formare, deprinderea de a munci ordonat şi familiarizarea 
cu marea tradiţie culturală a Occidentului sunt mai importante şi constituie baza pe care 
mai târziu fiecare poate construi singur dacă vrea să fie inginer, politician sau manager." 

(S. Ioniţă, We don't need your education, în „22”, 819, noiembrie 2005) 

Academicianul Solomon Marcus răspunzând la întrebarea „Ce vom fi în U.E.?” 


„Nu ne aşteptăm să ne contopim fără identitate în acest vast spaţiu economic şi 
politic. Trebuie să recunoaştem că aici se află punctul care a format obsesia mai tuturor 
intelectualilor români în ultimii zece ani: ce se întâmplă dacă intrăm în Uniunea 
Europeană, ne dezbrăcăm de hainele noastre româneşti pentru a prelua alte haine? Or, 
mie mi se pare că aici este esenţa problemei: dacă vom continua să vedem relaţia dintre 
identitate şi europenizare ca o relaţie conflictuală, nu suntem pe calea cea bună. Intrarea 
în Europa trebuie înţeleasă ca o componentă organică a globalizării la toate nivelurile. 
Europenitatea nu numai că nu intră în conflict cu identitatea naţională, dar o şi 
îmbogățeşte. Trebuie să înţelegem acest lucru şi să dezvoltăm acest tip de identitate 
dinamică, pe care s-o adăugăm la vechea percepţie asupra identităţii ca „păstrare a unei 
tradiţii”. Există o mare rezistenţă în unele medii culturale faţă de această schimbare.” 


ACTIVITATE INDEPENDENTĂ 


1. Comparaţi documentele 1 şi 2 referitoare la caracterul revoluţiei din 1989. Explicaţi 


PEN 


formulările care diferențiază opiniile celor doi autori: „explozie populară” şi „hibrida- 
rea revoluţiei printr-o camuflată lovitură de stat” 

2. Stabiliţi, pe baza articolelor din Constituţie, cum funcţionează guvernul României, 
cum se defineşte relaţia sa cu Parlamentul şi cu administraţia publică. 

3, Citiţi documentul 4. Formulaţi o opinie despre şcoala românească de azi. Consi- 
deraţi că modelul de mai sus vă satisface? Dezvoltaţi într-un eseu de 1-2 pagini 
acest subiect. 

4. Discutaţi, în grupuri de câte 4-5, ideile principale din documentele 5-6. Formulaţi 
un comentariu în care să vă exprimaţi opiniile despre viitorul României în U.E. 


Statele în perioada contemporană 


Miting organizat de CNSLR Frăția 
(mai 2006) 


Economistul Daniel Dăianu răspunde 
aceleiaşi întrebări: „Nu ne putem însă 
aştepta la rezultate spectaculoase, e o 
fantezie să credem că vom avea altă 
Românie începând cu 1 ianuarie 2007. 
Nu e suficientă creşterea economică, 
pentru a avea un sistem politic sănătos şi 
stabilitate socială. Dacă ai manageri care 
câştigă anual milioane de euro şi perfor- 
manţele companiei stagnează, n-ai făcut 
nimic. Aud şi la noi discursul unor «fun- 
damentalişti» care spun că economia 
este amorală, ea urmăreşte doar profitul. 
Dar economia face parte din societate, 
nu putem judeca separat, şi cred că în 
Europa asistăm la sfârşitul unui ciclu al 
neoliberalismului, care a adus o anume 
vigoare pentru o perioadă, dar a şi eşuat 
pe anumite planuri. Ironia istoriei face 
însă ca, în momentul care trebuie să se 
ocupe de problemele sociale, pentru a 
echilibra societatea — presiunile econo- 
mice globale, de ordin concurenţial, pun 
guvernele din Europa Occidentală, dar şi 
viitoarele guverne din România, în faţa 
unei dileme aparent de nerezolvat: pe de 
o parte, trebuie stimulată eficacitatea, 
pe de altă parte, trebuie găsite soluţii 
pentru susţinerea protecţiei sociale, asfel 
încât să nu apară o armată întreagă de 
nemulţumiţi.” 


PRO MEMORIA! 


e Totalitarismul a dezvoltat în România 
un sistem politic ierarhic, autoritar şi 
rigid şi o societate închisă. 

e Sfârşitul tranziţiei depinde şi de 


capacitatea de a crea noi elite care 
să valorifice şansa intrării în U.E. în 
direcţia democraţiei şi a economiei 
de piaţă. 


la început de secol (1913) 

Călătorind în România anului 1913, 
americanul Frederick Moore constată că 
solul negru, bogat al câmpiei dintre munți 
şi Marea Neagră a făcut din această ţară 
una dintre cele mai mari producătoare de 
grâne din lume. Vinul excelent făcea ca 
regatul să fie al 5-lea exportator european. 
Munţii erau acoperiţi de peste 3,5 milioane 
de hectare de pădure, conservate cu deo- 
sebită grijă „căci regele este un mare 
iubitor al pădurilor“. 

„Rareori ţărani care să-şi păstreze 
portul naţional precum cei din România. 
Ţăranii români se căsătoresc foarte 
devreme şi ceremoniile legate de nunta 
țărănească păstrează încă tradiţia furatu- 
lui miresei. (...) Țăranul român e plin de 
farmec şi înțelepciune. Mândru şi patriot, 
este pe cât de harnic, pe atât de modest.” 

(România în arhiva NG, în „National 
Geographic România”, ianuarie 2006) 

„Suferințele ţăranilor s-au agravat 
într-un moment în care agricultura cu- 
noaşte o expansiune fără precedent. (...) 
Totuşi, recoltele erau pretutindeni reduse 
deoarece majoritatea ţăranilor nu culti- 
vau pământul în mod regulat şi foloseau 
încă plugul primitiv. În 1900, 40% din 
gospodăriile ţărăneşti nu aveau animale 
de povară. Condiţiile de locuire, îmbrăcă- 
mintea şi alimentaţia nu erau corespun- 
zătoare. Numărul cazurilor de pelagră a 
crescut de 9 ori. Proasta alimentaţie şi 
slaba ocrotire a sănătăţii explică rata 
înaltă a mortalității infantile.” 

(După Keith Hitchins, România — 
1866-1947, Humanitas, 1996) 

à * Teme și dezbateri parlamentare 


în România anului 1900 


PARLAMENTUL ROMÂNIEI LA ÎNCEPUT DE SECOL 


La sfârşitul secolului al XIX-lea, România conta printre cele mai prospere 
țări din partea de sud-est a Europei. Producţia ei de cereale, lemnul, vinul şi, 
nu în ultimul rând, petrolul erau bine cotate pe continent şi în lume. Tarifele 
vamale protecţioniste şi o legislaţie stimulativă măriseră semnificativ numărul 
întreprinderilor industriale. 

Viaţa politică era dominată de partidul conservator (al marilor proprietari 
funciari) şi de partidul liberal (al burgheziei). Constituţia din 1866, în esenţă un 
document liberal, stabilea prerogativele domnitorului în limitele de putere ale 
unui monarh constituţional şi întărea principiul separării puterilor. Rolul prepon- 
derent în stat revenea totuşi puterii legislative, exercitate de Reprezentanţa 
Naţională (un parlament bicameral ales prin vot cenzitar), care împărțea cu 
monarhul iniţiativa legilor, cu drept de interpelare la adresa miniştrilor şi chiar 
de anchetă atunci când erau depistate abuzuri. Guvernul reprezentativ respon- 
sabiliza miniştrii pentru toate actele lor. Dreptul la proprietate era considerat 
sacru şi inviolabil (atât pentru marii proprietari, cât şi pentru ţăranii împro- 
prietăriţi la 1864). Cetăţenia română era condiţionată de credinţa creştin-orto- 
doxă; ulterior, au fost acceptaţi şi credincioşii altor confesiuni, cu condiţia 
naturalizării individuale. 

România participase la războiul ruso-turc din anii 1877-1878, iar indepen- 
denta tării fusese recunoscută de marile puteri europene. În consecinţă, câţiva 
ani mai târziu, Parlamentul proclamase regatul, Carol | şi Elisabeta fiind încoro- 
naţi la 10 mai 1881. Liberalii, sub guvernarea cărora România s-a aflat 12 ani 
neîntrerupți (1876-1888) şi în vremea cărora s-a declanşat modernizarea ţării, 
au cedat puterea pe fondul unei puternice înfruntări sociale din care nu a lipsit 
şi o răscoală ţărănească. Suveranul a înţeles că stabilitatea politică este mai 
presus de orice simpatie regală şi a introdus rotativa guvernamentală, alter- 
nând la capătul a 4 ani legislativi cele două mari partide la conducerea țării. 
Sistemul era relativ simplu: la o dată dinainte stabilită, regele încredința manda- 
tul de prim-ministru liderului partidului din opoziţie, acesta organiza alegerile pe 
care, evident, le câştiga şi Îşi constituia astfel majoritatea parlamentară de care 
avea nevoie pentru a putea guverna. 

Parlamentul îşi desfăşura activitatea în sesiuni care durau cinci luni, cu 
începere de la 15 octombrie; la deschiderea camerelor era citit mesajul suvera- 
nului axat pe problemele stringente ale momentului, căruia i se răspundea ros- 
tindu-se discursuri nu de puţine ori memorabile. Parlamentarii puteau acuza 
orice funcţionar de stat, indiferent de rang, erau inviolabili pe durata mandatu- 
lui, primeau o indemnizaţie şi o diurnă. Nu puteau cumula însă calitatea de 
deputat cu funcţii publice, afară de acelea de prim ministru, ministru sau primar 
al Capitalei. 


Statul şi politica 

Constituţia din 1866 
„Titlul II. Despre drepturile românilor proclamă drepturile şi libertăţile românilor care 
se bucură de libertatea conştiinţei, libertatea învăţământului (art. 5). Toţi românii sunt 
declaraţi egali în faţa legii fără deosebire de clasă (art. 10). Libertatea individuală este 
garantată (art. 13), domiciliul inviolabil. Proprietatea este declarată sacră şi inviolabilă 
(art. 19). Libertatea tuturor cultelor care nu aduc atingere ordinii publice sau bunelor 
moravuri este garantată (art. 21). Dreptul de asociere este recunoscut (art. 28). 
Titlul III. Despre puterile statului. Puterea executivă este separată de cea legislativă 
şi judecătorească şi este exercitată de domn prin intermediul miniştrilor numiţi şi revocaţi.” 
(După Enciclopedia de istorie a României, Meronia, Bucureşti, 2001) 

O afacere cu miros de petrol 

„Legea asupra minelor din 1895 era favorabilă investitorilor de orice naţionalitate şi 
încuraja investiţiile partenerilor străini. Siguranţa adusă de lege stimulează marile com- 
panii. Se lansează o companie germană şi una americană. Ambele grupuri vin cu propu- 
neri de cumpărare de terenuri petroliere de la stat şi cu construcţia unei conducte Bacău- 
Constanţa. Aceste propuneri cad într-un moment de gravă criză financiară. Guvernul 
Petre Carp acceptă propunerea americană în toamna 1900 pentru a obţine banii pe care 
compania s-a angajat să-i verse. Liberalii îi atacă pe conservatorii din opoziţie pe motiv 
că au vândut ţara americanilor. «America e a americanilor, Europa a europenilor, 
România a românilor» spune D.A. Sturdza. 


Dincolo de apărarea intereselor naţionale se află 
alte interese. În februarie 1901, când guvernul Carp 
părăseşte puterea, Sturdza preia postul de prim-mi- 
nistru şi ministru de finanţe, iar compania germană 
acordă un împrumut de 5%. Americanii respinşi înfiin- 
țează o companie formal româno-americană. 

Alte jocuri politice iau avânt şi alimentează pole- 
mici între liberali şi conservatori. Naţionaliştii susţin că 
i-au refuzat pe americani pentru că îi susţin pe evrei. 
Pentru finanţele germane a intervenit chiar regele.” 

(După Catherine Durandin, /storia românilor, 
Institutul European, laşi, 1998) 


Patriotul..., desen de Francisc Şirato 
publicat în „Cronica“ (1915) 


ACTIVITATE INDEPENDENTĂ 


1. Stabiliţi, cu ajutorul documentelor, care erau punctele forte şi care erau punctele 
slabe ale agriculturii şi societăţii rurale româneşti la 1900. Alcătuiţi un eseu în care 
să explicaţi evoluţiile ulterioare în acest domeniu până la zi (vezi şi studiul de caz 
anterior despre economia rurală şi cea urbană). 

2. Care sunt valorile cetăţeniei democrate care transpar din examinarea drepturilor şi 
libertăţilor cetăţeneşti prevăzute în Constituţia din 1866. Din informaţile pe care le 
deţineţi, precizaţi cum funcţiona dreptul la învăţătură statuat încă la 1864. 

3. Stabiliţi cum a acţionat legea minelor (evident, aici în domeniul petrolier). Găsiţi în 
textul documentului 4 motivele pentru care la început au fost preferaţi americanii, 
apoi germanii. Cât de reală credeţi că era legătura acestor aranjamente cu intere- 
sele naţionale? Dezvoltaţi acest subiect într-un text de 65-70 de cuvinte. 


Statele în perioada contemporană 


STUVDIV DE CAZ 
b 
3 a 


Spiru Haret 


Născut în 1851, la laşi. 

Încă student în anul al II-lea la fizi- 
că-matematică, obţine catedra de spe- 
cialitate la seminarul central din laşi. 

În 1875 îşi ia licenţa în matematică şi 
fizică la Paris, unde obţine şi docto- 
ratul în 1877. Din 1878 şi până în 1910 
este profesor la Facultatea de Ştiinţe 
din Bucureşti. 

În 1879 intră în Academia Română. 
Câştigă simpatia lui D.A. Sturdza, în 
guvernele căruia va fi, în trei rânduri, 
ministru al instrucţiunii publice (1897- 
1899, 1901-1904, 1907-1910). 

Moare în 1912. 

„În activitatea sa de ministru, Spiru 
Haret a întreţinut o bogată coresponden- 
tă, răspunzând personal tuturor celor 
care i se adresau. Începea cu «domnule 
învăţător» şi se încheia cu «al dumitale 
devotat». 

Într-o intervenţie în cameră în 1903, 
el afirma: «Eu cred că ministrul, orice mi- 
nistru, este dator să fie în cea mai dea- 
proape atingere cu toţi cei pe care este 
chemat să-i administreze. Să le dea 
îndemnuri, sfaturi, învăţăminte, să-i certe 
atunci când greşesc. Eu aşa fac.»” 

(După |. Bulei, 
Atunci când veacul se năştea, 
Ed. Eminescu, 1990) 

Modulul III 


[1] 


„Aspectul oraşelor putea să fie 
încântător într-o zi însorită, vizitate doar 
în centrul lor şi de un călător grăbit. Dar 
(...) în 1905, vara, cişmelele nu au curs 
în Bucureşti decât de două ori pe zi. Nori 
de praf înecăcios acopereau oraşul. 
Canalizarea nu era deloc sistematizată. 
Pavajele erau puţine. În Colentina lipseau 
şi canalizarea, şi pavajele. Casele erau 
mai jos decât şoseaua şi primăvara se 
umpleau de apă şi epidemia de febră 
tifoidă era gata. Scarlatina, difteria, gripa 
făceau ravagii. Incendiile continuau să fie 
la ordinea zilei. În Capitală erau locuite 
peste 9000 de locuinţe insalubre. Multe 
din brutării nu au decât o singură cameră 
sau două cel mult şi lucrătorii dorm pe 
mesele pe care frământă pâinea." 

(După |. Bulei, 
Atunci când veacul se năştea, 
Ed. Eminescu, Bucureşti, 1990) 


2 Creşterea numărului 
întreprinderilor industriale 


1886 1893 1901 1915 


Total 236 403 625 1149 
întreprinderi, 

din care 

i genele) [tos [gas | de [ee 
încurajate 


Numărul meseriaşilor 
în urban şi rural, în 1908 


[3] 


A Numărul 
Număr total ea 
x meseriaşilor 
în urban a 
& în mediul 
şi rural 
rural 
Meşteri, 47449 13080 
patroni, 
conducători 
Lucrători 64 023 7 545 
Ucenici 16 369 Il 
Total 
meseriaşi 127 841 21 340 


(După M. şi D. Mureşan, Istoria economiei, 
Ed. Economică, 2003) 

PRINCIPALELE TEME DE DEZBATERE 


Marile teme de dezbatere în cele 4 parlamente (2 liberale şi 2 conserva- 
toare) din anii 1895-1907 au fost problema agrară, foarte stringentă şi datorită 
periodicelor răzvrătiri ţărăneşti, industria, legislaţia socială şi criza financiară, 
cărora li s-au adăugat administraţia, justiţia şi învăţământul. Chestiunea româ- 
nilor transilvăneni şi atitudinea faţă de monarhia dualistă austro-ungară a con- 
stituit cel mai consistent subiect de politică externă pe agenda parlamentară. 

Pentru acei ani, era evidentă preocuparea de a se ameliora situaţia 
țărănimii mult îngreunată de divizarea pământului între generaţii, de anii repe- 
taţi de secetă de la sfârşitul secolului al XIX-lea, de absenţa unei relaţii con- 
tractuale cu proprietarii funciari sau de prezenţa copleşitoare, mai cu seamă în 
nordul Moldovei, a trusturilor arendăşeşti. Astfel, proiectul liberal de instituire a 
Casei rurale, care ar fi facilitat, sub protecţia statului, achiziţia de pământ din 
moşiile scoase la vânzare, a trecut de Cameră, dar s-a împotmolit la Senat. 
Mai mult succes a avut proiectul băncilor populare iniţiat de Spiru Haret şi 
adoptat la începutul anului 1903. Condamnarea trusturilor arendăşeşti a rămas 
fără ecou. Este cert că dezbaterile parlamentare şi ansamblul legislativ rezul- 
tat n-au putut preîntâmpina declanşarea marilor răscoale din 1907. 

După îndelungi discuţii şi controverse între liberali şi conservatori, în care a 
fost pusă în discuţie şi chestiunea capitalurilor străine, era acceptat un nou tarif 
vamal protecţionist (martie 1904). În timpul scurtei guvernări a cabinetului 
Petre S. Aurelian (1896-1897) a fost adoptată legea repausului duminical, de 
care beneficiau funcţionarii şi lucrătorii din sectorul comercial şi muncitorii din 
întreprinderile particulare. Peste câţiva ani, sub presiunea grevelor din 1906, 
era dezbătut un proiect de lege privind protecţia muncii femeilor şi copiilor din 
aşezămintele industriale. 

În sesiunea 1897-1898, Spiru Haret a adus în discuţie proiectul modificării 
învăţământului secundar şi superior. Se crea astfel o singură şcoală sătească 
cu 5 clase, liceul era divizat pe două cicluri, între care cel de-al doilea avea 
secţii reale, moderne şi clasice, şi se menținea şcoala separată pe sexe. 

Anii 1895-1907 au fost marcați de o mare criză financiară, rezolvată în cele 
din urmă printr-un împrumut de 175 milioane lei contractat la mai multe bănci 
din Germania şi Franţa, rambursabil în 5 ani. În fapt, suma era destul de mică 
şi abia dacă putea acoperi o parte din deficitul bugetar. Dificultăţile guvernării 
s-au complicat cu afacerea Hallier, un antreprenor francez angajat să extindă 
portul Constanţa şi care a abandonat repede lucrarea. În pofida faptului că nu 
a dus la capăt contractul, bancherii francezi care contribuiseră la împrumut 
l-au susţinut pe Hallier să ceară statului român, printr-un tribunal arbitral, o 
mare sumă de bani. Deşi opoziţia liberală a protestat vehement, deşi o comisie 
senatorială a cercetat legătura dintre cele două afaceri şi a constatat că anu- 
mite documente nu puteau fi încă făcute cunoscute opiniei publice, tribunalul 
arbitral a fost acceptat şi România obligată să plătească, dintr-un buget şi aşa 
insuficient, 6 200 000 lei unor escroci. 

Redresarea situaţiei financiare a ţării avea să revină guvernului liberal 
D.A. Sturdza (1901-1904), printr-o politică drastică de reduceri de cheltuieli 
(micşorarea salariilor mari, suprimarea alocaţiilor pentru diurne în ministere etc.). 


Statul şi politica 


Mari probleme a creat parlamentului României şi chestiunea naţională. 
Agitaţia stârnită de D.A. Sturdza, liderul liberalilor, aflat în opoziţie în vremea 
procesului memorandiştilor (1894), a mers atât de departe încât guvernanţii 
conservatori au fost asimilați în această chestiune autorităţilor maghiare. Ajuns 
însă la putere, un an mai târziu, el a dezamăgit pe toată lumea, dezminţind 
vehementele atacuri la adresa Austro-Ungariei. Din spaţiul întrunirilor, proble- 
ma naţională a ajuns şi în dezbaterea parlamentară, o lungă perioadă de timp 
acordându-se atenţie şcolilor româneşti din Braşov, întreţinute până atunci 
dintr-o subvenție a guvernului român, acum anulată de guvernul D.A. Sturdza, 
care a reuşit astfel să-i ralieze împotriva sa în această chestiune atât pe colegii 
săi liberali, cât şi pe conservatori. Chestiunea a fost rezolvată abia în 1900. 

O dezbatere parlamentară la 1906 


„Divergenţa permanentă între cele două grupări conservatoare (una condusă de 
Gheorghe Grigore Cantacuzino şi cealaltă de Petre P. Carp) l-a făcut pe rege să încredin- 
teze mandatul constituirii guvernului celei dintâi, care părea mai puternică. Imediat, liberalii 
s-au unit în opoziţie, iar Petre P. Carp li s-a alăturat. Personalitatea cea mai proeminentă 
a noului guvern, Tache Ionescu, a organizat alegerile care au asigurat conservatorilor o 
majoritate confortabilă. În această situaţie, Petre P. Carp, acum în opoziţie faţă de partidul 
său, se adresa Parlamentului întrebând ce rol au jucat ministeriabilii ca să justifice pre- 
zenţa pe banca guvernului. Ministrul de război întrerupe spunând că în trecut a fost 
preşedintele Camerei. Carp ripostează: «Am o rugăminte: ca întreruperile să fie de spirit». 
O voce din sală îl apostrofează: «Numai dumneavoastră aveţi monopolul spiritului.» 
Petre P. Carp rezistă: «Dl. Tache lonescu manifesta o admiraţie atât de zgomotoasă pentru 
mine că mă jena şi ataca cu înverşunare pe Lascăr Catargiu (liderul de atunci al conserva- 
torilor), până când dl. Filipescu i-a oferit un suflet conservator într-un portofoliu ministerial». 
În numele Cabinetului i se răspunde: «Aceasta este chiar o întrerupere de spirit.» Carp 
continuă imperturbabil: «Din vreme în vreme ni se face un mic cadou, câteodată ni se dă 
un cap, altă dată un suflet ... La moartea lui Lascăr Catargiu nu eram în clubul conservator, 
nu eram membru acolo, nu am nici un drept de critică asupra liberei hotărâri a acestuia». 
O explicaţie a dat şi dl. Tache Ionescu care a spus că se stabilise un fel de raport filial 
între dumneasa şi Catargi. Sunt convins că în sferele senine în care se află, Catargi a 
aflat că după moarte a devenit tatăl lui Tache. DI. prim-ministru spune că a fost indicat 
drept succesorul său şi mai spune că viaţa sa a fost clară ca un pocal de cristal. O fi! Dar 
oare nu vedem aşa uşor prin acest pocal pentru că este gol?»” 

(După P.P. Carp, Discursuri parlamentare) 


ACTIVITATE INDEPENDENTĂ 


1. Comparaţi cele două fişe biografice din aceste pagini — Spiru Haret şi P.P. Carp. 


Stabiliţi asemănări şi deosebiri. Alcătuiţi biografia model a omului politic la începutul 
secolului XX, gradul de competenţă atestat prin studii şi experienţă în serviciul 
public, ataşamentul faţă de o doctrină, patriotismul şi spiritul civic, calităţile oratorice. 
Alegeţi un om politic de azi a cărui biografie vă este mai bine cunoscută. Evaluaţi-l în 
funcţie de criterile mai sus menţionate. 

2. Cum apreciaţi gestul lui Spiru Haret de a răspunde personal tuturor corespon- 
denţilor săi? 

3. Analizaţi cu atenţie dezbaterea parlamentară relatată mai sus. Identificaţi persona- 
jele (miniştri şi parlamentari). Stabiliţi subiectul dezbaterii. Ce doreşte să demonstre- 
ze cu atâta spirit Petre P. Carp? Ce valori transpar din vorbele omului politic şi cum 
se regăsesc ele în activitatea sa parlamentară? Discutaţi subiectul în grup. 


Statele în perioada contemporană 


P. P. Carp (1837-1919) 


Născut în 29 iunie 1837, la laşi. 

Studii liceale şi universitare la Berlin 
şi Bonn (Facultatea de Drept şi Ştiinţe 
Politice). Reîntors la laşi (1862), fon- 
dează împreună cu Titu Maiorescu, 
lacob Negruzzi, Vasile Pogor şi Th. 
Rosetti societatea „Junimea”. 

Activităţi diplomatice la Paris, Roma 
şi Viena. Parlamentar şi ministru din 
1870. Prim-ministru în 1900-1901 şi 
1910-1912. 

ÎI susţine pe regele Carol | în Consi- 
liul de coroană din august 1914. 

Moare la 19 iunie 1919. 

„Cei aproape treizeci de ani (între 
proclamarea regatului şi Primul Război 
Mondial) s-au scurs în confruntări sterile 
şi mărunte, generate de setea de putere 
şi mărire a partidelor ... 

Ceea ce surprinde în viaţa politică în 
această perioadă este discrepanţa dintre 
valoarea personală a oamenilor politici şi 
micimea mizei, reductibilă în esenţă la 
exercitarea puterii nu pentru a îndeplini un 
program, ci pentru a se căpătui patru ani." 
(FI. Constantiniu, O istorie sinceră a popo- 

rului român, Univers Enciclopedic, 1997) 


PRO MEMORIA! 


Viaţa parlamentară la începutul 
secolului XX exprimă fidel nivelul de 
competenţă şi interes pentru ţară al 
clasei politice. 

e Oratoria plină de spirit a ascuns 
uneori indiferența faţă de chestiu- 
nile ţării sau orgolii nemăsurate în 
lupta pentru putere. 

STVDIV DE CAZ 


“Sistemul electoral şi dinamica partidelor 
politice în România în anii 1918-1938 


lon I.C. Brătianu 


1 
Partidul Naţional Liberal 


Partidul Naţional Liberal a fost condus 
în perioada interbelică de lon I.C. 
Brătianu (1908-1927), Vintilă Brătianu 
(1927-1930), I.G. Duca (1930-1933) şi 
Constantin-Dinu Brătianu (1933-1947). 

A câştigat alegerile parlamentare din 
1922, 1927, 1933 şi a obţinut cel mai mare 
număr de voturi în 1937. 

A format guverne prezidate de I.C. 
Brătianu (1922-1926, 1926-1927), Vintilă 
Brătianu (1927-1928) şi Gh. Tătărescu 
(1934-1937). 

În timpul guvernărilor liberale au fost 
adoptate Constituţia din 1923 şi un an- 
samblu legislativ care a consfințit şi con- 
solidat Marea Unire din 1918: legea cu 
privire la organizarea armatei şi legea 
pentru învăţământul primar al statului 
(1924), legea pentru organizarea bisericii 
şi legea administraţiei (1925), legea 
electorală (1926). 

SISTEMUL ELECTORAL 


Participarea României la Primul Război Mondial şi victoriile Antantei în vara 
şi toamna anului 1918 au decis noua configuraţie a tării. În contextul dezinte- 
grării Imperiului Rus şi, ulterior, a Imperiului Austro-Ungar, mai întâi Basarabia, 
apoi Bucovina şi Transilvania s-au alăturat, prin voinţa unor adunări larg 
reprezentative, statului român. 

Totodată, s-a afirmat puternic atât în vara decisivă din 1917, cât şi în 
rezoluţiile adunărilor unioniste de la Chişinău, Cernăuţi şi Alba lulia. Astfel, cu 
un an înaintea încheierii războiului, Parlamentul de la laşi a stabilit principiul 
votului universal, egal, direct şi obligatoriu, cu scrutin pe bază de listă şi pe 
baza reprezentării proporţionale a minorităţiilor. La 16/29 noiembrie 1918 era 
publicat decretul-lege prin care se configura noul regim electoral din România. 
În aprilie 1920, printr-un alt decret-lege, se stabilea că un deputat urma să fie 
ales de 50 000 de cetăţeni, iar un senator de 100 000. 

Constituţia din 1923 confirma cele două reglementări de mai sus, legife- 
rând votul universal masculin (femeile îl vor primi abia în 1946). O nouă lege 
electorală, adoptată în 1926, a introdus sistemul primei majoritare, care 
împărțea voturile în două categorii — cele atribuite partidului care obținea cel 
puţin 40% din sufragiile electoratului echivalau această situaţie cu jumătate din 
numărul mandatelor, la care se adăuga şi un coeficient din jumătatea cealaltă, 
împărţită cu toate partidele participante la alegeri. Evident, scopul pentru care 
s-a adoptat noua lege era să permită constituirea unei majorităţi parlamentare 
consistente, menită să asigure stabilitate şi sprijin guvernului în funcţie — 
premisă esenţială a unui regim democratic puternic consolidat. 

În perioada interbelică s-au desfăşurat 10 alegeri parlamentare, la care au 
participat numeroase partide şi grupări politice, cu bază electorală considerabil 
sporită prin votul universal (ceea ce a făcut ca de la circa 100 000 de alegători 
în 1912 să se ajungă la peste 4 500 000 în 1937). Este, totuşi, de remarcat că 
şi după război s-a menţinut o situaţie paradoxală. Deşi Constituţia afirma 
supremaţia puterii legislative asupra celei executive, în practică lucrurile 
stăteau invers. Regele chema un partid la putere, acesta organiza alegerile 
şi-şi constituia majoritatea necesară guvernării. Raporturile dintre cele două 
puteri erau astfel modificate: pe de o parte, legea primei majoritare lua în con- 
siderare exclusiv voinţa celor ce votaseră cu partidele mari, nesocotind restul 
electoratului, iar pe de alta, parlamentul devenea „emanaţia” executivului, 
ambele situaţii constituind bune ocazii în timp pentru a institui autoritarismul 
şi dictatura. 


Statul şi politica 

Programul P.N.L. (1922) 


e Vom urma o politică economică, care 
să îngăduie sporirea producţiei şi să înles- 
nească exportul ei, aducând astfel propă- 
şirea întregii economii naţionale şi ieftini- 
rea traiului. 

e Vom desăvârşi pentru ţărani aplica- 
rea reformei agrare şi vom veghea la 
îmbunătăţirea stării lor materiale, culturale 
şi morale. 

e Ne vom strădui să îmbunătăţim soar- 
ta muncitorilor de la oraşe. 

e Vom face o politică de dreptate socia- 
lă, asigurând democratic limita necesară 
pentru a fructifica roadele dobândite prin 
sufragiul universal. 


PARTIDUL NAŢIONAL ROMÂN PARTIDUL NAŢIONAL 
33% LIBERAL 20% 


RTIDUL POPORULUI 56% 


PARTIDUL NAŢIONAL LIBERAL 62% 


PARTIDUL POPORULUI 52,09% 


PARTIDUL NAŢIONAL LIBERAL 61,69% 


PARTIDUL 
ȚĂRĂNESC DIN 
BASARABIA 10% 


PARTIDUL 
NAŢIONAL 
ROMÂN 7,5% 


BLOCUL NAŢIONAL 
ȚĂRĂNESC 27,73% 


PARTIDUL NAŢIONAL ȚĂRĂNESC 77,76% 


UNIUNEA NAŢIONALĂ 
PARTIDUL DEMOCRAT + PARTIDUL NAŢIONAL 
LIBERAL 47,49% 


PARTIDUL NAŢIONAL ȚĂRĂNESC 
40,30% 


PARTIDUL NAŢIONAL LIBERAL 50,99% 


PARTIDUL NAŢIONAL LIBERAL 35,9% 


ACTIVITATE INDEPENDENTĂ 


PARTIDUL 
NAŢIONAL LI- 
BERAL 13,63% 


PARTIDUL 
NAŢIONAL ŢĂRĂ- 
NESC 14,99% 
PNL. 
Gheorghe 
Brătianu 6,53% 

Programul P.N.Ţ. (1926) 


e Se va urmări sporirea producţiei ţării 
prin normalizarea condiţiilor de funcţio- 
nare a vieţii economice aşezate pe teme- 
iurile ei naturale. 

e Producţia principală a ţării fiind agri- 
cultura, interesele propăşirii acesteia nu 
vor fi supuse unui industrialism forţat şi 
artificial. 

e Recunoaşterea sinceră a sindicate- 
lor, învestirea lor cu personalitate juridică 
şi decretarea lor ca organe de mijlocire 
între muncă şi capital. 

e Pentru atragerea capitalului străin 
se cere ordine internă constituţională şi 
un regim de legislaţie desăvârşit. 


Rezultatele înregistrate de partidele politice la alegeri în perioada 1919-1937 


PARTIDUL 
ȚĂRĂNESC 
10% 


ALTE PARTIDE 1919 


PARTIDUL 1920 
ȚĂRĂNESC 


6,9% 


PARTIDUL | PARTIDUL 
ȚĂRĂNESC | NAŢIONAL 
11,2% 7,3% 


PARTIDUL 
NAȚIONAL 
LIBERAL 
7,3% 


PARTIDUL NAȚIO-| BLOCUL 1927 
NAL ȚĂRĂNESC [MAGHIAR GER- 
22,09% MAN 6,28% 
PARTIDUL 1928 
MAGHIAR 
6,08% 


1931 


PNL. 
6,55% 
1932 


PNL. 
Gheorghe 
Brătianu 5,93% 


PNI. 
13,63% 


PARTIDUL NAŢIONAL 
ȚĂRĂNESC 20,40% 


PARTIDUL TOTUL 
PENTRU ŢARĂ 15,8% 


1937 


Modulul Ill 


A 


luliu Maniu 


Partidul Naţional Ţărănesc 


A fost înfiinţat pe 10 octombrie 1926, 
prin fuziunea Partidului Naţional Român 
din Transilvania cu Partidul Ţărănesc. 

Preşedinţi: luliu Maniu (1926-1933), 
Alexandru Vaida Voievod (mai-noiembrie 
1933), lon Mihalache (1933-1937), Iuliu 
Maniu (1937-1947). A câştigat alegerile 
parlamentare din 1928 şi 1932. 

A format guverne conduse de luliu 
Maniu (noiembrie 1928 - 7 iunie 1930, 
13 iunie — 8 octombrie 1930, octombrie 
1932 — ianuarie 1933 ), Gh. Mironescu 
(7-8 iunie 1930, octombrie 1930 — 4 apri- 
lie 1931), Alexandru Vaida Voievod (iunie- 
august şi august-octombrie 1932, ianua- 
rie-noiembrie 1933). 

Parlamentele cu majoritate ţărănistă 
au adoptat Legea Mihalache prin care 
s-a permis vânzarea micilor proprietăţi 
primite la împroprietărire, Legea pentru 
stabilizarea monetară, Legea pentru or- 
ganizarea cooperaţiei, Legea privind 
contractele de muncă (1929), noua lege 
a conversiunii datoriilor agricole (1932), 
legea pentru reglementarea datoriilor 
agricole. 


1. Stabiliţi asemănări şi deosebiri între programele P.N.L. şi P.N.Ţ. Motivaţi din perspectiva acestor programe activitatea legislativă 
a majorităţilor parlamentare, constituite de aceste grupuri politice. Fixaţi-le în spectrul politic şi explicaţi-vă opinia într-un eseu 
argumentat. 

2. Analizaţi tabelul de mai sus. Formulaţi o remarcă referitoare la succesiunea câştigătorilor de alegeri din 1919 până în 1937. 
Explicaţi motivele pentru care, după triumful din 1928, P.N.Ţ. a obţinut în 1931 doar 15% din voturi. Căutaţi şi alte situaţii asemă- 
nătoare. Alcătuiţi lista partidelor care în 10 alegeri succesive au reuşit să se situeze în primele 3 poziţii. 


Statele în perioada contemporană 97 


Modulul Ili 


În viziunea ulterioară a propagandei de partid, 


P.C.R. a fost înfiinţat într-o atmosferă 
de mare entuziasm; la tribună, 
unul din liderii partidului, Gh. Cristescu 


EA 


Formaţiuni politice de stânga 


e Partidul Comunist Român a fost 
înfiinţat la 8 mai 1921. 

Au îndeplinit funcţia de secretar, 
secretar general, prim secretar: Gh. Cris- 
tescu (1922-1924), Elek Köblos (1924- 
1928), Boris Ştefanov (1931-1940). 

P.C.R. a fost scos în afara legii în 1924. 

„Congresul al V-lea (al P.C.R. din 
decembrie 1931) dă linia justă şi 5 lo- 
zinci fundamentale: contra dictaturii fas- 
ciste, ziua (de lucru) de 8 ore, pământ 
țăranilor, autodeterminare (pentru provin- 
ciile istorice) până la despărţire, apăra- 
rea URSS. Aceste lozinci trebuie să ne 
călăuzească în lupta pentru preluarea 
puterii.” 


e Partidul Social-Democrat din Româ- 
nia a fost înfiinţat la 7 mai 1927. 

Preşedinte: Gheorghe  Grigorovici 
(1936-1938). 

Din programul P.S.D.R.: 

„În opunerea la doctrina şi tactica 
comunismului, P.S.D.R. stă ferm pe plat- 
forma socialismului democratic, conside- 
rând că lupta de emancipare a clasei 
muncitoare se poate pregăti în modul cel 
mai eficient şi sigur pe calea democraţiei.” 

DINAMICA PARTIDELOR AFLATE LA PUTERE 


Viaţa politică a acestei perioade a fost dominată în prima ei parte de libe- 
rali, care în lunga „decadă brătienistă” au consolidat legislativ Marea Unire, şi 
ulterior de Partidul Naţional Ţărănesc, care a câştigat triumfal alegerile parla- 
mentare din 1928. Descentralizarea şi întărirea administraţiei locale, consoli- 
darea micii gospodării ţărăneşti şi egalitatea de tratament a capitalului străin cu 
cel autohton s-au aflat în centrul programului lor politic. 

Criza economică din anii 1929-1933 şi complicațiile iscate de restauraţia 
carlistă, al cărui promotor dorea să guverneze peste capul partidelor, explică în 
parte eşecul care a urmat. 

Trecut la cârma jocului după 1930, regele Carol al II-lea a manevrat par- 
tidele şi liderii lor în interesul întronării unui regim autoritar, ceea ce avea să îi 
reuşească abia după şapte ani de intrigă şi lupte de culise. În acest nou con- 
text, democraţia a continuat să funcţioneze, au avut loc alegeri parlamentare, 
dar suveranul a încredinţat guvernarea fie unor personalităţi de anvergura lui 
lorga, lipsite însă de experienţa conducerii unui cabinet, fie pur şi simplu unor 
„oameni ai regelui”, aşa cum a fost numit în cei 4 ani cât i-a fost prim-ministru 
Gheorghe Tătărăscu. 

Tendinţele autoritariste ale suveranului erau încurajate de un climat politic 
internaţional tensionat, în care menţinerea sistemului de la Versailles era din 
ce în ce mai dificilă. Ţările mici şi mijlocii îşi vedeau ameninţată suveranitatea 
şi integritatea de pretenţiile naziste, într-o vreme în care repetatele divergențe 
anglo-franceze şi politica înţelegerii vinovate cu agresorul german spre a-l 
îndrepta spre răsărit erau tot mai evidente. 

Pe fondul erodării marilor partide care conduseseră România după război, 
acum copleşite de neputinta de a găsi soluţii viabile pentru noua situaţie, 
mişcările de extrema dreaptă, antidemocratice şi antisemite, câştigau tot mai 
mult teren. Este ceea ce aştepta de atâta vreme regele Carol al II-lea. Alegerile 
parlamentare din decembrie 1937, organizate de guvernul liberal condus de 
Gheorghe Tătărăscu, s-au încheiat cu un rezultat surprinzător: nici unul dintre 
partide nu a obţinut nici măcar 40% din voturi, nici unul nu s-a putut asigura de 
prima majoritară, nici unul nu şi-a putut construi majoritatea necesară în parla- 
ment pentru a conduce ţara. 

După o scurtă guvernare Goga-Cuza (ambii reprezentând o grupare care 
obținuse cu puţin peste 9% din sufragii) şi înainte de convocarea noului parla- 
ment, regele a instituit un regim autoritar, susţinut de toţi cei nemulţumiţi de 
ascensiunea legionarilor şi de ameninţarea frontierelor, convinşi fiind că un 
regim de mână forte este mai potrivit împrejurărilor decât vechea democrație. 

Monarhia autoritară a lui Carol al II-lea nu a reuşit să rezolve niciuna din 
marile probleme ale României acelor timpuri. Este drept că şi într-o conjunc- 
tură internaţională defavorabilă, marcată de preponderența pe plan european 
a statelor totalitare sovietic şi nazist în fatalul an 1940, regele şi elita condu- 
cătoare a statului au cedat resemnaţi Basarabia, partea nord-vestică a 
Transilvaniei şi sudul Dobrogei (Cadrilaterul). Zece ani de carlism se încheie cu 
o catastrofă naţională din care avea să se nască un alt regim antidemocratic, 
iar instituţia monarhică, grav discreditată, nu avea să-şi mai revină niciodată. 


Statul şi politica 


[2] 


Grigore Gafencu în campanie electorală în Dobrogea (1931) 


„Am gustat, câteva zile, tot farmecul înduioşător al Orientului. Şi apoi a venit cealaltă 
înfăţişare a Orientului: mai grozavă decât năvălirea tătarilor sau invazia lăcustelor, a venit 
ziua de alegeri, de alegeri cum sunt înţelese şi practicate de români, de administraţia 
română, de armata română, de magistraţii români. 

A fost o imagine absurdă şi barbară dezlănţuită de sus în jos peste o populaţie paş- 
nică şi liniştită ... S-au arestat delegaţii şi candidaţii, s-au furat urnele şi cărţile de alegă- 
tor, s-au bătut mai ales, s-au schingiuit şi snopit sub lovituri de ciomege sute şi mii de 
alegători. Îngrozită, populaţia se ascundea în pădure. Ca în timpul războiului, mă plimbam 
cu revolverul la mine, înconjurat de un grup de prieteni credincioşi." 

(Constantin Grigore Gafencu, Însemnări politice, Editura Humanitas, 1991) 


3 


Argetoianu despre liderii unor partide politice, în contextul alegerilor din 1933 


„Duminică 24 decembrie. Ajun de Crăciun fără veselie. Rezultatul alegerilor a întrecut 
cele mai pesimiste socoteli pentru noi. Duca (primul ministru liberal) a dezlănţuit toată 
urgia administrativă împotriva mea — dând astfel o nouă dovadă de falsitatea şi de 
nemernicia sa sufletească ... Doctorul Lupu, care s-a prezentat în alegeri cu un program 
ce nu era decât falsificarea programului meu, a avut de două ori mai multe voturi ca mine. 
Inofensiv în politică şi caraghios, lui i s-au lăsat toate voturile ca să iasă înaintea mea şi 
să mă umilească. Acelaşi plan machiavelic a favorizat şi pe Goga, un alt contrafăcător al 
programului şi ideilor mele." 

(C. Argetoianu, Memorii, 1932-1934, Editura Machiavelli, 1997) 


4 Rezultatul alegerilor parlamentare din 20 decembrie 1937 
P.N.L. PNI. Partidul Totul pentru țară P.N. Creştin 
35,92% 20,40% 15,80% 9,15% 


ACTIVITATE INDEPENDENTĂ 


1. Comparaţi programele partidelor politice care au funcţionat în perioada interbelică. 


Dacă am da timpul înapoi şi v-aţi afla în faţa alegerilor, căruia dintre ele i-aţi acor- 
da votul? Motivaţi-vă alegerea şi confruntaţi-o cu a unui coleg. 

2. Descrieţi reacţia autorităţilor la alegeri din perspectiva unui observator neutru. 
Alcătuiţi un raport, stabilind ce valori ale cetăţeniei democrate erau astfel încălcate 
şi ce anume favoriza încălcarea lor. 

3. Caracterizaţi modul în care C. Argetoianu înţelege să-şi motiveze înfrângerea în 
alegeri. Explicaţi cum se face că în multe împrejurări ale vieţii este mai la înde- 
mână să denunţăm „teoria conspirației” decât să ne recunoaştem propriile erori. 
Căutaţi informaţii despre I.G. Duca şi Octavian Goga. Alcătuiţi-le portretul politic. 
Se justifică aprecierile lui Argetoianu? 

4. Analizaţi rezultatele alegerilor parlamentare din 1937, înscrise în tabelul 4. Moti- 
vează alegerea făcută de Carol al II-lea pentru postul de prim-ministru? Mai erau 
şi alte soluţii în sprijinul democraţiei? Alcătuiţi un scurt eseu cu acest subiect. 


Statele în perioada contemporană 


Modulul III 


Corneliu Zelea Codreanu 

Formaţiuni politice de dreapta 


e Liga Apărării  Naţional-Creştine 
(L.A.N.C.), înfiinţată la 4 martie 1923 la 
laşi. 

Preşedinte: A.C. Cuza. A fuzionat în 
1935 cu Partidul Naţional Agrar. 


e Legiunea Arhanghelului 
înfiinţată la 24 iunie 1927 la laşi. 

Comandant: Corneliu Zelea Codreanu 
(1927-1938), Horia Sima (1938-1941). 


e În 1930 s-au pus bazele organizaţiei 
Garda de fier, dizolvată formal în 1931 şi 
1932, scoasă din viaţa publică în 1933. 
Revine sub numele de Totul pentru ţară, 
în 1935. La 21 februarie 1938, Corneliu 
Zelea Codreanu anunţă încetarea acti- 
vității partidului. 


Mihail, 


Pro MEMORIA! 

e În primii ani ai României Mari a fost 
adoptată o legislaţie care ar fi putut 
consolida democraţia. 

e Corupţia, proasta guvernare şi tole- 
rarea interesată a exceselor parti- 
delor de dreapta au netezit drumul 
spre instalarea unor regimuri auto- 

ritare şi totalitare. 


99 


RECAPITULARE / EVALVARE 


Cronologie 


1990 

8 ianuarie — Este autorizată funcţionarea 
primului partid postdecembrist în România, 
PN.Ţ.C.D. (Partidul Naţional Ţărănesc 
Creştin-Democrat). 

15 ianuarie — Îşi reia activitatea Partidul 
Naţional Liberal. 

23 ianuarie — Frontul Salvării Naţionale se 
transformă în partid şi îşi anunţă partici- 
parea la alegeri. 

9 februarie — Se constituie Consiliul 
Provizoriu de Uniune Naţională (C.P.U.N.), 
organ provizoriu al puterii de stat. 

22 aprilie-15 iunie — Se desfăşoară marea 
demonstraţie din Piaţa Universităţii. Este 
elaborată o Declaraţie care preia punctul 8 
al Proclamaţiei de la Timişoara (11 martie). 
15-20 martie — Grave incidente produse în 
contextul aniversării revoluţiei maghiare de 
la 1848. 

20 mai — Primele alegeri parlamentare şi 
prezidenţiale din istoria postcomunistă a 
țării. 

1991 

4-6 aprilie — Preşedinţii lon Iliescu şi 
Mihail Gorbaciov parafează, la Moscova, 
Tratatul de colaborare, bună vecinătate şi 
amiciţie între URSS şi România. 

18-19 aprilie — Preşedintele Franţei, 
Frangois Mitterrand, este primul şef de stat 
occidental care vizitează România după 
1989. 

30 iunie-1 iulie — Este desființat CAER şi 
îşi încetează valabilitatea Tratatul de la 
Varşovia. 

18-20 noiembrie — Preşedinţii Iliescu şi 
Mitterrand semnează Tratatul franco-român. 
21 noiembrie — Parlamentul votează 
proiectul de Constituţie al României. 

8 decembrie — Un referendum popular 
aprobă constituţia aşa cum a fost votată de 
Parlament. 

25 decembrie — Mihail Gorbaciov anunţă 
sfârşitul Uniunii Sovietice. 

1992 

7 februarie — 12 state ale C.E.E. sem- 
nează tratatul de la Maastricht; Comuni- 
tatea Economică Europeană se transformă 
în Uniunea Europeană. 


>>> 

Lumea de mâine 
anticipată în 1945 şi azi 


1 


Lumea de mâine anticipată în 1945 


e De un filosof, Tudor Vianu (1897-1964) 

„Vom avea nevoie, în ţara noastră, de muncitori oneşti, consacraţi cu austeritate şi 
competenţă unor domenii în care facultăţile lor personale să se poată exercita creator. 
Avem nevoie de omul trebii lui, de exemplarul uman tehnic. Să denunţăm tipul atât de 
curent în viaţa noastră socială, pe omul de vorbe, de formule, de avânturi nereflectate. 
Aceşti oameni bagatelizează lucrurile cele mai grave, le demonetizează. Ei aduc cu ei 
suflul demoralizant şi transformă totul în neînsemnătate şi farsă. De aceea, subliniez încă 
o dată nevoia oamenilor consacraţi unei tehnici creatoare, oricare ar fi ea; de aceea, am 
pus totdeauna, chiar şi în estetică, accentul pe factorul raţional, activ, al procedeelor şi 
tehnicităţii.” (Tudor Vianu, Lumea de mâine, 1945) 


e De un scriitor, George Călinescu (1899-1965) 

„Lumea de mâine o văd întemeiată pe interesul acut de umanităţi, de un cosmopo- 
litism de tip grec, aşa cum a existat printre oamenii Renaşterii şi a perioadei Voltaire- 
Goethe, pe un dispreţ total de particular. Acum toată străduinţa noastră tinde de a face 
dreptate mulţimii, de a îndeplini condiţiile materiale juste, fără de care termenii înaintați ai 
progresului nu sunt posibili. Unui ţăran înfometat şi bolnav nu-i arde de catedrale. Însă, în 
cele din urmă, ţinta e tot spiritul. Decât să mănânc şuncă într-o ţară fără statui, prefer să 
mă hrănesc cu măsline pe Acropole.” (George Călinescu, Lumea de mâine, 1945) 


e De un jurist, Petre Pandrea (1904-1968) 

„evoluția paşnică şi sintetizarea contrariilor: o primă ipoteză plauzibilă. A doua 
ipoteză: ciclul revoluţionar caracteristic epocilor postbelice, în toate ţările capitaliste va 
izbucni cu furie curând. Am multe indicii că lumea de mâine se va desfăşura în cadrul celei 
de-a doua ipoteze. Spectacolul va fi cinematografic, niţeluş sângeros (sângele este fer- 
mentul creşterilor organice), cu febră revoluţionară (revoluţia este locomotiva Istoriei). 
Ipoteza nr. 2 va dura mai multe decenii şi va fi o epocă bună pentru oamenii politici (aceşti 
sculptori de mase umane), pentru sociologi, pentru jurnalişti şi prea puţin propice pentru 
artişti.” (Petre Pandrea, Lumea de mâine, 1945) 


e De un sociolog, Dimitrie Gusti (1880-1955) 

„O împletire intimă şi indisolubilă între ştiinţă şi viaţa naţiunii; un tineret realist şi ide- 
alist în plină vigoare; un ţăran luminat, cetăţean şi vrednic gospodar producător; un sat, 
un oraş şi o regiune dezvoltate maximal, din punct de vedere social, economic şi cultural, 
încadrate direct, solidar şi sintetic în Națiune; o naţiune şi un stat făcând parte activ şi cu 
demnitate din organizarea internaţională a lumii pe care o pregăteşte lupta eroică a ma- 
rilor Națiuni Unite — iată lumea de mâine.” (Dimitrie Gusti, Lumea de mâine, 1945) 


(Textele fac parte din cartea 

de interviuri a publicistului lon Biberi 
şi au fost publicate în 1945 sub titlul 
„Lumea de mâine”) 


O construcţie din 


„micul Paris” clădită parcă 
pentru toate timpurile 


Statul şi politica 


2] 


Şi azi 
Ideea revine şi formează subiectul unui număr recent din „Dilema veche” (nr. 180 din 
19-25 iulie 2007) 


e Un filosof şi politolog: Mihaela Miroiu 

„Peste 20 de ani, oamenii vor trăi într-o administraţie mai coerentă, în localităţi cu o 
infrastructură urbană şi vor fi învăţat deja că prima lor datorie este să se descurce singuri. 
Generaţia matură şi cea tânără de atunci vor folosi ca limbă profesională mai ales en- 
gleza. Limba dezirabilă pentru deschiderea lor spre piaţa de joburi va fi mai ales chineza. 
Vor fi generaţii care vor deprinde gustul concurenţei globale, gustul luptei de contracarare 
a acaparării puterii de către marile corporaţii, vor redescoperi nevoia asocierii civice.” 


e Un economist: Daniel Dăianu 

„Dacă vom menţine un diferenţial de creştere economică de 3-4% anual faţă de media 
U.E., am putea ajunge la aproximativ 60% din media Uniunii (luând în calcul şi aprecierea 
leului) în circa un deceniu. Fără derapaje majore pe parcurs, am putea ajunge la un venit 
pe locuitor de circa 75% din media U.E. în jurul anului 2025. Alături de investiţii masive în 
educaţie şi infrastructură, trebuie să rezolvăm/atenuăm câteva mari probleme de ordin 
structural, între care sistemul de pensii, asistenţa medicală, dezechilibrul demografic. 
Migraţia va continua, ceea ce va accentua o dinamică demografică nefavorabilă şi anomii 
sociale. Avem nevoie de o politică de asistare a familiei care să încetinească scăderea 
populaţiei, de o mai bună integrare a cetățenilor romi. Vor apărea presiuni de imigrare pe 
fondul îmbătrânirii populaţiei şi al deficitului de forţă de muncă. Va trebui să gestionăm 
adâncirea unor decalaje între regiuni.” 


Valorificați-vă cunoștințele! 


1. Alegeţi, din cronologia alăturată, evenimentele care au dat substanţă luptei pentru 


afirmarea democraţiei postdecembriste. Alcătuiţi un comentariu scris de 15-20 de 
rânduri cu acest subiect. 

2, Citiţi cu atenţie textele de la pagina 100. Stabiliti domeniile asupra cărora se 
răsfrânge proiecția asupra societăţii româneşti a secolului trecut. Comparaţi gân- 
durile despre viitor ale acestor intelectuali cu realizările regimului comunist care a 
urmat. Câte dintre ele s-au dovedit utopice, câte s-au împlinit? Alcătuiţi un comen- 
tariu pe acest subiect. 

3, Organizaţi-vă în 4-5 grupe. Alegeţi unul din textele de la paginile 100-101 şi for- 
mulaţi, după modelul pentru care aţi optat, câteva idei generale care să înfăţişeze 
viitorul în viziunea voastră. Discutaţi-le pe grupe. Construiţi apoi, pe baza conclu- 
ziilor, mai multe formulări cu ajutorul cărora să participaţi împreună cu întreaga 
clasă la o dezbatere pe tema „Cum va arăta România peste 20 de ani?”. 


Potrivit programei şcolare pentru ciclul superior al liceului, studiul disciplinei /storie 
urmăreşte „focalizarea” pe formarea unor competenţe generale, precum şi a unor com- 
petenţe specifice pentru fiecare domeniu de conţinut, competenţe menţionate, de altfel, 
şi în paginile acestui manual. 

Propunându-ne să vă stimulăm şi să vă oferim posibilitatea de a verifica voi înşivă 
măsura în care aceste competenţe încep să se contureze, am adoptat o altă modalitate 
decât aceea folosită în manualele noastre anterioare pentru fixarea cunoştinţelor, pen- 
tru recapitularea şi evaluarea lor. 

Credem că până acum aţi avut posibilitatea să constataţi că diferitele surse docu- 
mentare — complementare şi, uneori, chiar contradictorii — care însoțesc prezentarea 
conţinuturilor, precum şi activităţile independente pe care vă invităm să le realizaţi, indi- 
vidual sau în grup, cu colegii, vă ajută să vă apropiaţi cu mai mult interes de eveni- 
mentele şi personalităţile istoriei contemporane, să înţelegeţi adevăruri care nu se lasă 
totdeauna uşor descifrate. 


Statele în perioada contemporană 


Sediul B.C.R din Buzău, 
o construcţie pentru secolul XXI 


Cronologie 


3 martie — Începutul conflictului care îi 
opune pe liderii separatişti de la Tiraspol 
autorităţilor din Republica Moldova. 

25-27 aprilie — Are loc vizita în România a 
fostului suveran Mihai |, aclamat de mii de 
simpatizanți. 

27 septembrie — Alegeri parlamentare şi 
prezidenţiale. F.D.S.N. obţine 27,7% şi va fi 
obligat să constituie ulterior o majoritate 
parlamentară cu P.U.N.R. şi P.R.M. 

1993 

5-6 mai — Prima grevă generală după 
căderea regimului comunist. 

21 septembrie — La Bruxelles, ministrul 
român de externe se pronunţă pentru inte- 
grarea ţării noastre în NATO. 

28 septembrie — La sesiunea de la Stras- 
bourg, România este primită în Consiliul 
Europei. 

2 noiembrie — SUA acordă României 
clauza naţiunii celei mai favorizate. 

1994 

26 ianuarie — Ministrul de externe sem- 
nează, la Bruxelles, declaraţia-cadru pri- 
vind participarea României la Parteneriatul 
pentru pace. 

9 mai — România primeşte statutul de aso- 
ciat al Uniunii Europene. 

21-22 iunie — Vaclav Havel, preşedintele 
Cehiei, întreprinde o vizită în România. 
9-10 decembrie — La Essen, lon Iliescu 
subliniază hotărârea României de a intra 
cât mai repede în U.E. 

1995 

21 martie — Este adoptată legea pentru 
accelerarea privatizării. 

11 noiembrie — Moartea lui Corneliu 
Coposu, preşedintele PN.Ţ.C.D. 

Modulul IV 
E 2 


E 
a 


À f 


4 k ii 1418 A ala Egil | 
)eulitolano | 
Un afiş de propagandă nazist 
din anii premergători izbucnirii războiului 
(Trăiască Germania) şi un afiş al aliaţilor 
(Naţiunile Unite luptă pentru libertate) 


Dicţionar 


HOLOCAUST — Perioadă istorică 
tragică cuprinsă între 1933-1945, 
perioadă în care regimul nazist din 
Germania şi regimurile din ţările aliate 
acesteia au planificat şi aplicat un plan 
general de lichidare a tuturor evreilor 
din Europa. 

TRAUMĂ — Rană sufletească, şoc 
emoţional violent, provocat de o neno- 
rocire. Factor nociv care modifică 
personalitatea unui om, provocându-i 
emoții violente. 

R ezolvarea conflictelor 
in lumea contemporană 


-COOPERARE ŞI CONFLICT 
ÎN PRIMA JUMĂTATE A SECOLULUI XX 


Secolul al XX-lea se caracterizează prin intensificarea relaţiilor interna- 
tionale. În acest secol au avut loc două războaie mondiale şi nenumărate 
războaie regionale sau locale. Începutul secolului al XX-lea se defineşte prin 
apogeul epocii „imperialiste”. Termenul se referă la o perioadă de timp cuprinsă 
între 1870 şi 1914, în care puterile europene au dezvoltat cele mai mari imperii 
coloniale. Ţările europene deţineau aproximativ 20% din suprafaţa globului. 
Începutul secolului trecut a fost marcat de competiţie, rivalitate politică şi eco- 
nomică deosebit de agresivă între marile puteri. 

Începutul secolului al XX-lea semnalează apariţia unor noi centre de putere 
în afara continentului european: Japonia şi Statele Unite. Din punct de vedere 
politic şi militar, Europa era împărţită în două alianţe miliare şi politice: Antanta 
şi Tripla Alianţă. Antanta a fost semnată, la 8 aprilie 1904, de Marea Britanie şi 
Franţa. Mai târziu, Antantei i s-a alăturat şi Rusia. Tripla Alianţă a fost semnată, 
la 20 mai 1882, de Germania, Austro-Ungaria şi Italia. 

La începutul secolului al XX-lea, Germania a promovat o politică agresivă 
şi a optat pentru alianţa cu Austro-Ungaria. În faţa acestei situaţii, vecinii 
Germaniei de la est şi de la vest, Franţa şi Rusia, au semnat o alianţă de 
apărare comună. În 1898, Germania a iniţiat un plan de organizare a unei flote 
moderne. Marea Britanie s-a simţit ameninţată şi s-a alăturat alianţei. 

În august 1914 s-a declanşat cel mai mare război pe care îl văzuse istoria 
până atunci, „Marele Război”, războiul despre care se credea că va rezolva 
toate problemele. Războiul a durat până în 11 noiembrie 1918. În acest război 
au fost ucişi mai mult de 9 milioane de oameni pe câmpul de luptă şi mai mulți 
în spatele fronturilor din cauza lipsurilor. Războiul s-a purtat cu o tehnologie 
avansată pentru acele timpuri: avionul (bombardamente aeriene), tehnici de 
comunicaţie moderne (telegraful, radioul, telefonul), arme performante (tancul, 
submarinul). 

Sistemul de pace de la Versailles (1919) nu a rezolvat tensiunile care au 
dus la izbucnirea războiului. Acesta a lăsat în urma lui traume şi frustrări. Mulţi 
şi-au găsit refugiul în doctrine naţionaliste, internaţionaliste şi soluţii politice 
nedemocratice. Una din creaţiile Primului Război Mondial a fost Liga Naţiunilor. 
Obiectivele sale erau dezarmarea şi construirea unui sistem de securitate 
colectivă. Cu toate acestea, Liga Naţiunilor nu a reuşit să împiedice declanşa- 
rea celui de Al Doilea Război Mondial. 

Un moment al cooperării internaţionale l-a reprezentat semnarea tratatului 
Briand-Kellogg, la 27 august 1928. Tratatul îşi propunea evitarea de noi răz- 
boaie şi consolidarea încrederii reciproce în relaţiile între state. 

Cel de Al Doilea Război Mondial a avut loc între anii 1939 şi 1945 şi a 
depăşit, prin participare şi consecinţe, prima conflagrație mondială. 


Relaţiile internaţionale 


În timpul războiului au murit aproximativ 60 de milioane de oameni, militari 
şi civili, aproximativ 3% din populaţia globului de la acea dată. Pacea de la 
Versailles lăsase Germaniei un puternic sentiment de frustrare şi de nedrep- 
tate. La acesta s-au adăugat Marea Criză Economică, creşterea rasismului şi 
a naţionalismului în formele sale extreme. 

În preajma şi în timpul războiului s-a desfăşurat Holocaustul, cea mai mare 
crimă împotriva umanităţii. În Germania şi în ţările aflate sub dominaţia ei au 
fost omorâţi 6 milioane de evrei, fără nici un motiv în afara aceluia că erau evrei. 

Războiul s-a dat între Puterile Aliate (Marea Britanie, Statele Unite, Franţa, 
Uniunea Sovietică) şi Puterile Axei (Germania, Italia, Japonia), cu aliaţii lor, şi 
s-a terminat în 1945 cu înfrângerea acestora din urmă. 

Declaraţia de război a Austro-Ungariei adresată Serbiei (28 iulie 1914) 


„Guvernul regal sârb nu a răspuns de o manieră satisfăcătoare la nota din 23 iulie 
1914 prezentată de ministrul austro-ungar la Belgrad, guvernele imperial şi regal sunt ele 
însele hotărâte în a-şi vedea apărate interesele şi drepturile, şi, în acest scop, să recurgă 
la forța armelor. În consecinţă, Austro-Ungaria se consideră de aici înainte în stare de 
război cu Serbia." 

Înțelegerea membrilor Antantei de a nu încheia pace separată (4 septembrie 1914) 


Următoarea declaraţie a fost semnată în această dimineaţă de Ministerul de Externe 
Britanic la Londra. 

„Subsemnaţii, special autorizaţi de guvernele lor pentru aceasta, declară următoarele: 
Guvernele britanic, francez şi rus de comun acord se angajează să nu încheie pace sepa- 
rată în timpul acestui război. 

Cele trei guverne sunt de acord că atunci când va fi vorba de discutarea termenilor 
păcii, nici unul dintre aliaţi nu va cere termenii păcii fără acordul fiecăruia dintre aliați.” 


3 
Înființarea Societăţii (Ligii) Naţiunilor 

„Înaltele părţi contractate, considerând că, pentru a dezvolta cooperarea şi pentru a 
le garanta pacea şi siguranţa, este necesar să se accepte anumite obligaţii, de a nu 
recurge la război, să se întreţină la lumina zilei relaţiuni internaţionale bazate pe justiţie şi 
onoare, să se observe riguros prescripţiunile dreptului internaţional, recunoscut de aci ca 
regulă de conducere efectivă a guvernelor, să se facă să domnească dreptatea şi să se 
respecte cu sfinţenie toate obligaţiile tratatelor în raporturile mutuale dintre popoarele 
organizate, adoptă prezentul pact, care instituie Societatea Naţiunilor (...). Art. 7. Sediul 
Societăţii Naţiunilor este stabilit la Geneva (...). Art. 10. Membrii Societăţii îşi iau îndato- 
rirea să respecte şi să menţină în contra oricărei agresiuni externe integritatea teritorială 
şi independenţa politică existentă a tuturor membrilor Societăţii.” 

(Tratatul de la Versailles, 1919-1920) 


ACTIVITATE INDEPENDENTĂ 


1. Analizaţi documentul 3. Comentaţi principiile care au stat la baza creării Ligii Naţiunilor. 


2. Explicaţi de ce nu au reuşit mecanismele internaţionale să evite izbucnirea unui 
nou conflict mondial. 

Comentati cauzele care au dus la declanşarea acestui război. 

Căutaţi informaţii suplimentare cu privire la pierderile de vieţi omeneşti din anii 
Holocaustului. Argumentaţi de ce astfel de atrocități nu pot fi uitate sau ignorate. 


A w 


Cooperare şi conflict 


Modulul IV 


O cronologie a celor două 
conflicte mondiale 


1914, 28 iunie — Asasinarea lui Frantz 
Ferdinand la Sarajevo. 

3 august — Germania declară război Marii 
Britanii şi invadează Belgia. 

26 august — Înfrângerea armatelor ruseşti 
la Tannenburg. 

1915, 19 ianuarie — Are loc primul raid 
aerian în Marea Britanie cu un zepelin. 

7 mai — Torpilarea transatlanticului „Lusi- 
tania” de către un submarin german. 

19 decembrie — Retragerea aliaţilor de la 
Gallipoli. 

1916, 21 februarie — Începutul bătăliei de 
la Verdun. 

1 iulie — Bătălia de pe Somme. 

1917, 6 aprilie — SUA declară război 
Germaniei. 

9 decembrie — Cucerirea lerusalimului de 
către englezi. 

1918, 3 martie — Pacea de la Brest-Litovsk 
între Germania şi Rusia. 

11 noiembrie — Semnarea armistiţiului 
între aliaţi şi Germania. 

1919, 28 iunie — Semnarea Tratatului de 
pace de la Versailles. 


1939, 1 septembrie — Germania invadează 
Polonia. 

1940, August — Bătălia Angliei. 

1941, 22 iunie — Germania atacă Uniu- 
nea Sovietică. 

7 decembrie — Japonia atacă Statele 
Unite la Pearl Harbor. 

1942, noiembrie — Bătălia de la Stalingrad. 
1944, 6 iunie — Debarcarea aliaţilor în 
Normandia. 


Competenţe specifice modulului 
RELAŢIILE INTERNAŢIONALE 


3.3. Descoperirea în sursele de infor- 
mare a perspectivelor multiple asupra 
evenimentelor istorice. 


4.2. Folosirea mijloacelor şi a tehno- 
logiilor de informare şi comunicare pen- 
tru investigarea unui eveniment sau a 
unui proces istoric. 

*1.4. Susținerea argumentată a unui 
punct de vedere într-o discuţie / într-un 
referat pe teme de istorie. 

1945-1955: O cortină de fier 
a căzut de-a lungul Europei 


Ţări care au acceptat Planul Marshall 
de refacere a economiei europene 


A  Ţărimembreale NATO (1949) 


Ţări cu regimuri comuniste 


4 ări membre ale Pactului 
de la Varşovia (1955) 


Dicţionar 


CORTINA DE FIER — Termen specific 
„Războiului Rece”, folosit pentru prima 
dată în 1945 pentru a ilustra separarea 
Europei în două blocuri militare şi 
politice. 

UNIUNE — Unire a mai multor tări, 
organizaţii, grupuri sociale etc. pe baza 
unor tratate şi convenții pentru apărarea 
unor interese şi unor drepturi comune. 


1 


Mesaj al lui Churchill către Stalin 

„Nu este deloc încurajator să imagi- 
năm un viitor în care dumneavoastră şi 
țările pe care le dominați, împreună cu 
partidele comuniste din numeroase alte 
state, veţi fi aşezaţi de o parte, iar toţi cei 
care se raliază naţiunilor de limbă engle- 
ză, asociaţii şi dominioanele lor, se vor 

afla de cealaltă parte.” 
(28 aprilie 1945) 


104 


COOPERARE ŞI CONFLICT 
ÎN A DOUA JUMĂTATE A SECOLULUI XX 


Sfârşitul celui de Al Doilea Război Mondial nu a adus pacea pe care o aştepta 
toată lumea. Europa şi lumea au fost împărţite în două sfere de influenţă. 

Ţările din Europa vestică, cu regimuri democratice, au început un plan de 
reconstrucţie, Planul Marshall, coordonat de Statele Unite, iar ţările din Europa 
estică au intrat sub influenţa politică, economică şi militară a Uniunii Sovietice. 
Aceasta a impus ţărilor aflate sub influenţa ei propriul sistem politic comunist 
totalitar. 

Planul Marshall a fost lansat în 1947 pentru a reconstrui economia Europei 
distrusă de război. Programul a fost un succes şi a durat până în 1952, de el 
beneficiind 18 ţări vest-europene. Planul a constat în credite, subvenţii neram- 
bursabile şi ajutoare materiale sau alimentare. Pentru a nu rămâne mai prejos, 
Uniunea Sovietică a impus ţărilor sale satelite, în 1949, un organism economic 
denumit Consiliul de Ajutor Economic Reciproc (CAER). Acesta nu se baza pe 
realităţi economice, ci pe interese ideologice, şi de aceea a fost un eşec. 

În 1947, odată cu separarea lumii în două blocuri politice rivale, s-a declan- 
şat un nou tip de război, numit de la început „Războiul Rece”. De o parte a 
„cortinei de fier” se găseau ţările occidentale, bloc militar compus din SUA şi 
aliaţii lor grupaţi în NATO (organizaţie internaţională pentru colaborarea defen- 
sivă înfiinţată prin Tratatul Atlanticului de Nord, semnat la Washington pe 
4 aprilie 1949), iar de cealaltă parte se găseau URSS şi aliaţii ei, organizaţi 
în Tratatul de la Varşovia (Tratatul de prietenie, cooperare şi asistenţă mutuală). 
Acest Tratat a fost o alianţă militară a ţărilor din Europa Centrală şi de Est aflate 
sub influenţa URSS, înfiinţată la 14 mai 1955 (desfiinţat, la Praga, pe 1 iulie 
1991) şi care declara că are drept scop apărarea împotriva amenințării NATO. 
Tratatul de la Varşovia a fost iniţiat de către Nikita Hruşciov, în 1955, şi a fost 
semnat la Varşovia pe 14 mai 1955. Pactul şi-a încetat existenţa pe 3 martie 
1991. Războiul Rece s-a terminat, de asemenea, în 1991, odată cu destrăma- 
rea URSS. 

În 1945 s-a înfiinţat Organizaţia Naţiunilor Unite (ONU), organizaţie a tutu- 
ror statelor lumii care are ca obiective promovarea prieteniei între state, apli- 
carea legilor internaţionale, asigurarea securităţii internaţionale, încurajarea 
dezvoltării economice. ONU este continuatoarea Ligii Naţiunilor înfiinţată 
în 1919. 

Un alt organism de cooperare a Europei occidentale a fost Comunitatea 
Europeană, al cărei rol a mai fost menţionat în paginile acestui manual. Ea a 
fost înfiinţată la Roma sub numele de Comunitatea Economică Europeană 
(CEE), la data de 25 martie 1957. 

Ţările fondatoare au fost Belgia, Germania, Franţa, Italia, Luxemburg, 
Olanda. Concomitent cu CE s-a constituit şi Comunitatea Europeană a Ato- 
mului (CEA, astăzi EURATOM). Au apărut atunci trei comunităţi, numite şi 
Comunitățile Europene. Prin Tratatul de fuziune au fost puse bazele unor orga- 
ne comune de conducere, printre acestea numărându-se Comisia Europeană 
şi Consiliul European. 


Relaţiile internaţionale 


3 


Planul Marshall 


„În consecinţă, Europa are nevoie de un ajutor suplimentar important, dacă vrem să 
evităm gravele probleme economice, sociale şi politice ce vor surveni. Pentru a le reme- 
dia, trebuie să întrerupem cercul vicios şi să restaurăm Încrederea popoarelor europene 
în viitorul economic al propriilor ţări şi în Europa în general. 

Este logic ca Statele Unite ale Americii să facă tot ceea ce le stă în putere pentru a 
ajuta lumea să-şi regăsească sănătatea economică normală fără de care aceasta nu poate 
dobândi nici stabilitate politică, nici pace asigurată. Acţiunea noastră nu este îndreptată nici 
împotriva uneia dintre ţări, nici unei doctrine, ci împotriva foametei, sărăciei, disperării şi 
haosului. Scopul nostru trebuie să fie renaşterea unei economii mondiale sănătoase pen- 
tru a permite stabilirea de condiţii politice şi sociale propice instituţiilor libere.” 

(Din discursul secretarului de stat 
la Universitatea Harvard, iunie 1947) 

Tratatul Atlanticului de Nord (4 aprilie 1949) 


„Articolul V: Părţile convin că un atac armat împotriva uneia sau mai multora dintre 
ele, în Europa sau în America de Nord, va fi considerat un atac împotriva tuturor şi, în 
consecinţă, sunt de acord că, dacă are loc un asemenea atac armat, fiecare dintre ele, în 
exercitarea dreptului la autoapărare individuală sau colectivă recunoscut prin Articolul 51 
din Carta Naţiunilor Unite, va sprijini Partea sau Părțile atacate prin efectuarea imediată, 
individual sau de comun acord cu celelalte Părţi, a oricărei acţiuni pe care o consideră 
necesară, inclusiv folosirea forței armate, pentru restabilirea şi menţinerea securităţii 
zonei nord-atlantice.” 


5 


Declaraţia Schuman (9 mai 1950) 


„Pacea mondială nu poate fi în siguranţă fără eforturi creatoare pe măsura amenin- 
țărilor la care este expusă. Contribuţia unei Europe organizate (...) este indispensabilă 
pentru menţinerea unor relaţii paşnice. 

Europa nu se va face deodată, conform unui singur plan. Ea va fi construită prin 
măsuri concrete care mai întâi vor crea o solidaritate concretă. Adunarea naţiunilor 
Europei cere eliminarea rivalităţii seculare franco-germane. Orice măsură luată trebuie să 


Xan 


privească în primul rând aceste două ţări. 


ACTIVITATE INDEPENDENTĂ 


1. Motivaţi îngrijorarea exprimată în scrisoarea lui W. Churchill către Stalin. 

2. Comparaţi şi stabiliţi legătura între valorile promovate de Liga Naţiunilor (docu- 
mentul 3 din paginile anterioare) cu cele ale ONU (documentul 2). 

3. Analizaţi, pe grupe, structura şi obiectivele celor două programe economice — 

CAER şi Planul Marshall — şi stabiliţi cauzele care au dus la succesul, respectiv la 

insuccesul lor. 

Prezentaţi condiţiile în care se aplică articolul V al Tratatului Atlanticului de Nord. 

Redactaţi un scurt eseu în care să descrieţi atmosfera internaţională în timpul 

„Războiului Rece”. 

6. Identificaţi, în documentul 5, valorile pe care s-a construit proiectul unităţii 
europene. 


g e 


Cooperare şi conflict 


Reuniunea ţărilor fondatoare ale CEE 


de la Roma (1957) 


A 


Introducere la Carta Națiunilor Unite 


„Noi, popoarele națiunilor unite, sun- 
tem hotărâți: 

— să salvăm generaţiile viitoare de oro- 
rile războiului; 

- să reafirmăm credinţa în drepturile 
fundamentale ale omului, în demnitatea 
şi valoarea fiinţei umane; 

- să stabilim condiţii în care să acţio- 
neze justiţia şi respectul faţă de obligaţiile 
care decurg din tratatele internaţionale; 

— să promovăm progresul social şi îm- 
bunătăţirea nivelului de trai şi a libertăţii.” 

(26 iunie 1945) 


Cronologie 


1945, februarie — Conferinţa de la Ialta. 


Începutul Războiului Rece. 

Martie — W. Churchill foloseşte termenul 
„Cortina de fier”. 

1947, iunie — Anunţarea Planului Marshall. 
1948, iunie — Blocada Berlinului. 

1949, iulie — Înfiinţarea NATO. 

12 mai — la sfârşit blocada Berlinului. 
1950-1953 — Războiul din Coreea. 

1954, martie — Înființarea KGB. 

1955, mai — Înființarea Pactului de la 
Varşovia. 

1956, octombrie — Revoluţia din Ungaria. 
1961, august — Construirea Zidului Berli- 
nului. 

1962, octombrie — Criza rachetelor din 
Cuba. 

1965, aprilie — Trimiterea a 150 000 de 
soldaţi americani în Vietnam. 

1968, august — „Primăvara de la Praga” 
este înfrântă de trupele sovietice. 

1979, decembrie — Trupele sovietice 
invadează Afganistanul. 

1985, martie — M. Gorbaciov devine lider 
al URSS. 

1989, noiembrie — Căderea Zidului 
Berlinului. 

1991, aprilie — Dizolvarea Pactului de la 
Varşovia. 

August — Destrămarea Uniunii Sovietice. 

Modulul IV 


Acordul de la Dayton (1995) 
şi-a propus să soluţioneze 
conflictul din fosta Iugoslavie 


Dicţionar 


FANATISM — Ataşament pătimaş pen- 
tru o convingere, pentru o credinţă, 
însoţit de o totală intoleranţă faţă de 
opiniile altora, credinţă oarbă în idei 
religioase cu tendinţa excesivă de a le 
urma în viaţa cotidiană. 

HACKER — Persoană care comite un 
act ilegal sau răspândeşte conştient 
viruşi informatici pe reţele locale sau 
internaţionale (internet). 

TERORISM — Folosirea deliberată şi 
sistematică a unor mijloace violente 
sau ameninţări de natură să provoace 
teamă şi neîncredere, panică şi nesi- 
guranţă, ignorând orice norme umani- 
tare în vederea atingerii unui scop 
politic. 

COOPERARE ŞI CONFLICT 
ÎN LUMEA CONTEMPORANĂ 


Procesul de construcţie a unităţii europene s-a accelerat în anii '90, astfel 
că în prim-plan, pe continentul nostru, se situează aspectele care definesc 
cooperarea şi mai puţin cele care ar putea genera conflicte. După cum se ştie, 
pe 1 noiembrie 1993 a luat naştere Uniunea Europeană, conform tratatului de la 
Maastricht. Procesul de extindere a Uniunii a cunoscut şi el un ritm accelerat. 
Instituţiile Uniunii Europene sunt: Consiliul European şi Preşedintele Consiliului 
European, Parlamentul European, care reprezintă cetăţenii ţărilor Uniunii 
Europene, şi care este ales prin vot direct de către aceştia, Consiliul Uniunii 
Europene (Consiliul de Miniştri), care reprezintă fiecare stat membru, Comisia 
Europeană, cu cei 17 comisari care reprezintă interesele generale ale UE, 
Curtea de Justiţie Europeană, care se îngrijeşte de respectarea legilor, Curtea 
Europeană de Conturi, care verifică finanţarea activităţilor UE. 

Colaborarea şi conflictul în lumea contemporană cunosc o evoluţie specială 
prin fenomenul globalizării. Globalizarea înseamnă schimbări importante în 
cadrul societăţilor tradiţionale ca rezultat al comerţului internaţional ridicat, al 
creşterii investiţiilor şi al schimburilor culturale între state. Globalizarea este de 
mai multe tipuri: economică şi tehnologică. 

Prima etapă istorică a globalizării poate fi identificată în perioada interbe- 
lică, odată cu renunţarea la acoperirea în etalonul-aur a economiilor şi la 
acceptarea producţiei de mărfuri, a investiţiilor, precum şi a capitalului ca 
etaloane ale dezvoltării economice. După cel de Al Doilea Război Mondial, glo- 
balizarea a fost coordonată de Organizaţia Mondială pentru Tarife şi Comerţ. 

Globalizarea este un fenomen complex, în mişcare, cu consecinţele căruia 
omul contemporan se confruntă la tot pasul. Unii consideră că cel mai mare 
pericol pe care-l poate implica globalizarea este răcirea relaţiilor dintre oameni. 
În lumea contemporană, cultura tradiţională a societăţilor este în transformare 
şi preschimbare în spectacol şi marfă. Cultura umanistă a căzut pe planul doi, 
în favoarea culturii tehnico-ştiinţifice. Globalizarea contemporană are dezavan- 
tajul că omul mondial globalizat devine tot mai interesat de economie şi trăieşte 
numai pentru producţie şi consum. 

Un alt fenomen caracteristic al lumii contemporane este terorismul. Acesta 
reprezintă o tactică de luptă bazată pe acte de violenţă, sabotaj sau amenin- 
tare, executate împotriva unui stat, unei organizaţii, unei categorii sociale sau 
împotriva unui grup de persoane civile. Terorismul este folosit pentru atingerea 
unor scopuri strict politice şi are ca scop precis producerea unui efect psiholo- 
gic generalizat de frică şi intimidare. Principalele elemente de definire a teroris- 
mului sunt: mijloacele (acţiuni violente), metodele (inducerea fricii pentru cetă- 
teni), ţintele (civili), scopurile (producerea unei schimbări politice majore) şi 
actorii (indivizi sau grupuri nestatale). Cauzele terorismului sunt dorinţa de a 
răspândi un mesaj, dorinţa de răzbunare şi pedepsire, fanatismul religios, sub- 
minarea autorităţii de stat sau lupta pentru obţinerea unor drepturi politice. 
Terorismul îşi poate atinge scopul parţial, poate prelungi violenţa, poate 
declanşa un război, poate duce la instaurarea unei dictaturi sau poate avea 
efecte economice colaterale. 


Relaţiile internaţionale 

Definiţia globalizării dată de F.M..I. 

„Globalizarea reprezintă creşterea în interdependenţa economică a ţărilor din întrea- 
ga lume prin creşterea volumului şi a varietăţii tranzacţiilor de bunuri şi servicii peste 
graniţe, fluxul de capital internaţional mult mai liber şi mai rapid, dar şi o difuziune mai 
largă a tehnologiei." 

Definiţia globalizării dată de Banca Mondială 

„Libertatea şi capacitatea indivizilor şi a firmelor de a iniţia tranzacţii economice vo- 


luntare cu rezidenţi ai altor ţări. 

Definiţia terorismului conform Ligii Naţiunilor (1937) 

„Toate actele criminale îndreptate împotriva unui stat sau făcute ori planificate pentru 
a crea o stare de teroare în mintea anumitor persoane, a unui grup de persoane sau a 
publicului larg.” 

Definiţia terorismului conform Codului Federal al SUA 

„Folosirea ilegală a forţei şi violenţei împotriva unor persoane sau proprietăţi, pentru 
intimidarea sau pedepsirea unui guvern, a populaţiei civile sau a unui segment de popu- 
laţie, făcută în scopul atingerii unor obiective politice sau sociale.” 

Definiţia terorismului conform Departamentului Apărării al SUA 

„Folosirea calculată a violenţei ilegale pentru a instaura frica, în vederea intimidării 
sau pedepsirii guvernelor sau societăţilor, pentru atingerea unor scopuri în general poli- 
tice, religioase sau ideologice.” 

Definiţia terorismului conform Legii Patriot — SUA 

„Acte periculoase pentru viaţa umană care se produc cu încălcarea codului penal al 
Statelor Unite ale Americii sau al oricărui stat (din componenţa SUA)." 


3 
Convenţia Europeană pentru reprimarea terorismului (Strasbourg, 27 ianuarie 1977) 


„Articolul 1 

Pentru cerinţele extrădării între statele contractante, nici o infracţiune menţionată mai 
jos nu va fi considerată ca o infracţiune politică, ca o infracţiune conexă la o infracţiune 
politică sau ca o infracţiune inspirată de scopuri politice: 

a) infracțiunile cuprinse în câmpul de aplicare a Convenţiei pentru reprimarea captu- 
rării ilicite de aeronave, semnată la Haga la 16 decembrie 1970; b) infracțiunile cuprinse 
în câmpul de aplicare a Convenţiei pentru reprimarea de acte ilicite îndreptate contra 
siguranţei aviaţiei civile, semnată la Montreal la 23 septembrie 1971; c) infracțiunile grave 
constând într-un atac împotriva vieţii, integrităţii corporale sau libertăţii persoanelor care 
se bucură de protecţie internaţională, inclusiv a agenţilor diplomatici; d) infracțiunile care 
au ca obiect răpirea, luarea ca ostatici sau sechestrarea ilegală; e) infracțiunile care au 
ca obiect folosirea de bombe, grenade, rachete, arme de foc automate ori scrisori sau 
colete-bombă, în măsura în care această folosire prezintă un pericol pentru persoane; 
f) tentativă la săvârşirea infracţiunilor precizate ori participarea în calitate de coautor sau 
de complice al unei persoane care săvârşeşte ori încearcă să săvârşească o astfel de 
infracţiune.” 


ACTIVITATE INDEPENDENTĂ 


1. Identificaţi, discutând în grup, asemănările şi diferenţele în definirea globalizării. 

2. Realizaţi un eseu în care să analizaţi efectele globalizării. 

3. Clasificaţi şi interpretaţi cauzele şi efectele terorismului asupra lumii contemporane. 

4. Consideraţi că lumea în care trăim merge pe calea cea bună sau nu? Ce măsuri 
credeți că ar trebui să fie luate şi în ce sens? Argumentaţi-vă punctul de vedere. 


Cooperare şi conflict 


Modulul IV 


11 septembrie 2001 — 
World Trade Center în flăcări 


Cronologie 
1993, 1 noiembrie — Intră în vigoare 


Tratatul asupra Uniunii Europene. 

1997, 16 iulie — Este adoptată „Agenda 
2000 — pentru o Europă mai puternică şi 
mai extinsă”, care tratează reforma institu- 
țională a UE, prezintă viziunea asupra 
extinderii Uniunii şi opiniile Comisiei cu 
privire la cererile de aderare la UE ale celor 
zece ţări central europene. 

1999, 1 ianuarie — Lansarea monedei unice 
europene în cele 11 state europene care au 
îndeplinit criteriile de convergenţă (Franţa, 
Germania, Olanda, Belgia, Luxemburg, 
Austria, Italia, Spania, Portugalia, Finlanda, 
Irlanda). 

1999, 1 mai — Intră în vigoare Tratatul de 
la Amsterdam. 

2001, 26 februarie — Tratatul de la Nisa a 
fost adoptat de către guvernele statelor 
membre. Tratatul va intra în vigoare după 
ratificarea sa de către toate parlamentele 
naţionale. 


PRO MEMORIA! 


e Prima jumătate a secolului XX a fost 
poate cea mai sângeroasă epocă 
din istoria omenirii. S-au desfăşurat 
două războaie mondiale şi nenu- 
mărate conflicte regionale care s-au 
soldat cu milioane de victime. 

e În a doua jumătate a secolului am 
asistat la constituirea unor structuri 
de stabilitate şi de cooperare inter- 
naţională. Spre finalul secolului, 
cele mai importante construcţii de 
acest gen s-au dovedit a fi NATO şi 

Uniunea Europeană. 

Regele Carol | la Peleş, în anii când România 
se impunea ca o putere balcanică 


Cronologie 


1912-1913 — România nu ia parte la 
primul război balcanic. 

lunie 1913 — România avertizează 
Bulgaria că nu va rămâne neutră în cazul 
unui nou război balcanic. 

lulie 1913 — Mobilizarea armatei române. 
7 iulie 1913 — România declară război 
Bulgariei. 

lulie 1913 — România este de acord cu 
armistițiul cu Bulgaria. 

30 iulie-10 august — Are loc, la Bucureşti, 
conferinţa de pace a celui de al II-lea război 
balcanic. 

10 august 1913 — Se încheie Tratatul de 
pace de la Bucureşti. Bulgaria pierde sudul 
Dobrogei în favoarea României. 
Decembrie 1913 — Regele Carol |, filoger- 
man, recunoşte că nu poate garanta că 
România îşi va îndeplini obligaţia din 
clauza secretă din tratatul cu Austria, în 
condiţiile în care opinia publică înclină spre 
alianţa cu Rusia. 

Decembrie 1913 — Este încheiat un pact 
greco-româno-sârb îndreptat direct împotri- 
va Austro-Ungariei şi Germaniei. 

27 martie 1914 — Prinţul moştenitor Ferdi- 
nand vizitează St. Petersburg, îmbunătă- 
tind relaţiile ruso-române. 

14 iunie 1914 — Ţarul Rusiei, Nicolae al 
II-lea, însoţit de ministrul de externe 
Sazonov, vizitează România. 

24 iunie — Ministrul de externe al Rusiei, 
Sazonov, îi scrie ţarului că, în eventuali- 
tatea izbucnirii unui război, România se va 
alia cu cel mai puternic. 

România şi conflictele regionale 
in secolul XX 


ROMÂNIA ŞI RĂZBOAIELE REGIONALE 
ÎN SECOLUL XX 


La începutul secolul al XX-lea, România a reuşit să se impună ca putere 
balcanică, ceea ce îi permitea să medieze conflicte din această zonă a 
Europei. Astfel, la 10 august 1913, s-a încheiat la Bucureşti pacea care punea 
capăt celui de al II-lea război balcanic. Prin această pace, România a reuşit 
să-şi consolideze poziţia pe scena politică europeană şi să obţină sudul Dobro- 
gei (Cadrilater), cu oraşele Silistra, Turtucaia, Balcic. 

Prin sistemul de pace de la Versailles, care a încheiat Primul Război Mon- 
dial, România a reuşit să-şi atingă obiectivele privind realizarea statului 
naţional. Perioada interbelică nu a însemnat însă o relaxare a relaţiilor din cen- 
trul şi sud-estul Europei, ci dimpotrivă. Statele care au pierdut în Primul Război 
Mondial şi care au suferit pierderi teritoriale nu s-au împăcat cu această situaţie 
şi au continut să exercite presiuni, pe plan european, pentru revizuirea acestei 
situaţii. România s-a confruntat cu astfel de atitudini din partea Bulgariei, a 
URSS şi a Ungariei. 

Pentru a preveni planurile acestor state, România a încercat să constru- 
iască sisteme de alianţe la nivel european, cu Marea Britanie şi Franţa, dar şi 
la nivel regional, cu Polonia, Iugoslavia, Cehoslovacia, Grecia şi Turcia. În 
1921, România a fost membră fondatoare a Micii Antante (Mica Înţelegere), 
alianţă defensivă cu Iugoslavia şi Cehoslovacia, iar în 1934 realizează 
Înțelegerea Balcanică, cu Grecia, Turcia şi Iugoslavia. Cele două alianţe au fost 
concepute ca instrumente de colaborare politică, militară şi economică şi au 
răspuns nevoii de colaborare la nivel regional. Din păcate, astfel de alianţe nu 
au făcut faţă provocărilor politice din anii '30 şi nu au putut împiedica implicarea 
României într-un nou război mondial. 

După încheierea conflictului (1945), ţările din centrul şi estul Europei au 
ajuns în sfera de influenţă a URSS, şi astfel conflictele regionale în cadrul 
blocului socialist erau excluse. Au existat, totuşi, două momente tensioante 
între ţările socialiste. În 1956, în timpul revoluţiei din Ungaria, şi în 1968, în tim- 
pul „Primăverii de la Praga”, România a avut două poziţii diferite. În 1956, 
conducerea comunistă de la Bucureşti a condamnat revoluţia şi a susţinut 
intervenţia sovietică, dar în 1968 România a condamnat intervenţia sovietică şi 
a optat pentru dreptul fiecărei țări de a construi socialismul în ritmul şi cu 
mijloacele proprii. Aceasta nu a însemnat, aşa cum au crezut mulţi atunci, o 
îndepărtare a României de sistemul politic comunist şi de URSS, ci dimpotrivă. 
Nicolae Ceauşescu a ţinut celebrul discurs din Piaţa Palatului nu cu intenţia de 
a apără ţara, ci cu intenţia de a-şi proteja propriul sistem dictatorial. 


Relaţiile internaţionale 

Mica Înţelegere 

e Convenţia de alianţă defensivă între Regatul României şi Republica Cehoslovacă 

(22 aprilie, 1921) 

„Bine hotărâți a păstra pacea dobândită cu preţul atâtor sacrificii şi prevăzută prin 
pactul Societăţii Naţiunilor, precum şi ordinea stabilită prin Tratatul încheiat la Trianon, la 
4 iunie 1929, de puterile aliate şi asociate, de o parte, şi Ungaria, de alta, preşedintele 
Republicii Cehoslovace şi Maiestatea Sa regele României s-au pus de acord pentru a 
încheia o convenţie defensivă şi au desemnat în acest scop pe plenipotenţiarii lor, care 
după schimbul deplinelor lor puteri găsite în bună şi cuvenită formă, s-au înţeles în privin- 
ţa următoarelor stipulaţiuni: 

Articolul 1: În cazul unui atac, neprovocat, din partea Ungariei contra uneia din Înal- 
tele Părţi Contractante, cealaltă parte se obligă a veni în ajutorul părţii atacate în chipul 
hotărât prin învoiala prevăzută la articolul 2 al prezentei convenții. (...) 

Articolul 3: Nici una din Înaltele Părţi Contractante nu va putea încheia vreo alianţă 
cu o terță putere fără avizul prealabil al celeilalte.” 

e Convenţia de alianţă defensivă între Regatul României şi Regatul Sârbo-Croato- 

Sloven (7 iunie 1921) 

„Articolul 1: În cazul unui atac, neprovocat, din partea Ungariei şi Bulgariei contra 
uneia din Înaltele Părţi Contractante, cealaltă parte se obligă a veni în ajutorul părții ata- 
cate în chipul hotărât prin învoiala prevăzută în articolul 2 al prezentei convenţii. (...) 

Articolul 3: Nici una din Înaltele Părţi Contractante nu va putea încheia vreo alianţă 
cu o terță putere fără avizul prealabil al celeilalte. (...) 

Articolul 5: Convenţia aceasta va fi valabilă timp de doi ani, începând din ziua schim- 
bului de ratificări. La expirarea acestui termen, fiecare dintre părţi va putea denunța con- 
venţia de faţă. Ea va rămâne în vigoare şase luni după data denunţării.” 

Pactul înţelegerii Balcanice (9 februarie 1934) 

„Articolul 1: Grecia, România, Turcia şi Iugoslavia îşi garantează mutual siguranţa 
fruntariilor lor balcanice. 

Articolul 2: Înaltele Părţi Contractante se obligă să se sfătuiască asupra măsurilor de 
luat în faţa unor împrejurări ce ar putea atinge interesele lor aşa cum sunt definite prin 
prezentul acord. 

Ele se obligă să nu întreprindă nici o acţiune politică faţă de orice ţară balcanică, 
nesemnatară a prezentului acord, fără avizul mutual prealabil, şi să nu ia nici o obligaţie 
politică, faţă de orice altă ţară balcanică, fără consimţământul celorlalte părţi contractante." 


ACTIVITATE INDEPENDENTĂ 


1. Folosind cronologia din pagina alăturată şi, eventual, o istorie a României, identifi- 
caţi şi comentaţi cauzele şi efectele apropierii diplomatice a acesteia de Antantă şi 
Rusia, precum şi ale îndepărtării de Puterile Centrale în anii premergători Primului 
Război Mondial. 

2. Analizaţi documentele şi stabiliţi obiectivele pe care şi le-a propus diplomaţia româ- 
nă în perioada interbelică. 

3. Pornind de la discursul lui Nicolae Titulescu, precizaţi care era rolul Ligii Naţiunilor 
în opinia acestuia. 

4. Comentaţi fragmentul din discursul ţinut de Nicolae Ceauşescu la mitingul din 21 
august 1968, reprodus în manual în pagina 23. De ce credeţi că România a avut 
atunci o altă atitudine decât cea adoptată faţă de evenimentele din 1956 din Ungaria? 


Cooperare şi conflict 


STUDIV DE CAZ 


Discursul ţinut de Nicolae Titulescu, în 
calitate de preşedinte al celei de-a 12-a 
sesiuni ordinare a Adunării Generale a 
Societăţii Naţiunilor (Geneva, 7 septembrie 
1931) 

„O muncă eficientă, o muncă ce poate 
fi apreciată nu după eforturi, ci după 
rezultate, este mai mult ca niciodată 
indispensabilă în cadrul Societății 
Naţiunilor. 

O cumplită neîncredere a cuprins 
lumea, Începând cu domeniul financiar şi 
riscând chiar să se extindă asupra celor- 
lalte domenii. În timp ce de pretutindeni 
ne parvin ştiri că flacăra încrederii abia 
pâlpâie gata să se stingă, ar însemna că 
nu ne-am îndeplinit datoria dacă noi toţi 
cei întruniţi aici n-am dovedi popoarelor, 
prin acţiuni concrete vizibile şi rapide, 
că focul sacru de la Geneva nu este în 
pericol să se stingă şi că, dacă nu este 
încă destul de puternic, ca să încăl- 
zească lumea, poate totuşi s-o lumineze 
şi s-o călăuzească. Şi, într-adevăr, o 
luminează şi o călăuzeşte. Societatea 
Naţiunilor pare numai la prima vedere o 
întrunire de oameni care deliberează în 
Adunare, în Consiliu, în diferite comisii.” 


Manifestaţie antifascistă în Bucureşti 

(mai, 1936), 

din anii când România încerca să facă faţă 
provocărilor politice ale vremii 

a unui conflict regional 


Glosar 


CONFLICT REGIONAL — Ciocnire 
materială sau morală violentă; stare de 
război, duşmănie, divergență, care ţin 
de o anumită regiune. 
TRANSNISTRIA — Regiune în stânga 
Nistrului, unde în anii '90 au avut loc 
mişcări de contestare a autorităţii 
Republicii Moldova. 

Tratat de înţelegere, cooperare şi bună 
vecinătate între România şi Republica 
Ungară (Timişoara, 16 septembrie 1996) 

„România şi Republica Ungară, 

Reafirmând angajamentul lor fată de 
drepturile omului şi libertăţile fundamen- 
tale, democraţie, umanism şi statul de 
drept şi exprimându-şi convingerea că 
afirmarea şi îmbogățirea conţinutului 
acestora reprezintă bazele libertăţii, justi- 
tiei şi păcii, animate de năzuinţa comună 
ca Europa să devină un continent unit al 
păcii, securităţii şi cooperării pentru toate 
statele şi hotărâte să acţioneze pentru 
dezvoltarea unor astfel de relaţii care să 
facă posibilă realizarea acestor obiecti- 
ve, recunoscând că minoritățile naţionale 
constituie o parte integrantă a societăţii 
din statul în care trăiesc, au convenit...” 

ROMÂNIA ŞI CONFLICTELE REGIONALE 
CONTEMPORANE 


După prăbuşirea sistemului comunist în 1989 au izbucnit o serie de con- 
flicte regionale din cauza anumitor tensiuni, în special etnice, pe care 
regimurile totalitare le lăsaseră nerezolvate. 

Primul conflict, în ordine cronologică, a fost cel din Transnistria. România nu 
a avut în acest caz decât o contribuţie diplomatică, în sensul că a susţinut 
integritatea Republicii Moldova în faţa tentativelor separatiste ale raioanelor din 
stânga Nistrului. La recensământul din 1989, în Transnistria locuiau 39,9% 
moldoveni (români), 28,3% ucraineni, 25,4% ruşi şi 1,9% bulgari. Războiul s-a 
purtat între autorităţile Republicii Moldova şi separatiştii de la Tiraspol, susținuți 
de armata a 14-a a Federaţiei Ruse. La 21 iulie 1992 a fost semnat un acord 
de încetare a focului. 

În timpul desfăşurării lui, războiul din Transnistria a fost prezentat opiniei 
publice de presa din România, care a acuzat armata rusă dislocată că a luat 
partea separatiştilor în războiul împotriva autorităţilor legitime ale Republicii 
Moldova. De cealaltă parte, presa rusească şi chiar unele autorităţi de la 
Chişinău au acuzat România că a intervenit în conflict de partea Republicii 
Moldova în războiul dus împotriva Transnistriei. Cu timpul, România a fost 
exclusă din poziţia de mediator în favoarea Rusiei şi Ucrainei. Conflictul a 
rămas îngheţat până astăzi. Rolul de mediatori îl au Rusia, Ucraina şi OSCE. 
După 2005, noua administraţie de la Bucureşti a militat pentru modificarea for- 
matului de negocieri prin includerea României printre mediatori. 

În calitatea sa de membră a Parteneriatului pentru pace (1994) şi, ulterior 
de membră NATO (2002), România a participat la aplanarea unor conflicte 
apărute în Balcani după destrămarea Iugoslaviei. Un gest de mare responsa- 
bilitate a fost făcut de preşedintele României, Emil Constantinescu, în anul 
1999, când şi-a respectat angajamentele luate faţă de aliaţii occidentali şi a 
permis folosirea spaţiului aerian românesc de către avioanele NATO în timpul 
loviturilor aeriene aplicate de Alianţă Iugoslaviei. Acest lucru a dus la scăderea 
dramatică a popularității sale în ţară, dar pentru România a fost un gest deci- 
siv, care a contribuit în mare măsură la aderarea ţării la Alianţa nord-atlantică. 

Pentru a dezamorsa conflictele potenţiale din regiune, România a încheiat 
tratate bilaterale de colaborare cu toţi vecinii săi. Cele mai sensibile au fost 
tratatul cu Ungaria şi cel cu Ucraina. Acesta din urmă avea de rezolvat probleme 
vechi, pe care ultimii 50 de ani nu le rezolvaseră, dar şi dispute noi. Diplomaţia 
de la Bucureşti a avut tăria să încheie aceste documente şi să alinieze ţara la 
realităţile contemporane, iar opinia publică înţelepciunea să le accepte, deşi au 
suscitat multe discuţii. 

În calitatea sa de membră UE, NATO, OSCE şi ONU, României îi va reveni 
în viitor un rol foarte important în stabilizarea regiunii Balcanice şi a Mării 
Negre. Astfel, printre obiectivele României, ca stat membru al NATO, se numă- 
ră consolidarea parteneriatului NATO cu statele din Balcani, Europa de Est, 
Caucaz şi Asia Centrală, în sprijinul stabilităţii şi dezvoltării lor democratice 
şi asigurarea succesului procesului de transformare a NATO şi a misiunilor 
Alianţei. 


Relaţiile internaţionale 

Declaraţie a lui Ilie Ilaşcu (25 aprilie 2000) 


„În 1992, nu a fost un conflict militar între Transnistria şi Moldova, ci un război ade- 
vărat, ce-i drept, nedeclarat, între Rusia şi Moldova. Federaţia Rusă a săvârşit atunci un 
act de agresiune asupra tânărului stat Republica Moldova, planificând la Moscova acest 
război cu un singur scop: de a menţine aceste teritorii de până la Prut sub influenţa 
Rusiei, cu instalarea la conducerea Moldovei doar a forțelor promoscovite. 

Astfel, se urmărea împiedicarea reîntregirii cu Ţara (România), «pericol» care la acea 
vreme era foarte mare pentru Moscova şi interesele ei.(...) 

Aşa-zisul «caz Ilaşcu» este tot o «unealtă» de umilire a forţelor patriotice naţionale 
din Basarabia, de «implantare» în conştiinţa lor că suntem slabi, dezbinaţi şi cu idealurile 
false, «dacă nici pe un deputat nu sunteţi în stare de a-l elibera». Şi aceste presiuni psiho- 
logice se produc zilnic, de vreo 10 ani. (...) 

Eu am fost mobilizat legal la luptă contra unităţilor paramilitare separatiste de către 
MSN în trupele speciale. Am luptat. Ce şi cum, puteţi afla de la «prietenii» D-stră de la 
MSN al RM. Am fost trădaţi de către conducerea de atunci a Moldovei 
(M. Snegur şi A. Plugaru) şi daţi pe tipsie ruşilor, pentru a se răfui cu noi şi 
ca «material» pentru scenariile din timp alcătuite la Moscova. Am fost trădaţi 
din considerente politice, având, ca membru al FPM, viziuni unioniste clare. 
Mă socot şi sunt prizonier de război al Federaţiei Ruse.” 

Întâlnire Traian Băsescu, preşedintele României — 
Vladimir Vorodin, preşedintele Moldovei (Iaşi, 27 septembrie 2005) 


„România nu concepe Transnistria în afara autorităţii şi suveranităţii 
Chişinăului. În acelaşi timp, problema transnistreană este o problemă în 
care Moldova a primit şi va continua să primească cel mai mare sprijin posi- 
bil, atât cât România îl poate da, în toate instituţiile internaţionale.” 

(Traian Băsescu) 


„Relaţiile Moldovei cu România continuă să se îmbunătăţească. România, preşedin- 
tele României, domnul Băsescu, a fost unicul la tribuna Organizaţiei Naţiunilor Unite, 
recent la New York, care a ridicat problema Transnistriei şi integrării Republicii Moldova. 
Şi acesta este un suport politic foarte mare şi foarte important pentru ţara noastră. În ceea 
ce priveşte întrunirea multilaterală de la Odessa, din 26-27 septembrie, privind statutul 
Transnistriei, dacă nu se ia decizia ca Statele Unite şi Uniunea Europeană să fie accep- 
tate în calitate de membri noi la aceste tratative, nu mai participăm şi cu aceasta se ter- 
mină. În urmă cu câteva zile am semnat împreună cu preşedintele Victor luşcenko, la 
Kiev, un document adresat OSCE şi Uniunii Europene, privind crearea unei comisii inter- 
naţionale, de monotorizare a procesului de democratizare în Transnistria. Doar când se 
va încheia acest proces vor putea fi organizate alegeri în Transnistria, idee reluată de alt- 
fel şi de preşedintele României.” 

(Vladimir Voronin) 


ACTIVITATE INDEPENDENTĂ 


1. Comentaţi cauzele, desfăşurarea şi efectele războiului din Transnistria, pornind de 


la cele relatate de Ilie Ilaşcu (documentul 3) şi de la declaraţiile celor doi preşedinţi 
(documentul 4). 

2. Apreciaţi gradul de implicare a României în conflictul din Transnistria. 

3. Analizaţi, în grupe de câte 4-5 elevi, aspectele pozitive sau negative ale tratatelor de 
bună vecinătate pe care le-a încheiat România în anii '90. 


Cooperare şi conflict 


Modulul IV 

Tratat cu privire la relaţiile de bună 
vecinătate şi cooperare între România 
şi Ucraina (Constanţa, 2 iunie 1997) 


„Articolul 2 

2. Părţile contractante vor încheia un 
tratat separat privind regimul frontierei 
dintre cele două state şi vor soluţiona 
problema delimitării platoului lor conti- 
nental şi a zonelor economice exclusive 
în Marea Neagră, pe baza principiilor 
convenite printr-un schimb de scrisori 
între miniştrii afacerilor externe, efectuat 
odată cu semnarea prezentului tratat.” 


Întâlnire Băsescu-Voronin 
(2005) 


PRO MEMORIA! 


e România s-a impus ca o putere 
regională în Războaiele Balcanice 
de la începutul secolului al XX-lea 
şi a reuşit, în perioada interbelică, 
să construiască un sistem de 
alianţe regionale care să-i asigure 
securitatea. 

e În timpul regimului comunist, în anii 


'60-'70, România a reuşit să-şi 
menţină un rol important în regiune. 
După anul 1989, România s-a 
alăturat NATO şi participă la deza- 
morsarea conflictelor din fosta 
lugoslavie şi din alte zone „fierbinţi” 
ale lumii. 


111 


STVDIV DE CAZ 


Drapelele ţărilor socialiste strivesc imperia- 
lismul simbolizat de dolarul american 
(coperta revistei „Krokodil” din octombrie 1949) 


Cronologie 


9 mai 1945 — Sfârşitul celui de Al Doilea 
Război Mondial. 

4 aprilie 1949 — Înființarea NATO (Orga- 
nizația Tratatului Atlanticului de Nord). 

14 mai 1955 — Înfiinţarea „Tratatului de 
prietenie, cooperare şi asistență mutuală” 
(Tratatul de la Varşovia). 

4 noiembrie 1956 — Intervenţia în forţă a 
armatei sovietice în Ungaria. 

20 august 1968 — Intervenţia trupelor 
Tratatului de la Varşovia în Cehoslovacia. 
31 martie 1991 — Dizolvarea „Tratatului de 
prietenie, cooperare şi asistență mutuală” 
(Tratatul de la Varşovia). 


N.S. Hruşciov, prim-secretar 

al C.C. al P.C.U.S. în anii 1953-1964, 
de numele căruia se leagă înfiinţarea 
şi primul deceniu de existenţă 

a Pactului de la Varşovia 

“România | 
in Tratatul de la Varșovia 


BLOCUL MILITAR SOCIALIST ÎNAINTE DE 1964 


Tratatul sau Pactul de la Varşovia, denumit oficial şi Tratatul de prietenie, 
cooperare şi asistenţă mutuală, a fost o alianţă politico-militară a statelor socia- 
liste aflate în sfera de influenţă a Uniunii Sovietice. După cum ştiţi, în timpul 
Războiului Rece au activat două alianţe militare rivale: NATO (North Atlantic 
Treaty Organisation | Organizaţia Tratatului Atlanticului de Nord), condusă de 
Statele Unite, şi Tratatul de la Varşovia, condus de URSS. 

Tratatul de la Varşovia a funcţionat aproape patru decenii, între 14 mai 
1955 şi 25 februarie/1 iulie 1991. Iniţiativa creării tratatului a aparţinut URSS, 
reprezentată de N.S. Hruşciov, conducătorul P.C.U.S., ca reacţie la integrarea 
Germaniei de Vest în NATO. 

Din Tratatul de la Varşovia au făcut parte iniţial Uniunea Sovietică, Polonia, 
Ungaria, Cehoslovacia, Bulgaria, Germania de Est, Albania şi România. 
Alianţa nu s-a bazat pe o solidaritate reală şi pe interese comune ale ţărilor 
semnatare, ci pe voinţa Uniunii Sovietice de a-şi menţine influenţa în Europa 
Centrală şi de Est. Tratatul de la Varşovia a fost un instrument la dispoziţia 
liderilor sovietici, în acord cu liderii comunişti din ţările socialiste, de a impune 
şi menţine, în sfera de influenţă sovietică, un sistem de valori cât mai apropiat 
de cel existent în URSS. 

România a fost membru fondator al blocului militar socialist, dar, după 
1964, a avut o poziţie distinctă. În relaţiile din interiorul Tratatului au existat şi 
momente tensionate, provocate de dorinţa unor membri de a părăsi alianţa 
(Albania) sau de a o reforma. Au existat şi momente de criză, cum au fost cele 
provocate de evenimente din Ungaria (1956), Cehoslovacia (1968) sau 
Polonia (1980-1981). 

După semnarea actului de înfiinţare, pe 14 mai 1955, România s-a dovedit 
a fi unul dintre cei mai fideli aliaţi ai URSS în cadrul Tratatului de la Varşovia. 
Conducerea comunistă de la Bucureşti a avut ocazia să-şi demonstreze 
această fidelitate chiar în anul următor. Gh. Gheorghiu-Dej a fost primul lider 
străin care a vizitat Budapesta după invazia sovietică şi tot în opinia 
Bucureştiului intervenţia sovietică a fost „necesară şi corectă." 

La sfârşitul anilor '60 a avut loc o relaxare în relaţiile internaţionale, iar 
Uniunea Sovietică a hotărât micşorarea numărului trupelor sovietice staționate 
în Europa de Centrală şi de Est. Aşezarea geografică a României, înconjurată 
de ţări membre ale Tratatului de la Varşovia, făcea ca retragerea trupelor sovi- 
etice de pe teritoriul ei să nu implice nici un fel de risc. Astfel, în anul 1958 — 
invocându-se capacitatea armatei române de a răspunde „provocărilor capita- 
liste” şi de a apăra „cuceririle socialiste ale poporului —, trupele sovietice au 
fost retrase din România, iar această acţiune a avut un mare efect asupra 
relaţiilor regimului de la Bucureşti cu aliaţii săi din blocul sovietic. 


Relaţiile internaţionale 

Actul de înfiinţare a Tratatului de la Varşovia 


„Ţări semnatare: Albania, Bulgaria, Ungaria, Germania Democrată, România, 
Uniunea Sovietică, Cehoslovacia. 

Părţile contractante, 

Reafirmându-şi dorinţa de a organiza un sistem de securitate colectivă în Europa, la 
care să participe toate ţările europene indiferent de sistemul lor social şi politic, care să 
facă posibilă combinarea eforturilor lor în interesul păcii şi securităţii în Europa, 

Luând în consideraţie situaţia apărută în Europa în urma ratificării acordului de la 
Paris, care a asigurat formarea de noi blocuri militare sub forma «Uniunii Europei 
Occidentale» împreună cu o Germanie de Vest remilitarizată şi pentru integrarea acesteia 
în blocul Atlanticului de Nord care sporeşte ameninţarea unui nou război şi creează o 
ameninţare la securitatea naţională a ţărilor iubitoare de pace... 

Articolul 4. În eventualitatea unui atac armat în Europa asupra unuia sau mai multor 
state semnatare ale tratatului de către orice stat sau grup de state, fiecare stat care este 
parte a acestui tratat va trebui, conform dreptului individual sau colectiv la autoapărare în 
concordanţă cu articolul 51 al Cartei Organizaţiei Naţiunilor Unite, să acorde statului sau 
statelor atacate asistenţă imediată, în mod individual, în înţelegere cu alte state care sunt 
părţi ale acestui tratat, prin toate mijloacele considerate necesare, inclusiv forța armată.” 

(Întocmit la Varşovia, pe 14 mai 1955) 

Scrisoarea lui N.S. Hruşciov în legătură cu retragerea trupelor sovietice 

de pe teritoriul României, adresată C.C. al P.C.R. la 17 aprilie 1958 

„Dragi tovarăşi, 

Comitetul Central al P.C.U.S. ar vrea să vă consulte în legătură cu viitoarea staţionare 
a trupelor sovietice pe teritoriul Republicii Populare Române. 

În prezent situaţia s-a schimbat radical. Politica de pace a ţărilor aparţinând lagărului 
socialist a făcut posibilă o sigură ameliorare a tensiunii internaţionale. Republica Populară 
Română a obţinut mari succese în construcţia socialismului şi în consolidarea sistemului 
democraţiei populare. România are acum forţe armate de încredere, capabile să răspun- 
dă provocărilor imperialiste, să apere cuceririle socialiste ale poporului român şi să-şi 
aducă contribuţia la cauza apărării intereselor comune lagărului socialist. 

Prin urmare, în opinia noastră, staționarea trupelor sovietice pe teritoriul Republicii 
Populare Române nu mai este necesară. 

Retragerea trupelor sovietice de pe teritoriul Republicii Populare Române va fi o nouă 
dovadă palpabilă şi convingătoare a politicii iubitoare de pace a Uniunii Sovietice, a 
Republicii Populare Române şi a întregului lagăr socialist. Un astfel de gest va lipsi cer- 
curile imperialiste de unul dintre argumentele lor cele mai importante în favoarea politicii 
lor de pregătire militară şi va contribui la unirea forțelor care se pronunţă pentru menţi- 
nerea şi consolidarea păcii, pentru coexistenţa paşnică a tuturor statelor. 

Cu salutări comuniste, 
Prim secretar al C.C al PC.U.S., N. Hruşciov” 


ACTIVITATE INDEPENDENTĂ 


1. Identificaţi motivele reale şi cele declarate ale înfiinţării Tratatului de la Varşovia. 

2. Comentaţi reacţia autorităţilor române faţă de evenimentele de la Budapesta din 
1956 şi modul în care se preconizează menţinerea ordinii în interiorul ţării. 

3. Analizaţi şi comentaţi — după ce parcurgeţi documentul 3 — cauzele reale ale 
retragerii trupelor sovietice de pe teritoriul României. 


Cooperare şi conflict 


Protocolul Biroului Comitetului Central 
al P.M.R. în care s-au adoptat unele măsuri 
menite să asigure ordinea în urma eveni- 
mentelor din Ungaria (30 octombrie 1956) 

„În condiţiile înrăutățirii situaţiei din 
R.P. Ungară (...) următoarele măsuri sunt 
necesare: 

Activitatea politică la nivelul clasei 
muncitoare ar trebui intensificată pentru 
întărirea spiritului de combativitate împo- 
triva planurilor duşmanilor de clasă. 

O atenţie specială trebuie acordată 
activităţii politice în rândul tineretului, al 
intelectualilor şi în mod special în rândul 
studenţilor, o categorie foarte sensibilă în 
a fi influenţată de elementele ostile. 

Trebuie luate măsuri pentru a întări 
apărarea organizaţiilor regionale şi muni- 
cipale de partid, precum şi sediile Consi- 
liilor Populare.” 

Un raport al armatei americane 

privind capacitatea de luptă a URSS 

şi a aliaţilor ei (1960) 

„Problema: 

Precizarea activităţilor militare ale 
URSS şi ale aliaţilor ei în Europa în anul 
1960, în diferite împrejurări, de război pe 
termen scurt sau lung, şi cele mai proba- 
bile acţiuni ostile sovietice. 

Concluzii: 

În timp ce URSS continuă să vadă 
conflictul între lumea comunistă şi lumea 
liberă ca fiind inevitabil, obiectivele actu- 
alilor lideri sovietici sunt să realizeze o 
înclinare treptată a balanței puterii în 
favoarea lor. 

În această perioadă, declanşarea unui 
război general sau local în Europa din 
iniţiativa sovietică este improbabilă. 

Sovieticii vor continua să-şi îmbunătă- 
țească capacităţile lor ofensive prin intro- 
ducerea unor sisteme de armament mo- 
dern în dotarea trupelor de uscat.” 


113 


Modulul IV 


Tancurile sovietice au asigurat 
restabilirea ordinii la Budapesta (1956) 
şi la Praga (1968) 


Glosar 


ALIANŢĂ MILITARĂ — Înţelegere mili- 
tară între două sau mai multe state, pe 
baza unui tratat. 

RĂZBOIUL RECE — Epocă în istoria 
contemporană (1949-1990) caracte- 
rizată prin tensiune în relaţiile interna- 
tionale şi prin încordări permanente 
între statele cu regimuri politice diferite 
chiar în lipsa unei stări de război de- 
clarat oficial. 

SFERĂ DE INFLUENȚĂ — Zonă în 
limitele căreia se exercită influenţa 
politică, culturală şi militară a unui stat 
mare asupra altor state satelite. 
TRATAT (PACT) — Înţelegere, con- 
venţie internaţională cu caracter solemn 
încheiată între două sau mai multe sta- 
te, prin care se stabilesc bazele rela- 
țiilor reciproce, drepturile şi obligaţiile 
care revin fiecărei părți. 

ROMÂNIA ŞI TRATATUL DUPĂ 1964 


În 1964 a avut loc o schimbare în politica externă a României. Noua sa ori- 
entare a fost exprimată în Declaraţia cu privire la poziţia Partidului Muncitoresc 
Român în problemele mişcării comuniste şi muncitoreşti internaţionale, publi- 
cată în ziarul „Scânteia” pe 23 aprilie 1964. Declaraţia din aprilie a condamnat 
pretenţiile P.C.U.S. de a domina mişcarea comunistă internaţională sub pre- 
textul internaţionalismului proletar. Declaraţia a marcat începutul oficial al 
politicii independente a României în cadrul „lagărului comunist”. 

„Declaraţia din aprilie” este însă un mit. În realitate, ea nu a însemnat 
dobândirea independenţei pentru a urma o cale naţională, ci un refuz al elitei 
comuniste româneşti de a se integra în noua realitate politică poststalinistă. A 
fost astfel o manevră de izolare care să o ferească de influenţe reformatoare. 

Motivul care a influenţat schimbarea relaţiilor României cu URSS a fost 
planul lui N.S. Hruşciov, prezentat la Moscova pe 3-5 august 1961, prin care 
dorea să lărgească atributele CAER (Consiliul de Ajutor Economic Reciproc) 
şi să dea acestuia un rol supranaţional. România ar fi fost transformată într-o 
furnizoare de materie primă şi ar fi fost obligată să abandoneze planul de 
industrializare rapidă. 

Schimbarea majoră în atitudinea României faţă de Tratatul de la Varşovia 
s-a produs în 1968, o dată cu invadarea Cehoslovaciei de către armatele celor- 
lalte cinci state ale Tratatului (URSS, Polonia, R.D.G., Ungaria şi Bulgaria). 
Conducerea comunistă de la Bucureşti şi-a exprimat public dezacordul faţă de 
această acţiune. În realitate, conducerea de la Bucureşti se temea ca Româ- 
nia să nu aibă aceiaşi soartă cu cea a Cehoslovaciei. În acest scop, a fost ela- 
borată o nouă doctrină militară, întemeiată pe „războiul întregului popor”. 

În anul 1967, România a fost prima ţară din blocul sovietic care a stabilit 
relaţii diplomatice cu R.F.G. şi nu a întrerupt relaţiile diplomatice cu Israelul 
după „Războiul de 6 zile”. În 1971, România s-a alăturat Organizaţiei Mondiale 
pentru Tarife şi Comerţ, în 1972 a stabilit relaţii cu Fondul Monetar Internaţional 
şi cu Banca Mondială, iar în 1973 a căpătat un statut preferenţial în relaţiile 
economice cu Piaţa Comună Europeană. 

În ciuda „independenţei” ţării, modelul sovietic de dezvoltare internă a 
devenit tot mai puternic în România, mult mai puternic chiar decât în celelalte 
țări socialiste membre ale Tratatului de la Varşovia. 

În anii '70, România a continuat politica sa reţinută fată de propunerile 
URSS în cadrul Tratatului şi de condamnare a socialismului internaţionalist. În 
acelaşi timp, România a dezvoltat relaţiii economice şi politice strânse cu ţări 
din vestul Europei. 

În 1979, N. Ceauşescu a condamnat invazia sovietică în Afganistan, în 
1981, a recomandat precauţie în ceea ce priveşte răspunsul Tratatului de la 
Varşovia faţă de criza din Polonia, iar în 1984, România a fost singura ţară 
comunistă care a participat la Jocurile Olimpice de la Los Angeles. 

Situaţia s-a schimbat radical începând din martie 1985, când Mihail 
Gorbaciov a devenit lider al P.C.U.S. În timp ce acesta propunea reforme şi 
deschidere (glasnost şi perestroika), Ceauşescu se dovedea acelaşi neosta- 
linist şi se opunea schimbării. 


Relaţiile internaţionale 


Spre sfârşitul anilor '80, în momentul în care Uniunea Sovietică nu a mai 
lăsat impresia că va folosi forța pentru a controla ţările membre ale Tratatului 
de la Varşovia, în Europa Centrală şi de Est au început să apară o serie de 
schimbări rapide. Noile guverne din ţările membre au început să fie din ce în 
ce mai puţin interesate de menţinerea Tratatului, iar în ianuarie 1991, 
Cehoslovacia, Ungaria şi Polonia au anunţat că se vor retrage din organizaţia 
militară până la 1 iulie 1991. Tratatul de la Varşovia a fost în mod oficial dizol- 
vat în data de 31 martie 1991. 


1 
„Declaraţia” din aprilie 1964 

„Succesele obţinute de R. P. Română, ca şi celelalte ţări socialiste, arată că soluţio- 
narea cu succes a sarcinilor dezvoltării economiei depinde în primul rând de folosirea 
tuturor posibilităților interne ale fiecărei ţări, prin mobilizarea intensă a propriilor forţe şi 
maxima valorificare a resurselor ei naturale. 

Dată fiind diversitatea condiţiilor de construcţie socialistă nu există şi nu pot exista tipare 
sau rețete unice, nimeni nu poate hotărî ce este just şi ce nu pentru alte ţări sau partide. 
Elaborarea, alegerea sau schimbarea formelor şi metodelor construcţiei socialiste consti- 
tuie un atribut al fiecărui partid marxist-leninist, un drept suveran al fiecărui stat socialist." 


EI 


PROTOCOL privind încetarea valabilităţii acordurilor militare încheiate în cadrul 
Tratatului de la Varşovia şi lichidarea organelor şi structurilor militare ale acestuia 


„Pornind de la înţelegerea realizată la consfătuirea de la Moscova din 7 iunie 1990 a 
Comitetului Politic Consultativ al Tratatului de la Varşovia, guvernele României, Bulgariei, 
Cehiei şi Slovaciei, Poloniei, URSS şi Ungariei reprezentate la consfătuirea extraordinară 
a Comitetului Politic Consultativ de la Budapesta de miniştrii afacerilor externe şi miniştrii 
apărării au convenit asupra celor ce urmează: 

1. Începând cu 31 martie 1991 îşi încetează valabilitatea următoarele documente: 

e Protocolul privind crearea Comandamentului Unificat al Forţelor Armate ale statelor 
participante la Tratatul de prietenie, colaborare şi asistenţă mutuală din 14 mai 1955. 

În conformitate cu cele de mai sus, începând cu 31 martie 1991 se lichidează toate 
organele şi structurile militare create în cadrul Tratatului de la Varşovia: 

e Comitetul miniştrilor apărării 

e Comandamentul Unificat al Forţelor Armate Unite 

e Statul Major şi Comitetul tehnic al Forţelor Armate Unite 

2. În conformitate cu punctul 1, începând din 31 martie 1991 încetează activitatea mi- 
litarilor armatelor naţionale în organele de conducere ale Forţelor Armate Unite şi plata 
contribuţiilor financiare la Comandamentul Unificat. 

Încheiat la Budapesta, la 25 februarie 1991, 
într-un exemplar în limbile română, bulgară, cehă, polonă, rusă şi ungară” 


ACTIVITATE INDEPENDENTĂ 


1. Identificaţi şi comentaţi principiile enunțate în „Declaraţia” publicată în „Scânteia” 
din 23 aprilie 1964 de conducerea PM.R.. 

2. Comentaţi atitudinea României faţă de invazia trupelor Tratatului de la Varşovia în 
Cehoslovacia (1968), motivând de ce această atitudine a fost îndreptăţită. 

3. Argumentaţi de ce, după desfiinţarea Pactului de la Varşovia, România s-a alăturat 
în mod firesc ţărilor membre ale NATO. 


Cooperare şi conflict 


Modulul IV 


Una dintre ultimele întâlniri ale conducătorilor 
țărilor membre ale Tratatului (1983) 


2] 


Protocolul întâlnirii Comitetului Exe- 
cutiv al C.C. al P.C.R. despre situaţia din 
Cehoslovacia (21 august 1968) 

„Comitetul Executiv al C.C. al P.C.R. 
hotărăşte următoarele: 

Guvernul Republicii Socialiste Româ- 
nia va adresa o notă celor cinci ţări so- 
cialiste ale căror trupe au ocupat Cehos- 
lovacia prin care îşi exprimă îngrijorarea 
şi dezaprobarea acestei acţiuni. 

În acelaşi timp, P.C.R. consideră că 
intervenţia militară din Cehoslovacia este 
o încălcare flagrantă a suveranităţii şi 
independenţei naţionale a ţărilor socia- 
liste prietene. Va fi convocată o sesiune 
extraordinară a Marii Adunări Naţionale 
în 22 august 1968 pentru a discuta 
situaţia creată în urma intervenţiei mi- 
litare în Cehoslovacia, pentru a adopta o 
declaraţie în legătură cu principiile politi- 
cii externe a României." 


PRO MEMORIA! 


e Tratatul de la Varşovia a fost o 
alianţă politică şi militară cu ajutorul 
căreia URSS. şi-a impus dominaţia 
în Europa Centrală şi de Est în tim- 
pul Războiului Rece. 

e România a făcut parte din această 
alianţă, dar, începând cu anul 1964, 
a început să aibă o atitudine diferită 
faţă de a celorlalte ţări membre. 

e Această atitudine diferită nu a apă- 

rut din dorinţa de a contesta comu- 

nismul, ci din teama liderilor comu- 
nişti de la Bucureşti că ar putea 
pierde puterea. 

Modulul V 


Procesiune a adepților 
monseniorului Lefebvre la Ecône (Elveţia) 


Glosar 


FUNDAMENTALISM — Atitudine reli- 
gioasă ce susţine respectarea întocmai 
a textelor sfinte şi respingerea oricărei 
interpretări. 

INTEGRISM — Comportament religios 
caracterizat prin respectarea întocmai 
a tradiţiei şi refuzul oricărui compromis 
cu societatea modernă sau cu tentative 
de modernizare a cultului. 

MĂTĂNII — Şirag de mărgele de os, 
de lemn etc. pe care călugării sau cre- 
dincioşii socotesc rugăciunile rostite. 
PELERINAJ — Călătorie pe care cre- 
dincioşii o fac într-un loc considerat 
sfânt. 

eligie şi modernitate 
FUNDAMENTALISMUL RELIGIOS 


Progresul economic, însoţit de modificarea condiţiilor de viaţă, a produs 
transformări importante în societăţile europene, curentele moderniste creând în 
interiorul diverselor biserici adevărate confruntări cu adepţii continuării tradiţiilor. 

Termenul de fundamentalism este folosit pentru a descrie un fenomen exis- 
tent în marea majoritate a religiilor, axându-se pe trăsături comune: întoarcerea 
la valorile tradiţionale, nevoia consolidării identităţii religioase şi practici dis- 
criminatorii la adresa femeii. În general, fundamentaliştii cred în adevărul con- 
ținut în cărţile lor sacre, refuzând să le interpreteze. Ei consideră practicile 
tradiţionale şi doctrinele etern valabile. Confruntarea cu modernitatea determi- 
nă reacţii diferite, potrivit tradiţiilor fiecărei religii. Fundamentaliştii pot fi ostili 
sau nu faţă de alte religii, dar cea mai mare nemulţumire a lor este îndreptată 
împotriva acelora care încearcă modificarea unor aspecte ale religiei proprii. 

Creştinismul epocii moderne cunoaşte manifestările integrismului la protes- 
tanţii americani (baptiști şi penticostali), marcate de întoarcerea la studiul lite- 
ral al Bibliei, o viaţă comunitară intensă şi o evanghelizare militantă. Pătrun- 
zând în Europa Occidentală postbelică, aceste mişcări au afectat puternic 
Bisericile protestante istorice (luterană, reformată), precum şi pe cea catolică. 
Sunt respinse structurile instituţionale prea puternice, preferându-se exprima- 
rea în grupuri restrânse de rugăciune şi de misiune evanghelizatoare, în care 
sunt apărate ideile bazate pe o lectură fundamentalistă a Bibliei. 

În ce priveşte Biserica catolică, cearta modernistă între curentul liberal şi cel 
integrist a apărut în legătură cu locul Bisericii în stat, superioritatea papei şi a 
magisterului. Ultimii îi acuză pe „modernişti” că sunt groparii Bisericii, că se 
opun modificărilor cu conţinut dogmatic ale catolicismului, precum şi în ce 
priveşte morala şi disciplina ecleziastică. Pentru ei, autoritatea Sfântului Scaun 
este de necontestat. Aceştia sunt cei care, într-un număr restrâns, au creat o 
disidenţă condusă de monseniorul Lefebvre, contestând acţiunile reformatoare 
ale Conciliului Vatican II (1962-1965). 

Islamul cunoaşte o adevărată renaştere ce a urmat după lungul declin al 
Imperiului Otoman şi al expansiunii coloniale europene. În ultima vreme, 
mişcările radicale, care cer întoarcerea la valorile tradiţionale, au devenit tot 
mai active în ţările arabe. Iluzia ratată, la sfârşitul celor două războaie mondia- 
le, de constituire a unui mare stat arab, urmată de falimentul perspectivei laice 
panarabe (Mubarak, Sadat, Saddam Hussein) au condus la avântul mişcărilor 
islamice. Declanşate în toată lumea arabă, aceste mişcări au reuşit instalarea 
unor regimuri fundamentaliste în Libia (1969) şi Iran (1980), iar în Algeria, Egipt 
şi Turcia au intrat în conflict deschis cu guvernele autoritare şi prooccidentale. 
Problemele politice din Orientul Mijlociu, cumulate cu expansiunea religioasă 
din ţările Europei şi America, ca urmare a migrării forţei de muncă arabe, fac 
ca problema islamică să ocupe un loc central în ultimele decenii. 


Pictură murală reprezentându-l 
pe ayatollahul Khomeiny 


Religia şi viaţa religioasă 


În iudaism, curentul ortodox consideră că Torah (Legea) poate face faţă 
noilor exigenţe ale epocii, fără a se pune problema actualizării ei. Spre deose- 
bire de aceştia, curentul liberal doreşte a trăi şi gândi iudaismul într-un spirit 
modern. 

Confruntarea cu civilizaţia occidentală, mediată de colonialismul britanic, 
dezvoltă la hinduismul indian o atitudine misionară care se manifestă prin 
acţiuni de prozelitism în ţările anglo-saxone şi atentate extremiste îndreptate 
împotriva musulmanilor. O dinamică asemănătoare cunoaşte şi budismul în ce 
priveşte misionarismul. 


1 


„În ciuda dimensiunilor sale modeste, schisma lefebvristă este tipică pentru acest 
catolicism integrist care nu suportă nici un alt adevăr decât pe al său, care se cram- 
ponează de o concepţie falsă despre tradiţia catolică — care este o tradiţie vie, nu fixată 
o dată pentru totdeauna — şi se compromite alături de curente politice extremiste, intole- 
rante, ce folosesc metode violente. În numele unei astfel de concepţii denaturate despre 
adevărul creştin, câţiva rătăciţi, revendicându-se din tradiţionalismul lefebvrist, au dat foc, 
în 1990, unui cinematograf din Cartierul Latin care programase filmul lui Martin Scorsese 
Ultima tentaţie a lui Hristos.” 


(J. Delumeau, Religiile lumii) 

„Pe acest teren favorabil progresează militanţii islamişti care încearcă să se infiltreze 
în societatea civilă şi să cucerească poziţii de forţă cu ajutorul unor reţele de predicatori, 
al unor cadre superioare musulmane, al unor asociaţii pietiste, al unor societăţi de educa- 
re şi de întrajutorare, moscheile de cartier fiind adesea centrul acestor reţele pentru că 
acolo se predă ştafeta iniţiativelor.” 


(J. Delumeau, Religiile lumii) 


3 


„Şeful Colegiului panindian de legi musulmane a editat un nou decret pentru femeile 
musulmane din India, prin care le interzice să lucreze ca telefoniste şi să viziteze locuri 
unde s-ar putea întâlni cu bărbaţi necunoscuţi. (...) După legile pe care această instituţie 
le emite se ghidează toate moscheile din India. Forumul femeilor musulmane din India 
şi-a exprimat indignarea faţă de noua lege. «În Coran sau în Shariat nu există niciun fel 
de interdicții în ceea ce priveşte comunicarea femeilor cu bărbaţi necunoscuţi. Mai mult 
decât atât, una dintre soțiile profetului Mahomed era femeie de afaceri. Colegiul ar trebui 
să privească într-un mod mai realist şi mai tolerant la lumea modernă», a declarat o 
membră a forumului." 


(Din „Lumea”, an XIII, nr. 3, 2006) 


ACTIVITATE INDEPENDENTĂ 


m Citiţi cu atenţie documentele şi rezolvaţi următoarele sarcini de lucru: 

Ce semnificaţie atribuiţi cunoscutei afirmaţii a lui Andre Malraux: „Secolul XXI va fi 

religios sau nu va mai fi”? 

2. Identificaţi şi comentaţi un eveniment recent petrecut în lumea creştină, musulma- 
nă sau hindusă. 

3. Motivaţi canonizarea mitropolitului cărturar Dosoftei. Caracterizaţi din această 
perspectivă Biserica Ortodoxă Română. 


—- 


Religia în lumea contemporană 


Modulul V 


Dosoftei (1624-1693) 


Biserica Ortodoxă Română l-a canonizat 
la 14 octombrie 2005 pe Dosoftei 
(mitropolit al Moldovei) 


„Evidențiat de tânăr prin mintea sa 
sclipitoare şi frica de Dumnezeu, s-a 
călugărit la 25 de ani. După studii în ţară 
şi în străinătate, la Lvov, Ucraina, a înde- 
plinit funcţii importante în conducerea 
Bisericii: Episcop de Huşi şi de Roman şi 
mitropolit al Moldovei (1671-1674; 1675- 
1686), ultimii ani de viaţă şi i-a petrecut în 
exil în Polonia, unde a şi murit. Dosoftei a 
fost considerat cel dintâi mare poet (pen- 
tru o psaltire în versuri, 1673), cel dintâi 
mare prozator (pentru „Viaţa şi petrece- 
rea sfinţilor”, 4 vol., 1682-1686) şi cel 
dintâi traducător din marea literatură uni- 
versală. 

(După „Jurnalul național”, 
6 iulie 2006) 


Competenţe specifice modulului 
RELIGIA ŞI VIAŢA RELIGIOASĂ 


3.4. Analiza diversităţii sociale, cultu- 
rale şi de civilizaţie în istorie pornind de 
la sursele istorice. 

*1.4. Susținerea argumentată a unui 
punct de vedere într-o discuţie / într-un 
referat pe teme de istorie. 

Modulul V 


1 


„De peste o sută de ani durează con- 
strucţia unei biserici din Barcelona. Este 
uriaşă, fantastică şi imposibil de terminat, 
visul unui arhitect a cărui imaginaţie a 
zburat înaintea vremii. Catedrala La Sa- 
grada Familia — Sfânta Familie — este o 
clădire ca nici o alta, în care stâlpii se 
înclină şi au ramuri asemenea copacilor, 
iar în faţa naosului gol stau tăcute uriaşe 
turnuri perforate. A fost descrisă ca opera 
unui geniu, dar şi ca produsul unei ima- 
ginaţii bolnave: puţine clădiri au stârnit 
emoţii atât de puternice şi de contrare.” 

(N. Hawkes, Mari construcții, 2000) 


Kaiser-Wilhelm-Gedâchtniskirche 
se distinge în peisajul arhitectonic 
al Berlinului prin forma ei hexagonală 

ARHITECTURA RELIGIOASĂ 


De-a lungul ultimei jumătăţi a secolului al XIX-lea, construcţiile religioase 
au cunoscut o reluare şi o îmbinare a stilurilor mai vechi, rezultând aşa-zisele 
tendinţe „neo” (neogotic, neoclasic, neobizantin etc.) care au conferit bisericilor 
apusene planuri şi stiluri arhitecturale dintre cele mai variate. Dar evoluţia 
tehnologică a permis în scurt timp proiectarea unor construcții îndrăzneţe prin 
folosirea structurilor metalice şi a materialelor noi de construcţie (ciment, beton 
armat, sticlă etc.). În acest fel, Noua Artă (Art nouveau, Modern Style) s-a ma- 
nifestat printr-o reînnoire arhitecturală care a făcut ca bisericile să capete 
aspecte bizare, nemaisemănând cu cele vechi. 

Reprezentativă, în acest sens, este catedrala Sagrada Familia din Barce- 
lona (Spania) creată de Antonio Gaudi, care prin verva imaginară avea să pro- 
ducă o derută totală. Utilizând betonul armat cu funcţie decorativă, la vedere, 
A. Perret construieşte biserica Notre Dame din Raincy (Franţa), asemenea 
unui turn piramidal foarte înalt, iar în Statele Unite, biserica protestantă din 
New York, având 8 etaje, este ridicată asemenea zgârie-norilor americani. 

După Al Doilea Război Mondial, arhitectura modernă se extinde în lumea 
occidentală printr-un nou stil (International Style), care se remarcă prin spaţii 
luminoase, standardizate, fără înflorituri. Se folosesc materiale moderne (oţel, 
sticlă, beton) care necesită tehnici industriale puţin costisitoare. În domeniul 
religios se fac remarcate construcţiile elveţianului Le Corbusier: capela Notre 
Dame du Haut din Ronchamp şi mănăstirea Sainte Marie de la Tourette 
(Franţa) şi interesanta formă hexagonală a bisericii protestante din Berlin. Dar, 
cea mai mare iniţiativă a secolului al XX-lea în domeniul arhitecturii religioase 
avea să fie construirea în Coasta de Fildeş (Africa) a celei mai mari biserici din 
lume, basilica Notre Dame de la Paix. Inspirată după celebra catedrală 
Sf. Petru din Roma, ea a fost construită doar în 3 ani (1987-1989), în timp ce 
pentru catedrala Sf. Paul din Londra au fost necesari 35 de ani, iar pentru 
Sf. Petru din Roma 109 ani. De remarcat că numai o mică parte din populaţia 
țării (15%) este catolică, restul conservând religiile tradiţionale. 

În ce priveşte arhitectura noastră bisericească, sfârşitul secolului al XIX-lea 
şi începutul secolului al XX-lea aduce renaşterea stilului bizantino-românesc. 
Este epoca în care au fost restaurate în formele lor originale monumente de 
preţ precum Curtea de Argeş, Snagov, Mihai Vodă şi Curtea Veche din 
Bucureşti, ca şi o mare parte dintre bisericile lui Ştefan cel Mare din Moldova. 
În paralel sunt construite biserici parohiale monumentale, care revin la formele 
clasice bizantine, cum sunt cele de la Tg. Mureş, Constanţa ori catedrala mitro- 
politană din Sibiu. După făurirea României Mari, se construiesc Catedrala 
Încoronării de la Alba lulia (1924), urmată de biserici ortodoxe de dimesiuni 
monumentale la Satu Mare (1930), Cluj (1935) şi Timişoara (1935). 

În zilele noastre, opera de restaurare şi conservare a vechilor noastre mo- 
numente de artă bisericească a fost intensificată, concomitent cu construirea 
unor lăcaşuri noi, multe având trăsăturile unei arhitecturi moderne, dar de 
inspiraţie autohtonă (Predeal, Braşov, Bucureşti etc.). De asemenea, în multe 
locuri au fost construite biserici de lemn, un simbol al vechilor noastre tradiţii, 
construite de meşteri ţărani, care îşi transmit meşteşugul şi priceperea din tată 
în fiu, cu procedee tehnice păstrate dintr-o adâncă vechime. 


Religia şi viaţa religioasă 


2 


Caracteristicile Art Nouveau 


„Particularitatea acestui stil internaţional o constituie linia sinuoasă, de tip vegetal, 
care îşi pune amprenta pe orice obiect: bijuterii, piese de mobilă, balustrade, vitralii, chiar 
şi siluetele exterioare ale caselor. O altă opţiune importantă o reprezintă folosirea materia- 
lelor de tip industrial precum fierul, fonta, majolica. Orice referire la stilurile arhitectonice 
este interzisă, structura edificiilor identificându-se cu decorația.” 

(M. Bussagli, Să înțelegem arhitectura, 2006) 


-T X 

Catedrala din Yamoussoukro (Coasta de Fildeş) 


„Domul bazilicii este, cu tact, ceva mai jos decât al bisericii din Roma, dar cupola şi 
crucea aurită din vârf o înalţă la 158 de metri, făcând-o cu 21 de metri mai înaltă decât 
originalul. Este lungă de 192 de metri (cu 6 metri mai mult decât are San Pietro), cupola 
este de trei ori mai largă decât cea a catedralei St. Paul din Londra, iar Notre Dame din 
Paris ar încăpea în interiorul ei de câteva ori. Acoperământul de bronz de deasupra 
altarului este înalt cât o clădire cu nouă etaje. În interior, bazilica are 7000 de locuri şi 
spaţiu în care alte 11 000 de persoane pot sta în picioare. În exterior, suprafaţa de 14 000 
de metri pătraţi de marmură pe care este amplasată permite altor 320 000 de oameni să 
participe la slujbe, deşi ziua în care se va întâmpla aceasta pare să fie departe.” 

(N. Hawkes, Mari construcții, 2000) 


ACTIVITATE INDEPENDENTĂ 


1. După ce citiţi şi analizaţi documentele, comentaţi trăsăturile caracteristice ale mari- 
lor monumente înălțate în secolul XX. 
a) Sesizaţi deosebirile prin care noile construcţii se deosebesc de cele vechi. 
b) Ce impresie vă face „Sagrada Familia”? 

2. Analizaţi documentul 3, precum şi imaginea bazilicii de la Yamoussoukro şi rezol- 
vaţi următoarele sarcini: 
a) Apreciaţi volumul de muncă, timpul realizării şi dimensiunile obiectivului arhitec- 
tonic construit în Coasta de Fildeş. 
b) Comparaţi construcţia cu alte monumente asemănătoare din Europa şi formu- 
laţi în scris concluziile. Motivaţi sensul acestei construcții. 

3. Comentati, cu colegul de bancă, raportul dintre tradiţie şi inovaţie în arhitectura reli- 
gioasă românească din perioada interbelică. 


Religia în lumea contemporană 


Modulul V 


Catedrala Încoronării din Alba lulia 

„Paralel cu arhitectura neoromânească 
şi cu cea de influenţă Art Nouveau, dar 
îngustându-le acestora terenul de afirma- 
re şi înlocuindu-le în cele din urmă total, 
între cele două războaie mondiale se 
dezvoltă în România şi arhitectura bazată 
pe materiale de construcţie noi, puse la 
dispoziţie de tehnica modernă. Arhitecţii 
folosesc pe scară largă betonul armat, 
inspirându-se din practica mondială de 
construcţii şi recurgându-se la forme expri- 
mate laconic, fără ornamente de prisos, 
în «spiritul stilului internaţional» promo- 
vat, printre alţii, de Bauhaus-ul german.” 

(Arta românească, vol. II, 1982) 


Catedrala ortodoxă din Timişoara 

Modulul V 


Zidul Plângerii — cel mai important loc 
de pelerinaj pentru evrei 


Scăldându-se în apele Gangelui, 
hinduşii se spală de păcate (Benares) 


1 
Psalmul 121 
O cântare a treptelor 


1. Îmi ridic ochii spre munți... De unde-mi 
va veni ajutorul? 

2. Ajutorul îmi vine de la Domnul, care 
a făcut cerurile şi pământul. 

3. Da, El nu va îngădui să ţi se clatine 
piciorul; Cel ce te păzeşte nu va dormita. 

4. lată că nu dormitează, nici nu 
doarme Cel ce păzeşte pe Israel. 

5. Domnul este Păzitorul tău, Domnul 
este umbra ta pe mâna ta cea dreaptă. 

6. De aceea nu te va bate soarele ziua, 
nici luna noaptea. 

7. Domnul te va păzi de orice rău, îţi va 
păzi sufletul. 

8. Domnul te va păzi la plecare şi la 
venire, de acum şi până în veac. 

(Biblia. Vechiul Testament, Psalmii) 

* PELERINAJUL 


Pelerinajul este un fenomen religios ale cărui origini se pierd în timp, având 
o extindere geografică aproape planetară. Plecarea în pelerinaj, act important 
în viaţa fiecărui credincios, constituie unul dintre principalele mijloace de 
apropiere şi întărire a credinţei în Dumnezeu. Drumul este ritmat de citirea din 
cărţile de rugăciuni, vizitarea locurilor de cult întâlnite în cale, tot atâtea îndem- 
nuri spre rugăciune, iar frumuseţile pe care le vede şi admiră pelerinul îl 
apropie de Dumnezeu. 

În zilele noastre, atât în lumea catolică, cât şi în cea ortodoxă, dar şi în isla- 
mism, budism şi hinduism, credincioşii merg în pelerinaj la locurile sfinte pen- 
tru a obţine binecuvântare şi vindecare sufletească şi trupească pentru unii, 
dar, mai ales, pentru a trăi o schimbare interioară, a cărui scop este a merge 
pe urmele lui lisus Hristos, Mohamed, Buddha etc. Odată sosit într-un loc sfânt, 
pelerinul caută să materializeze într-un fel amintirea timpului petrecut în aces- 
te locuri, luând cu el pentru cei de acasă diferite obiecte: iconiţe, statuete, 
mătănii, apă sfinţită, medalii etc. 

Pelerinajele în Orientul creştin se făceau încă din primele secole la locuri 
biblice, morminte ale martirilor şi sfinţilor, locuri de reşedinţă a unor călugări 
celebri. Astăzi, principalele puncte de pelerinaj pentru creştinii ortodocşi rămân 
lerusalim, Muntele Athos şi Constantinopol. Ierusalim, cetatea păcii lui 
Dumnezeu, reprezintă de două milenii punctul central al pelerinajului creştin. 
De-a lungul timpului, aici au fost ridicate numeroase construcţii pe locurile 
legate de istoria mântuirii, dintre care Biserica Sfântului Mormânt, locul unde a 
fost îngropat şi unde a înviat lisus, este centrul credinţei creştine din întreaga 
lume. Alte obiective sunt Muntele Măslinilor, Grădina Ghetsimani, Mormântul 
Maicii Domnului, apoi localităţi ca Nazaret (casa lui lisus până la 30 de ani), 
Bethleem (Biserica Naşterii Domnului, Ierihon şi altele). Muntele Athos, o mică 
peninsulă în Marea Egee, cuprinde un teritoriu stâncos unde foarte greu se 
poate cultiva ceva. Este cunoscut ca şcoala cea mai înaltă a ortodoxiei, 
adăpostind cel mai mare tezaur de spiritualitate, artă şi cultură veche din 
întreaga lume creştină. 

Pentru Occidentul creştin, celebre sunt locurile sfinte de la Muntele Saint- 
Michel, Lourdes şi Santiago de Compostella, vizitate de-a lungul secolelor de 
papi şi cardinali, regi şi preşedinţi, artişti şi oameni de litere. Santiago de 
Compostella (Spania), devenit cel mai important loc de pelerinaj catolic după 
Roma şi lerusalim, păstrează încă celebrele rute de pelerinaj medievale, unele 
frecventate şi astăzi. De asemenea, apariţiile Fecioarei Maria la Lourdes 
(1858), Fatima (1917) şi Medjugorie (1981) au transformat aceste locuri, fiind 
frecventate de miloane de pelerini anual. 

Pelerinajul nu este un act eminamente creştin. Evreii au şi ei locuri conside- 
rate sfinte: peştera Makpala (Hebron), unde se află Avram, Silo, Sichen, şi 
lerusalim, centrul lor spiritual. Musulmanii care speră să scape de judecata lui 
Allah trebuie să îndeplinească obligaţiile celor Cinci Stâlpi ai Credinței, unul 
dintre acestea fiind pelerinajul (Hadj) la Mecca, cetatea sfântă, cel puţin o dată 
în viaţă. El durează cinci zile şi reprezintă cea mai mare reuniune a credin- 
cioşilor musulmani din întreaga lume. Alte pelerinaje ale musulmanilor se pot 
face la Medina sau la moscheea Al Aqsa din Ierusalim. 

Pentru hinduși, marile centre de pelerinaj sunt Harduar şi mai ales Benares 
(oraşul lui Shiva) de pe malul fluviului sfânt Ganga (Gange), unde milioane de 
pelerini vin să se purifice în apele lui. Pelerinajele budiste atrag periodic mulţimi 
de credincioşi în locurile unde a trăit Buddha: Kapilavastru, locul naşterii, 
Bodgaya, unde a primit iluminarea, Benares, unde a predicat prima oară, şi 
Kasinara, unde a murit. Acolo, în numeroase temple, pelerinii vin să se roage 
şi să se prosterneze în faţa imaginilor lui Buddha. 


2 


„După Mormântul Domnului şi Ţara Sfântă, cel mai sfânt şi important loc pentru lumea 
creştină, îndeosebi ortodoxă, este Sfântul Munte Athos din nord-estul Greciei, care se află 
permanent sub acoperământul Preasfintei Născătoare de Dumnezeu. 

Muntele Athos este o adevărată minune a lumii creştine care a rezistat de peste o mie 
de ani tuturor eresurilor, primejdiilor şi războaielor. Muntele Athos, prin cele 20 de 
mănăstiri mari, 30 de schituri şi peste 200 de paraclise, este lauda şi cununa Ortodoxiei, 
în faţa căruia toţi se uimesc, se închină şi recunosc că tăria dreptei credinţe constă în 
rugăciune şi trăire vie cu Hristos, iar nu în putere şi mândrie lumească.” 

(Arhimandrit |. Bălan, Pelerinaj la Muntele Athos, 2005) 


De-a lungul secolelor, domnitorii români au avut un rol important în susţinerea aşezămintelor 
de la Muntele Athos, fapt pe deplin recunoscut de istoriografia greacă, cât şi de cea slavă. 
In imagine, mănăstirea românească Prodromu 


ACTIVITATE INDEPENDENTĂ 


1. Citiţi Psalmul 121, „cântarea bucuriei pelerinilor” care sosesc în lerusalim, şi iden- 
tificaţi elemente definitorii pelerinajului. 

2. Analizaţi documentul 2 şi prezentaţi principalele trăsături care fac din Muntele 
Athos „o minune a lumii creştine”. Căutaţi informaţii cu privire la contribuţia româ- 
nilor la susţinerea aşezămintelor de la Sf. Munte. 

3. Pornind de la documentul 3, încercaţi să aflaţi şi alte exemple de folosire a cre- 
dinței în scopuri foarte lumești. Precizaţi dacă aţi întâlnit asemenea situaţii în 
locurile pe care le-aţi vizitat şi comentaţi-le. 

Modulul V 


3 m E 


Pelerini rugându-se la statuia 
Fecioarei Maria din apropierea bisericii 
ridicate în cinstea ei la Medjugorie 


Credința de piață. Globalizarea trans- 
formă superstițiile unora în superstiții ale 
tuturor: comerțul cu produse „religioase” 
produce miliarde de dolari. 

„Banii nu curg gârlă însă doar în ogra- 
da întreprinzătorilor creştini din SUA 
La Medjugorie (localitate din Bosnia, cu 
3000 locuitori, unde 6 tineri au avut vizi- 
uni ale Fecioarei Maria în anii '80), peleri- 
najul religios a produs un boom econo- 
mic extraordinar. Potrivit unor evaluări re- 
cente, vânzarea de suveniruri religioase, 
restaurantele şi barurile din mica locali- 
tate absorb anual 70 milioane dolari de la 
turiştii creştini." 

(Din „Săptămâna Financiară”, 
13 martie 2006) 


PRO MEMORIA! 


Transformările sociale şi progresul 
tehnic determină, în majoritatea re- 
ligiilor, apariţia, ca o reacţie firească, 
a ideilor fundamentaliste care cer 
întoarcerea la valorile tradiţionale. 
e Modernizarea tehnologică are drept 
consecinţă, în arhitectura religioa- 
să, apariţia unor construcţii bizare 
care nu mai seamănă cu cele vechi, 
tradiţionale. 
e Pelerinajul, specific Evului Mediu, 
se practică şi astăzi, dar cu mijloace 
moderne. 

STVDIV DE CAZ 


Diversitatea religioasă în România 


Imagini de la Putna, 
ctitoria lui Ştefan cel Mare (secolul XV) 


Glosar 


AUTOCEFALIE — Conducere de sine 
stătătoare (independentă) a unei bise- 
rici ortodoxe naţionale. 

AZIMĂ — Pâine nedospită folosită de 
catolici la împărtăşanie. 

DOCTRINĂ — Ansamblul ideilor şi 
conceptelor aparţinând unui sistem 
filosofic, politic, religios. 

MONAHISM — Stare, viaţă, calitate de 
monah; instituţia călugăriei. 

SABAT — Ziua de sâmbătă la evrei şi 
unii sectanţi creştini. 

După 1989, cultele religioase din România şi-au redobândit o reală auto- 
nomie. Astăzi sunt recunoscute oficial 15 culte, care sunt egale în faţa legii, a 
autorităţilor publice şi în raporturile dintre ele. 

Încă din vremea stăpânirii romane, creştinismul a cunoscut o mare dezvol- 
tare la strămoşii noştri. Răspândit în rândurile populaţiei sărace din mediul 
urban şi al marilor aşezări, el s-a manifestat intens pe întreg spaţiul actualei 
Românii. Dovezile arheologice numeroase, marele număr al martirilor daco- 
romani, precum şi terminologia creştină din limba română probează existenţa 
unei vieţi bisericeşti dezvoltate, cu lăcaşuri de rugăciune, episcopi, preoţi şi 
numeroşi credincioşi. Datorită acestor argumente se poate afirma că, atunci 
când poporul român a apărut în istorie, el era deja creştin, credinţă pe care şi-a 
păstrat-o până astăzi, fiind singurul popor latin de credinţă creştin ortodoxă. 

Prin urmare, Biserica Ortodoxă Română are cel mai mare număr de cre- 
dincioşi, fiind situată pe locul doi între bisericile ortodoxe, după Biserica Rusă, 
şi a avut de-a lungul istoriei cea mai importantă contribuţie la menţinerea fiinţei 
naţionale a poporului român. Este autocefală din 1855, iar din 1925 a fost ridi- 
cată la rang de patriarhie, cu titulatura de Patriarhia Română, fiind organizată 
în şase mitropolii în ţară, la care se adaugă Mitropolia Basarabiei (reactivată 
din 1992) şi Mitropolia Română a Germaniei şi Europei Centrale. Biserica 
Ortodoxă Română întreţine relaţii cu aproape toate bisericile creştine din lume, 
este membră în Consiliul Mondial al Bisericilor şi în Conferinţa Bisericilor 
Europene. 

Catolicismul îşi face apariţia pe teritoriile locuite de români odată cu primii 
călugări misionari, consolidându-şi apoi apariţia prin cucerirea Transilvaniei de 
către Regatul Maghiar. Colonizarea ungurilor şi a germanilor catolici, concomi- 
tent cu dezvoltarea procesului de atragere la catolicism a românilor, a determi- 
nat organizarea episcopiilor catolice de la Cenad, Oradea şi Alba lulia. După o 
perioadă de regres datorată Reformei, catolicismul îşi reia dezvoltarea sub pro- 
tecţia Imperiului Habsburgic. Astăzi, după ce a cunoscut o perioadă dificilă în 
vremea comunismului, situaţia Bisericii Romano-Catolice s-a normalizat, ea 
funcţionând în cele 6 dioceze (Bucureşti, Alba lulia, laşi, Timişoara, Oradea şi 
Satu Mare). 

După alungarea turcilor din Ungaria şi înglobarea Transilvaniei la Imperiul 
Habsburgic, se produce unirea cu Biserica Catolică a unei părţi a românilor 
ortodocşi, luând ființă Biserica Română Unită cu Roma (1697). În perioada 
interbelică devine unul dintre cultele importante din ţară, dar odată cu instau- 
rarea dictaturii comuniste, Biserica Unită este scoasă în afara legii (1948), pa- 
trimoniul său fiind preluat de stat şi Biserica ortodoxă. După 1989 şi-a reluat 
activitatea. Astăzi se confruntă cu dificultăţi în recuperarea bunurilor, unele 
parohii desfăşurând activitatea de cult în spaţii improvizate. 

Cultul mozaic este practicat de minoritatea evreiască din România care 
este condusă de Federaţia Comunităţilor Evreieşti, cu sediul în Bucureşti. 

Modulul V 


Activitatea de cult se desfăşoară în numeroase temple şi sinagogi, unele fiind 
monumente istorice protejate de lege: Templul Coral şi Sinagoga Mare din 
Bucureşti şi laşi, Templul din Timişoara şi Templul Vechi din Botoşani. Mărturii 
despre organizarea primelor comunităţi evreieşti pe teritoriul românesc se întâl- 
nesc începând din secolul al XVI-lea, iar emanciparea lor, promisă la Revoluţia 
din 1848, se va realiza abia prin Constituţia din 1923. 

Cultul islamic şi practica lui în România sunt legate de stabilirea pe teritori- 
ul ţării noastre a unor grupuri de populaţie turco-tătare (1241) şi de colonizările 
cu turci selgiucizi din zona Babadag (Dobrogea) făcute de bizantini. Cultul se 
practică în moschei (Constanţa) şi geamii, dintre care unele sunt monumente 
istorice: Constanţa, Mangalia, Medgidia, Hârşova şi Tulcea. 


1 Populația României, după religie, la recensământul din 7 ianuarie 1992 

Total populație, din care: 22.810.035 100% 

e ortodocşi 19 802 389 86,8% | | i 

e romano-catolici 1161 942 5,0% O manifestare sugestivă pentru diversitatea 

e greco-catolici 223 327 1,0% F ki da jr Sala slapi 

x reformați 802 454 3,5% intre religii — vizita papei loan rau a -iea 

e evanghelici de confesiune augustană 39 119 0,2% a SS) 

e evanghelici sinodo-presbiterieni 2115224] 0,1% 2 

e unitarieni 76 708 0,3% 

e creştini de rit vechi 28 141 0,1% „Ridicarea Bisericii Ortodoxe Române 

e baptiști 109 462 0,5% la rangul de patriarhie a fost urmarea pe 

e adventişti 77 546 0,3% plan religios a desăvârşirii unităţii statale 

e penticostali 220 824 10% de la 1 Decembrie 1918, precum şi o ilus- 

e creştini după evanghelie 49 963 0.2% trare firească a rolului jucat de Biserică în 

sa ; istoria poporului român. 

e mozaici DIS zi (..) Primele cărţi în limba română au 

z musulmani ' 39 928 0,2 fost tipărite în cadrul aşezămintelor bise- 

e alte religii, din care: 56 011 02 i riceşti; primele şcoli româneşti au fost 
e ortodocşi de stil vechi 32 228 0,1% cele organizate în cadrul aşezămintelor 
e armeni 2 023 ii bisericeşti”. 

atei 10 331 i (Gh. Anghelescu, Şt. Ioniţă, 

e fără religie 24 314 0,1% Viaţa religioasă în România) 

e religie nedeclarată 8 139 a 


(După Comisia Naţională de Statistică, Anuarul Statistic al României, 1993) 3 
„Sinodul de la Alba lulia, convocat în 


ACTIVITATE INDEPENDENTĂ anul 1697 de către mitropolitul ortodox 


Atanasie Anghel, a acceptat cele patru 
1. Analizaţi, în grupe de câte 3-5 elevi, datele din documentul 1 şi stabiliţi, numeric şi principii obligatorii ale unirii cu Roma: 


procentual, locul fiecărui cult religios din România. recunoaşterea supremaţiei papale, exis- 
2. Pornind de la documentul 2 şi folosind cunoştinţele acumulate până acum la alte  tenţa purgatoriului, împărtăşania cu azi- 
discipline, precizati şi comentaţi: mă şi Filioque. Prin primirea acestor con- 


a) Care au fost primele cărţi tipărite în limba română şi ce rol au jucat în evoluţia dtii se garanta românilor uniţi păstrarea 
culturii şi literaturii noastre? ritualului tradiţional, respectarea sărbăto- 


b) Cum functionau primele şcoli româneşti? ilor; ortodoxe alegerea episcopilor ide 

3. Analizaţi informaţiile cuprinse în documentul 3 şi rezolvaţi sarcinile: ciie Sinet.. Gnid t lonită 
a) Identificaţi argumentele care au determinat unirea cu Roma. al o a 
b) Precizați care au fost cele patru principii obligatorii ale acestei uniri. 

Modulul V 


Moscheea din Babadag (sec. XVII) 


1 


Învățătura cultelor neoprotestante 


„În ceea ce priveşte concepţia despre 
Dumnezeu, ideile sectelor sunt atât de 
ciudate, încât acestea au ajuns să spună 
că Dumnezeu nu este realitate perso- 
nală, ci simplă idee, că Hristos e un sim- 
plu om, iar Duhul Sfânt ba este, ba nu 
este ființă personală; Maica Domnului nu 
numai că nu e venerată, dar este chiar 
injuriată; mântuirea subiectivă este ga- 
rantată numai de intrarea în respectiva 
sectă.” 

(V. Răduca, Ghidul creştinului ortodox) 


Catedrala evanghelică din Sebeş 
(sec. XIII-XIV) 

Cultele protestante reprezintă confesiuni creştine desprinse din catolicism 
în urma Reformei, care au simplificat ritualul: a fost suprimat cultul Fecioarei 
Maria şi al sfinţilor, s-a înlăturat venerarea icoanelor, postul, iar tainele au fost 
reduse la două (botez, împărtăşanie). Organizatoric au înlăturat primatul papal, 
ierarhia tradiţională, celibatul preoţilor şi monahismul. În România, confesiunea 
protestantă este reprezentată prin cultele reformat, evanghelic şi unitarian. 

Biserica Reformată (Calvină) a făcut adepţi în rândul catolicilor maghiari şi 
a fost recunoscută oficial de principele Transilvaniei loan Sigismund (1564). 
Este organizată în două eparhii (Cluj, Oradea), având ca organ de conducere 
sinodul, iar activităţile de cult se desfăşoară în limba maternă a credincioşilor. 

Biserica Evanghelică (Luterană) are la bază învăţăturile lui Luther, iniţiatorul 
reformei religioase, şi s-a răspândit în rândul populaţiei germane din Transilva- 
nia. Braşoveanul Johannes Honterus a fost organizatorul noii Biserici; aceasta 
este condusă de o episcopie care a funcţionat la Biertan, iar din 1867 la Sibiu. 
Astăzi, în urma evenimentelor politice ce au urmat celui de-Al Doilea Război 
Mondial, precum şi a emigrărilor din ultimele decenii, numărul enoriaşilor a 
scăzut într-o oarecare măsură. 

Biserica Unitariană îşi exprimă credinţa într-un Dumnezeu unic şi indivizibil. 
Nu este admisă dogma Sf. Treimi, iar lisus este considerat om. Cultul îşi are 
sediul central la Cluj, iar organul de conducere este consistoriul. 

Cultele neoprotestante (evanghelice) au apărut după cele protestante şi 
propagă principii şi concepţii teologice specifice creştinismului. Ele se disting 
prin ritualuri şi practici de cult simplificate, uşor accesibile fiecărui credincios. În 
România, grupările neoprotestante au apărut la mijlocul secolului al XIX-lea şi 
începutul secolului al XX-lea. 

Biserica Creştină Baptistă a apărut mai întâi în Transilvania, prin interme- 
diul etnicilor germani şi maghiari. Aceştia au dus o activitate misionară şi în 
restul ţării, câştigând adepţi mai ales după Primul Război Mondial, când se 
constituie Uniunea Baptistă din România. Se disting prin credinţa lor că botezul 
nu trebuie administrat copiilor mici, iar fiecare individ trebuie să decidă liber ce 
credinţă adoptă. Nu au o ierarhie conducătoare, bisericile locale sunt autono- 
me, iar pregătirea pastorilor se face în cadrul institutelor teologice de la 
Bucureşti şi Oradea. 

Cultul Penticostal îşi are începuturile în România la Arad (1922), de unde 
s-a extins treptat în mai multe regiuni ale ţării (Moldova, Banat, Crişana). O par- 
ticularitate este reprezentată de afirmaţia că, în timpul adunărilor de cult, Duhul 
Sfânt se coboară peste credincioşi, aceştia devenind vorbitori în limbi precum 
apostolii. Cultul are o conducere colectivă centrală, Consiliul bisericesc, iar 
pregătirea pastorilor se face la nivel universitar; legătura cu Bisericile Penti- 
costale din Europa se menţine în cadrul Conferinţei Penticostale Europene. 

Începuturile Bisericii Creştine Adventistă de Ziua a Şaptea în România sunt 
legate de vizita pastorului polonez (fost preot catolic) M. Czechowski (1870). 
Adventiştii cred că a doua venire a lui lisus este singura soluţie pentru proble- 
mele omenirii şi consideră trupul omului ca Templul Duhului Sfânt, motiv pen- 
tru care trebuie păstrat în deplină sănătate, în armonie cu legile naturii. Organul 
central este Uniunea de Conferinţe, care are în subordine 6 unităţi, numite 
Conferinţe (Muntenia, Moldova, Oltenia, Transilvania Sud şi Transilvania Nord, 
Banat) şi dispune de un post de radio, „Vocea Speranţei”. 

Cultul Creştin după Evanghelie este organizat în comunităţi conduse de doi 
până la cinci „fraţi bătrâni” (prezbiteri), care sunt şi „vestitori ai Evangheliei” în 
comunitatea respectivă. Editează revista „Calea credinţei” şi se manifestă prin 
evanghelizări şi acţiuni de caritate. 

Constituţia României despre libertatea religioasă 


Art. 4 (2) — România este patria comună şi indivizibilă a tuturor cetăţenilor săi, fără 
deosebire de rasă, de naţionalitate, de origine etnică, de limbă, de religie, de sex, de 
opinie, de apartenenţă politică, de avere sau de origine socială. 

Art. 6 (1) — Statul recunoaşte şi garantează persoanelor aparţinând minorităţilor 
naţionale dreptul la păstrarea, la dezvoltarea şi la exprimarea identităţii lor etnice, cultu- 
rale, lingvistice şi religioase. 

Art. 29 (1) — Libertatea gândirii şi a opiniilor, precum şi libertatea credințelor reli- 
gioase nu pot fi îngrădite sub nici o formă. Nimeni nu poate fi constrâns să adopte o opinie 
ori să adere la o credinţă religioasă contrară convingerilor sale. 

(2) — Libertatea conştiinţei este garantată, ea trebuie să se manifeste în spirit de to- 
leranţă şi de respect reciproc. 

(3) — Cultele religioase sunt libere şi se organizează potrivit statutelor proprii, în 
condiţiile legii. 

(4) — În relaţiile dintre culte sunt interzise orice forme, mijloace, acte sau acţiuni de 
învrăjbire religioasă. 

(5) — Cultele religioase sunt autonome faţă de stat şi se bucură de sprijinul acestu- 
ia, inclusiv prin înlesnirea asistenţei religioase în armată, în spitale, în penitenciare, în 
azile şi în orfelinate. 

(6) — Părinţii sau tutorii au dreptul de a asigura, potrivit propriilor convingeri, educaţia 
copiilor minori a căror răspundere le revine. 

Codul Penal despre libertatea religioasă 


Art. 247 — Îngrădirea de către un funcţionar a folosinţei sau a exerciţiului drepturilor 
vreunui cetățean ori crearea pentru acesta a unor situaţii de inferioritate pe temei de 
naţionalitate, rasă, sex sau religie se pedepseşte cu închisoarea de la 6 luni la 5 ani. 

Art. 318 — Împiedicarea sau tulburarea libertăţii de exercitare a vreunui cult religios, 
care este organizat şi funcţionează potrivit legii, se pedepseşte cu închisoarea de la o lună 
la 6 luni sau cu amendă. 

Cu aceeaşi pedeapsă se sancţionează fapta de a obliga o persoană, prin constrângere, 
să participe la serviciile religioase ale vreunui cult sau să îndeplinească un act religios de 
exercitare a unui cult. 

Art. 319— Profanarea prin orice mijloace a unui mormânt, a unui monument sau a unei 
urne funerare, a unui cadavru se pedepseşte cu închisoare de la 3 luni la 3 ani. 


ACTIVITATE INDEPENDENTĂ 


1. Analizaţi cu atenţie documentele şi rezolvaţi următoarele sarcini de lucru: 

a) Precizaţi în ce sens au fost făcute simplificările de cult aduse de Reformă. 
b) Stabiliţi diferenţe şi asemănări între cultele neoprotestante. 

2. Reflectaţi asupra celor trei articole reproduse din Constituţia României şi încercaţi 
să răspundeţi la următoarele întrebări: a) Consideraţi că este corect să existe o 
egalitate a cultelor? b) De ce trebuie să existe toleranţă şi respect reciproc între 
practicanţii diferitelor culte? c) În ce constă sprijinul statului faţă de culte? 

3. Comentaţi prevederile legale care protejează cultele religioase în România. 


Religia în lumea contemporană 


Modulul V 


Liniile arhitectonice îndrăzneţe caracterizează 
şi unele edificii ortodoxe recent construite, 


cum sunt cele de la Braşov şi Predeal 


PRO MEMORIA! 


e Biserica Ortodoxă Română are cel 


mai mare număr de credincioşi din 
țară, fiind din acest punct de vedere 
a doua în lume între bisericile orto- 
doxe, după Biserica Rusă. 

Catolicismul apare pe pământurile 
româneşti odată cu cucerirea Tran- 
silvaniei. Preluând la un moment 


dat un anumit număr de creştini 
ortodocşi, catolicismul reuşeşte să 
formeze o nouă confesiune, Biseri- 
ca Unită. 


Atât protestanții, cât şi neoprotes- 
tanţii — prezenţi şi ei în România — 
au adus simplificări importante 
cultului religios. 

RECAPITULARE / EVALUARE FINALĂ 


Nicolae lorga (1870-1940) 


Cel mai mare istoric al românilor a 
lăsat posterităţii o operă de proporţii 
impresionante, în care cercetarea 
istorică, prioritară, lasă loc şi gazetă- 
riei, prozei, versului şi chiar drama- 
turgiei. Profesor universitar şi acade- 
mician. Om politic, a înfiinţat Partidul 
Naţional Democrat (1908), a cărui con- 
ducere a păstrat-o vreme de 30 de ani. 

Preşedinte al Senatului, prim-minis- 
tru (1931-1932). Antifascist convins, a 
fost ucis de legionari în noaptea de 
27 noiembrie 1940. 

În clădirea pe care i-a dăruit-o statul 
român spre a-i servi de locuinţă (1939) 
funcţionează astăzi Institutul de Istorie 
care îi poartă numele. 


3 


„Sunt întrebat de multe ori unde se 
află graniţa finală a Europei. Răspunsul 
meu este că harta Europei e în minţile 
europenilor.” (Olli Rehn, 


comisar european pentru Extindere) 


4 


„România va fi un stat membru cu 
toate drepturile şi obligaţiile de la 1 ianua- 
rie 2007. Şi România are nevoie de o 
idee foarte clară privind ce vrea să facă 
din această poziţie de stat membru. (...) 

România se va transforma dintr-o ţară 
candidată într-un stat membru care are 
propriul drept de a se asigura că politicile 
UE se dezvoltă într-un mod care reflectă 
şi interesele sale.” 

(J. Scheele, şeful Delegației Comisiei 
Europene la Bucureşti) 

Pe drumul integrării europene 
EI 


Europa istorică în viziunea lui lorga 


„Împăratul roman Augustus a impus ideea occidentală europeană Orientului, învins de 
două ori în coaliţiile formate în jurul lui Pompei şi Marc Antoniu: simţ practic de ţăran, 
muncă disciplinată, capacitate de progres, dar şi datoria de a se adapta vieţii (...) şi în fine 
dreptul individului de a se impune oricărei prejudecăţi şi oricărei autorităţi, singurul lucru 
poate mai mult grecesc decât roman, pe care Roma a dorit să îl păstreze. 

(...) Cu dezvoltarea unui Ev Mediu plin de mişcare, de agitaţii, de tulburări, Occidentul 
a realizat că efortul elanului său valora mai mult decât fericirea existenţei, venitul obținut 
prin muncă fiind prețuit mai mult decât contemplaţia care se complace în propria-i sărăcie, 
ținând ochii îndreptaţi spre lucrurile eterne ce nu se schimbă. 

Ei bine, toţi acei care au acest habitus spiritual sunt europeni. Ceilalţi, lumea pasivă 
care suportă, acceptă, se sacrifică aventurierilor, forţelor cuceririi sau doctrinelor egali- 
tariste, în supunerea faţă de despotism oricare i-ar fi numele şi forma, nu sunt europeni.” 

(N. lorga, Ce înseamnă Europa, conferinţă ţinută la Roma în noiembrie 1932) 


Şi un gând pentru viitorul Europei 


„Ei bine, de ce să nu ne gândim la Europa rotunjită, ba mai mult, la Europa în care 
partea dinamică şi creatoare să-şi vadă accentele mutate mult mai la est? Dacă tot vor- 
bim despre «scenarii», ca pe o planetă pluralistă, Europa de Est, ca şi bazinul pacific, 
lumea mahomedană, civilizaţia latino-americană, ar putea să se afirme ca un jucător de 
seamă pe eşichierul mondial. Medierea ar putea fi destinul Europei Occidentale, dar cât 
mai potrivit şi mai abil ar putea fi jucat acest rol de Europa de Est. Integrată în structurile 
gemenei vestice, ea păstrează ataşamente comunicative cu naturalul şi cu spiritualul din 
«lumea a treia». Comunismul le-a reprimat, dar în acelaşi timp, ca un ghețar paleolitic, 
le-a păstrat intacte. lată deci că toate condiţiile pentru vocaţia medierii persistă cu deplină 
şi anarhică vitalitate." 

(V. Nemoianu, Europa, ieri, azi, mâine, în „Secolul 20”, 1-2-3/2000) 


Valorificaţi-vă cunoștințele! 


1. Citiţi cu atenţie textul lui Nicolae lorga. Argumentele sale referitoare la calităţile 


europenilor fac trimitere la Antichitate şi Evul Mediu. Folosindu-vă cunoştinţele, 
completaţi cu referire precisă şi la alte epoci ale istoriei portretul de mai sus. 
Alcătuiţi un eseu argumentativ cu acest subiect de 15-20 de rânduri. 

2. Cu ajutorul textului lui V. Nemoianu, caracterizați europenismul dintr-o altă pers- 
pectivă — sud-est europeană şi ortodoxă —, dezvoltând sugestiile din fraza sub- 
liniată. În care dintre cele două demersuri (lorga sau Nemoianu) vă regăsiţi mai 
uşor? Sau vă consideraţi motivat parţial în ambele descrieri? Alcătuiţi propriul 
vostru portret de european. Discutaţi-l în grup împreună cu colegii. Construiţi o 
sinteză de 8-10 enunţuri şi comunicaţi-o în clasă. 

3. Analizaţi cele două texte aparţinând unor înalţi funcţionari europeni, referitoare la 
aderarea României la UE. Care ar fi acele interese ale ţării noastre concordante cu 
politicile organizaţiei internaţionale? Cum aţi putea explica afirmaţia lui Oli Rehn că 
„harta Europei e în minţile oamenilor”? >>> 

Cum percep studenţii Uniunea Europeană? 


Ce vă atrage cel mai mult în legătură cu integrarea României în Uniunea Europeană? 

Răspunsuri: 

1. piaţa deschisă a locurilor de muncă; 2. faptul că se vor schimba multe, mai cu 
seamă în economie; 3. libertatea de circulaţie a persoanelor şi a bunurilor; 4. creşterea 
nivelului de trai; 5. o mai bună funcţionare a democraţiei în România; 6. o schimbare de 
mentalitate; 7. recunoaşterea României ca stat european; 8. renunţarea la structuri ana- 
cronice; 9. mai multe şanse pentru cei tineri în ceea ce priveşte formarea unei cariere şi 
dobândirea unei experienţe. 


Ce vă îngrijorează cel mai mult cu privire la integrare? 

Răspunsuri: 

1. necompatibilitatea multor aspecte ale situaţiei româneşti cu standardele UE; 
2. pierderea individualităţii ca stat; 3. trecerea la sistemul euro, care implică eforturi susţi- 
nute în economie; 4. inflaţia, creşterea preţurilor, nivelul de trai în scădere, în primii ani; 
5. pierderea identităţii naţionale; 6. imigrarea forţei de muncă; 7. se vor desființa multe 
firme româneşti; 8. preţuri europene, venituri româneşti, 9. şocul suportat în momentul 
integrării; 10. riscul de a nu face faţă concurenţei economice, sociale, juridice în cadrul 
Uniunii Europene. 


Altă întrebare, alt răspuns 

Întrebare: „Pe bună dreptate, oamenii sunt preocupaţi de chestiunile concrete, cote, 
reglementări, taxe, costuri. Dar văzută de la înălţime, integrarea e mai ales o problemă 
«culturală», de schimbare a mentalităților.” 

Răspuns: „Nu există un standard după care să putem măsura această dimensiune. 
Dar putem aproxima. E clar că noi ne confruntăm cu o problemă de mentalitate. Nu ne 
considerăm încă cetăţeni ai UE lar aceasta nu se reflectă numai la nivelul omului obişnuit, 
ci în toate sferele societăţii, chiar şi la vârf. 

Discuţiile noastre se desfăşoară aşa, canalizându-se exclusiv pe teme ca: «suntem 
sau nu pregătiţi?», «ne-o iau bulgarii înainte sau nu?», «ne-am făcut temele sau nu?». 
Or un cetăţean UE nu gândeşte aşa. El se gândeşte ce trebuie să facă UE ca să-i fie lui 
bine, nu «ce trebuie să facă el», ca român, ca să fie acceptat.” 

(După „Dilema veche”, 53, 27 ianuarie 2005) 


Valorificați-vă cunoștințele! 


4. Grupajul de opinii de mai sus vă ajută să înțelegeţi care este orizontul de aşteptare 
şi care sunt neliniştile legate de integrarea României în UE ale unor tineri care au 
depăşit cu puţin vârsta voastră. Alcătuiţi un tabel în care să le puneţi faţă în faţă, 
după modelul: creşterea nivelului de trai (într-o perspectivă mai îndelungată), 
creşterea preţurilor în primii 3-5 ani. Alegeţi 2-3 perechi astfel construite şi încer- 
caţi să le comentaţi. Formulaţi propria voastră opinie, semnalând punctele tari şi 
punctele slabe ale integrării în UE, într-un scurt eseu. 

5. Discuţia despre unul dintre cei mai cunoscuţi militanţi ai rezistenţei anticomuniste 
din Munţii Făgăraşului (1948-1955) aduce în atenţia generală calităţile de excepţie 
ale unora dintre conaţionalii noştri. Exprimaţi un punct de vedere referitor la pro- 
cesul comunismului şi la oportunitatea sa în prezent. Consideraţi că demascarea 
tarelor vechii orânduiri este suficientă sau că asemenea acţiune trebuie să fie doar 
începutul luptei generale pentru bine şi demnitate ? Alcătuiţi un discurs de 10-15 
fraze pe această temă. 


Modulul V 

Un gând pios 

pentru cei ce ne-au apărat viitorul 
„Despre aceşti eroi trebuie spus 
măcar o dată şi limpede: nu au fost lup- 
tători anticomuniști, aşa cum le place 
contemporanilor să-i denumească, in- 
complet. Oameni blânzi, cu credinţa lui 
Dumnezeu, ei nu suportau funciarmente 
«răul» în variatele sale chipuri. Respin- 
geau organic inechitatea socială, lipsa de 
demnitate, abuzurile oricui şi de orice fel. 
De acest soi rar de oameni ar trebui să 

se teamă politicienii, fiindcă ei există.” 
(N. Dărămuş, Crucea şi glonţul, 
în „Cotidianul”, 7 mai 2006) 


loan Gavrilă Ogoranu — 


ultimul şef al unui grup de luptători 
anticomunişti din munţi 


Erou al demnităţii naţionale, partici- 
pant la greva studenţească de la Cluj 
din 1946; a constituit în 1948 „Grupul 
Carpatin de Rezistență Armată” care a 
luptat cu Securitatea comunistă până 
în 1955. 

Condamnat la moarte în 1959, s-a 
ascuns în comuna Galtiu din Alba, 
unde a fost prins în 1976. 

A fost eliberat după 6 luni la cererea 
expresă a lui Richard Nixon. A scris 
povestea vieţii sale în „Brazii se frâng, 
dar nu se îndoaie”. 

A murit la 1 mai 2006. 

Evmrope pour Cemploi 
aropa brauht Arbeit: 
Europe must work: 

I. POPOARE ŞI SPAŢII ISTORICE 


Europa contemporană. .........c r reann nnee 
*Europa şi spaţiile de civilizaţie extraeuropene 
Studiu de caz: Cultura românească — cultură europeană............. 
Studiu de caz: România în competiţia europeană 
Studiu de caz: “Grigore Gafencu şi unitatea europeană 
Studiu de caz: “Imaginea României în presa internaţională după 1989 .. 
RECAPITULARE / EVALUARE: Antecedente ale integrării europene. . . . 


II. OAMENII, SOCIETATEA ŞI LUMEA IDEILOR 


Ocupaţii şi statute profesionale. ............e ee 
Migraţii în lumea contemporană ...........cc e 
Viaţa publică şi viaţa privată. ............ nn 
“Curente şi idei economice... 
Studiu de caz: Economie rurală — economie urbană în România 
Studiu de caz: “Diaspora şi exilul românesc 
Ştiinţa în lumea contemporană. ........... cc 
Studiu de caz: Contribuţii româneşti la dezvoltarea ştiinţei şi tehnicii .. . . 
RECAPITULARE / EVALUARE: 

Femeia, familia şi societatea într-un nou mileniu. ................... 


III. STATUL ŞI POLITICA 


Forme de organizare statală. Idei şi regimuri politice. ................ 
Studiu de caz: România, de la totalitarism la statul de drept. .......... 
Studiu de caz: “Teme şi dezbateri parlamentare 

în România anului 1900... 
Studiu de caz: “Sistemul electoral şi dinamica partidelor politice 

în România în anii 1918-1938..............cc..... 
RECAPITULARE / EVALUARE: 
Lumea de mâine anticipată în 1945 şi azi 


IV. RELAŢIILE INTERNAŢIONALE 


Rezolvarea conflictelor în lumea contemporană. ................... 
Studiu de caz: România şi conflictele regionale în secolul XX. ........ 
Studiu de caz: “România în Tratatul de la Varşovia. ................. 


V. RELIGIA ŞI VIAŢA RELIGIOASĂ 


Religie şi modernitate 
Studiu de caz: Diversitatea religioasă în România. ................. 


RECAPITULARE / EVALUARE FINALĂ: 
Pe drumul integrării europene ............ men 

